
njige 

Lijepo je kad je čovjek okružen bliskim ljudima. Od roditelja, 
braće i ostalih članova obitelji, preko drugova, prijatelja i znanaca, 
sve do onih, koje ne poznaje, ali ipak osjeća njihovu dobronamjernu 
prisutnost. 

Pored prijatelja, s kojima se susrećete u školi, na igralištu, u 
naselju ili na livadi, imate mnogo nepoznatih drugova, dječaka i 
djevojčica vaših godina u susjednim ali i u udaljenijim zemljama, pa i 
daleko preko mora. Oni proživljavaju jednako lijepo djetinjstvo kao i 
vi. Sve ove vršnjake vi ne možete upoznati i stegnuti im ruku, s njima 
se poigrati. Da biste ih barem djelomično upoznali, da biste saznali 
gdje i kako žive, što čitaju, pomoći će vam ova knjiga priča. U njoj 
ćete naći priče o životinjama, o prinčevima i princezama, o 
zmajevima, vjernim konjićima, i o hrabrim junacima. Samo nepravdu 
nećete naći u ovim pričama, jer svaka priča, na cijelome svijetu, ima 
svog hrabrog junaka. 

Da biste doživjeli svijet svojih prijatelja što potpunije i življe, priče 
su obogaćene ilustracijama slikara tih zemalja. Jer, tko bi mogao 
ljepše i uvjerljivije ilustrirati, na primjer, priču iz Vijetnama, nego 
slikar koji poznaje tu zemlju kao svoj dlan, znade da ondje cvatu 
tisuće prekrasnih cvjetova, da zemlju oplakuje nepregledno more, da 
u Vijetnamu žive vesela djeca, koja vole pjevati a još radije plešu. 

Ovom knjigom pružaju vam svoje tople ruke i šalju srdačne 
pozdrave djeca mnogih zemalja. Čak i djeca iz velikih daljina, Kube, 
Vijetnama, Mongolije... 

Ove priče otkrit će vam kakav je svijet, kakvi su ljudi, kakve su 
životinje. Ako, uza sve to, knjiga u vama pobudi osjećaj da je lijepo 
imati prijatelje u raznim dijelovima svijeta, tada je ona izvršila svoju 
ulogu. 


Rudo Moric 

Nerođena 
djevojka 


EK1 je carević načinio bunar usred svoga dvorca. Iz bunara 

su tekli med i mlijeko. Stadoše dolaziti djevojke iz cijeloga 
carstva da sebi natoče meda i mlijeka. Carević ih promatraše iz 
dvorca. Htio je izabrati najljepšu djevojku i njom se oženiti. 

Jednoć dođe na bunar zgrbljena bakica. Napuni sebi vrčeve. 
Počne nalijevati med i mlijeko u ljuske jajeta. Carević baci kamen i 
razbije ljuske. Baka ga pogleda. Reče mu: | 

— Dao Gospod, sinko, da se oženiš nerođenom djevojkom! 

— Gdje ću je naći, bako? — zapita carević. 

— Ne znam — odvrati baka i ode. : 

Prođe mnogo vremena. Carević se nije mogao oženiti. Nije mu 
se svidjela ni jedna od djevojaka koje su dolazile na bunar. 

Jednog dana reče carević svojoj majci: 

— To je razumljivo, majko, kad se moram oženiti nerođenom 
djevojkom, kako mi je kazala ona bakica. Ali gdje da nađem takvu 
djevojku? 

— Zapitaj sunce, sinko — odvrati mu majka. — Ono svijetli 
svisoka i vidi naširoko, ono će znati gdje je nerođena djevojka. 

Carević krene da nađe sunce. Hodao je, hodao, prošao mnoga 
polja, mnoge rijeke i planine. Ali sunčevih dvoraca nigdje ne 
ugleda. Uspne se na visoku planinu. Naiđe na starog ovčara. Reče 
mu: ' 

— Dobar dan, djede. Znaš li gdje stanuje sunce? 

*— Što će ti sunce, sinko? 

— Želim ga zapitati gdje ću naći nerođenu djevojku, pa da se 
oženim njome. 

Starac pokaže rukom prema zapadu i reče: 

— Vidiš li one tri planine, što se nižu jedna iza druge? Pošto ih 
prijeđeš sve tri, naći ćeš se pred velikim zlatnim vratima, a iza njih 

je prekrasni vrt. Tamo stanuje sunc 
smrači, i čim se zasvijetli u vrtu, 

Carević opet krene. Hodao je, 
prešao drugu, prevalio i treću. Stigao 
bijelim kamenom, a u ogradi zlatna vrata. Uskoro se na 
smrači, a u vrtu bljesnuše prozori na sunčevim dvorima. 

Carević pokuca na vrata. 

Iziđe sunčeva majka. Zapita ga: 

— Što tražiš, momče? 

— Dođoh da mi sunce kaže gdje ću naći nerođenu djevojku da 
se oženim njome. 

Sunčeva majka odvrati: 

— Sunce je sad umorno i srdito. Ali ja ću ti kazati kako ćeš naći 
ono za čim si pošao u potragu. 

Sunčeva majka otkine tri jabuke i reče: 

— Uzmi, momče, ove jabuke. Kad dođeš do vode, razreži 
jednu. Iz nje će izići lijepa djevojka. Čim ona tebi kaže: »Daj mi, 
brate, vodice«, ti joj daj i ona će ostati s tobom. 

Carević uzme jabuke. Krene. 

Hodao je, hodao — ne naiđe na vodu, ožedni. 

“ Razreže jednu jabuku da okvasi usta. 

Iz jabuke iziđe lijepa djevojka i reče: 

— Daj mi, brate, vodice! 

— Nemam je — odvrati carević. Djevojka nestane. 

Carević krene dalje. Opet ožedni. Razreže drugu jabuku. Iz nje 
iziđe još ljepša djevojka i reče: 

— Daj mi, brate, vodice! 

— Nemam — odvrati carević. 

I ta djevojka nestane. 

Carević opet krene dalje. Hodao je, hodao — stigao do nekog 
bunara. Razrezao i treću jabuku. Iz nje iziđe čarobna ljepotica, 
blještava kao sunce. I ona reče: 

— Brate, daj mi vodice! 


e. Čekaj dok se na planinama 
pokucaj na vrata. 

hodao, prešao prvu planinu, 
do čarobnog vrta ograđenog 
okolo 

Carević joj da, i ona ostane s njim. ' 
— Hoćeš li se udati za me? — zapita Je on. 
— Hoću — odvrati djevojka. 
— Znaš li kamo ću te odvesti? 


— Ne znam. ' ' so 
_ U carski dvorac. Počekaj malo na onoj vrbi. Doći ću po tebe 


carskim kolima. Dovest ću svirače i svatove kao što je običaj. 
Carević posjedne djevojku na vrbu kraj bunara i ode. 

Ne prođe mnogo vremena, na bunar dođe neka Ciganka. 
Ugleda djevojku. Zapita je: 

— Koga tu čekaš, djevojko? 

— Carevića — odvrati djevojka. — Doći će po mene sa 
sviračima i svatovima. 

— Tako? Samo da uzmem vode, pa da se maknem odavde. 
Neću da me zateknu carski svatovi. Oh, kako li je teško izvući 
vodu iz ovog bunara! Ne mogu izvući vedro!. 

— Vuci, vuci... izvadit ćeš ga! — reče ljepotica. 

— Ne mogu, sestrice. 

— Počekaj da siđem da ti pomognem. 

Djevojka siđe. Izvuče vodu. Ciganka napuni sebi vrč i reče: 

— Znaš li što, sestrice? Obuci moje haljine, a ja ću tvoje. 
Ogledat ćemo se u bunaru da vidimo koja je ljepša: ti ili ja. 

Zamijeniše haljine. Ogledajući se Ciganka gurne nerođenu 
djevojku u bunar i uspne se na vrbu. 

Dođoše svatovi. Carević pogleda gore na vrbu. Ne prepozna 
djevojke. 

— Što si tako pocrnjela, djevojko? — zapita. 

— Od sunca — odvrati Ciganka. 

Odjenuše mladu u svadbenu haljinu. Odvedu je u carski dvorac. 
Prirediše svadbu. 

Prođe neko vrijeme, carević jednoć ode da napoji svoga konja 
na bunaru gdje je po prvi put ugledao nerođenu djevojku. Ali konj 
se uzjoguni. Nije se htio približiti vodi... 

Carević zapovjedi neka isprazne bunar. Htjede vidjeti čega se 
plaši njegov konj. 

Izvukavši svu vodu, u bunaru nađoše zlatnu ribicu. 

Prirediše ribicu i carević je pojede. Kad su bacili kosti, jedna 
kost padne u vrt ispod carevićevog prozora. Iz te je kosti izrasla 
visoka topola. Dosegla je čak do prozora. Čim bi se pokazala 
carica, topola bi je šibala svojim tankim granama. A kad bi se 
pojavio carević, topola bi ga milovala. 

Ciganka zapovjedi neka posijeku topolu. Kad su je sjekli, dođe 
neka bakica i sakupi trijeske. Odnese ih kući. Jedna joj se treščica 
svidjela. Ona je digne na policu. 

Kad bi baka nekamo otišla, treščica bi se pretvorila u djevojku. 

ljevojka 
Ona bi mela i spremala. Onda bi se opet pretvorila u trijesku. Baka 
bi se, vrativši se, čudom čudila tko joj sprema kuću. 

Često je govorila: NPR 

— Ej, ti, što mi rediš! Pokaži se! Ako si momak, bit ćeš mi sin! 
Ako si djevojka, bit ćeš mi kći! 

Djevojka je sve čula, ali je šutjela. 

Jedno jutro baka se sakrije iza vrata. 

Tek što je djevojka sišla s police, baka radosno klikne: 

— Stoj, djevojko! Bit ćeš mi kći! 

I baka i djevojka stale živjeti kao majka i kći. 

Jedanput se dogodi da je carica pokidala svoju ogrlicu. Pozvaše 
sve djevojke iz carstva, ali ni jedna nije mogla nanizati biserna 
zrnca ogrlice kako treba. 

Dođe red na bakinu djevojku. Ona sjedne na carski divan. Oko 
nje se sakupili car i svi dvorjani. Koliko god je bakina djevojka 
bila lijepa, postane još ljepša kad je ušla u carski dvorac. Svi su bili 
očarani njenom ljepotom. Nisu skidali očiju s nje. 

I ona počne nizati bisere. Nizala je i redajući govorila: 

»Živio jednoć neki carević. Sagradio je čudnovati bunar. Iz 
njega su tekli med i mlijeko...« 

Tako je djevojka, bez prekida, ispripovjedila sve što se zbilo. 
Stigavši do onoga kako ju je Ciganka gurnula u bunar, carević 
skoči. Zagrli bakinu djevojku i reče: 

— Razumio sam, sve sam razumio! Ti ćeš mi biti žena! 

On se oženi lijepom djevojkom, a Ciganku protjera kroz devet 
sela u deseto. | 

Dječak 
i vjetar 


NJE? žena reče svom dječaku: 
— Uzmi, sine, zdjelu! Pođi u podrum! Donesi mi brašna 
da umijesim kruh! 

Dječak uzme zdjelu. Ode u podrum. Zagrabi brašna. Iziđe u 
dvorište. 

Puhne vjetar — rasprši brašno. 

Dječak se vrati u podrum. Ponovno napuni zdjelu. Iziđe u 
dvorište. Vjetar puhne. Opet rasprši brašno. 

— Neće biti po tvojem, nestašniče! — vikne dječak i opet siđe u 
podnim. Zagrabi brašna. Iziđe u dvorište. Vjetar opet puhne. U 
zdjeli ne osta ništa. 

Dječak je baci. Krene u potjeru za vjetrom. 

Trčao, trčao — dostigne ga. 

— Ej, vjetre! 

— Što? > 

— Daj mi brašno, što si ga raspršio! 

— Hej, momče, zar vjetar drži brašno? Ali kad si došao čak 
dovle, neću te otpremiti praznih ruku. Uzmi ovaj ubrus. Kad mu 
rečeš: »Ubruse, daj mi jelal« — sam će se prostrijeti. Kakvo god 
zaželiš jelo, odmah će se naći pred tobom! 

Dječak uzme ubrus. Krene. Hoda i razmišlja: 

»Je li vjetar kazao istinu? Nije li me prevario? Čekaj da 
iskušam!« . 

Raširi ubrus i reče: 

— Ubruse, daj mi meda i mlijeka! 

Iznenada se na ubrusu nađu zlatne zdjele s medom i mlijekom. 

Dječak zatraži i drugog jela. Što je god zaželio, odmah se našlo 
pred njim. 

dia 


Dječak je jeo, jeo — nasitio se. Opet krene. Hodao je, hodao — 
snoća se. Zastane da prenoći u nekoj krčmi. 

Sjedne za stol, rasprostre ubrus i reče: 

— Ubruse, daj mi jela! 

Tek što je izgovorio, pred njim se poredaše divna jela. 

Zadive se ljudi u krčmi. Dječak ih pozove. Obilato ih pogosti. 

— Takva čuda još nisam vidio! — reče krčmar. — Ubrus daje 
gozbu. Odakle ti, momče! Prodaje li se gdje? 

— Dao mi ga je vjetar. 

— Dobar dar! — oglasi se krčmarica. — I car bi tebi zavidio! 
Najeo se dječak. Pokupi ubrus. Pođe na spavanje. 

Noću reče krčmarica svome mužu: 

— Mužu, uzmimo momku taj ubrus, Bez muke zgrnut ćemo 
bogatstvo. »Daj, ubruse, jela! — Na. Daj, ubruse, pića! — 
Gotovo.« Davat ćemo ljudima i bez truda zaraditi novac! 

Pošto je dječak zaspao, žena uđe k njemu, uzme mu ubrus iza 
pasa i ostavi mu drugi ubrus. 

Dječak ujutro krene. Stigne kući i već s vrata vikne: 

— Da vidiš, majko, kakav ti nosim ubrus! Dao mi ga je vjetar. 
Ne moraš više mijesiti ni kuhati. 

— Kakav ubrus, sine? Daj da ga vidim! 

Dječak izvadi ubrus, raširi ga na stolu i reče: 

— Ubruse, daj mi jela! 

Ubrus ne dade ništa. 

— Čuješ li, ubruse? Daj mi jela! 

Ubrus osta prazan. 

— Kad više nećeš davati jela, hajdemo k vjetru! 

Dječak uzme ubrus i ravno k vjetru. 

— Evo tebi, vjetre, ubrus, daj mi brašno! Ubrus više ne daje 
jela. 

— Zašto ne daje, momče? 

— Ne znam. Najprije je davao. Sad neće. 

Razabere vjetar u čemu je stvar i reče: 

— Uzmi ovog pjetlića. Čim mu rekneš: »Zapjevaj, pjetliću!« — 
zapjevat će, a iz kljuna padat će mu zlatnici. 

Dječak uzme pjetlića. Krene. Navečer navrati u onu istu krčmu 
kako bi prenoćio. Sjednuvši da večera, reče: 

— Zapjevaj, pjetliću! 

Pjetlić zapjeva: kukuriku-u! Iz kljuna mu popadaše zlatnici. 
Dječak ih pokupi i naruči sebi jelo. 

Najevši. se, legne da spava. 

Noću uzme krčmarica pjetlića, a na njegovo mjesto stavi 
drugoga. 

Probudivši se ujutro, dječak uzme drugoga pijetla i krene. 

Stigavši, gotovo stigavši kući, poviče izdaleka: 

— Majko, majko, da vidiš kakva ti pjetlića nosim! Čim zapjeva, 
iz kljuna mu padaju zlatnici! Hajde, zapjevaj, pjetliću! 

Pijetao je mučao. 

— Zapjevaj, pjetliću! 

Pijetao je opet mučao. 

Dječak ga pograbi — otrči k vjetru. 

— Vjetre, neću tvojega pijetla. Daj mi brašno! Pijetao više ne 
daje zlatnike. 

— Tako? — reče vjetar. — Evo ti ovu batinu! Ona će obaviti 
posao. Čim joj rečeš: »Udri, batino!« — ona će poče! udarati 
svakoga koga stigne. 

Dječak uzme batinu. Krene. Navečer opet navrati u onu krčmu. 
Krčmar i žena zamijete batinu. Pomisliše da je i ona čudotvorna. 
Dogovoriše se da uzmu i nju. 

Pošto je dječak zaspao, oni uđoše k njemu. Žena posegne da 
uzme batinu. Dječak osjeti, trgne se i vikne: 

— Udri, batino! 

Eh, kako li se razmahala batina! Udara, udara — sad krčmara, 
sad krčmaricu. 

— Čekaj, momče! Kaži batini neka prestane! — vikaše krčmar. 
— Dat ćemo ti ubrus! 

— Jao, jao! — pištaše krčmarica. — Dosta! Umirem! Donijet 
ću pjetlića! 

— Batino, prestani! — vikne dječak. 

I ona stane. 

Žena plačući otrči. Donese ubrus, donese i pjetlića. 

Dječak ih uzme i otrči majci. 

Već s vrata vikne: 

— Majko, majko, sad ćeš vidjeti pravi ubrus i pravoga pjetlića! 

Dječak raširi ubrus i reče: 

— Ubruse, daj mi meda i mlijeka! 

Na ubrusu se poredaše zlatne posude s medom i mlijekom. 
— Zapjevaj, pjetliću! 
Pjetlić zapjeva. Zlatnici popadaše iz njegova kljuna. 
I majka i sin poživješe veselo i sretno. 

Tko ne radi, 
neka i ne jede 


AD se Galinka udala, njena je majka zamolila stare svatove: 

— Majčina se kćerčica ne smije mučiti, ona nije navikla 
raditi. Čuvajte mi je. Ne dajte da metlom mete kuću i dvorište, jer 
će naprašiti sebi oči. Ne dajte da u vedrima nosi vodu iz bunara, 
jer joj je rame nježno i nije naviklo vući puna vedra. Stavite joj pod 
glavu jastuk od pahuljica, jer je navikla spavati na mekanom. 

Stari se svatovi pogledaše, ali ne rekoše ništa. 

— Obećajte da joj nikad nećete reći ružnu riječ. Njene uši nisu 
navikle slušati ružne riječi. 

— Ne brini se zbog ružnih riječi, u našoj ih kući nema — zausti 
stari svat i uspne se na kola. Kraj njega se smjesti svekrva, a straga 
sjednu mladoženja i Galinka. Krenu u drugo selo. Cijeli su dan 
putovali, jer je to selo bilo udaljeno. 

Navečer, čim stigoše, svekrva zasuče rukave, pripremi gibanicu, 
zakolje pile, skuha ga u loncu, siđe u podrum i natoči vino. A 
Galinka je sjedila na stolčiću, prekrižila ruke i razmišljala: 

»Ah, kakva li je okretna žena ta moja svekrva, upravo kao moja 
majka. Tu ću dobro živjeti.« 

Lijepo se navečeraše i legoše spavati. Prođe noć. Sutradan stari 
svekar rano ustane i probudi sve: 

— Hajdete — vikne — ustajte da krenemo na njivu! 

— Što ćemo tamo? — protrlja Galinka snene oči i počne slatko 
zijevati. 

— Okopat ćemo kukuruz. 

— Zar s motikom? — zapita majčina kćerčica. 

— Dakako, s motikom — oglasi se svekrva. 

— Ja ne idem. 

— Zašto? — zapita mladoženja. 

— Jer je motika teška, a ja ne radim teške poslove. 


Karalijčev 


Angel 

21 Tko ne radi, 

neka i ne jede 

— Ostavi je — reče otac. — Neka pospremi kuću i pripremi jelo 
za večeru. I tu treba čovjek. 

Domaći odoše na njivu, a mlada nevjesta ostade u kući. Do 
podneva je ležala. Ustavši osjeti da je ogladnjela, te počne tražiti 
nešto za jelo, ali ne nađe ništa u loncima. 

— Ništa mi nisu ostavili, zaboravili su me — protegne se 
Galinka i pođe u vrt da pogleda cvijeće. — Ah, lijepog li cvijeća! 
— klikne, počne ga trgati i mirisati. 

Malene su pčele hitro letjele od cvijeta do cvijeta i veselo zujale. 

— Što li su se ove tako užurbale? — reče Galinka i lijeno krene 
prema nedalekom trešnjevom stablu. 

Legne na travu ispod stabla, ležeći ispruži ruku, otkine nekoliko 
trešanja da utaži glad, i počne zijevati. Tako provede dan. 

Navečer se vrati troje kopača izmučeni radom, mrtvo umorni. 
Ogledaše se i što vidješe: kuća nepospremljena, u vedrima nema 
vode, ognjište ugasnuto. Kokoši pozaspale nenahranjene. 

Svekrva baci motiku i najprije dohvati vedra. Donese vodu s 
bunara. Naloži vatru, stavi krumpire u lonac i zamijesi bijelu 
pogaču. Ubrzo spremi večeru. Galinka je promatraše sjedeći na 
stolcu i njišući nogama. 

Pošto je večera bila gotova, svekrva ih pozove: 

— Hajdete, sjednite za večeru! 

Galinka se smjesti prva. Svekar uzme pogaču i razlomi je u tri 
komada. Jedan da svojoj ženi, drugi sinu, a treći ostavi za se. 

— A nevjesti? — okrene se k njemu svekrva. 

— Ona nije gladna. Tko ne radi, ne ogladni. 

«Galinka stisne usnice, natmuri se i ustane od stola. Ode u svoju 
sobu i počne plakati. Cijelu noć nije mogla zaspati od gladi. 

Sutradan se ponovi isto. Troje radnika odoše saditi povrće. 
Galinka ne htjede poći s njima. 

— Sunce vrlo žeže — reče ona — opalit će me. 

Opet je ostaviše kod kuće. I taj dan razmažena nevjesta nije 
ništa dotaknula. Nađe pod nekom zdjelom okrajak suhog kruha 

ostavljen za psa, pojede ga, i opet je do večeri ležala u vrtu. Nije 
donijela ni vode da polije lijepo cvijeće što je počelo venuti. 
Troje radnika opet se vrati kasno navečer, mrtvo umorni. 
Svekrva, mršteći se, zamijesi pogaču, i pošto sjedoše za stol svekar 
ponovno razdijeli pogaču na tri dijela. Galinka osta praznih ruku. 
— Zašto ne daš nevjesti kruha? — zapita svekrva. 
— Zato, jer tko ne radi, neka i ne jede! — odvrati svekar. 
Galinka se cijelu noć gladna vrtjela na ležaju i dugo razmišljala. 
Pred zoru zadrijema. Čim su zapjevali treći pijetli, ona skoči. 
Potraži očima svekra, svekrvu i svoga muža, ali ih ne ugleda, jer su 
još za mraka otišli na njivu. Onda Galinka zasuče rukave. Rastrča 
se amo-tamo. Pomete kuću i dvorište. Donese vode iz bunara, 

zalije cvijeće u vrtu, naloži vatru i spremi jelo za radnike. Zamijesi 
brašno u naćvama. Ispeče pogaču. Dovršivši sve kućne poslove, 
uzme preslicu i sjednuvši na prag počne presti. Kad su umorni 
radnici navečer vidjeli što je uradila nevjesta — zasjaše im oči. 
Galinka prostre stol, pruži pogaču starom svatu i dršćući počeka 
da vidi što će on načiniti. Svekar uzme pogaču i razlomi je u četiri 
komada. Najveći pruži Galinki i reče: 

— Jedi, dijete, zaslužila si svoj kruh, KI si se danas dobro 
potrudila! 

Galinka uzme kruh i pošne jedn Nikad nije bila jela tako slatki 
kruh. 

kh godine pritisnule neku staru vrbu. Smalaksala je i 
bespomoćno se nagnula nad duboku rijeku. 

Putem prolazila tri Šopa* — tri mudre glave. Ugledali vrbu, 
zastali i zamislili se: 

— Što li razmišlja ova starica nad bistrom vodicom? . 

— Zacijelo želi vode, žedna je! 

— Hajde da je napojimo! 

— Nemamo vedra, braćo, kako ćemo je napojiti? 

Najmudriji reče: 

— Ja ću se uhvatiti i ovjesiti za njene grane, drugi će se uhvatiti 
i ovjesiti meni na noge, treći će se uhvatiti i ovjesiti za njegove 
noge... Povući ćemo, nagnut ćemo vrbu nad vodu i eto... sve će 
biti dobro. ' 

Rekli i učinili tako.“ 

Najmudriji se uhvatio i ovjesio za grane. Drugi se uhvatio za 
njegove noge, a treći za noge drugoga. 

Potezala sva trojica i vrba se počela naginjati. Ali ruke prvoga 
počele se sklizati i stvar postala opasna. 

— Drž'te se, braćo — vikne — dok pljunem u dlanove. 

Oni se čvrsto prihvate, a on ispusti ruke da pljune u njih. 

I... hop... tri pametnjakovića pljusnula u vodu i utopila se. 


* Šop, stanovnik Šopluka u zap. Bugarskoj (prev.) 

AD je kan Kubrat osjetio da mu je kucnuo posljednji 
čas, podigne se na ležaju i grozničavim se očima 
ogleda naokolo. Gluha tišina i muk. 

— Gdje su — zapita nemoćnim glasom stari vladar — moji 
sinovi? 

— Svi smo tu — odvrati najstariji Batbaj koji je sjedio na pragu 
poduprt o kratki mač i utonuo u teške misli. Iza njega stajala su 
ostala četvorica Kubratovih mlađih sinova. Kroz otvorena se 
vrata vidjelo sunce što je treptalo nisko nad ravnicom, i kacige 
petorice muževa ljeskahu se obasjane crvenim plamenom. Negdje 
daleko u dubini ravne tihe stepe gasio se dan. 

— Dođite bliže k meni, moji sokolovi, da vas još jednom 
pogledam prije nego što sklopim oči. 

Snažni muškarci, lica opaljena i išibana stepskim vjetrom, 
izbrazdana brazgotinama negdašnjih zaraslih rana, i očiju u 
kojima je blještala divna smjelost, približiše se bolesnom ocu i 
kleknuše. Teško su na mramornim pločama zveknuli njihovi 
mačevi, a konjski repovi — znamenja drevnih Bugara — padočše i 
rasprostriješe se poput koprena na ulaštenom bijelom mramoru. 

Stari kan ispruži prema njima mršave ruke i počne ih milovati 
po očima, po glavi, po ramenima. 

— To si ti, Batbaj? Moj mudri najstariji sin koji se uvijek 
zalagao za svoju rodnu grudu... Obuzdaj svoju braću, kad počnu 
žudjeti za tuđom zemljom, jer vuci obilaze oko tora i čim se 
napolju pojavi janje... rastrgat će ga. Ti si to, Kotgar? Dođi amo, 
Alcek, kako li si pocrnio! Dolaziš sa sjeverne granice. Je li car 
Hazara spreman, oštri li mač? Čeka li da nas proguta? Kuver, 
strah i trepet divljih zvijeri, ti po cijeli dan lutaš dubokim šumama 
i vrebaš veprove i medvjede. Vrijeme je, sinko, da okreneš strelice 

prema veprovima koji reže kraj granica naše države. Kako li si 
golem i snažan! Pred tobom će se neprijatelji raspršiti poput pilića, 
kad se na njih odozgo spusti krvoločna ptica. A ti, Isperih, što me 
gledaš tužnim očima? Dođi da te poljubim u čelo. Taltošt, moj 
glavni žrec, kazao mi je da ćeš ti zavladati nekom novom zemljom. 
Koja li.će to biti? Radosno ostavljam prolazni svijet, videći u 
rukama kakvih snažnih muževa ostavljam zemlju. Otvorite prozor 
“a je još jednoć vidim! Alcek, odnesi me k prozoru! 
Alcek se sagne, uhvati bolesnika poput janjeta i odnese ga k 
vorenom prozoru. Večernji vjetar dodirne žuto kanovo čelo i 
si mu sijedu kosu. Razvedriše se i upale oči umirućega. 

— Kakve li ravnice! Kakve li beskrajne stepe! Gradite gradove, 
dižite tvrđave, uzgajajte konje, kujte oružje! Što li sam vam još 
htio reći? Alcek, odnesi me na ležaj i potrči napolje, te donesi deset 
kopalja. Donesi koplja vojnika koji čuvaju vrata svečane 
dvorane!... : 

Alcek istrči i ubrzo se vrati sa snopom kopalja od drenovine sa 
željeznim oštrim šiljkom. 

— Alcek — reče kan Kubrat — uzmi jedno koplje i kušaj možeš 
li ga slomiti. 

Mladi kanov sin se nasmiješi, uhvati koplje, svine ga i ono 
prasne. 

— Sad uzmi cijeli snop i kušaj možeš li prelomiti sva koplja 
zajedno. 

Alcek uhvati sva koplja, upre ih o svoje koljeno, napne mišiće 
ruke, sav se zguri, znoj poput zrnaca tuče oblije mu čelo, ali ih ne 
uzmogne slomiti. 

— Vidite li — podigne se kan Kubrat blještavih očiju — ako 
podijelite Bugarsku na pet dijelova, svaki će od vas biti snažan 
koliko je snažno bilo jedno koplje. Ako budete zajedno, nijedan 
vas neprijatelj neće moći skršiti. 

Mudri kan polako sklopi oči. Sunce potone negdje iza ravnice. 
Siđe nevidljiva smrt, mekim crnim krilima dotakne kacige petorice 
muževa koji su klečali, i sagne se da uzme dušu kana Kubrata. 


J 0 Angel . 

EKI drvosječa, prolazeći kraj bodljikavog grma punog trnja, 
N razabere Ššuštanje. Sagne se među grančice i što ugleda: 
maleni, kosmati medvjedić zapleo se u trnje, muči se, poteže, reži, 
ali se ne može izvući. Drvosječa ispruži ruku, razmakne trnje, 
izvadi uplašenog medvjedića, pomiluje ga po glavi i pusti. A 
medvjedica je bila blizu, navrh susjedne hridi. Ona je vidjela sve 
što je uradio drvosječa, srnula s hridi — i ravno k drvosječi. 
Ugledavši je, on je od straha gotovo progutao jezik, ali medvjedica 
je podignula prednju šapu uvis, umirila ga i progovorila ljudskim 
glasom: 

— Ne boj se, nikakvo zlo te neće snaći. Vidjela sam kako si 
pomogao mojem medvjediću, zavoljela sam te, jer si dobar čovjek, 
te sam odlučila da se pobratim s tobom. Hoćeš li? 

— Kako ne bih htio — odvrati drvosječa — tko bi odbio 
posestrimu poput tebe! 

Onda se medvjedica uspravila na stražnje noge, raširila prednje 
šape i bratski zagrlila drvosječu. Po običaju drvosječa je trebao 
poljubiti ju u gubicu, ali jedva što je primaknuo usta, zapahne ga 
oštar zadah i on uzmakne. 

— Što? Zašto si uzmaknuo? — začuđeno ga zapita medvjedica. 

— Tebi vrlo ružno mirišu usta, po medvjedovini — odvrati 
drvosječa. 

Medvjedica se uvrijedila zbog tih riječi, spustila se na tlo, i pošto 
je šutjela neko vrijeme poviče: 

— Udari me, pobratime, oštricom aje sjekire po šiji! 

Drvosječa se zaprepasti: 

— Što li to govoriš — reče — zar je igda pobratim digao sjekiru 
na svoju posestrimu! 

— Udari! — strašno zareži medvjedica. — Inače ću te zdrobiti! 

Drvosječi nije preostalo drugo. Digne sjekiru i udari medvjedi- 
cu. Iz rane šiknu krv. Medvjedica, i ne pogledavši čovjeka u oči, 
okrene se i izgubi u šikari. Nestade. 

Prođoše godine. Drvosječa je mnogo puta prolazio šumom, ali 
nigdje nije sreo svoju posestrimu. Jednoć, hodajući među stablima. 
iznenada odnekud iskoči medvjedica. Prepoznaše jedno drugo, 
pozdraviše se i stadoše razgovarati. Riječ po riječ, razgovor dođe 
na onaj udarac sjekirom. 

— Pogledaj, pobratime — reče medvjedica — da vidiš što je 
ostalo od one rane što si mi je zadao. 

Drvosječa razmakne krzno na njenom vratu, ali ne nađe nikakve 
brazgotine. 

— Nikakva traga! — reče. 


3 3 Medvjedica 
i drvosječa 
= Vidiš li, pobratime, rana je posve zacijeljela, i zaboravila sam 
je, ali ružnu riječ, što si mi je onda kazao, ne mogu zaboraviti, 
dokle god sam živa. 
I tužno njišući glavom medvjedica ode. 

EDNOĆ ušle Pravda i Krivda u neku krčmu. Tamo su jele i 
J pile koliko su god mogle. Kad su pošle prema izlazu, krčmar 
ih zapita: 

— Ej, dobre moje, jele ste i pile, tko će platiti? 

Krivda se srdito okrene prema krčmaru i ozbiljno reče: 

— Zar ti ne platih!... Ili hoćeš da ti se po dva puta plaća! 

Čovjek se zbuni čuvši taj odgovor i reče: 

— Razmisli, molim te, da se ne varaš. Niste mi dale nikakva 
novca. 

— Ne! Ja ti platih! — poviče Krivda. 

— Ej, nisi! 

— Platih ti! 

— Nisi mi platila! Zašto tako govoriš? 

— Platih ti, ej, čovječe, platih ti! — vikne Krivda visokim 
glasom. 

Čovjek, razabravši u čemu je stvar, okrene se k Pravdi koja je 

. mirno i šuteći stajala postrance, te reče: 

— Pravdo, Pravdo, zašto ti šutiš? 

— A što ću, kad sam i ja s Krivdom jela i pila! — odvrati 
Pravda. 

5 IVIO jednom imućan seljak, koji je imao tri sina: Ivana 
Jakova i Franju. Jednom prilikom rekne otac: i 

— Onda, djeco, gdje ćemo ove godine posijati grašak? 

— E, pa gdje bismo ga posijali, oče — rekne Ivan. — Posijat 
ćemo ga pokraj šume. Ondje je lijepo polje. 

I tako su posijali grašak, a on je rastao i rastao. Jednom pri 
objedu rekne Ivan: 

— Oče, otići ću pogledati 1 kako grašak raste. 

Ode on na polje pokraj šume i zastane zaprepašten. Sav grašak 
bijaše povaljan i počupan. Vrati se Ivan kući i rekne: 

— Oče, prava je strahota kako grašak izgleda. Moramo onamo 
odlaziti na stražu i uhvatiti onoga tko to radi. : 

— Dobro kažeš, Ivane — rekne otac. — Noćas pođi na polje ti, 
jer si najstariji. 

Uzeo Ivan štap i pošao. Sjeo uz rub šume i dobro napeo uši, ali 
nije se ništa ni vidjelo ni čulo. Na tornju odbilo deset sati, zatim 
jedanaest, pa onda pola dvanaest — kad se na polje, kao crni 
oblak, spustila neka životinja, a lanci se na njoj sjali i zvečali. Ta je 
životinja sjela u grašak, valjala se po njemu, puzala na sve strane i 
gubicom trgala grašak, te ga gutala. Ivan ostade kao ukopan, a od 
straha nije znao što da počne. Svoj štap nije ni pokušao 
upotrijebiti, nego što prije požurio odatle. 

Silno prestrašen dotrči kući pa niti ne uđe u sobu, nego legne u 
konjušnicu, odakle više ne proviri. Ujutro ga ondje nađe otac i 
zapita: 

— Dakle, što je bilo, Ivane, jesi li bio na straži i čuvao grašak? 

— Dragi oče — odgovori Ivan — onamo ne bih više pošao ni 
kad bi mi netko dao čitav svijet. Neka strašna životinja ondje 
harači i uništava naš grašak. 

_— Dobro, Ivane — rekne srednji sin — kad je tebe strah, onda 
ću večeras poći ja. 

Odrezao Jakov dobrano čvrst štap, opremio se i otišao na polje 
graška. Legao uz rub šume da bi sve dobro vidio i držao stražu. 
Odbilo deset sati, pa zatim jedanaest, a kad je odbio dvanaesti sat, 
spustila se na polje životinja poput crna oblaka. Lanci se na njoj 
sjali i zvečali, legla u polje graška, pa trgala, brala i gutala sve oko 
sebe. Jakov nije od straha znao što da počne. Ispustio iz ruke štap, 
okrenuo se i pobjegao glavom bez obzira. Dotrčao kući, tresući se 
cijelim tijelom, pa požurio ravno u svoj krevet da nitko ne bi vidio 
kako je pobjegao. Ali ujutro, bratac moj, došao k njemu otac, pa 
ga upita: 

— Dakle, što je bilo, Jakove, što si ondje uhvatio? 

— Oče moj, nemojte me ništa pitati, ja na ono polje više neću ni 
stupiti. ' 

— Akoje tako, ja te neću siliti. Danas će poći najmlađi. Poći će 
Franjo. 

Saznavši to, Franjo pomisli: 

— Vidjet ćete, ja ću vam svima pokazati. Najmlađi sam, ali neće 
me biti strah. Ja ću uhvatiti tu životinju. * 

Predveče je sve pripremio. Uzeo u ruku pušku, počeo je 
pregledavati i reče sam sebi: »Pa ova puška uopće ne puca«, te je 
baci u grmlje. Otkine debeli štap i polagano krene na polje. Priđe 
šumi, tihano se prikradajući sve bliže i bliže, a onda legne na polje 
graška, pa tamo ležaše tiho kao da i ne diše. 

Odbilo deset sati, ali nitko nije dolazio. Odbilo i jedanaest, pa 
opet ništa. »Pa ova dvojica su se prestrašila ni zbog čega, nitko 
neće ni doći« — rekne Franjo samome sebi — »ali ipak ću dobro 
pripaziti.« Odbilo pola dvanaest, pa opet ništa. Ali kad odbi tri 
četvrt na polje se, kao crni oblak, spusti neka životinja. Na njoj 
zlatni lanci, a iz gubice joj suklja vatra. Bijaše to golemi zmaj! 
Franjo stisnuo štap u ruci još jače, pa rekne: »Pričekaj ti, samo 
dok sjedneš!« 

Zmaj se izvali na polje graška i počne trgati i čupati grašak. Kad 
to ugledao Franjo, podiže štap 1 bac! Odletio komad štapa, ali 
odletio i komad lanca, a zmaj se podigao 1 požurio da pobjegne. 
Naš Franjo pojurio za njim. Zmaj jurne prema šumi, pa još prije 
no što ga je Franjo stigao, skoči u džbunje i nestane bez traga. Što 
sada? Franjo natrga grančice i pobode ih oko onog mjesta gdje je 
nestao zmaj, da bi ujutro imao označeno gdje je životinja nestala. 

Kad je došao kući, otac i dva starija brata sjedili za stolom i 
čekali ga. A on im rekne: 


— Oče, imam ga! Pogledajte samo kakav sam komad lanca 
donio, to je suho zlato. : 

— Odakle ti to? — upita otac. 

— Kad sam ga odalamio štapom, odbio sam mu ovaj komad 
lanca. Sada moramo sazvati sve susjede i sakupiti cijelo selo, pa 
ćemo onamo poći. Napravit ćemo čabar, na nj zavezati uže, a vi 
ćete me spustiti u dubinu one jame u džbunju, gdje se zmaj sakrio. 
Ja ću ga uhvatiti! 

Poslušali ga, sakupili sve susjede i krenuli prema šumi. Kad su 

onamo stigli, postaviše drvene skele, privezahu na njih čabar, a 
Franjo sjedne u čabar i naredi im: 

— Sada dobro pazite i pažljivo slušajte! Spustit ćete me dolje. 
Ali kad povučem za uže, odmah me povucite gore, jer to će biti 
znak da mi se loše piše. 

Spustili su ga u jamu tako duboko, da je stigao do samog dna. 
Okrenuo se tada na sve strane i ugledao ispred sebe dug hodnik, a 
u njemu kao prst debela crna prašina i posvuda sama paučina i 
pauci. 

Franjo pomisli: »Kamo ću sada, posvuda je mrak.« 

Probijao se polagano sve dalje, dok najedanput ne napipa neka 
vrata. Pokuca, a s one strane vrata začuje: 

— Herajn. 

— Tu će biti neki Nijemci — začudi se Franjo. — Ali ništa zato. 

Uđe u prostoriju, a ondje pored stolića sjedi princeza, lijepa 
poput slike, pa mu rekne: 

— Kako ste ovamo stigli, dobri čovječe? Ako vas ovdje nađe 
naš gospodar, odmah ćete jadno završiti svoj život. 

— Ja se vašega gospodara ne bojim — Franjo rekne ponosno. 
— Dakle! Gdje je on? 

— Ako imate hrabrosti, onda pođite dalje — reče mu ljepotica i 
pokaže rukom smjer. Franjo krene kamo mu je pokazala. Došao je 
do drugih vrata. Pokucao, a s one strane vrata se začuje: 

— Naprijed! 

Uđe u prostoriju i u njoj nađe još ljepšu i milovidniju princezu, 
lijepu kao da ju je netko naslikao. Ona mu se odmah obratila i 
zapitala ga: 

— Kako ste ovamo stigli, dobri čovječe? Ako vas ugleda naš 
gospodar, jadno ćete završiti svoj život. Brže odatle! Što brže 
odatle! 

— Kako da ne! — rekne Franjo. — Ja se vašega gospodara 
neću prepasti. Želim ga odmah vidjeti i s njim razgovarati. Gdje je 
on? 

Nije ništa rekla, samo mu pokazala na treća vrata. Franjo krene 
tamo i opet pokuca. Začuje se vrlo mili glasić: 

— Molim lijepo, izvolite ući. 

Otvori vrata i ondje ugleda prelijepu princezu, tako lijepu, da je 
mislio kako sve to sanja. Ona je sva preplašena sjedila pored 
stolića i odmah mu rekla: 

— Molim vas, zašto ste ovamo došli? Ako dođe naš gospodar, 
neće od vas ostati ni traga. Brzo bježite odatle! 


— Nemojte se bojati — rekne joj Franjo. — Ja sam vas došao 
osloboditi. Ali prvo moram uhvatiti i ubiti vašega gospodara. Gdje 
je on? 

Ona ga pogleda i rekne: 

— Dragi momče, vi ste preslabi za nj, vi ga nećete moći 
savladati. Ali ako baš želite znati gdje je, eno ga spava u vrtu pod 
grmom ruža. Noćas se nekuda skitao, pa se vratio sav ranjen i 
izmoren. 


— Dakle tako, on spava — rekne Franjo. — A pod kojim 
grmom ruža? 

— Eto pod onim — pokaže mu princeza. 

Franjo krene, ali ona ga htjede zadržati. 

— Pustite me, odmah ću navaliti na njega. 

— Vi to nećete moći i loše ćete proći. Ali ja ću vam dati ovaj 
svoj prsten. Stavite ga na prst i zaokrenite njime. 

On zaokrene prstenom jedanput, a princeza mu rekne: 

— A sada pođite sa mnom. Ovdje kraj vrata visi sablja, vidite 
je, zar ne? Uzmite je u ruku, ako možete. 

Ali naš Franjo bijaše preslab, jedva je sablju podigao. Pokušao 
je njome zamahnuti, ali ni govora! Princeza gleda sve to, pa mu 
rekne: 

— Zaokrenite prstenom još jedanput, pa još jedanput! 

On tako uradi, zaokrene prstenom triput, a ona mu tada rekne: 

— A sada ponovno uzmite sablju, ako možete. 

Franjo zgrabi sablju i mahaše njome na sve strane kao kakvim 
bičem. 

— Tako, a sada se pripremite — rekne princeza. — Sada 
možete na njega navaliti. No moram vam reći još nešto. Naš 
gospodar je zmaj i ima devet glava. Kad mu odrubite jednu glavu, 
izraste mu druga, treća, a iz svake suklja smola i sikće sumpor. 
Ako tome podlegnete, propast ćete. 

Ali Franjo se isprsi i rekne: 

— Ne bojte se, ljepotice! Ja ću ubiti zmaja i vas ću osloboditi. 

Tada krene i tiho koračaše, cup, cup, cup, cup, kad li se nađe 
pred grmom ruža gdje je spavao zmaj. Snažno zamahne i švik — 
već se jedna glava valjala u travi. Ali odmah se pojavila druga, a iz 
nje sukljala krv i smola i buktala vatra. Švik — treća glava! — 
četvrta glava! Švik — peta glava! Švik, švik, švik — šesta, sedma, 
osma glava odleti, i napokon otpala i ona deveta. 

Zmaj je ležao ispružen na zemlji i jaučući ugibao. 

Naš Franjo tada odahne, zabode mač u zemlju i pođe po onu 
prvu princezu, koja mu je kroz vrata rekla »herajn«. Kad joj je 
rekao da je njen gospodar mrtav, bila je toliko radosna, da od 
samog veselja nije znala kako bi mu zahvalila. Ona je bila neka 
njemačka princeza i ondje je već mnogo stotina godina živjela 
ukleta. Zatim je otišao k onoj drugoj, koja mu je kroz vrata rekla 
»naprijed«. I nju je izveo iz tamnice, a onda pošao po onu treću, 
najljepšu, koja mu je kroz vrata milim glasićem rekla »molim 
lijepo, izvolite ući«. Pošto je sve tri imao na okupu, rekne im: 

— Drage princezice, eto, ja sam vas oslobodio. A sada, imate li 
kakve motike i lopate? Moramo zmaja zakopati. 

Donijeli su, dakle, motike i lopate, iskopali jamu, dovukli u nju 
zmaja, polili ga vapnom, nabacali na nj zemlje i na kraju temeljito 
utabali. Zmaj bijaše zakopan i više ga se nitko nije morao bojati. 
Pošto je sve to bilo završeno, Franjo rekne: 

— Drage princezice, a što će sada biti s vama? Ovdje ne možete 
ostati. Poći ćete gore na svijet gdje ste prije živjele. 


Tri seoska momka 
43 i tri uklete princeze 

Doveo ih je do one jame, kroz koju se spustio dolje, napunio 
čabar kamenjem i zemljom, povukao za uže kako su se bili 
dogovorili, a oni gore počeše čabar podizati. I tada, najedanput, 
prask! Čabar je pao natrag, a kamenje i zemlja se rasuli na sve 
strane. Franjo rekne: 

— Eto vidite kako bi završilo da sam u čabar stavio jednu od 
vas. Dobro je što sam bio toliko oprezan. Ali sada se više ne 
morate bojati. 

Najprije je stavio u čabar najstariju princezu, oprostiše se — do 
viđenja! Povukao je za uže i ona se već vozila gore, na zemlju. Čim 
su je Ivan i Jakov ugledali, odmah su se zbog-nje potukli. Pljuske 
su samo letjele, a kako i ne bi, kad je bila tako lijepa i mila: lijepa 
haljina, cipele sa vezicama, sve samo zlato i srebro. Svaki od njih 
htjede da bude njegova. Tada Ivan rekne: 

— Čemu svađa? Ja sam najstariji, pa ću se prvi i oženiti. Ona je 
moja nevjesta i ja je nikome ne dam. 

Odmah je smjesti na kola i požuri s njome kući. Ondje prirede 
gozbu. Jelo se i pilo do mile volje, jer su znali koliko ima zlata i 
srebra. Kad je nevjesta toliko bogata, nisu nimalo štedjeli. 

Zatim je Franjo opet povukao uže dolje i u čabar smjestio drugu 
princezu. Kad su je povukli gore i Jakov vidio kako je lijepa i mila, 
obradovao se i uskliknuo: 

— A ovo je moja nevjesta! Eto, sad obojica imamo svoje 
djevojke! 

Nije više čekao, nego ju je smjestio na kola i požurio s njome 
kući. Toliko su jurili da se za njima prašina dizala. A zatim su se 
gostili, jeli i pili. Sakupilo se pola sela, jedan je seljak donio prase, 
drugi kokoši, treći patke, a četvrti pak, bačvu piva. Kuharice su 
kuhale i pekle, muzikanti dohvatili harmoniku i gusle, muzika 
svirala, a svi su jeli, pili i plesali. Ni na što se nisu obazirali, jer su 
znali kako su obje nevjeste bogate. A ove dvije lijepe i stasite 
gospođice sjedile su za stolom, svaka sa svojim mladoženjom. Na 
dragoga Franju svi zaboraviše. 

Ono dvoje ostalo dolje. Vukoše za uže, ali čabar se nije ni 
pomaknuo. Već su pojeli i popili sve što su gdje našli, pa više nisu 
imali ni suhe kore kruha. 

Tada princeza stavi sve svoje dragocjenosti i dragulje u zavežljaj, 
pa rekne: 

— Eto, dragi Franjo, ovdje smo već četrnaest dana. Moramo 
odavle, ovdje ne možemo ostati. Ali kako ćemo stići gore? 

Ponovno su povlačili za uže, ali čabar se nije pomakao. Princeza 
rekne: 

— Slušaj što ću ti reći. Ondje napolju je staja, a u njoj su konji 
kakve može svatko poželjeti. Idi onamo, ali ne smiješ progovoriti 
ni riječi. Izaberi najružnijeg konja, starog, izmučenog i debele 
dlake, njega osedlaj i dovedi ovamo. Ali još jednom ti velim da ne 
smiješ ni riječi progovoriti. 

Franjo joj obeća da neće progovoriti ni riječi pa da se bilo što 
dogodi. Uradio je sve kako mu je princeza savjetovala. Izveo je 
konja na dvorište, stavili su na nj prtljagu, Franjo uzjahao konja i 
princezu posjeo preda se. Ona tada poviče: 

— Hop, konjiću, nad šumicu, skokni s nama na sam vrh! Hop, 
konjiću, nad šumicu, skokni s nama na sam vrh. 

Konj zarže, počne kopkati prednjim nogama, podigne se u zrak 
poput ptice i izleti napolje. ' 

Princeza tada poviče: 

— Hop, konjiću, kroz šumicu, skoči dolje! 

Konj se propne, zarže i skoči dolje. Jama se za njima zatvorila i 
sve se svršilo. Franjo i njegova princeza pokupiše zavežljaje, u koje 
su stavili zlato, srebro, dragocjenosti i dragulje te krenuše 
Franjinom ocu na imanje, gdje se Franjo rodio. Kad su onamo 
stigli, svi se začudiše, kako Franjo vodi lijepu djevojku, ljepšu nego 
one prve dvije. 

Pošto je sada i Franjo stigao kući, priredili su novu, još veću 
gozbu. Svega bijaše napretek, jelo se i pilo, kolači bijahu veliki kao 
vrata, kuhari su kuhali i pekli, a vino teklo potokom. 

EKADA davno bio je u gostionici u Gostizu neki gostioničar. 
Zvao se Voršulak, a nadaleko i široko se znalo da nije 
uputno biti s njime u neprijateljstvu. To je i bila istina. 

Jedne jeseni, baš u subotu prije proštenja, sjedilo je u točionici 
njegove gostionice nekoliko susjeda, koji su do kasno u noć 
kartali, a nikako da završe s igrom. Igrali su ferbl, a toliko su 
udarali kartama o stol, da je svjetiljka poskakivala i po zidovima 
bacala čudne sjene, a oblaci dima se valjali iz kuta u kut, pa se 
ponekad čak nije ni moglo vidjeti iznad stola. Napolju kao da su 
se baš tada svi đavli ženili! Vjetar je kidao lišće s orahovih stabala, 
razbacivao ga po krovovima i tjerao po čitavom selu. Kiša je 
udarala o prozor, a psi lajali kao da su podivljali. Porđavjeli zidni 
sat upravo je odbijao dvanaest, kad se otvoriše vrata. Strahovito 
oštar vjetar zavrtio se točionicom, a topli zrak pri vratima 
pretvorio se u veliki oblak pare, pa se sve zamračilo. Kad se opet 
moglo vidjeti, usred točionice stajao je neki strani čovjek. Bio je 
obučen u starodrevni kaftan, na glavi je imao šubaru, a široke 
hlače sezale mu sve do poda. Brada i kosa bijahu mu crne, nos 
izgledao poput kuke, a oči su mu vatreno sjale kao ugljen. 

Naručio je vrč piva. Kad mu je Voršulak natočio pivo i stavio 
vrč na pokrajni stol, nepoznati je gost ostao stajati uza stol i 
promatrao kartaše. Susjedi su neprestano igrali jedno kolo karata 
za drugim. Pošto je stranac popio pivo i naručio drugo, zapita 
čudnim, promuklim glasom: 

— Ako nemate ništa protiv, i ja bih s vama kartao. 

Voršulak namigne ostalima kao da bi želio reći da takav čovjek 
može imati dosta novaca. Zato su mu susjedi odmah ponudili 
stolac, napravili mu mjesto pri stolu i veselili se kako će čovjeka 


očerupati. A on sjedne, baci na stol nekoliko zlatnika, uzme karte i 

počne igrati. Eh, a kako je samo igrao! Susjedima je stala pamet. 

Međutim, sitniji novac i zlatnici neprestano se sakupljahu na 
hrpu pred strancem. Nije prošlo ni pola sata, a stol bijaše kao da si 
ga pomeo. Jedino je ispred stranca bilo novaca za pola šešira. 
Svima je to bilo prilično krivo, ali su se nadali, da se sreća mora 
preokrenuti. 

Kako su i dalje igrali, odjedanput je Voršulaku ispala karta pod 
stol. Kad se sagnuo da je podigne, ispod stola je primijetio konjsko 
kopito. Odmah mu je bilo jasno o čemu se radi! Dohvatio je kredu 
i ispred sebe nacrtao na stolu križ, a ostalima namignuo neka i oni 
isto to urade. Pošto je to uradio Voršulak, neprimjetno su i ostali 
nacrtali ispred sebe križ na stolu. Strancu se to nije ni najmanje 
svidjelo. Namrgodio se, a kao povod uzeo onu ispalu kartu, pa 
rekao: 

— Pod stolom se ne igra! Ako nećete igrati časno, radije se 
ostavimo kartanja. Meni nisu potrebni vaši prljavi groši, samo ih 
vi zadržite za sebe! 

I čitavu hrpu sitniša gurnuo je u sredinu stola. Tko ne bi uzimao 
kad se daje! Susjedi su uzimali, a nisu ni brojili. Lukavi Voršulak 
također je zgrabio pune dvije šake sitniša. Svakako, triput toliko 
koliko je izgubio. Kako bi drugačije i mogao uraditi lukavac 
Voršulak! Stranac se udobno smjestio na stolcu i cerio se gledajući 
kako susjedi grabe novac. Voršulak je očekivao da će se stranac 
držati uvrijeđeno. No on se vladao kao da se ništa nije dogodilo. 
Naručio je još jedno pivo, pa se naširoko raspripovijedao. 

Pripovijedao je o svemu i svačemu. O vremenu, o poljima, 0 
žetvi. U sve se temeljito razumio, pa su susjedi pomišljali da on 
možda nije neki bogatiji seljak iz Litovla. I tako u razgovoru rekne 
Voršulaku: 

— Ovo vaše gospodarstvo nije u najboljem redu. Da je moje, ja 
bih to drugačije uredio. 

Voršulak se napravio glupim, pa rekne: 


pri 


— E, pa znate, gostionica, gospodarstvo, mnogo polja, sve je to 
previše posla za nas. 
E Da, da, koliko sam primijetio, nemate oko kuće ni zid kakav 
bi bio potreban. To bi bilo prvo, što bih ja napravio. Dobar zid 
oko kuće, dvorišta i vrta, pa da vam lopovi ne mogu ništa ukrasti 
Voršulak se osmjehnu pod brk i pomisli: »Došao si u mraku o 
i, pa kako si onda mogao primijetiti da ja oko kuće e 
Da si došao s dobrim namjerama, onda to zbilja nisi mogao 
.« A naglas mu rekne: 

— Ovdje baš i nema mnogo lopova. A zatim, bilo kakav zid ne 
želim. No, onakav pravi, čvrsti zid? Naravno, takav zid bi ukrasio 
gostionicu. Samo odakle za nj novac? : 

— Ako želite, to vas ne bi stajalo ni koliko je crno pod noktom. 

Voršulak je znao da će đavo, ako mu pruži prst, zgrabiti cijelu 
ruku. Razmišljao je ovako: »Kako izgleda, ti si prilično glup đavo. 
Zaslužuješ da te nasamarim.« Za Voršulaka bijaše poznato da je 
lukaviji i od samog đavla. Ako nekoga već i ne uspije prevariti, bar 
će ga žednoga prevesti preko vode. Svoju lukavost Voršulak je 
dobro znao, pa je zato rekao đavlu: 

— Dobro, u redu! Ali želim lijepu, visoku ogradu s kapijom. 
Ograda treba da bude oko gostionice, dvorišta, vrta, a također i 
komada polja iza kuće. I to da bude prije no što pijetao 
zakukuriče, drugačije neću! 

— U redu! — začuo se glas, i istoga je časa zafijukalo u 
dimnjaku, kroz koji je đavo odletio. 

Kad su susjedi vidjeli da se doista radi o đavlu, u najvećem su se 
strahu počeli dizati od svojih stolova, šaptom poželiše jedan 
drugome laku noć i odoše. Voršulak je ostao sam. Razmišljao je 
da li je dobro uradio. »Ah, šta! Već je skoro jedan sat poslije 
ponoći, đavo će biti sve slabiji i slabiji. Ovako velik posao ne može 
savladati« — mislio je Voršulak. 

Ali odjedanput, prask! Na gostionici su zazvečala prozorska 
stakla. A onda, svuda naokolo započe strahoviti prasak i lomljava. 
Razbijanje kamenja, praskanje drveta, pištanje vapna i škripanje, 
kao da oko gostionice prave štropot i buku svi đavli, a ne tek 
jedan, koji gradi zid. 

Kad je počelo svitati, čudio se prestrašeni Voršulak da nedostaju 
još samo kapija i komad zida prema štaglju, pa će đavo završiti 
posao. No Voršulak nije gubio glavu. Ja ću te već naučiti, govorio 
je sam sebi čekajući da đavo opet odleti po kamen. Čim je rogati 
otpirio, odmah je Voršulak krenuo prema kokošinjcu, mrmljajući 
pod brk: »Čekaj, čekaj, već ćeš ti otići kao na žaraču, pa nećeš ni 

pogoditi na vrata pakla!« I odmah je počeo kroz rupu straga na 
kokošinjcu bockati pijetlove da počnu kukurikati. Prvi je sletio s 
letve bijeli pijetao. Zalepršao krilima, istegnuo vrat i zapjevao: 

— Kukuriku! 

Đavo je zagunđao odnekud čak iz Ždara: 

— Kad od bijelog čujem glas, nije još došao moj čas. 

I frrr, bum, prask! Ispustio je balvan velik poput stola, tako da 
se čitava gostionica zatresla u temeljima. Popeo se iznova na zid i 
gradio dalje. ' 

E, baš lijepo, tresla se Voršulaku koljena od straha. Pa naša 
bakica je uvijek običavala govoriti da se đavo boji glasa svakog 
pijetla! Počeo je bockati drugog pijetla, onog crvenog. Ovaj skoči s 
letve, izađe iz kokošinjca i zapjeva: — Kukuriku! 

Đavo isturi ponad zid svoje rogove i zagunđa: 

— Kad crveni izleti, to za đavla ne vrijedi! 

I lopaticom pljusne žbuku na zid. 

Voršulaka je sada već od straha počeo oblijevati znoj. Više od 
ova dva pijetla nije imao u kokošinjcu, a đavo je iz petnih žila 
zapeo za posao! Opet je odletio po novi balvan. Voršulak je stajao 
iza kokošinjca potpuno izgubljen. U kokošinjcu se već probudila 
cijela kokošja družba. Kokodakala je, kvocala, plašila se kao da u 
kokošinjac provaljuje tvor. Među kokošima bijaše i pjetlić koji je 
neprestano pokušavao zakukurikati. Istegnuo je vrat, pa slabim, 
još pilećim glasićem zapjevušio: — Khu-khu-khukuriku! 

Đavo je baš tada nosio iznad štaglja balvan velik kao pola kuće. 
Naglo se trznuo u letu, tako naglo, da je krilima zapeo o sljeme 
krova, naćulio uši, pa rekao: 

— Mali crni, đavlu vjerni, haj, haj, poslu kraj! 

I buh, krah! Ispustio balvan nasred dvorišta, tako da je blato 
šiknulo sve do dimnjaka. Napravio u zraku krug i nestao. 


Voršulak je sve to gledao potpuno zbunjen. A zatim otro znojno 
čelo, rekavši na glas, kao da samome sebi govori: 

— Kako me prestrašio! Nikada više neću s rogatima imati 
nikakva posla! 

Zatim je pošao pogledati onaj balvan. Tek je sada vidio koliki je 
to balvan. Težio je najmanje stotinu centi, makar su na njemu bile 
rupe od đavolovih pandži. Voršulak je pošao spavati da 
nadoknadi ono što je zakasnio. 

Prošlo je nekoliko tjedana. Voršulak je baš stajao pri vratima i 
izračunavao dugove susjeda, što ih je imao zapisane na vratima. 
Najedanput netko otvori vrata tako naglo, te je bilo pravo čudo 
što ga nije srušio. Toliko se prepao, da nije stigao ni beknuti. 
Naime, ondje je stajao stari znanac — đavo! Ostao je stajati na 
vratima, cerio se i udarao repom o zemlju. 

— Voršulače, ti si me prevario! 

Voršulak izbulji na nj oči: 

— Zar ja prevario tebe? Ti si prevario mene! Pa ti si mi još 
dužan za tri piva, što si ih popio onda prije proštenja. 

I sve pomalo počeo sticati odvažnost. 

— Ostavi sada to i nemoj se izmotavati — ljutito rekne đavo. 

— Ja sam ti sagradio zid oko gostionice, a ti mi za to nisi ništa 
dao! — lupne đavo kopitom. 

— Pa ti nisi završio posao prije no što je pijetao zakukurikao. 
Prema tome nisam ti trebao ništa dati — rekne Voršulak. 

— No, no, dobro, znadem, ali ipak. Vidiš, ja sam se namučio, a 
ništa od toga nisam imao — počeo je đavo mirnije — pa ako želiš 
da te pustim na miru, hajde da se nas dvojica tokom tri godine 
podijelimo o urod s onoga polja tamo iza gostionice. Inače, neću te 
pustiti na miru sve do tvoje smrti. 


Voršulak uvidi da će biti bolje ako stvar krene po dobru, ego 
po zlu. Počeše se za uhom i rekne: 

— Dobro, moglo bi tako. Ali reci na koji način? 

Pa opet razmišljaše kako bi ga nasamario. I đavo je neko 
vrijeme razmišljao, češao se između rogova, a onda rekao: 

— Znaš li šta, da se ne bismo svađali, mi ćemo izvlačiti karte, 
— Ispruži pandže i dohvati karte s police. 

Đavo tada rekne: : 

_ Tko izvuče jaču kartu, njegov će biti urod na zemlji, a onaj 
sa slabijom kartom dobit će ono, što raste u zemlji. 

_— U redu! — pristao je Voršulak i uzeo rogatome karte iz 
pandži, pomiješao karte i dao mu neka izabere: — Hajde, izvuci! 

Đavo ispruži pandžu i izvuče kartu. 

— Zeleni-kralj! — poskoči đavo od veselja tako visoko, da je 
rogovima lupio o zid. 

Zatim je izvlačio Voršulak i izvukao žirovu devetku. 

— Baš sam gadno prošao! — uzdahne prepredeno Voršulak. 

Rogati se naceri: r 

— I nemoj zaboraviti! Za godinu dana doći ću po urod! 

— Možeš doći, ali dva mjeseca prije. Nemoj zaboraviti ponijeti 
plahtu i užad za urod — poviče za njim Voršulak. 

Đavo udari kopitom o pod i fiju kroz dimnjak. Iza njega ostade 
tek nešto smrada. Voršulak se samo smijuljio. 

Prođoše zima, proljeće, ljeto, pa opet stigla jesen s maglom, 
kišama i vlagom. Polovicom rujna otvoriše se na Voršulakovoj 
kući vrata i eto ti rogatoga s plahtom i užadi pod pazuhom. 

— Eto me, Voršulače, došao sam po svoj dio. 

Voršulak prebaci ogrtač, na glavu nabije kapu, pa oni krenu na 
polje iza gostionice. Stadoše na krumpirištu. 

— Hajde, sada pokupi urod, pa da onda i ja uzmognem iz 
zemlje uzeti svoj dio — rekne prepredeni Voršulak đavlu. 

Đavo počne trgati cimu, vezati je u plahtu, te sa svakim 
zavežljajem fiju iznad štaglja, pa tako odnosio svoj urod u pakao. 
Voršulak se samo smijuljio pod brk. 

Ujutro slijedećeg dana, najedanput se bučno otvore vrata i eto ti 
opet đavla! 

= Čuj me, Voršulače, ti si me jučer okrao! — krikne đavo i 
švigne repom o pod. 

— Ono što si dobio na kartama, to si primio — rekne mu 
Voršulak, pa to je bilo i te koliko mnogo uroda! 

— Što sam mogao početi s takvim urodom! Nije htio ni gorjeti 
pod kotlovima! Joj, joj, joj, još me i sada bole leđa koliko sam se 
namučio kad sam to morao iznositi i izbacivati iz pakla. A kakvog 
li je samo ruganja i smijurije na moj račun bilo! Čovječe, pa ja sam 
zbog tebe potpuno onemogućen u paklu! Čak i oni posve mali 
đavli mi se podruguju! — Od velikog bijesa lupao je repom o pod 
da je sve odzvanjalo. 

Voršulak je postavljao stolce oko stola i čekao da se đavo smiri. 

— Slijedeće godine nećemo vući nikakve karte. Uzet ću urod 
što raste u zemlji i nikako drugačije! Više neću dopustiti da me 
okradeš. 

— U redu, kako god želiš, samo prestani ovdje praviti toliku 
tutnjavu i topot. Nisi u paklu, nego u krčmi, a tu kod mene ne 
možeš dizati toliki urnebes. Kao prvo, plati mi ona tri piva, što si 
mi ih lani prije proštenja ostao dužan. 

Đavo postade krotak. Na svome dlakavom kožuhu nije imao 
džepa, pa i nije mogao platiti. 

— Dakle, nemoj zaboraviti! Za godinu dana doći ću po urod, 
ali da ne bude nikakve prevare — rekao je gotovo posve tiho. 

— Dođi, ali mjesec dana kasnije. I ne zaboravi ponijeti koš. 

— U redu. Uzet ću koš — rekne đavo i zalupi vratima. 

Opet prođoše zima, proljeće, ljeto i gotovo čitava jesen. Ljudi su 
već iskopali sav krumpir, pa su sada iskopavali još onaj sitniji. 
Voršulak je upravo oblagao slamom vrata na svinjcu, kad eto ti 
đavla s košem na leđima. 

— Eto me, Voršulače, došao sam po svoj urod. No, nekako je u 
strahu strizao ušima bojeći se neće li ga Voršulak opet prevariti. 

— Hajde onda, dođi! — pozove ga Voršulak i odvede dragog 
rogatoga na polje iza gostionice. Ondje bijaše kupusište. 

— Eto vidiš, ove godine nisam bar morao na tebe čekati, pa 
sam svoj urod već uzeo. A ti nastoj da svoje odneseš još danas, pa 


5 4 Oldrich 
Sirovdtka 

da sutra mogu orati — rekne Voršulak prepredeno. Đavo je čupao 
bataljke kupusa iz zemlje, pa ih trpao u koš, i svaki put kad je 
napunio koš, frrr s njime iznad krova štaglja u pakao. Ali, ujutro 
slijedećeg dana, baš kad je gostioničar prao čaše, spusti se đavo 
kroz dimnjak u točionicu. Kolutao je očima i udarao kopitima, 
vičući: 

— Voršulače, ti si me jučer gadno okrao! 

I udari repom o pod tako jako, da su se i čaše na polici potresle. 

_— Kako okrao? Ono što si htio, to sii dobio. Pa uroda si imao 
dobrih nekoliko koševa. : 

— Što kažeš? Zar takva uroda? Pogledaj me, pa sav sam pun 
modrica. Kamo god u paklu dođem, udaraju po meni bataljcima 
kupusa, a još sam polovicu bataljaka iznio u pretpakao. 

Đavo razgrne dlake pokazujući modrice od udaraca bataljcima, 
a rogovima udaraše o zid tako da se zid tresao. 

Voršulak se obori na nj: 

— Ne pravi mi ovdje toliki topot i tutnjavu! Idi nekamo u brda, 
pa ondje izvodi svoje nepodopštine. I plati mi ono što si mi dužan 
za pivo, jer ću te inače predati sudu. 

Kad je đavo čuo da mu Voršulak prijeti sudom, prepao se, pa 
počeo mirno hodati po točionici. Stane pred Voršulaka, pa mu 
rekne: 

— Slijedeće godine uzet ću cijeli urod. I za ovu godinu i za 
prošlu. Sav urod iznad zemlje, a i onaj u zemlji. Ti me više nećeš 
prevariti. 

— Dobro, u redu — rekne mu Voršulak, a brci mu se nekako 
podsmjehivahu. 

— Pazi dobro i ne zaboravi da ću za godinu dana opet doći. 

— Ali dođi tri mjeseca prije i povezi tačke. 

— Da, da, bit će tako! — lupne đavo kopitom. 

Opet prođoše zima i proljeće, a i ljeto je već bilo pri kraju. 
Posvuda je žetva već bila završena kad je Voršulaku došao đavo s 
tačkama. Baš su tada spremali otavu na sjenik. 


SAVE 

— Eto me, Voršulače, došao sam po urod. 

Đavlu su se rogovi oznojili od straha, neće li ga Voršulak ipak 
nekako nasamariti. 

— Pričekaj dok svršim s otavom. Odmah ću doći. 

Zatim se spustio po ljestvama i s dragim đavlom pošao na polje 
iza gostionice. Te je godine Voršulak ostavio polje neobrađeno. 
Od zida do zida njegova imanja sve se talasalo od koprive, strička i 
raznog drugog drača. 

— Ove sam ti godine posijao začine, kušaj kako su oštri — 
rekne lukavi Voršulak. 

Đavo zagrabi rukama u koprivu. 

— Baš žeže! — krikne đavo, trljajući pandžu o dlake. — Bit će 
dosta začina za cijeli pakao! 

I počne skakati od velikog veselja. 

— Ipak si ti dobar čovjek, Voršulače, kad si mi savjetovao da 
za taj urod uzmem tačke. Pa ovi začini bi mi cijela leđa ožegli. 

Đavo je trgao koprivu i stričak, tovario na tačke i odvozio 
preko krova na štaglju u pakao. Pritom je tulio od boli, ali nije 
popuštao dok sav urod nije bio u paklu. 

A Voršulak se samo cerio od smijeha. 

Da, ali slijedećeg jutra! Voršulak je baš meo točionicu, kad uleti 
đavo sav izgreben i pun modrica. Zakoluta očima i počne bjesnjeti: 


— Voršulače, ti si me prevario kao još nitko na svijetu! 

Repom je udarao po podu tako jako, da je Voršulaku skoro 
metla ispala iz ruku od straha. 

— No, no, no, pa dobio si cijeli urod. Ja ti nisam ništa ukrao. 

— Ne mogu ti ni izreći kako sam prošao s onim začinima u 
paklu. Sada letim na Krkanovsku planinu. Za tri ću dana doletjeti 
natrag. Spremi se, jer ćeš letjeti sa mnom u pakao. Ja ću te stotinu 

tisuća godina paliti i žeći onim začinima. Ja ću ti već pokazati te 
začine! 


I smjesta otpiri iz točionice. Sada je Voršulak uvidio da je zlo i 


561 

još gore. Sjedio je za stolom, držeći glavu među dlanovima i 
neprestano razmišljao. Njegova žena je primijetila da s njime nešto 
nije u redu. Nije ga prestala ispitivati dok joj nije sve rekao. 

— Sutra ujutro doći će po mene đavo — jedva izgovori. 

— Još sam i ja ovdje! — lupne žena nogom o pod. — Time 
nemoj razbijati glavu. Sve ću to ja urediti! 

Drugoga je jutra rekla mužu neka ode od kuće. Iz sobice je 
dovukla stari hrastov stol. Na njemu je poslije neke tučnjave ostala 
duboka rupa. Zatim je počela praviti buku i tresak, da je pravo 
čudo što se dimnjak nije raspao i srušio. Baš kad je najviše bučila, 
otvorio je vrata neki strani gospodin. Ostao je stajati na vratima i 
zapitao ju zašto je toliko ljutita. 

— Zamislite! To se ne može ni izreći. Pogledajte samo svoj stol. 
Ovako lijep stol, zar nije to šteta? Običnim noktom Voršulak je na 
njemu napravio toliku rupu. To vam je klipan i neotesanac. Još je 
dobro što je to uradio noktom maloga prsta. 

Đavo, a on bijaše taj strani gospodin, priđe k stolu. Pogleda 
rupu sa svih strana, pa rekne: 

— Ja imam i te kakve pandže i mnogo toga sam već vidio, ali 
meni takvo što ne bi uspjelo. Zar je on toliko snažan? A gdje je 
gospodin gostioničar? Moram s njime srediti još neki račun što 
sam mu ostao dužan za pivo. 

— Otišao je kovaču onamo preko puta. 

— A što radi tamo? — ispituje đavo. 

— Ah, ništa naročito. On k njemu redovito odlazi da mu kovač 
nabrusi pandže. Pa vidjeli ste ovu rupu, a pandže su mu čak bile 
tupe. Ovako lijep stol! 

I žena sva bijesna počne lupati loncima. Đavo, pak, rekne: 

— Znate što, gazdarice, ja imam još obaviti neke poslove — a 
pritom pogleda kroz prozor da se možda Voršulak već ne vraća — 
doći ću za sat vremena, kad on bude kod kuće. 

Sve do danas nije došao. A Voršulakovi stalno pripovijedaju 
kako su nasamarili đavla. 

Stablo što sve uljepšava, voda što sve 
oživljava i ptičica koja sve iskaže 


RENUO jednoć mladi kralj u šetnju i došao do neke kolibice 

na osami. Sjeo na prag da se odmori, kadli kroz prozorčić 

kolibice začuje glasove. Zaviri unutra, a ono tri djevojke sjede na 
klupi i predu. 

— Tko bi znao, sestrice, za koga ćemo se mi udati — rekne 
jedna od njih. — A možda nas nitko neće ni htjeti. 

— Kad bih ja mogla birati — rekne najstarija — ja bih za muža 
izabrala kraljevskog kuhara. Kako bi mi onda bilo! Muž bi mi 
svakoga dana donio iz kraljevske kuhinje poneku slasticu. 

— A kad bih ja mogla izabrati — rekne ona srednja — ja bih 
izabrala kraljevskog sobara. Živjela bih kao gospođa, šetala bih po 
kraljevskim odajama i mogla pregledavati kraljeva odijela. 

— A kad bih ja mogla birati — rekne najmlađa — ja bih 
izabrala našega mladoga kralja. Voljela bih ga, s vremenom bi 
nam se rodila i djeca, dva dječačića i djevojčica. A ta bi djeca bila 
zdrava kao voda, živahna kao pčele i bogata kao zemlja. 

Starije sestre počeše gunđati i duriti se, govoreći da je ona zato 
izabrala kralja jer želi nad njima vladati. Baš u taj se čas otvoriše 
vrata, pa uđe onaj, o kome su razgovarale, sam mladi kralj. 
Naklonio im se i rekao: 

— Čuo sam, djevojke, vaše želje, a budući mi se te želje sviđaju, 
ja ću se pobrinuti da vam se ispune. Najstarija od vas će se udati za 
kraljevskog kuhara, srednja za kraljevskog sobara, a najmlađa će 
biti moja žena i kraljica cijele ove zemlje. 

Doskora se tako i dogodilo, obavljene su svadbe i tri sestre se 
nastaniše u kraljevskoj palači. 

Sada bi trebalo da budu zadovoljne, ta ispunilo im se ono za 
čime su čeznule. Ali jao! Onim dvjema starijim pojavila se u srcu 
zavist, one nisu mogle podnijeti da je najmlađa sestra kraljica! 

Nesrećom, zemlju je napao susjedni vladar, pa je mladi kralj 
morao poći u rat. Prije odlaska zamolio je kuharevu ženu i 
sobarevu ženu da budu pri ruci kraljici, koja je za kratko vrijeme 
trebala roditi, te da nikoga stranog ne puštaju k njoj. 

I došlo je vrijeme, pa je kraljica rodila lijepog dječačića. No 
kuhareva žena i sobareva žena odnijele su dječačića, a umjesto 
njega podmetnule štene, i to su uradile tako lukavo, da niti kraljica 
ni itko drugi na dvoru nije ništa primijetio. Dijete su stavile u 
košaricu i pustile ju niz rijeku da je voda odnese. Kralju su javili 
na bojište o tom nemilom događaju, da kraljica nije rodila dijete 
nego štene, i da gospodina kralja svi vrlo žale. Kralj se neizmjerno 
ražalostio, ali ipak je javio pismom neka kraljicu i štene njeguju. 

* Kad se vratio kući i vidio svoju ženu doduše tužnu, ali mnogo 
ljepšu nego prije, on joj je sve oprostio, pa su ponovno živjeli u 
ljubavi. 

Prošlo je dosta vremena i kraljica je drugi put trebala roditi, a 
kralj je opet morao poći u rat. Svoju je ženu povjerio brizi njenih 
sestara i otišao teška srca. Kad je došlo vrijeme poroda, kraljica je 
rodila još ljepšeg dječačića, nego što bijaše onaj prvi, ali sestre su 
dijete uklonile i umjesto njega podmetnule mače. Dijete su opet 
pustile u košarici niz rijeku, a kralju napisale pismo, da mu je 
kraljica umjesto djeteta rodila mače, a da sada u gradu gospodina 
kralja više toliko i ne žele, koliko mu se podruguju. Kralj bijaše 
zbog toga pisma vrlo nesretan, a u pismu što ga je poslao kući 
javio je da će se doskora vratiti i napraviti reda, ali do tada neka 
kraljicu i to mače njeguju. 

Kad se vratio kući i vidio svoju ženu dvostruko tužniju, ali i 
dvostruko ljepšu, opet joj je sve oprostio, pa su iznova nastavili 
živjeti u ljubavi. 

Ali, nesreća dolazi triput. 

Kraljica je trebala i treći put roditi, no prije toga je kralj opet 
morao poći u rat. Svoju je ženu povjerio brizi njenih sestara i teška 
srca otišao od kuće. 


— 

Došlo je vrijeme poroda i kraljica je rodila krasnu djevojčicu. 
No sestre su opet uklonile dijete i umjesto njega podmetnule truli 
komad drveta. 


Dijete su stavile u košaricu i pustile je niz rijeku, pa neka voda 
uradi što je volja. Kralju su javili na bojište da mu je žena umjesto 
djeteta rodila truli komad drveta, a ljudi u gradu da se već bune 
zbog tolike sramote i rugla što ih kraljica čini kraljevskoj kući i 
cijeloj zemlji, te da kraljicu svi smatraju vješticom. 

Kralja je uhvatio strahovit bijes prema svojoj mladoj ženi, pa je 
sada već i sam počeo vjerovati da mu je žena vještica. Kad se 
vratio kući, osudio je kraljicu na doživotnu tamnicu. Odredio je da 
se ispred crkve iskopa velika jama kao tamnica s jednim jedinim 
prozorčićem proviđenim rešetkama, te izdao strogu zapovijed, da 
svatko tko ovuda prođe, mora u taj prozorčić pljunuti. Tako se i 
dogodilo. Godine i godine venula je kraljica u tamnici, a svatko 
tko je onuda prošao, morao je na nju pljunuti. Ljudi su smatrali da 
je to pravedna kazna za ženu, koja umjesto djece rađa nekakva 
čudovišta. 

Za to vrijeme su oba kraljičina sina već porasla u mladiće, a 
njihova sestra izrasla u djevojče lijepo poput cvijeta. Naime, kad 
su ih majčine sestre bacile u vodu, rijeka je bila blaga prema njima. 
Brižljivo ih je jedan val predavao drugome sve dok ih rijeka nije 
donijela do nekog velikog vrta. Taj je vrt pripadao nekom vrtlaru, 
koji nije imao djece, pa se vrlo obradovao kad mu je rijeka 
donijela i na brežuljak ispod plota izložila najprije dva dječačića, a 
zatim još i djevojčicu. On je sve troje odgojio kako valja, a ta djeca 
su bila zdrava kao voda i živahna kao pčele. Kad su djeca odrasla, 
pomagala su svome hranitelju u vrtu, a taj im je vrt donosio ne 
samo potrebno za život, nego im je i srce ispunjao ljepotom. 
Putnici-namjernici, koji su se pri tom vrtu zaustavljali i u hladu 
njegovih stabala odmarali, jednodušno su uvijek govorili, da tome 
vrtu nema ravna. A kad su u vrtu vidjeli ono troje nahočadi, 

pomišljahu da li ta nahočad pridonosi ljepoti vrta, ili vrt pridonosi 
ljepoti nahočadi. 

Jednoga je dana pored vrta umornim korakom prolazila neka 
starica, opirući se o štap. Zaustavila se, pa čak i ušla u vrt da se 
malo odmori. Ušla, a nije se mogla dosta nagledati ljepote. 

— Lijep je to vrt, doista krasan — rekne ona vrtlaru — ali 
mogao bi biti još ljepši. To bi mogao biti najljepši vrt na Svijetu, 
kad bi u njemu bile tri čudotvorne stvari. 

— Koje čudotvorne stvari? — pitali su vrtlar i njegova djeca. 

— Reći ću vam: na svijetu postoji stablo što sve uljepšava, 
ispod njega izvire voda što sve oživljava, a na tom stablu živi 
ptičica koja sve iskaže. 

— Ja ću otići po te stvari i donijeti ih u naš vrt — rekao je stariji 
brat — samo mi vi, bakice, recite kamo treba poći. ' 

Starica ispruži ruku, otkine sa stabla jabuku i dadne mu je 
govoreći, da će mu jabuka pokazivati put. I zatim starica ode dalje 
svojim putem. 

Stariji brat isplete vjenčić od grančica, dadne ga mlađem bratu i 
rekne: 

— Tako dugo dok ovaj vjenčić bude svjež i ja ću biti živ i zdrav. 
Ako vjenčić uvene, onda će to biti znak, da je i moj život uvenuo, a 
tada ti, brate moj, požuri meni u pomoć. 

Zajaha mladić konja i baci ispred sebe jabuku, pa kamo krene 
jabuka, krene i on. Zaustavi se jabuka ispod nekog brda, a ondje 
leži stari čovjek, brada mu dvaput dulja od tijela, a nokti dugački 
kao lakat. 

— Dobar dan, striče Lakatbrado. 

— Dobro mi došao, kraljeviću — odgovori starac. 

— Ništa mi nije poznato o tom da šam kraljević. Mene je 
donijela rijeka, a vrtlar mi je hranitelj i otac. A u svijet sam krenuo 
po tri čudotvorne stvari: po stablo što sve uljepšava, vodu što sve 
oživljava i ptičicu koja sve iskaže. Ne biste li mi, striče 
Lakatbrado, mogli savjetovati kamo treba da pođem. 

se putem ni jedanput osvrnuti, makar se bilo što događalo. 


Ukoliko bi se makar samo jedanput osvrnuo, ne bi više ostao živ. 

— U redu, ja ću na to dobro pripaziti — rekao je mladić, 
zahvalio se na savjetu i krenuo dalje. Ubrzo je visoko na brijegu 
opazio dvorac, a trebalo je samo proći preko neke doline. Ali u toj 
dolini počeše na nj siktati zmije, a vuci, medvjedi i svakojake druge 
zvijeri navaljivati na nj, pa je neprestano morao u pripremi držati 
mač. A što bijaše još gore, sa svih strana netko mu je nešto 
dovikivao, čas ljubazno, čas bijesno, čas prijeteći: 

— Poslušaj glas, vrati se kući, to ti je spas! 

Odmah nakon toga započne tako strašan lomot, kao kad se sa 
brijega ruše posječena debla. Mladić samo što se nije osvrnuo da 
vidi kamo bi skočio pa da se skloni, no ipak se savladao, jer su mu 
u glavi bljesnule riječi Lakatbrade: »Nijedanput se ne smiješ 
osvrnuti, pa makar se bilo što događalo.« Tako je prošao već više 
od pola doline, kadli se iza njega začuje glas, tako umiljat glas, 
kakva još nikada u životu nije čuo, ali o kakvom je često sanjao: 
glas, kakvim bi valjda govorila njegova majka, kad bi majku imao. 

— Odakle ti ovdje, sine moj? 

Sada se mladić više nije mogao suzdržati, osvrnuo se i istoga 
časa izmijenio u crni kamen. 

Kod kuće, brat i srestra s vremena na vrijeme pogledavahu onaj 
vjenčić. Dva je dana vjenčić bio svjež, a trećega je dana najedanput 
uvenuo. 

— Ej, bogami, moj je brat baš neka šeprtlja, ne može se snaći 
bez mene — rekne mlađi brat. — Moram mu brzo poći u pomoć. 

Spremio se na put, a prije odlaska još je ispleo vjenčić od 
grančica“ i dao ga sestri, da bi znala kako je s njime. Zatim je 
zajahao konja i krenuo bratovim tragom. Stigao je do onoga brda 
ispod kojega ležaše stari čovjek, a brada mu dvaput dulja od tijela, 
nokti pak dugački kao lakat. 

— Bog vam dao zdravlja, striče Lakatbrado! — pozdravio ga. 

— Bože daj i tebi, kraljeviću! 

— Ništa mi nije poznato o tome da sam kraljević. Mene je 
vrtlar odgojio, a k njemu me donijela voda. A sada mi vi, striče, 
recite nije li ovuda prošao moj brat, koji je pošao po tri 
čudotvorne stvari: po stablo što sve uljepšava, vodu što sve 
oživljava i ptičicu koja sve iskaže. 

— Da, da, prolazio je on ovuda, prolazio, i ja sam mu dao 
savjet kako se mora ponašati, ali on se nije savjeta držao. Doduše, 
to i jeste teško, pa to još nikome nije uspjelo. 

I ispripovjedi mu sve što ses njegovim bratom dogodilo, i kako 
može stići do ukletog dvorca u kome su one tri čudotvorne stvari. 

Mladić se zahvalio na savjetu i krenuo dalje. I on je došao u onu 
dolinu, te se probijao između zmija, vukova, medvjeda i raznih 
drugih nemani, čuo svakakve molbe i prijetnje, ali i on je samo 
prolazio, ne osvrćući se ni desno ni lijevo. Kad je već stigao do 
druge polovine doline, opazio je ondje na hrpi kamenja i svoga 
brata promijenjenog u crni kamen. Potekoše mladiću suze, pa on 
zavapi kroz plač: 

— Ah, brate moj nesretni! 

A iza leđa začuje: 

— Ne plači za mnom, brate, pa ja sam Živ! 

Obradovao se mladić i okrenuo od velikog veselja što će zagrliti 
brata, ali se istoga časa promijenio u crni kamen. 

Kod: kuće sestra neprestano pogledava na vjenčić. Dva je dana 
bio svjež i lijep, ali trećega-je dana odjedanput povenuo kao da ga 
opržio mraz. 

»No, eto vidiš tu moju slavnu braću«, misli ona. »Ni jedan ni 
drugi ne može se snaći bez mene.« I odmah se počela spremati da 
im pođe u pomoć, premda ju je vrtlar upozoravao neka radije ne 
ide, jer će sigurno i ona tamo negdje poginuti. Ali djevojka se nije 
obazirala na njegove riječi, nego je uzjahala konja i krenula na put. 
Doskora je stigla do onog brda ispod kojega ležaše starčić 
Lakatbrada, a njemu je brada dvaput duža od tijela, nokti pak 
dugački kao lakat. 

— Dobar dan, striče Lakatbrado — pozdravila ga. 

— I tebi, princezo! — odgovori Lakatbrada. 

— Ništa mi nije poznato o tome da sam princeza. Cijeloga sam 
života živjela kod vrtlara, kojem me donijela rijeka. Sada idem 
tražiti svoju braću, koja pođoše naći tri čudotvorne stvari: stablo 
što sve uljepšava, vodu što sve oživljava i ptičicu koja sve iskaže. 
Ali vi, striče Lakatbrado, imate tako golemu bradu i tako dugačke 
nokte da se sigurno zbog njih ne možete dići sa zemlje. 

Izvadila je iz naprtnjače nožice i vješto odrezala Lakatbradi 
nokte i bradu. Starčić je uzdahnuo kao da je s njega spalo teško 
breme i odmah se podigao sa zemlje. 

— Učinila si mi veliku uslugu, princezo. Cijelih tisuću godina ja 
ovdje ležim i zbog te velike brade ne mogu umrijeti. Ti si s mene 
skinula kletvu, pa će me zemlja riapokon primiti. Ovdje me lijepo 
pokopaj, a zatim požuri za svojom braćom. 

Ispripovjedi joj kako i što mora raditi, samo da se zaboga, ni 
jedanput ne osvrne, pa makar se bilo što dogodilo. I dadne joj 
dlaku iz svoje brade, rekavši, da čim se tom dlakom dotakne 
kapije ukletog dvorca, kapija će se smjesta pred njom otvoriti. 

Kad joj to sve izgovorio, sklopio je oči i umro. Ona mu je, uz 
dosta truda i muke iskopala grob, lijepo starčića pokopala, pa tek 
onda krenula dalje. 

I ona je došla u onu dolinu, iza koje je na brodu stajao ukleti 
dvorac. U dolini su na nju počele navaljivati zmije i svakakve 
druge zvijeri, želeći ju rastrgati, ali ona se nije obazirala na njih, 
nego dalje koračala tom dolinom. Svi mogući glasovi dovikivali su 
joj, čas kao iz daljine, a čas kao da su joj siktali ravno u uho: 

— Smrt iza tebe stupa, vrati se, djevojko glupa! 

Ali ona se ni na što ne obazire, i ne osvrće se ni nadesno ni 
nalijevo. Kad je prošla već više od polovine doline, ugledala je 
među kamenjem svoju okamenjenu braću. Zaustavila se kraj njih, 
a licem joj potekoše suze. Najedanput začuje iza svojih leđa: 

— Ne plači za nama, sestrice, ta mi smo živi i zdravi! 


Stablo što sve uljepšava, voda što sve 

Od velikog veselja sestra se već skoro osvrnula. No ipak se 
suzdržala i rekla: 

— Kad ste živi i zdravi, onda dođite ovamo k meni, jer ja se ne 
smijem osvrnuti. 

Malo je pričekala da vidi hoće li doći, a kad nisu došli, odmah je 
bila načistu da se radilo o lukavoj prijevari. Krenula je dalje dok 
napokon nije stigla do onog dvorca. Takla je kapiju dlakom iz 
brade Lakatbrade, dvorac se otvorio i ona je ušla. 

Prvo što je ugledala, bijaše takvo stablo, kakvo još nikada nije 
vidjela. Lišće na njemu, i to svaki list, svjetlucalo je drugom 
bojom, a kad je dunuo vjetrić, lišće je počelo davati tako ugodne 
zvukove, kao da svaki pojedini listić svira na nekom drugom 
instrumentu, a sve to zajedno zvučalo je kao prekrasna glazba, 
kakvu još nikada nitko nije čuo. 

Na tome stablu, na najdonjoj grani, visjela je zlatna krletka, a u 
njoj poskakivala ptičica. 

— Ti si zacijelo ona ptičica koja sve iskaže — rekne joj 
djevojka. — Reci mi, dakle, što moram uraditi pa da moja braća 
ožive. 

Ptičica zacvrkuće kao na srebrnoj žici: 


Zagrabi, princezo, u vrčić 
Pjenušave vode žive kao znamen 
i poprskaj njome svoju braću 
koja su pretvorena u kamen. 


Djevojka se okrene na sve strane i onda primijeti ispod stabla 
izvor. U izvoru se voda pjenuša, vri, žubori'i sve poskakuje uvis. 
Zagrabi ona te vode i otrči u dolinu. Ondje poprska svoju braću, a 
i svaki kamen redom, pa iz svakoga od njih počnu nastajati ljudi, a 
svi oni grle djevojku i zahvaljuju joj što ih je oslobodila ukletosti. 

Ona se s braćom još jedanput vratila u dvorac, ondje su otkinuli 
grančicu sa stabla što sve uljepšava, zagrabili pun vrč vode što sve 

a. 
oživljava, skinuli s grane zlatnu krletku s ptičicom koja sve iskaže, 


i krenuli kući. Kod kuće su grančicu posadili usred vrta, ona je 
pustila korijenje i za kratko vrijeme izrasla u veliko stablo. Lišće 
na njemu svjetluca, i to svaki list drugom bojom, a kad dune 
vjetrić, lišće zazvuči glazbom, kakvu još nikada nitko nije čuo. Uz 
tu glazbu sve u vrtu kao nekim čudom bolje raste: trava je zelenija, 
ruže mirisnije, voće sočnije, a čak je i jutarnja rosa svježija. 

O tome vrtu pročulo se nadaleko i naširoko. Ljudi su dolazili da 
vide stablo što sve uljepšava i sa pritajenim dahom slušali njegovu 
glazbu. Divili se vodi što se neprestano pjenila, kipjela, žuborila i 
poskakivala uvis, a zapanjivala ih ptičica, koja je znala i ono što 
nitko drugi nije znao. 

O tim čudesnim čudima došao je glas i do kralja, pa je on 
odlučio da ih pođe pogledati. Uzalud su ga nevjeste, sobareva žena 
i kuhareva žena, odgovarale od toga, govoreći čemu da odlazi na 
tako dalek i naporan put, kad svatko znade da je najljepši na 
svijetu njegov kraljevski vrt, premda u njemu nema nikakvih 
čudesnih tričarija. Kralj se nije dao odgovoriti, sjeo je u kočiju i 
krenuo. 

Stiže on k tome vrtu. Ondje ga njegovo vlastito troje djece 
srdačno dočekalo i odvelo čudesnom stablu, samo, dakako, niti 
poznaje on njih, niti oni njega. Kralj misli: Kakvo li veselje donosi 
već sam pogled na njih, kako su samo zdravi kao voda, živahni 
kao pčele i bogati kao zemlja. Ne može ih se nagledati, to troje 
mladih ljudi za nj su veće čudo nego one tri čudotvorne stvari. Uz 
njih se osjećao izvanredno, ne može se dovoljno nauživati ove 
ugode. Napokon rekne: 

— Eto, ja sam bio vaš gost, a vi dođite u kraljevsku 
prijestolnicu i budite moji gosti. 

Oba brata i sestra obećali su da će doći, a kad je za nekoliko 
dana došla po njih kočija, sjedoše u nju i krenuše. U kraljevskoj se 
prijestolnici kočija iznenada zaustavila ispred crkve, kočijaš je 
prišao prozorčiću s rešetkama i pljunuo unutra. 

— Zašto si to uradio? — zapitala su ga braća. 

— Takva je kraljeva zapovijed. Iza toga prozorčića nalazi se u 
tamnici bivša kraljica, koja je umjesto djece rađala štenad i mačiće, 
Zato svatko tko onuda prođe, mora na nju pljunuti, jer ga inače 
čeka stroga kazna. 

— Mi to nećemo uraditi — rekne stariji brat. 

— A zbog čega? — zapita kočijaš. 

— Zato, jer je ona žena, majka bez djece, a mi smo pak, djeca 
bez majke. 

I nisu pljunuli u prozorčić. 

Tada priđe kočiji straža i sve troje odvede u tamnicu. 

Kralj sjedi u odajama, očekuje svoje mlade goste, a ne može ih 
dočekati. Tada mu straža javi da se ona dva mladića i njihova 
sestra nisu htjeli pokoriti kraljevoj zapovijedi, i nisu pljunuli u 
prozorčić, pa zato sjede u tamnici. ; 

— Samo neka sjede! — ljutito je rekao kralj. — Lijepo bi to 
izgledalo, kad bi se najedanput prestalo pokoravati kraljevskim 
zapovijedima. 

Kralj se silno uzrujao, nikako da se smiri, pa jao svakome tko 
mu dođe na oči! Ljutitost ga napokon polagano počela napuštati, 
a na njeno mjesto došla žalost. Zašto toliko tuguje, tko bi to znao? 
Zbog čega ga toliko boli srce? Kako se nije mogao smiriti, 
ponovno se sjeti onog prekrasnog vrta i u njemu onih triju 
čudotvornih stvari, što ih pravo nije ni pogledao. Najviše mu se u 
pameti vrzmala ptičica, koja sve znade i sve iskaže, a koju on ništa 
nije ni pitao. 

Zato kralj još jedanput pođe u onaj vrt i zatraži da ga odvedu 
baš k onome čudotvornom stablu, gdje je na najdonjoj grani 
visjela zlatna krletka. 


— Reci mi, ptičice koja sve znadeš, zašto se nikako ne mogu 
smiriti, zašto me boli duša? 
Tada je ptičica počela pjevati kao na srebrnoj žici: 

Muči te, gospodine kralju, krivica što si je počinio 
prema svojim najbližima. 

To je tajna tvoga života. 

Supruga tvoja rodila ti troje lijepe djece, 
dva krasna sina i jednu kćerku, 

ali su njene sestre-zavidnice djecu ukrale 

i pustile je niz vodu na nemilost rijeci. 
Dobri čovjek spasio ti sinove i kćerku, 

i u ovome lijepom vrtu odgojio ih kao 
čestite ljude, radišne i dobra srca. 

Kad su djeca ova nedavno pošla ocu svome, 
tebi, gospodine kralju, 
odbili su pljunuti na kraljicu, majku neznanu, 
pa su bačena u tamnicu na očevu zapovijed. 
Zbog svega toga tebe duša boli... 


Dok je ptičica pjevala, kralju navriješe suze. A onda otre oči, 
pozove vrtlara i zapita ga da li su ona dva mladića i djevojka, koji 
su stekli ove čudotvorne stvari, njegova djeca. 

Vrtlar mu odgovori da ni vlastitu djecu ne bi mogao više voljeti 
nego što voli ove mladiće i djevojku, ali da im, na žalost, on nije 
rođeni otac. Ovu djecu mu je na njegovu veliku radost i utjehu 
donijela rijeka, najprije dječake, a zatim i djevojčicu, a dogodilo se 
to baš onda, kad je zemlju napao susjedni vladar i kad se na 
granici vodio rat. 

Kralj je izgrlio vrtlara kao da mu je brat, zagrabio u vrčić vode 
što sve oživljava i brzo krenuo natrag u prijestolnicu. 

Ispred tamnice pri crkvi naredio je da se kočija zaustavi i 
tamnica otvori. Ušao je u tamnicu i pao na koljena pred svoju 
izmučenu ženu, koja više nije mogla ni stajati, ni sjediti, nego je 
bespomoćno ležala na kamenom podu, hiljadu puta popljuvana od 
glave do pete. Kralj je uzeo vrčić sa živom vodom i kraljicu umio. 
Tada su s nje kao nekim čudom spale sve godine velikih muka, i 

ona je stajala pred njim, mlada i lijepa, kakva je bila nekada. 
Držeći se za ruke izašli su iz ove tamnice i naredili da ih odvedu u 
tamnicu svoje djece. Ovo veselje se ne može ni ispripovijedati ni 
opisati! Djeca grle i ljube sad majku, sad oca, jedni druge gledaju u 
oči, nagledati se ne mogu, jedni druge slušaju, naslušati se ne 
mogu. Nakon što su se bar donekle naradovali, narediše da ih 
odvezu u kraljevsku palaču. 

Još istoga je dana kralj sazvao kraljevsko vijeće, a na vijećanje 
pozvao i kuharevu ženu i sobarevu: ženu. . 

— Želim se s vijećem posavjetovati — rekao je kralj. — Recite 
mi, kakvu kaznu zaslužuje onaj, koji nevine ljude pošalje u smrt. 

— Ja bih takva čovjeka osudila na isto ono, što je on učinio 
nevinima. 

— Ti si sama sebi izrekla osudu — rekao je kralj. — Izrekla si 
osudu samoj sebi i svojoj sestri. Jer vi ste one okrutnice, koje ste 
moje troje djece bacile u vodu, a njihovu majku teško okrivile. 

Tada su kuharevu ženu i sobarevu ženu zatvorili u veliki 
sanduk, zakovali ga čavlima i bacili u rijeku. A rijeka gunđa, huči, 
i nijedan val neće sanduk ponijeti već ga smjesta baca slijedećem. 
Sanduk juri niz rijeku dok napokon ne stigne i na široko more. 
Ali, ni u moru ga nijedan val neće prihvatiti, nego ga ljutito baca 
drugome, pa tako sanduk sve do dana današnjeg luta negdje 
morskom pučinom. 

Kralj i kraljica zajedno s troje djece žive u tolikoj sreći kakvu još 
do sada nisu osjetili. Vrtlara su najbogatije nagradili, a kad je 
ostario i više nije mogao raditi, pozvali ga u palaču, da svoje stare 
dane proživi u njihovoj blizini. 

One tri čudotvorne stvari dao je kralj prenijeti u kraljevski vrt. 
Stablo što sve uljepšava, raste nasred vrta. Voda što sve oživljava, 
kipi i žubori pri njegovu korijenju. A ptičica koja sve iskaže, živi u 
zlatnoj krletki na najdonjoj grani stabla, i sve što je pitaju, znade i 
iskaže. 


7 1 Zlatna ptica 
i druge priče 


O tri graha 


7 IVIO siromah koji nije imao ni kruha za svoga sina. Zato mu 
reče neka pođe u svijet potražiti sreću. 

— Idi, sinko — reče mu — kamo hoćeš! Samo jedno ne 
zaboravi, da prvu stvar koju nađeš uzmeš i spremiš je. 

Tako su se rastali. Otac ostade kod kuće, a sin se zaputi dugom 
prašnom cestom s torbom o ramenu u daleki svijet. ' 
Pošto je tako išao neko vrijeme, ugleda na cesti zrno graha. Sjeti 
se očeva savjeta, digne zrno i spremi ga u torbu. Pođe dalje i nađe 
drugo zrno graha. I ovo zrno digne i spremi ga u torbu. Pred večer 

nađe treće zrno graha, pa i njega također pokupi i spremi. 

Bijaše već kasno uvečer kad je došao do velikog dvorca i 
zamolio za prenoćište. 

— Za jednu ćeš noć dobiti postelju — reče mu vlastelinova 
žena, pošto je odmjerila čednog mladića od glave do pete. 

Dopao joj se, ali se još više dopao njenoj kćerki koja je stajala 
kraj majke. 

— Taj neznanac, kojega smo danas primili pod svoj krov, ne 
čini mi se siromah — reče za večerom vlastelinova žena svome 
mužu. — Sigurno se samo prerušio zato da bi vidio kako je kod 
nas. Ja, naime, mislim da bi on htio uzeti našu kćerku za ženu. 
Uskoro ćemo biti načisto što je i vidjeti na čemu smo. 

I vlastelinova žena naredi svome sluzi neka dade gostu tvrdu 
postelju i pripazi što će noću učiniti. 

— Akoje zbilja siromah, dobro će spavati i na tvrdoj postelji. A 
ako je iz uglednije kuće, cijele noći neće biti miran — objasni 
vlastelinka lukavštinu svome mužu. 

Mladiću doista dadu prenoćište kako je bilo i naređeno. On se 
svuče i legne u postelju. No budući da se bojao da mu noću netko 
ne ukrade torbu, koja bijaše njegov jedini imetak, stavi je pod 

glavu. Ali torba ne bijaše dobro zavezana. Zato su ona tri graha 
ispadala iz torbe pod njega. On ih je skupljao i opet gurao u torbu. 
Tek što je jednoga spremio natrag u torbu, već mu je pri tome 
drugi ispao iz nje. Kada je uhvatio drugoga i stavio ga u torbu, već 
mu je pobjegao treći. To se ponavljalo cijelu noć, tako da nije ni 
oka stisnuo. 

— No, kako je bilo noću? — upita drugog jutra znatiželjna 
vlastelinka slugu koji je, sakriven ispod postelje, pratio što radi 
gost. 

— Cijele se noći prevrtao po postelji. Već sam se bojao da će se 
strovaliti na mene. 

— Aha! Odmah mi je bilo jasno da nije siromah — poveseli se 
vlastelinka. 

I smjesta pođe da odnese tu veselu novost mužu i kćerki. Sve 
troje se dogovoriše da će gosta zadržati još jedan dan u dvorcu. Ali 
da bi se potpuno uvjerili je li doista samo prerušeni uglednik, 
odluče da mu drugu noć dadu mekanu i lijepu postelju. 

Kako su drugog dana svi bili veoma prijazni s mladićem, ovaj je 
doista ostao u dvorcu još jednu noć. Poslije obilne večere odrediše 
mu za prenoćište izvanrednu sobu koja je bila bogato opremljena. 

— Ej, sve ljepše od ljepšeg! — pomisli siromah u sebi. — Vidim 
da sam u dobroj i poštenoj kući. Zašto da stavljam torbu pod 
glavu i svu noć lovim zrna graha kao jučer? Bolje da se pošteno 
naspavam. 

I on doista objesi torbu na vješalicu, pa se raspremi, legne u 
mekanu postelju i slatko je spavao svu noć. 

— Kako je bilo noćas? — upita ujutro vlastelinka slugu. 

— Svu je noć neprestano spavao — glasio je odgovor. 

— Znala sam da nije siromah — reče obradovana vlastelinka. 
— Sigurna sam da je plemić, ako ne i kraljević. 

Tu je novost, razumije se, još svježu odnijela mužu i kćerki. 

Poslije doručka gost pođe vlastelinu, da mu zahvali za svu 
prijaznost i brižljivu pažnju kojom su ga obasuli u dvorcu. 

— Kamo namjeravaš sada, prijatelju? — upita ga vlastelin. 

— Dugom prašnom cestom, sam ne znam kamo. 

— Ako je tako, onda te ne puštamo nikamo. Vidiš, ja imam 
kćerku istih godina kao i ti. Vidio si je i nadam se da ti se dopada. 
Ako ti je s voljom, još danas ti je mogu dati za ženu. A zatim neka 
bude što bude. 

Siromah je, doduše, u prvi čas upravo zanijemio od tih 
otvorenih riječi, ali se smjesta snašao i privolio na tu neobičnu 
- ženidbu. 

Još istoga dana sve bijaše obavljeno. Učiniše veliku gozbu, koja 
je trajala četrdeset dana i četrdeset noći. Za cijelo to vrijeme u 
dvorcu se nije moglo vidjeti ni jedno tužno lice. Čak ni sretan ženik 
nije sebi razbijao glavu niti su ga mučile brige što će iz svega toga 
biti. 

Kada prođe četrdeseti dan, majka vlastelinka pozove k sebi 


svojega zeta i reče mu: . 
— Sinko moj! Gozba je svršila i sutra se spremite na put, da 


pokažeš ženi svoj dvorac. 

— Svoj dvorac?! — gotovo uzvikne naglas siromašan ženik. 

I zamalo da nije rekao sve po pravdi i istini, kako njegov otac 
ima samo trošnu bajtu, a nikakav dvorac, ali se u posljednji čas 
predomisli i šutke potvrdi da će drugog dana otići s nevjestom u 
svoj dvorac. NO U isti ga čas, dakako, ostavi sva radost, a duboka 
žalost i zabrinutost pojaviše mu se na licu. 

— Na licu ti vidim da se teška srca rastaješ od nas — doda 
dobrohotno vlastelinka. — Ali se utješi, dragi moj zete! Uskoro 
ćemo se opet vidjeti. Ostanite tamo samo neko vrijeme i zatim se 
opet vratite k nama. 

Drugog dana natovariše na velika kola tri vreće zobi za konje, 
vreću novca, a na njih sjedoše mladenci i još dvoje služinčadi. 

I tako se zaputiše prema muževljevu — dvorcu. 

Mlada gospođa bijaše žalosna, a još žalosniji bijaše njezin muž. 
Svi su mislili da su snuždeni zbog toga što se upravo rastaju od 
kuće. Mladoga je muža ta žalost toliko slomila da nije izgovorio ni 
riječi i doista se sažalio svojoj ženi, jer je mislila da je mekoga srca. 
A on je cijelo vrijeme mislio samo na to kako će biti kada dođu do 
očeve trošne bajtice. To bijaše pravi uzrok njegove velike žalosti. 

Pred večer su kola s putnicima prolazila kroz veliku šumu. 
Mlada gospođa upita svoga snuždenog muža je li još daleko do 
njegova dvorca. 

— Oho, daleko je još do tamo, veoma je daleko — odgovori joj 
on. — Možeš se bez brige dovoljno naspavati dok signemo. 

I ona doista zadrijema. A njezin muž iskoristi to i skoči s kola. 

— Radije i u smrt nego da joj pokažem kakav sam siromah — 
pomisli u sebi. 

I zaputi se daleko od ceste u šumu. Ali tek što je učinio nekoliko 
koraka kadli mu dođe u susret čovjek sijede kose. 

— Kamo ti, sinko, u toj mrkloj noći? — oslovi ga čovjek. 

— Bježim u smrt! — odgovori čovjeku sijede kose. 

I sve mu otvoreno prizna kako se dogodila sva ta čudnovata 
zgoda koja će imati još čudnovatiji svršetak. 

— Ej, čemu se toliko žalostiti! — reče čovjek sijede kose. — 
Sjedi radije u kola i vozi se sa svojom ženom još neko vrijeme! 
Uskoro ćete doći do mojega dvorca. Ja upravo odlazim od kuće i 
vratit ću se istom poslije godinu dana. Cijelo to vrijeme ti možeš 
biti gospodar u mojem dvorcu. Ali jedno nemoj nikada zaboraviti: 
kada se budem vraćao, tada će se cijeli dvorac jako zatresti. A vas 
dvoje, žena i ti, gledajte da se tada odmah izgubite iz dvorca. Ako 
samo malo zakasnite, otkucat će vam posljednja ura! 

Mladi muž lijepo zahvali starcu i vrati se do kola koja su ga 
čekala na cesti. ' 

— Zamalo nismo zalutali i tražio sam pravi put — umiri 
uznemirenu ženu, koja se u međuvremenu bila probudila i opazila 
da joj nema muža. — Sada sam se uvjerio da smo na pravom putu 
i nema više daleko do mojega dvorca. 

Poslije nekog vremena zbilja dospješe do velikog dvorca koji 
bijaše sav rasvijetljen. Pred vratima je stajao cijeli red lijepo 
odjevenih slugu, koji se klanjahu i ponizno pozdravljahu došljake 
kao svoje nove gospodare. 

— Jao! Pa tvoj je dvorac ljepši od našega! — začudi se mlada. 

I bijaše u sebi veoma zadovoljna što je poslušala svoju dovitljivu 
majku i udala se za naoko siromašnoga gosta. 

Tako prođe jedan tjedan, prođe mjesec dana u veselom i 
zadovoljnom životu u dvorcu, pa dođe i kraj godine. A_tad se 
dvorac zavrti i zatrese tako jako da se činilo kao da će se sve 
srušiti. Istom tada sjeti se vlastelin-siromah riječi starčića sijede 
kose. Htjede pobjeći sa svojom ženom, ali žene nikako i nigdje da 
nađe. Trči iz jedne dvorane u drugu, iz podruma u ostavu, iz 
ostave u potkrovlje, odavle opet u podrum, ali žene nigdje nema. 

Naposljetku nađe u podrumu umjesto žene neku ružnu staricu 

koja ga je još ružnije gledala. Ali on nije opazio njene poglede, jer 
je bio u prevelikoj brizi za svoju ženu. Zato se obrati ružnoj starici 
i lijepo je zamoli: 

B- Znate li, dobra majko, gdje mi je žena? Posvuda je tražim, ali 
je nigdje ne mogu naći. Još danas će umrijeti ako ne napusti 
dvorac prije nego što se vrati njegov gospodar. 

A žena mu odgovori: 

— Ništa se ne boj, sinko! Pođi do kuharice i reci joj neka 
pošalje u mlin sedam puta prosijano žito. Iz toga brašna neka 
lam puta izmijesi kruh i ispeče ga sedam puta. I neka taj kruh 
javi pred vrata dvorca, a za drugo ne brini! 

— Već mi je dva puta pomogla dobra sreća; možda me neće ni 

treći put iznevjeriti — pomisli u sebi vlastelin-siromah. 

I umirivši se, ode do kuharice, te joj naredi sve kako je doznao 
od one žene. 

Tek što je izgovorio tu naredbu, kadli se dvorac drugi put 
zatrese, i to tako jako da su zidovi upravo pucali. 

— Sto puta srušit će se dvorac prije nego što bude ispečen onaj 
kruh — pomisli vlastelin-siromah u sebi. — Ali što jest, neka bude. 
Radije ću umrijeti nego da svojoj ženi pribavim žalost i sramotu, 
kako je uzela za muža — prosjaka. 

Međutim je kuharica već ispekla kruh i stavila ga pred vrata, 
kako joj bijaše naređeno. To bijaše njegova sreća. Prema vratima 
dvorca već se valjao divovski zmaj sa sedam glava i u svakoj glavi 
po sedam jezika: toliko je bio strašan! 

— Na ljude smrdi u mojem dvorcu! — urlao je zmaj. 

Iz ždrijela mu je sukljao sedam puta po sedam metara dugačak 
plamen. 

— Hej, vrata! Željezna vrata mojega dvorca! Zar više ne 
poznajete svojega gospodara, te se ne želite otvoriti? — vikne pred 
vratima. 

Tada se oglasi sedam puta ispečeni kruh i reče: 

— Zmaju! Sav tvoj trud je uzaludan. Samo ako se dadeš sedam 
puta posijati, sedam puta požnjeti, sedam puta samljeti, sedam 
puta zamijesiti i sedam puta ispeći, tada dođi i ja ću ti se maknuti, 
inače ne! 

Zmaj se strahovito ražesti što ga vrata ne slušaju. Svom snagom 
baci se na vrata, tako da se dvorac tri puta zavrti. Ali se vrata ne 
otvoriše. Baci se drugi put, i to takvom snagom da se dvorac šest 
puta zavrti. Ali se vrata ne pomaknuše. Baci se i treći put na vrata, 
no sada takvom snagom da se sam razleti na komade i izdahne 
pred svojim dvorcem. 

Tako je siromah ostao gospodar u zmajevu dvorcu sa svojom 
lijepom ženicom. Još i danas sretno žive, ako već nisu umrli. 

RALJ je imao u svojem vrtu neizrecivo lijepu jabuku koja je 

rodila sve same zlatne plodove, ali ih nikako nisu mogli 
ubrati. Svakog bi jutra po jedna jabuka nestala. Danju i noću 
postavljao je kralj kraj stabla stražu da uhvati kradljivca, ali ni 
najbolji stražari nikako nisu mogli uhvatiti onoga koji je dolazio 
po jabuke, a ipak je svakog jutra manjkala po jedna. Ništa se nije 
dalo učiniti i vojnici nisu više htjeli odlaziti na stražu. 

Kralj je imao tri sina. Dvojica starijih bijahu svojeglavi i nisu 
voljeli mlađega. Kralj zapovjedi sinovima da odu na stražu i prve 
noći pođe najstariji. Uze pušku, dobro je napuni, te stade hodati 
gore i dolje, gledajući oko sebe kada će i odakle netko doći. Cijele 
noći ne bijaše nikoga, ali je drugog jutra jedna jabuka ipak 
manjkala. Druge noći pođe srednji sin. Hoda on s nabijenom 
puškom gore i dolje kao i prvi, sve motreći oko sebe kada će i 
odakle doći netko do stabla, ali ne bijaše nikoga. No jedna je 
jabuka ipak nestala. Treću noć pođe najmlađi. Ali umjesto 
olovnim zrnom, on napuni pušku grahom, tobože, kradljivca neće 
ustrijeliti, već samo vidjeti kakva je to ptičica koja umije tako 
krasti da je nitko ne može uhvatiti. Uvečer se postavi kraj stabla, 
upre oči u jabuke i stade netremice gledati u njih, ne osvrćući se ni 
ovamo ni onamo. Kadli odjednom, spusti se u ponoć s neba ptica, 
tako tiho da se ništa nije čulo, te sleti na stablo. Pandžama zgrabi 
jabuku, ali najmlađi sin nacilja, opali i otkine joj tri pera. Ptica se 
preplaši, ispusti jabuku i odleti. Sin pokupi pera i opazi da su od 
čistoga zlata. Začuvši pucanj, braća brzo skočiše, pa dotrčaše k 
mlađemu i upitaše ga odakle je kradljivac došao. Ali im ovaj reče: 

— Da ste gledali, vidjeli biste ga. 

Zatim ode k ocu i pokaže mu ona tri pera. Budući da pera 
bijahu zlatna, kralj reče u sebi: 

— Kako li je tek lijepa cijela ptica kad ima takva pera! 
I kako ju je poželio imati, reče glasno: 
— Tko mi je donese, bit će kralj! 
Starijeg je sina veoma privlačilo kraljevstvo; uze brašnenicu i 
pušku te pođe tražiti pticu. Pođe u šumu, zato što u šumi ptice 
najradije borave, sve misleći kako će je tamo negdje uhvatiti. Ide 
on, ide po šumama i osvrće se po stablima ne bi li gdje ugledao 
pticu, ali zlatne ptice ne bijaše ni na jednome. Tako dođe do 
livade, pa kako bijaše gladan, sjaše s konja, sjedne na zemlju, 
izvadi iz torbe brašnenicu i uze jesti. Uto dođe k njemu medvjed i 
zamoli ga neka dade i njemu nešto pojesti. 

Ali se ovaj okrene, te zareži na medvjeda, rekavši: 

— Jedva će biti dovoljno i za mene, zar da još i tebi dajem? 

Odlazi od mene! Za tebe i takve kakav si ti postoje zvijeri u šumi. 

Medvjed se okrene i reče: 

— Čekaj samo, snaći će i tebe zlo! — Pa zagunda i ode. 

Pošto se najeo, kraljević pođe dalje i padne razbojnicima u ruke. 
Sve mu oduzeše što je imao: novac i konja, čak mu zaprijete da će 
ga ubiti kad ih je stao moliti neka ga puste jer je kraljev sin. Tek 
kada ih je stao preklinjati da mu barem život poštede, razbojnici 
su pristali, ali samo ako im se pridruži i pođe s njima pljačkati. Što 
je mogao? Pođe s njima i postade — razbojnik. 

Prođe godina dana, a starijeg sina nikako ne bijaše kući. Zato 
reče srednji sin ocu kako sada on namjerava poći potražiti zlatnu 
pticu. Otac ga pusti jer mu je obećao da će se za godinu dana 
vratiti kući, sa pticom ili bez nje. Otac mu dade konja, pušku, 
novaca i brašnenicu. Srednji se sin opremi, zajaše konja i krene 
točno istim putem kojim je pošao i stariji brat. U šumi motri po 
drveću, tražeći zlatnu pticu, ali uzalud. I on je došao do iste livade, 
pa budući da je također osjetio glad, zaustavi se, siđe s konja, uze 
brašnenicu iz torbe i poče jesti. Opet dođe medvjed i moli ga neka 
mu dade što jesti jer je gladan. Ali ga i ovaj otjera, rekavši: 

— Odlazi od mene! Za tebe postoje u šumi zvijeri. 

Medvjed se okrene i reče: 

— Čekaj samo, snaći će i tebe zlo! — Pa zagunđa i ode. 

Pošto se najeo, srednji sin pođe dalje i razbojnici ga uhvate. 
Oduzmu mu sve što je imao: novac i konja, čak mu zaprijete da će 
ga i ubiti, naime, stariji ga je brat bio prepoznao i uplašio se da bi 
mogao reći ocu što je postao. No budući da ih je molio i molio, 
smilovaše mu se, naravno ako im se pridruži i radi ono što i oni. 
Što je mogao? Sva sreća što ga nisu ubili. 

Prođe još jedna godina, pa ni srednji sin nikako da se vrati. 
Tada reče ocu i najmlađi sin kako želi poći potražiti zlatnu pticu. 
Ali mu otac reče: 

— Dvojica su već otišla i nisu se vratili. Sada želiš poći i ti, da se 
i ti ne vratiš. Ostaj kod kuće, vidiš da jedino tebe još imam. 

Ali mu sin nije dao mira. Tako je dugo navaljivao na oca dok ga 
ovaj ne pusti, davši mu konja, novac i brašnenicu. 

Najmlađi je sin jahao točno istim putem i došao na istu livadu 
gdje su prošle i pretprošle godine bila i njegova braća. 

Siđe s konja, izvadi brašnenicu iz torbe i uze jesti. Opet dođe 
medvjed i zamoli ga: 

— Daj i meni malo, vidiš da sam gladan. 

A ovaj — dobroga srca, kakav je bio — reče: 

— O, samo ti jedi sa mnom koliko hoćeš i koliko te volja. 


I medvjed je jeo i jeo, tako da je njemu samo malo ostalo. Zatim 
još posegne u torbu, pa je do dna isprazni. Ali je medvjed opet jeo i 
jeo, tako da je kraljeviću opet ostalo sasvim malo. No medvjed još 
uvijek nije bio sit. Reče mu: 

— Daj mi još i konja, da ga pojedem i najedem se. 

— Pa dao bih ti ga — reče ovaj — ali nemam poslije na kome 
jahati. 
Medvjed odgovori: — Na meni ćeš jahati. 
Kraljević reče: 
— Kako da jašem na tebi kad će mi se smijati tko me vidi. 
Ali mu medvjed opet otpovrne: 
— Donijet ću te točno onamo gdje je ona stvar koju tražiš. 

— Ako ti znaš što ja tražim, tada znaš i gdje je to. 

A glasno reče: 

— Pa dobro, pojedi ga, da se najedeš i utažiš glad. 

Tada medvjed skoči na konja, raskomada ga i najede se. 

Pošto se najeo, reče mu: 

— A sada odreži lijeskovu šibu što je izrasla za godinu dana, 
zajaši me i ja ću te odnijeti na sebi do zlatnih ptica. 

Uskoro dujurije do stijene. Medvjed se zaustavi pred stijenom i 
reče: 

— U toj su stijeni cijela jata zlatnih ptica u zlatnim krletkama. 
Udari lijeskovom šibom po stijeni. Otvorit će se, uđi u nju i uzmi 
prvu pticu koja ti dođe do ruke, no nikako nemoj odabirati, da se 
ne probude stražari i da te ne uhvate. 

Sišavši s medvjeda, mladić udari lijeskovom šibom po stijeni i 
stijena se rastvori. Uđe u lijepu, veliku prostoriju; s obje strane 
visjele su zlatne krletke i u njima zlatne ptice, sve jedna ljepša od 
druge. Išao je od ptice do ptice i svaka mu se sve više dopadala, sve 
dok ne dođe do kraja spilje gdje bijaše najljepša. Uzme je i pođe. 

Ali prije nego što je došao do drugog kraja, straže se probudi- 
še, zgrabiše ga i teško mu se zagroziše. Upitaju ga zašto je htio 
ukrasti pticu. Mladić, koji još nikad nije lagao, ispriča sve od 
početka do kraja. Obećali su mu da će ga pustiti i pokloniti mu 
pticu ako im dovede konja kome nema ravnoga u devet zemalja. 

Pošto je došao iz spilje do medvjeda, reče mu medvjed: 

— Vidiš, zašto me nisi poslušao i uzeo odmah prvu pticu do 
koje si došao? Ja, doduše, znam za takvoga konja, ali me moraš 
slušati i učiniti onako kako ti kažem. Uzmi lijeskovu šibu, sjedi 
opet na mene i misli na to kako bi želio biti ondje gdje su konji 
kakvih nema u devet zemalja. 

Mladić uze lijeskovu šibu, sjedne na medvjeda i pomisli u sebi: 

— O, da sam barem ondje gdje su oni konji! 

Tek što je to pomislio, već se našao pred stijenom. 

Medvjed mu reče: 

— Udari opet šibom po stijeni i stijena će se otvoriti. Naći ćeš 
cijelo krdo konj. Odveži prvoga do kojega dođeš, nemoj ih 
nipošto izabirati, da se stražari ne probude i da te ne uhvate. 

Mladić siđe s medvjeda, udari šibom po stijeni, a ona se rastvori 
i pokaže se spilja. S jedne i druge strane stajahu privezani konji, 
tako lijepi da bi ih samo gledao i gledao, jedan ljepši od drugoga, a 
posljednji, na kraju spilje, bijaše najljepši. Toga mladić odveže i 
povede iz spilje, ali se od topota kopita stražari probudiše, zgrabiše 
ga i teško mu zaprijetiše. Također ga upitaju zašto je htio ukrasti 
konja. Po istini im ispriča sve od početka do kraja, a oni mu 
obećaše da će ga pustiti i dati mu konja ako im dovede morsku 
vilu. Mladić im obeća i iziđe iz spilje. 

Kada je došao do medvjeda, medvjed ga ukori kao i prvi put: 

— Pa rekao sam ti, zašto me nisi poslušao? Ipak znam gdje se i 
kako može naći morska vila. Tu dolje nije daleko more. Pođi u 
grad i nakupuj svakojake robe, pa pođi s njom na obalu mora i 
tamo je prodaji. Doći će tri morske vile. Ali trguj samo s onom 
koja ti se najviše dopada. Pošto kupi i htjedne poći, neka ti pruži 
ruku, kako bi sreća bila veća. A ti tada pomisli u sebi kako bi volio 
biti kod konja. I smjesta ćeš biti ondje gdje želiš biti. 

Rekavši to, medvjed pođe svojim putem. X 

A mladić je išao i išao i konačno došao do grada. Tu je 
nakupovao svakovrsne sitne robe za prodaju: vrpčica, šivaćih igala 
i drugih sličnih stvarčica. S tom robom pođe do mora i tamo je 
izloži na prodaju. 

Dođoše tri morske vile, sve jedna ljepša od druge. Ali je on 
trgovao samo s onom koja mu se učinila najljepšom. Pošto je vila 
nakupovala što je željela, mladić joj reče neka mu pruži ruku, kako 
bi sreća bila još veća. Vila mu pruži ruku, a on pomisli u sebi: 

— Kad bih sada bio kod konja! 

I samo što bi trepnuo okom, mladić već bijaše s morskom vilom 
kraj konja. Tamo su mu dali obećanog konja i svi su opčinjeno 

gledali u morsku vilu, ali je se nisu mogli nagledati. Mladić sjedne 
na konja, i prije nego što će poći dalje, zamoli ih da li bi još smio 
pružiti vili ruku na rastanku. Rado su mu to dopustili, veseli što su 
ipak dobili vilu. On joj pruži ruku i pomisli u sebi: 

— O, kad bih sada bio ondje gdje su zlatne ptice! 

I samo što bi trepnuo okom, već bijahu kraj zlatnih ptica: on, 
morska vila i konj. Svi radosni promatraju konja, tako lijepog i 
vatrenog. Smjesta mu donesoše najljepšu zlatnu pticu u najljepšoj 
zlatnoj krletki, prije nego što je sjahao s konja. No čim je dobio 
pticu i uhvatio djevojku za ruku, pomisli u sebi: 

— O, kad bih sada bio kod medvjeda! 

I odmah bijahu svi kod medvjeda: on, morska vila, konj i zlatna 
ptica. Medvjed mu reče: 

— Sada imaš sve i čeka te sreća. Samo jednoga se čuvaj: nemoj 
kupovati mesa s vješala! 

Rekavši to, medvjed pođe svojim putem. 

A mladić je jahao s morskom vilom dalje prema kući i dojahao u 
grad. U gradu je vrvjelo od mnoštva ljudi. To mu se učini čudno, 
pa upita prvoga koji je prošao krajnjega što to znači. Ovaj mu reče 
da vode dvojicu kradljivaca na vješala. Priđe bliže, da vidi tko su 
ta dvojica nesretnika. Ali, jao! U njima prepozna svoju stariju 
braću. Upita što su učinili, a ljudi mu rekoše da su počinili veoma 
velike krađe. Sažali se nad njima, ta ipak mu bijahu braća. Zato 
upita je li moguće spasiti ih. 

— O da — rekoše mu — ali samo onaj tko plati još jedanput 
toliko koliko su oni pokrali. 

Budući da je imao od kuće dovoljno novaca, izbroji otkupninu i 
. pođe svojim putem iz grada. 

Pošto su doznali da su spašeni od smrti, braća htjedoše znati tko 
ih je otkupio, pa pitahu svakoga gdje je njihov spasilac. 

Pokazaše im put kojim je pošao iz grada. 

Pođoše za njim i kada ga ugledaše, spoznaše da je to njihov brat 
"i da nosi zlatnu pticu. Uplašivši se da bi on mogao otkriti kod kuće 

što se s njima dogodilo, iz zavisti ga ubiše i ostaviše mrtvoga na 
cesti. 

Uzeše konja, morsku vilu i zlatnu pticu, pa pođoše kući. 

Svi se obradovaše, a posebno otac — kralj. Konja smjestiše u 
konjušnicu, ali on od toga vremena postade tako opasan da mu 
nitko nije smio prići, te su mu morali odozgo sipati zrnje. Pa i 
morska vila postade tako tužna da nije mogla ni riječi progovoriti. 
A zlatna je ptica neprekidno držala glavu oborenu, te isto tako nije 
davala glasa od sebe. Svi su već mislili da će svakog časa uginuti. 

Međutim je do mrtvaca na putu došao medvjed. Iskopavši neko 
korijenje, istuče ga na kamenu, kapne mrtvacu u usta soka i 
mladić oživi i ozdravi. 

Zatim medvjed nestade i ništa se više o njemu nije čulo. 

A mladić se zaputi u pocijepanoj odjeći kući. Nitko ga nije 
prepoznao. Upita za svoga konja, ali ga svi raskolačeno gledahu, 
misleći da mu se pomutila pamet. Pokazaše mu konja u konjušnici 
i rekoše da mu se nitko ne smije približiti. On pođe k njemu. 
Ugledavši ga, konj poče veselo rzati i dopusti mu da ga miluje i 
gladi, kao da je najkrotkija životinja. Svi u čudu gledahu. Nato 
mladić opet upita: 

— Gdje je moja ptica, zlatna ptica? Vratite mi je! 

Pođe ravno u kuću, u sobu gdje je visjela zlatna krletka sa 
zlatnom pticom. Čim ga je ptica ugledala, poče na sav glas tako 
nebeski lijepo pjevati da se njena pjesma razlegla po cijelom 
dvorcu, kao da sviraju sami nebeski anđeli. Začuvši kako ptica 
pjeva, kralj pohita u sobu. A iz druge sobe dođe morska vila kojoj 
se to učinilo čudno; i ugledavši mladića, raširi bijele ruke, skoči k 
njemu i zagrli ga. Otac, koji bijaše svjedok svemu tome, nije znao 
što da kaže. Prepoznavši svoga sina i doznavši kako su se braća 
prema njemu ponijela, razljuti se i zapovjedi da se oba starija sina 
protjeraju. Mlađem sinu koji se oženio lijepom morskom vilom 
dade kraljevstvo. 


Ivana 
8 7/ Brlić- Mažuranić 
Šuma 
Striborova 


AŠAO neki momak u šumu Striborovu, a nije znao da je ono 
šuma začarana i da se u njoj svakojaka čuda zbivaju. Zbivala 
se u njoj čuda dobra, ali i naopaka — svakome po zasluzi. 

Morala je pak ta šuma ostati začarana, dokle god u nju ne stupi 
onaj, kojemu je milija njegova nevolja, nego sva sreća ovoga 
svijeta. 

Nasjekao dakle onaj momak drva i sjeo na panj, da počine, jer 
bijaše lijep zimski dan. Ali iz panja iziđe pred njega zmija i stade se 
umiljavati oko njega. Ono pak ne bijaše prava zmija, nego bijaše 
ljudska duša, radi grijeha i zlobe ukleta, a mogao ju je osloboditi 
samo onaj, koji bi se s njom vjenčao. Bljeskala se zmija kao srebro 
na suncu i gledala momku pravo u oči. 

— »Lijepe li gujice, Bože moj! Gotovo da bih je i kući ponio«, 
— progovori momak od šale. 

— »Evo budalaste glave, koja će me osloboditi na svoju 
nesreću«, — pomisli grešna duša u guji, požuri se i pretvori se 
odmah od guje u ljepotu djevojku, te stade pred momka. Rukavci 
joj bijeli i vezeni kao krila leptirova, a sitne nožice kao u banice. 
Ali kako bijaše zlobno pomislila, onako joj ostade u ustima gujin 
jezik. 

— »Evo me! Vodi me kući i vjenčaj se sa mnom!« — reče guja- 
-djevojka momku. 

Sad da je ono bio siguran i dosjetljiv momak, pa da je brže 
mahnuo ušicom od sjekire na nju i da je viknuo: »Nisam baš ja 
mislio, da se sa šumskim čudom vjenčam«, postala bi djevojka 
opet gujom, i utekla bi u panj i nikomu ništa. 

Ali ono je bio neki dobričina, plašljiv i stidljiv mladić, pak ga 
bilo stid da joj ne ispuni želju, kad se već radi njega pretvorila. A 

baš mu se i svidjela, jer je bila ljepolika, a on, neuputan, nije 
mogao znati, što joj je ostalo u ustima. 
Uze on djevojku za ruku i povede je kući. ' 
A živio je taj momak sa svojom starom majkom i pazio majku 


kao ikonu. 
— »Evo, majko, snahe«,y — reče momak, kad stigoše on i 


djevojka kući. 

— »Hvala Bogu, sinko«, — odvrati majka i pogleda ljepotu 
djevojku. Ali je majka bila stara i mudra i odmah spozna, što 
imade snaha u ustima. ' 

Ode snaha da se preobuče, a mati reče sinu: 

— »Lijepu si mladu izabrao, samo pazi sine, nije li ono guja!« 

Sin se malone skamenio od čuda: otkud njegova mati znade, da 
je ono bila guja? Razljuti se u srcu i pomisli: »Moja majka mora da 
je vještica.« I odmah zamrzi na majku. 

Počelo njih troje živjeti zajedno, ali ono zlo i naopako. Snaha 
jezičljiva, nazlobna, proždrljiva i goropadna. 

Bila je tamo litica visoka do oblaka, te snaha zapovjedi jednog 
dana starici, neka joj donese snijega sa vrha litice, da se umije. 


— »Nema puta na ovu visinu«, — reče starica. 
— »Uzmi kozu, neka te vodi. Kuda ona gore, tuda ti naglavce 
dolje«, — reče snaha. 


Tamo bio i sin, pa se nasmijao na te riječi, samo da ugodi svojoj 
ženi. 

To se tako ražalilo majci, da odmah pođe na liticu po snijeg, jer 
joj nije bilo žao života. Idući putem, htjela se pomoliti Bogu za 
pomoć, ali se predomisli govoreći: »Opazio bi Bog, da mi sin ne 
valja.« 

No Bog joj ipak osta na pomoći, i ona sretno donese snasi 
snijega s litice ispod oblaka. 

Drugoga dana zapovjedi snaha baki: 

— »Idi tamo na jezero zamrznuto. Usred jezera ima rupa. 
Uhvati mi na rupi šarana za ručak.« 

— »Provalit će se led poda mnom, propast ću u jezero«, — 
odvrati baka. 

— »Radovat će se šaran, propadneš li s njime«, — reče snaha. 

I opet se sin nasmijao, a baka se tako ražalostila, da odmah ode 
na jezero. Pucketa led pod bakom, plače ona, da joj se suze po licu 
mrznu. Ali još neće da se Bogu moli, taji pred Bogom, da joj je sin 
grešan. 

— »I bolje da poginem«, — pomisli baka i ide po ledu. 

Ali još nije došlo vrijeme, da baka umre. 

Zato preletje nad njom galeb, noseći ribu. Omakne se riba 
galebu i padne upravo pred baku. Baka uze ribu i donese sretno 
snasi. 

Trećeg dana sjela baka uz ognjište i uzela sinovu košulju, da je 
okrpa. Kad to vidje snaha, poletje do nje, istrže joj košulju iz ruku 
i viknu: 

— »Ostavi to, sljepice stara, nisu to tvoji poslovi.« 

I ne dade majci, da okrpa sinovu košulju. 

Sad se starici posve rastuži srce, te ona ode pred kuću, sjedne na 
onoj ciči zimi na klupu i pomoli se Bogu: 

— »Bože moj, pomozi mi!« 

Uto vidje ona, kako k njoj ide neko ubogo djevojče, na njemu 
samo izderana rubina, a rame pomodrilo od studeni, jer joj se 
rukav iskinuo. Ali se svejedno djevojče nasmijava jer je umilne 
ćudi. Pod pazuhom joj svežanj triješća. : 

— »Hoćete li, bako, kupiti luči?« — pita djevojče. 

— »Nemam novaca, kćerce, nego ako hoćeš da ti okrpam taj 
rukavčić«, — reče tužna baka, koja je još držala u rukama iglu i 
konac za sinovu košulju. 

Baka okrpa djevojci rukav, a djevojka joj dade svežanj luči, 
zahvali joj milo i ode dalje, radosna, što joj rame ne zebe. 

Uveče reče snaha baki: 

— »Mi ćemo poći u goste kumi, a ti da si ugrijala vode, dok se 
vratim.« 

Bila snaha proždrljiva i uvijek gledala, gdje da se ugosti. 

Kad oni odoše, osta baka sama, pa uze onog triješća, što joj ga 
prodalo djevojče, i potpali oganj na ognjištu, a onda ode u komoru 
po drva. 

Dok je ona u komori tražila drva, začuje, kako u kuhinji nešto 
pucka, nešto kucka: kuc! kuc! 

— »Tko je božji?« — upita baka iz komore. 

— »Domaći! Domaći« — ozovu se iz kuhinje neki sitni glasovi, 
kao da žvrgolje vrapci pod strehom. 

Dalo se baki na čudo, što je ovo ovako u noći, i ona uđe u 
kuhinju. Kad ona tamo, ali ono se na ognjištu istom rasplamsale 
luči, a oko plamena zaigrali kolo »Domaći«, sve sami mužići od 
jedva po lakta. Na njima kožusi, kapice i opančići crveni kao 
plamenovi, kosa i brada sivi kao pepeo, a oči žarke kao živi ugljen. 

Izlazi njih sve više i više iz plamena, svaka luč po jednog daje. 
Kako izlaze, tako se smiju i vrište, prebacuju se po ognjištu, cikću 
od veselja i hvataju se u kolo. 

Pa zaigra kolo: po ognjištu, po pepelu, pod policu, na stolicu, po 
ćupu, na klupu! Igraj! Igraj! Brzo! Brže. Cikću, vrište, guraju se i 
krevelje. Sol prosuše, kvas proliše, brašno rastepoše — sve od 
velike radosti. Vatra na ognjištu plamsa i sjaji, pucka i grije; a 
baka gleda i gleda. Nije joj žao ni soli ni kvasca, nego se raduje 
veselju, što joj ga Bog šalje na utjehu. 

Čini se baki da se pomladila — nasmije se kao grlica, poskoči 
kao curica, hvata se u kolo sa Domaćima pa zaigra. Ali joj ipak 
ostalo još čemera u srcu, a to bijaše tako teško, te kolo odmah 
stade. 

— »Božja braćo«, — reče onda baka Domaćima, — »biste li vi 

meni znali pomoći, da ugledam jezik svoje snahe, pa kad kažem 
mome sinu, što sam na svoje oči vidjela, možda se opameti!« 

Baka stane pripovijedati Domaćima sve, kako je bilo. Domaći 
posjedali uokolo po rubu ognjišta, nožice ovjesili niz ognjište, 
nanizali se kao čičak do čička i slušaju baku; pa sve klimaju 
glavom od čuda. Kako klimaju glavama, onako im se žare crvene 
kapice: mislio bi tko, ono sama vatra na ognjištu plaminja. 

Kad je baka svršila pripovijedanje, viknu jedan od Domaćih, po 
imenu Malik Tintilinić: 

— »Ja ću ti pomoći! Idem u sunčanu zemlju i donijet ću ti 
svračjih jaja. Podmetnut ćemo ih pod kokoš, pa kad se izlegu 
svračići, prevarit će se snaha: polakomit će se kao svaka šumska 
guja za svračićima i isplazit će jezik.« 

Svi Domaći ciknuše od radosti, što se Malik Tintilinić tako 
dobro dosjetio. Još oni najbolje vrište, ali ide snaha iz gostiju i nosi 
sebi kolač. 

Nasrne snaha ljutito na vrata, da vidi, tko to u kuhinji vrišti. Ali 
kad ona raskrili vrata, a ono: top! — prasne plamen, skočiše 
Domaći, topnuše svi u jedan mah nožicama o ognjište, ponesoše se 
.nad plamen, poletješe pod krov — kvrcnuše daščice na krovu i 
nestade Domaćih. 

Samo Malik Tintilinić ne uteče, nego se sakrije u pepelu. 

Kako je plamen iznenada prsnuo uvis, a vrata udarila o 
vratnicu, onako se uplašila snaha i od straha sjela na zemlju kao 
vreća. Rastepe joj se kolač u rukama, raspadnu joj se kose i 
češljevi, bulji oči i viče od jada: 

— »Što je ovo bilo, nesrećo stara?« 

— »Vjetar podigao plamen, kad si otvorila vrata«, — reče baka 
i mudro se drži. 

— »A što je ono u pepelu?« — opet će snaha, jer je iz pepela 
virila crvena peta opančića Malika Tintilinića. 

— »Ono je žeravica«, — odvraća baka. 

Ali snaha ne vjeruje, nego ustane onako raspletena i ide da vidi 

“iz bližega što je na ognjištu. Prikučila se licem do pepela, ali se 
Malik Tintilinić hitro baci nožicom i kvrcne petom snahu po nosu. 
Viče snaha kao da se u moru topi, sva je garava po licu, a pepeo 
joj posuo raščupane kose. 

— »Što je ovo, nesrećo stara?« — pišti snaha. 

— »Poprskao te kesten iz žeravice«, — odvraća baka, a Malik 
Tintilinić u pepelu puca od smijeha. 

Kad je snaha otišla da se umije, pokaže baka Maliku Tintiliniću, 
gdje je u komori snaha nasadila kokoš, da bude malih pilića za 
Božić. Još iste noći donese Malik svračjih jaja i podmetne ih pod 
kokoš umjesto kokošjih. 


HI 


Zapovjedila snaha baki, da dobro pazi na kokoš, pa kad se 
izlegu pilići, neka joj javi. Pozvat će snaha čitavo selo, da vidi, 
kako ona ima pilića za Božić, kad ih nitko nema. 

Došlo vrijeme, izlegli se svračići. Javi baka snahi, da su pilići 
izašli, a snaha pozove selo. Došle kume i susjede, malo i veliko, a 
bio tamo i sin bakin. Snaha zapovjedi baki, da donese gnijezdo u 
trijem. 

Donese baka gnijezdo, podigoše kokoš, a ono u gnijezdu nešto 
zakriješti: iskočiše goli svračići, pa skok! skok! po trijemu. 

Kada snaha-guja opazila ovako iznenada svračiće, prevari se, 
polakomi se u njoj zmijina ćud, poletje snaha po trijemu za 
svračićima i isplazi za njima svoj tanki i šiljasti jezik kao u šumi. 

Vrisnuše i prekrstiše se kume i susjede, te povedoše svoju djecu 
kući, jer upoznaše, da je ono zaista šumska guja. 

Majka pak radosno pođe do sina govoreći: 

— »Otpremi je, sine, otkud si je doveo, sad si na svoje oči štala. 
koga u kući hraniš.« — I mati htjede da ogrli sinka. 

Ali sin je bio baš posve budalast čovjek, pa se još više usprkosio 

i suprot sela i suprot majke i suprot istih svojih očiju: Neće da sudi 
ženi-guji nego još vikne na majku: 

— »Otkud tebi svračići u to doba, vještice stara? Nosi mi se iz 
kuće!« - 

E, sad je mati vidjela, da pomoći nema. Zacvili kao ljuta godina 
i samo umoli, da je bar ne tjera iz kuće, dok je dan, da ne vidi selo, 
kakvog je sina othranila. 

Sin privoli, da mati ostane do večera još u kući. 

Kad je došla večer, uze baka u torbu nešto kruha i nešto onih 
luči, što joj ih je dalo ubogo djevojče. A onda ode kukajući iz kuće 
sinove. g 

Čim je mati prešla preko praga, utrne se vatra na ognjištu i pade 
raspelo sa stijene. Ostadoše sin i snaha u mračnoj izbi — i sada sin 
osjeti, kako je počinio veliku grehotu na majci, i pokaje se jako. 
Ali ne smije da ženi o tom govori, jer je plašljiv, nego joj kaže: 

— »Hajdemo za materom, da vidimo, kako će poginuti od 
studeni.« 

Skoči veselo zlorada snaha, nađe im kožuhe, obukoše se i odoše 
iz daleka za staricom. 

A baka žalosna ide po snijegu, u po noći, preko polja. Kad je 
došla na jedno veliko strnište, uhvati je takva studen, da nije 
mogla dalje. Zato izvadi iz torbe one luči, razgrne snijeg i potpali 
vatru, da se malo ugrije. 

Jedva se luči rasplamsale, ali ono čudo! Eto iz njih izlaze 
Domaći, upravo kao da je na kućnom ognjištu! 

Iskakuju iz vatre sve uokolo u snijeg, a za njima iskre frcaju na 
sve strane u tamnu :noć. 


Milo je baki, gotovo bi proplakala od milinja, što je ne ostaviše 
samu na putu. A 'oni se kupe oko nje, smiju se i zvižde. 

— »Božja braćo«, — reče baka, — »nije meni do radosti, nego 
mi hajde pomozite u nesreći.« 


Pripovjedi baka Domaćima, kako se budalasti sin još više 
pozlobio na nju, otkad se i on i selo uvjerilo, da je u snahe zaista 
gujin jezik. 

— »Izagnao me, a vi pomozite, ako znate.« 

Malo šute Domaći, malo tepu snijeg s opančića i ne znaju baki 
savjeta. 

Ali onda Malik Tintilinić reče: 

— »Hajdemo do Stribora, starješine našega. On svačemu 
savjeta znade.« 

I odmah se Malik popne na glogov grm, zviznu u prste, a ono iz 
mraka preko tišina dokasa k njima jelen i dvanaest vjeverica. 

Posadiše baku na jelena, a Domaći posjedaše na vjeverice i 
pođoše put šume Striborove. 

Jašu oni kroz noć — na jelenu rogovi i paroščići, a na svakom 
paroščiću zvjezdica. Sjaji se jelen i kazuje put, a za njim juri 
dvanaest vjeverica, a u svake vjeverice dva oka kao dva draga 
kamena. Jure oni i žure, a za njima izdaleka trči snaha i sin, sve im 
nestaje sape. 

Tako stigoše do šume Striborove, i ponese jelen baku kroz 
šumu. 

Spozna snaha sve u mraku, da je ovo šuma Striborova, gdje je 
ona već jednom radi grijeha ukleta bila, ali od velike zlobe ne može 
se ni sjetiti svojih novih grijeha, ni pobojati se za njih, nego se još 
više raduje govoreći: »Propast će neuka baka u ovoj šumi sred 
tolikih čarolija« — i poletje još brže za jelenom. 

Donese dakle jelen baku pred Stribora. Stribor pak bijaše 
šumski starješina. Sjedio je sred šume, u dudu tako velikom, da je 
u njemu bilo sedam zlatnih dvorova i osmo selo, srebrnom 
ogradicom ograđeno. Pred najljepšim dvorom sjedi Stribor na 
stolici, u crvenoj kabanici. 

— »Pomozi baki, propala je od snahe-guje«, — rekoše Domaći 
Striboru, kad mu se bijahu poklonili i oni i baka. Pripovjede oni 
sve, kako je bilo. A snaha i sin došuljali se do duba, pa kroz 
crvotoč gledaju i slušaju što će biti. 

Kad su Domaći svršili svoju pripovijest, reče Stribor baki: 

— »Ne boj se starice! Ostavi snahu, neka živi u zlobi, dok je 
zloba ne dovede opet onamo, otkuda se prerano oslobodila. A tebi 
ću lako pomoći. Gledaj tamo ono selo, srebrom ograđeno!« 

Pogledala baka, a ono njezino rodno selo, u kojemu je 
mladovala, a u selu proštenje i veselje. Zvona zvone, gusle gude, 
“zastave se viju, a pjesme potcikuju. 

— »Uniđi kroz ogradicu, pljesni rukama i pomladit ćeš se 
odmah. Ostat ćeš u selu svome, da mladuješ i da se raduješ, kao 
pred pedesetak godina!« — reče Stribor. 

Razveseli se baka kao nikada, poletje odmah do ogradice, 
uhvatila se već rukom za srebrna vratašca, ali se uto još nečega 
sjetila, pa upita Stribora: 

— »A što će biti od mog sina?« 

— »Ne€ budali, bako!« — odgovori Stribor, — »otkud bi ti za 
svoga sina znala? On će ostati u ovom vremenu, a ti ćeš se vratiti u 
mladost svoju! Ni znati nećeš za kakvog sina!« 

Kad je baka ovo čula, zamisli se teško. A onda se polako vrati 
od ogradice, dođe natrag pred Stribora, nakloni se duboko i reče: 

— »Hvala ti, dobri gospodaru, na svemu dobru, što mi ga 
daješ. Ali ja volim ostati u svojoj nesreći, a znati, da imam sina, 
negoli da mi dadeš sve blago i sve dobro ovoga svijeta, a da 
moram zaboraviti na sina!« 

Kad je baka ovo izrekla, strahovito jeknu cijela dubrava, 
prestadoše čari u šumi Striborovoj, jer je baki bila draža njezina 
nevolja, nego sva sreća ovog svijeta. 

Zanjiše se čitava šuma, provali se zemlja, propade u zemlju 
ogromni dub sa dvorovima i sa selom srebrom ograđenim, nestade 
Stribora i Domaćih, — ciknu snaha iza duba, pretvori se u guju — 
uteče u rupu — a majka i sin nađoše se nasred šume sami, jedno uz 
drugo. 

Pade sin pred majku na koljena, ljubi joj skute i rukave, a onda 
je podiže na svoje ruke i nosi kući, kuda sretno do zore stigoše. 


98 Šuma 

Striborova 

Moli sin Boga i majku, da mu oproste. Bog mu oprosti, a majka 
mu nije ni zamjerila bila. 

Momak se poslije vjenčao s onim ubogim i milim djevojčetom, 
što im bijaše dovela Domaće u kuću. — Još i sad sretno žive svi 
zajedno, pak im Malik Tintilinić u zimnje večeri rado na ognjište 
dohodi. 


99 / Ruth Robćs _Masses 

Kako je kokoš Rabona 
nasamarila zlu liju 


Kore Rabona živjela je u svojoj bijeloj kućici, što stajaše 
na podnožju velike gore. Nadrugoj strani te goleme gore 
živjela je zla lija, koja je sebe smatrala najlukavijom i 
najspretnijom na cijelome svijetu. Ona je živjela sa svojom starom 
majkom u mračnom i dubokom brlogu, što ga je iskopala između 
kamenja ispod račvastog korijenja stabala. Svakoga je jutra lija 
ustajala govoreći uvijek iste riječi: 

— Kokoš, kakva je Rabona mora da je vrlo dobra. 

I onda je čitavog dana razmišljala kako bi uhvatila tu jadnu 
kokoš. Noću, kad je spavala sakrivena u svome brlogu, često je 
sanjala kako se naslađuje kokošjim mesom. Jednoga se dana 
napokon odlučila. Ustala je u cik zore, uzela veliku vreću i rekla 
majci: 

— Idem u lov i danas ću svakako donijeti kokoš Rabonu. 
Pristavi na vatru lonac vode, navečer ćemo se sjajno pogostiti. 

I krenula je na put. Jurila je trkom, obišla cijelo brdo i napokon 
stigla do bijele kućice, u kojoj je stanovala Rabona. Ali kokoš nije 
bila kod kuće. Otišla je u šumu po drva, a kućica je ostala prazna. 
Lija je kroz prozor skočila u kućicu i neko se vrijeme ogledavala 
razmišljajući kamo da se sakrije. Napokon se uvukla pod krevet, 
ali onamo nije čitava stala, jer joj je izvirivala duga njuška. Zato je 
jednim skokom izašla i hop! već se našla ispod stola. Ali jao! ondje 
se opet nije mogao smjestiti njen veliki dlakavi rep. Na kraju se 
sakrila iza vrata i ondje ostala stajati. 

Kokoš je došla kući i veselo pjevušila. Ali kad je otvorila vrata, 
zaprepastila se. Iza vrata, u njenoj vlastitoj kući stoji lija i kesi na 
nju zube. Kokoš se strašno prepala, no ubrzo se sabrala, zbacila 
drvlje što ga je imala svezana na leđima, i snažnim se skokom 

vinula na jednu od greda na stropu. Ondje je sjela, ne dajući od 
sebe ni glaska. 

— Siđi! I to smjesta! — poviče joj lija. 

— Ne, neću sići dok ne odeš — zapijuče prestrašena kokoš. 

— Kad kažeš da nećeš sići, u redu. No, počekaj, ja ću ti nešto 
pokazati — prijeteći zarežala lija. I počela se vrtjeti sve unaokolo, 
pa sve brže i brže, tako da je izgledala kao zvrk, što ga u proljeće 
djeca vrte na ulici. Lijin se rep vrtio baš kao mala vjetrenjača. 


Lija, lijica, 
ukrug se vrti. 
Rep, njen repić, 
pjesmicu pjevuši. 


Gle, crnu njuškicu, 
bijele zubiće. 
Crvenkasto krzno, 
okretne šapice. 


Jadne li Rabone! Gledajući liju kako se vrti i slušajući pjesmicu 
njena repa, zavrtjelo joj se u glavi, pa je potpuno omamljena pala 
na pod kao zrela naranča. A baš to je lija čekala. Uhvatila je kokoš 
za krila i gurnula je u vreću. Čas zatim lija je zadovoljno s vrećom 
na leđima žurila kući. 

Kokoš se skutrila u vreći i sva u strahu plakala, što i nije čudo: 
dobro je znala da je ne očekuje ništa dobra. No, iznenada je 
prestala plakati. Sjetila se, da u torbici, što ju je uvijek nosila uza 
se, ima male nožice. Brzo ih je izvadila i na vreći prorezala mali 
otvor, kroz koji se izvukla napolje, na slobodu. Da lija ništa ne 
primijeti, stavila joj u vreću veliki kamen. A onda se okrenula, pa 
sretna potrčala kući toliko brzo koliko su je mogle nositi njene 
kratke noge. 

Lija je i dalje žurila svojim putem. Kad se već približavala 
brlogu, vidjela je kako ju majka očekuje na ulazu. 


Kako je kokoš Rabona 
nasamarila zlu liju 


— Imaš li pripremljen lonac? — vikala joj je još iz daljine. 

— Imam, imam — zadovoljno je gunđala stara. — Lonac je na 
vatri, a voda već odavna vri. 

— Hajde, brzo, podigni poklopac — nestrpljivo je požurivala 
lija, a čim je to stara uradila, odmah je skoknula loncu i iskrenula 
vreću. Kamen je pao u vrelu vodu i bac! Voda je prsnula na sve 
strane i dobrano poprskala obje zle lije, koje su se radoznalo 
nagnule nad lonac. Lije su dugo vremena morale ležati i liječiti 
svoje opekotine. Od toga vremena više nikada nisu pomislile da bi 
mogle uhvatiti kokoš Rabonu. 


1 0 2 Zlatna ptica 
i druge priče 

Nezahvalni 

magarac 


EKADA davno zadesila je divlje životinje velika glad. U 
N cijeloj zemlji nije bilo baš ničega za jelo. Tada je slon odlučio 
poći po svijetu tražiti mjesto, gdje se dobro živi. Zajedno s njime 
otišlo jei mnogo drugih životinja. Tek što su prošli komad puta 
sastadoše magarca. 

— Kamo idete? — upita magarac. 

— Tražimo mjesto gdje se dobro živi — odgovori slon. 

Magarac im se pridruži, pa se polagano gegao za njima. 
Doskora su došli do nekog plota. Svi su ga preskočili, samo je 
magarac zapeo, pa ostao visjeti na plotu. 

Svi drugi vratiše se da mu pomognu. No magarac se naljutio: 

— Šta se vraćate? Ja sam se htio samo malo njihati. 

Skinuli su magarca s plota i nastavili put. Magarac je opet 
hodao zadnji. 

— Ovdje ćemo prenoćiti — odluči slon kad su stigli do 
prostrane savane. Noću ih je sve odveo na polje kukuruza. Jedino 
je lijeni magarac ostao spavati. Životinje se najele kukuruza i legle 
spavati pored magarca. On se probudio i onako još napola 
spavajući zapitao: ' 

— Što to žvačete? 

— Kamenje! — zagunđao slon već u polusnu. Magarac je 
pričekao da svi zaspu, a onda je potražio kamen. Grizao ga i 
grizao, ali razgristi nije mogao. Na kraju je legao spavati gladan. 

Druge su noći životinje opet pošle u polje kukuruza. Magarac ih 
je promatrao, sakrivši se. Kad su se svi najeli i legli spavati, izašao 
je iz svoga skrovišta i nastojao nadoknaditi ono što je jučer 
propustio. Kad je svanulo, došao je u polje gazda. 

— Aha, sad sam te uhvatio! — počeo je magarca mlatiti 
štapom. 


/ Nezahvalni 
#4 / magarac 


Ujutro je slon primijetio da nema magarca. Probudio je sve 
ostale i rekao: 

— Hajdemo vidjeti što se s njime dogodilo. 

Gazda je, međutim, još uvijek mlatio magarca. Tek kad je začuo 
topot stada četveronožaca, pobjegao je. Ali magarac, umjesto da 
se zahvali, okomio se na svoje spasitelje: 

— Što dolazite ovamo? Vi ste ovome dobrom čovjeku 
onemogućili da s mene istjera prašinu. Jedan moj bok je već 
očistio, a drugi nije više stigao. Vi ste za to krivi. 


] 0 4 Zlatna ptica 

i druge priče 
O sedmobojnom 
konjiću 


IO jednom jedan kralj, koji je imao kćerku za udaju. Taj je 

kralj odlučio, da će je udati samo za onoga, kome bude 
uspjelo skočiti na konju na balkon palače, gdje će ga dočekati 
princeza. Svoju je odluku odmah dao proglasiti na sve strane 
kraljevine, s pozivom svim mladićima koji imaju konje, da dođu 
iskušati svoju sreću. 

U toj je zemlji, na svome malom i jadnom posjedu, živio otac sa 
tri sina. Sva su četvorica obrađivali polje, s kojega su uvijek obirali 
mnogo kukuruza. Ali, od nekog je vremena dolazilo na okolna 
polja mnogo divljih konja i svi su oni žderali kukuruz. Sinovi su 
zato morali svake noći bdjeti na polju, kako bi im bar nešto od 
uroda ostalo. : 
omalovažavala, ali otac ga je vrlo volio. Stariji sinovi doniješe iz 
grada vijest, da će kralj dati svoju kćer za ženu onome mladiću, 
koji bude uspio na konju skočiti na balkori princezi. 

U predvečerje dana, kada se trebalo održati natjecanje, rekao je 
ocu najmlađi sin: ' 

— Oče, nemojte vi ići čuvati polje, jer je to za vas teško. Ja ću 
onamo poći, a braća mogu ići u grad gledati natjecanje. 

Otac je prigovorio sinu da će sigurno zaspati, a divlji će konji 
popasti sav kukuruz. 

No sin mu rekne: 

— Oče, ponijet ću zamotuljak ljute paprike, a kad me počne 
hvatati san, nasut ću papriku u oči, pa sigurno neću zaspati. 

Najmlađi sin je otišao čuvati polje, a njegova su braća krenula u 
grad da vide tko će skokom na konju steći ruku kraljeve kćeri. 
Najmlađi je brat stigao u polje, sjeo pod razgranato stablo, a 
pored sebe stavio laso od vlakana agave, što ga je ponio ako mu se 

ukaže prilika da uhvati jednoga od onih divljih konja. Kad ga je 
počeo hvatati san, izvadio je zamotuljak i nasuo u oči ljute paprike 
da su mu navrle suze, pa nije zaspao. 

U zoru dotrčaše divlji konji da pasu stabljike kukuruza. Mladić 
je pripremio laso, nabacio se njime, pa mu je uspjelo uhvatiti 
najvećeg i najljepšeg konja. Konj se počeo propinjati, no mladić je 
potezao petlju, a zatim laso privezao o stablo. Pritezao ga je sve 
više i više, dok nije posve iscrpio životinju. Ali jao! Ovaj je konj 
pripadao đavlu, pa zato nije smio ugledati danje svjetlo. 

Kad je konj vidio da se počelo daniti, a on se ne može osloboditi 
pita, nije mu preostalo ništa drugo nego da progovori. 

Zamolio je mladića: 

— Pusti me, a ja ti obećajem da više nijedan konj neće doći 
pasti vaš kukuruz. 

No najmlađi sin nije ga pustio. Konj iznova počeo moliti: 

— Pusti me, a ja ću svaki put, kad ti triput udariš o deblo ovog 
stabla i rekneš: »Dođi, konjiću sedmobojni!«, izaći kao mjesec, ili 
zvijezda, ili sunce, da ti budem na usluzi. 

Čuvši to, mladić je odlučio pristati na ove uvjete. Obojica su 
prisegli, pa je mladić pustio konja, kojega je u tren oka nestalo. 
Zatim se vratio kući, gdje su braća već pripovijedala o velikim 
skokovima pred kraljevskom palačom i o konjanicima koji su 
poginuli pri skoku i nisu uspjeli skočiti na balkon. Braća su 
govorila da je narod vrlo ozlojeđen zbog takvog načina udaje 
kraljeve kćeri. 

Kad je najmlađi sin došao s polja, otac ga zapita nije li na polju 
zaspao. 

— Nisam zaspao, oče — odgovorio mu je. 

Otac je pošao u polje, pa se uvjerio da je kukuruz ostao 
netaknut. 

Drugoga dana pomisli najmlađi sin, da bi mogao pozvati 
đavlova konja, skočiti na njemu na balkon kraljevske palače i 
oženiti se princezom. Kad je pala večer, rekne ocu: 

— Oče, neka braća pođu u grad i opet gledaju natjecanje, a ja 
ću čuvati polje. 

Otac, koji ga je doista volio, nije mu to htio dopustiti. No, sin je 
ipak uspio nagovoriti oca, pa je sa zamotuljkom paprike pošao u 
polje. Više i nije bilo potrebno čuvati polje, jer se nijedan divlji 
konj više nije pojavio. 

Mladić priđe stablu, triput kucne i poviče: 

— Konjiću sedmobojni, želim da dođeš kao mjesec! 

Istoga časa spazi sjajnu svjetlost i konja srebrna poput mjeseca, 
. kako trči k njemu i osvjetljava cijeli okoliš. Najmlađi se sin odmah 
popne na nj, a čim se našao u sedlu, palo je s njega njegovo 
bijedno odijelo, i istog trena našlo se na njemu mjesečevo odijelo 
što je nadaleko svijetlilo i sjalo. Mladić je krenuo u grad. 

Kad su ga ljudi spazili, počeše klicati u čudu: 

— Pogledajte, konj poput mjeseca. 

Stigoše do palače, i konj skoči ravno nasred balkona, gdje je na 
prijestolju sjedila princeza. Kralj odmah požuri da zagrli svoga 
zeta i htjede početi pripremati svadbu. 

— Ne, gospodine kralju, ja moram još dvaput doći, a onda ću 
postati vaš zet — rekao je jahač i nestao zajedno sa svojim konjem, 
srebrnim poput mjeseca. 

Kad se vratiše k stablu, konj se rasplinuo, a mladićevo 
mjesečevo odijelo opet se promijenilo u njegovo obično bijedno 
odijelo. Najmlađi se sin vratio kući, a tamo su već sjedila njegova 
braća i pripovijedala kako je neki princ na konju, srebrnom poput 
mjeseca i odjeven u odijelo poput mjeseca, skočio na balkon i 
rekao kralju, da će još dvaput doći i tek onda se oženiti. 

Najmlađi sin čuvši to, pohvalio se braći: 

— Ja sam bio onaj princ u odijelu srebrnom poput mjeseca! 

Braća se oboriše na nj: 

— Šuti, balavče obični, ne brbljaj gluposti! Jeste li vidjeli toga 
balavca! 

Mladić je ušutio. Ali otac govoraše njemu u prilog: 

— Ostavite ga na miru, budite sretni što je umjesto vas čuvao 
kukuruz, pa ste vi mogli ići u grad. Otkako on čuva kukuruz, nije 
bilo ni najmanje štete. 

Sutradan je najmlađi sin opet pošao k razgranatom stablu. 
Triput je kucnuo po deblu i povikao: 

— Konjiću sedmobojni, želim da dođeš kao zvijezda! 

Začas je vidio kako prema njemu s najvećom bukom juri konj 
sjajeći poput zvijezde. Popeo se na nj, i u istome se času njegovo 
bijedno odijelo promijenilo u zvjezdano odijelo. 

Kad su se Približavali gradu, ljudi su već izdaleka povikivali: 

— Pogledajte, dolazi zvjezdani konj! 

Stigoše do palače i opet skočiše na balkon. Obojica, i konj i 
jahač sjali su poput večernje zvijezde. 

Jahač rekne kralju: 

— Sutra ću doći opet i onda ću se oženiti princezom. 

I mladić je otišao. Kad su se vratili k stablu, konja je nestalo, a 
mladić je u svome bijednom odijelu krenuo kući, gdje su njegova 
starija braća već pripovijedala o skoku zvjezdanog konja. 

Mladić je odmah rekao, da je on bio taj, koji je skočio na 
zvjezdanom konju, ali ljutita braća opet se oboriše na nj, psujući 
ga da je balavac, pa ga otac opet morao braniti. 

Napokon, treće večeri opet je najmlađi sin pošao k razgranatom 
stablu, triput kucnuo o deblo i povikao: 

— Konjiću sedmobojni, želim da dođeš kao sunce! 

Najedanput je po čitavom polju, a i posvuda naokolo, zasjala 
jaka svjetlost, kao da je zasjalo veliko sunce, ali to nije bila 
sunčana svjetlost, nego je tako sjao konj, koji je jurio prema 
njemu. Mladić se vinuo na konja, a njegovo je odijelo zasjalo 
poput sunca. Krenuše u grad. 

Kad su ih tisuće ljudi vidjele kako dolaze, začuše se povici: 

— Pogledajte onamo, pogledajte onamo, dolazi konj nalik 
suncu. 

Mladić je potjerao svoga konja prema palači. Konj je skočio na 

balkon upravo pred prijestolje princeze, čije su oči jedva mogle 
gledati od golemog sjaja što je blještao i od konja i od jahača. Tu 
je već čekao i kraljevski sudac, koji je odmah vjenčao princezu i 
najmlađeg sina. 

Zatim je mladić zamolio kralja: 

— Želio bih da pošaljete svoju kraljevsku kočiju mojoj kući po 
moga oca i braću. 

Čim je otac spazio kraljevsku kočiju i vojnike, počeo je drhtati 
od straha. Rekao je sinovima: 

— Pogledajte, ovamo dolazi kraljevska kočija! To svakako nije 
bez nekog ozbiljnog razloga. Vi ste sigurno uradili neko zlo u 
gradu, pa vas sada dolaze uhapsiti. 

Sinovi se braniše: 

— Ne, oče, nismo uradili nikakvo zlo. 

Uto je stigla kočija u pratnji vojnika. Otac sa sinovima uđe u 
kočiju drhteći od straha, jer je mislio da će ih smaknuti. Kad 
stigoše do kraljevske palače, odvedoše ih pred prijestolje, na kojem 
je sjedio najmlađi sin, odjeven u kraljevsko odijelo. Kad je sin 
vidio oca kako sav drhti od straha, potrči k njemu, zagrli ga i 
upita: 

— Oče, zar me ne poznajete? 

Otac ga časak promatrao i onda ga prepoznao. 

— Pa ja sam vam govorio da sam ja bio onaj jahač, koji je 
skakao na balkon — rekao je sin. 

Otac ostade zadivljen. Zatim je princ pozvao svoju braću, te im 
rekao: 

— Vi ćete morati raditi u kraljevskoj palači. 

Zatim se opet obrati ocu: 

— Vama oče, stoji na raspolaganju cijela palača, pa možete 
posvuda šetati koliko vas volja. Ovu dvojicu, koji su zli, bilo je 
potrebno kazniti. 


I tako je najmlađi sin ostao sretno živjeti u kraljevskoj palači. 


111 / 2 
Marko 
i Mara 


wf 
IVJELI jednom iza sedam gora, iza sedam mora, udovica i 
njen nesretni sin Marko. Jednog dana reče Marko majci: 

— Draga majko, ženio bih se. 

— A koju bi uzeo, dragi Marko? 

— Maru, draga majčice. 

— Hajde, sine, zaprosi je. 

Ode Marko do Marine kuće i tamo dobije iglu na dar. U 
povratku, dojadi mu držati je u ruci i kad stigne do kola sa 
sijenom, zabode iglu u sijeno. Stignu kola, a Marko traži i traži 
iglu u istovarenom sijenu, ali je ne nađe. Ode kući majci. 

— Gdje si bio, dragi moj Marko? 

— Kod Mare, draga majčice. 

— Što si joj odnio? 

— Ništa nisam odnio, dali su mi. 

— Što su ti dali? 

— Iglu. 

— Da vidim. 

— Zabodoh je u sijeno na kolima i sada je ne mogu nigdje 
pronaći. 

— Joj, sine, nisi dobro učinio. Trebao si je zabosti u klobuk. 

— Drugi put ću tako učiniti. 

Jednom opet reče svojoj majci: 

— Draga majko, ženio bih se. 

— Koju bi uzeo, sine? 

— Maru, draga majčice. 

— Idi, sine, zaprosi je. 

Ode Marko u prosidbu i dobije na dar lemeš*. Pri povratku kući 


* Lemeš — ralo za oranje. 

lyćs pa 
stavi ga u klobuk, ali lemeš nikako da stane u njega — vukao je 
klobuk čas ulijevo, čas udesno i izranio mu glavu. Na kraju mu 
dojadi i baci ga u blato. Kući se vrati praznih ruku. 

— Gdje si bio, sine? 

— Kod Mare, draga majčice. 

— Što si joj odnio? 

— Ništa nisam nosio, dali su mi. 

— Što su ti dali? 

— Lemeš. 

— Da vidim. 

— Zabo sam ga u klobuk, ali nije htio stajati pa sam ga bacio. 

— Joj, sine, nisi dobro učinio, trebao si ga prebaciti preko 
ramena i tako ga donijeti kući. 

— Drugi put ću tako učiniti. 

Ponovo započinje Marko: 

— Draga majko, ženio bih se. 

— Koju bi uzeo, sine? 

— Maru, draga majčice. 

— Idi, sine, zaprosi je. 

Ode Marko do djevojčine kuće, dobije na dar malog psa. Pri 
povratku, prebaci ga preko ramena i tako nosi kući. Malom psu se 
nikako nije dopadalo.to mjesto. Što ga je Marko više pritiskao, to 
se više koprcao, a na kraju ga ujede za rame. Marka zaboli i baci 
ga. 

— Gdje si bio, sine? 

— Kod Mare, draga majko. 

— Što si joj odnio? 

— Nisam ništa odnio, dali su mi. 

— Što su ti dali? 

— Malog psa. 

— Da vidim. ' 

— Prebacio sam ga preko ramena, ali me je ujeo pa sam ga 
pustio. 

— Joj, sine, nisi dobro učinio. Trebao si ga privezati na komad 
užeta, vući ga za sobom i dozivati: Kuco! Kuco! 

— Slijedeći put ću tako učiniti. 

Zatim opet počne: 

— Draga majko, ženio bih se. 

— Koju bi uzeo, sine? 

— Maru, draga majčice. 

— Idi, sine, zaprosi je. 

Ode Marko Mari i dobije na dar tablu slanine. Priveže na nju 
jako uže i vukući je za sobom, koračao je kući neprekidno 
dozivajući: Kuco! Kuco! Psi se nisu dali dugo moliti, sakupili su se 
iz cijelog sela na slaninu i dok je Marko stigao kući, svu su je 
pojeli. Ostavili su samo komad kosti na koju je uže bilo privezano. 

— Gdje si bio, sine? 

— Kod Mare, draga majčice. 

— Što si joj odnio? 

— Nisam ništa nosio, dali su mi komad slanine, eto ovaj! 

— Ali to je samo komad kosti. 

— Privezao sam je na uže i vukao za sobom, možda su je pojeli 
psi. 

— Joj, sine, nisi dobro učinio, trebao si je staviti na leđa, 
donijeti kući i u kući objesiti na dim. 

— Drugi put ću tako učiniti. 

Zatim počne iznova: 

— Draga majčice, ženio bih se. 

— Koju bi uzeo, sine? 

— Maru, draga majčice. 

— Idi, sine, zaprosi je. 

Marko ode opet sim u djevojčinu kuću i dobije tele. Od užeta 
mu napravi omču oko vrata, stavi ga na leđa i ma koliko se tele 
koprcalo i nogama ga udaralo u leđa, odnese ga teškom mukom 
kući. Kod kuće ga odvuče na tavan i objesi na najvišu gredu, 

— Gdje si bio, sine? 

— Kod Mare, draga majčice. 

— Što si joj odnio? 

— Nisam nosio, dobio sam tele. 

— Gdje je, ne vidim ga? 

— Donio sam ga kući na leđima i objesio na dim. 

— Joj, sine dragi, nisi dobro učinio. Trebao si mu nježno svezati 
uže oko vrata, lijepo ga dovesti kući, privezati u staji pred jasle i 
baciti sijeno preda nj. 

— Drugi put ću tako učiniti. 

Zatim ponovo započne: 

— Draga majko, ženio bih se. 

— Koju bi uzeo, sine? 

— Maru, draga majčice. 

— Idi, sine, zaprosi je. 

Marko ode, daju mu djevojku. Marko baci uže oko Marinog 
vrata i povede je kući ovako joj govoreći: — Evo, teliću, evo, evo! 
— Stigavši kući, priveže je u staju, baci sijeno pred nju, a zatim 
zakračuna stajska vrata i uđe u kuću. 

— Gdje si bio, sine? 

— Kod Mare, draga majčice. 

— Što si joj odnio? 

— Nisam nosio, dali su mi. 

— Što su ti dali? 

— Maru. 

— A gdje je? 

— Privezao sam je u staji. 

— Joj, sine, nisi dobro učinio. Pođi brzo, pogladi je, lijepo baci 
na nju oko i uvedi je u kuću. 

Marko je odmah otišao, uzeo oči od živadi, otišao zatim u staju, 
pogladio Maru i oči bacio na nju. Jadna je Mara pomislila da joj 
se Marko ruga, dojadila joj je šala i odjurila je kući. 

U međuvremenu se sakupe svati za vjenčanje. Krenu svi sa 
mladoženjom da pronađu mladenku. Umirili su je i vratili u 

u kuću. Kad je završila gozba, mladenci podu na sjenik 
Mari se nije sviđao ležaj, razmišljala je kako da pobjegne i 

pod nekakvom isprikom zamolila je da siđe načas. Marko joj nije 
vjerovao te joj priveže dugu vrpcu za nožni palac, i tako je pusti. A 
Mara, čim je bila vani, u dvorištu, odriješila je vrpcu i zavezala je 
za nogu koze, a ona sama pobjegla kući. Marko je čekao i čekao. 
Istrčao je za njom, pa kako je nije vidio, počeo je potezati vrpcu. 
Koza odgovori meketanjem. Markova majka, čuvši buku, proviri, 
a onda se popne na sjenik da vidi što se dešava. 

— Gdje je Mara, sine? 

— Dolje je. Pokozila se, draga majčice. 

— Kako se mogla pokoziti? 

— Privezao sam joj vrpcu za nogu i sad je potežem gore, ali ne 
odgovara, samo mekeće. 

Majka je, idući za vrpcom, zgrabila kozu te shvati u čemu je 
stvar. Probudi goste, svi odu po mladu, teškom mukom je 
udobrovolje i još jednom odvedu mladoženji. Zavole se pa i danas 
još žive ako nisu umrli. 

IJ? preko sedam mora, preko sedam gora, u davna 
vremena živjela je jedna bijela kobila. Jednog je dana do- 
bila sina kojeg je dojila sedam godina pa mu onda rekla: 

— Vidiš li, sine, ono veliko stablo? 

— Vidim. 

— Popni se do samog vrha i strgni mu koru. 

Sin se popne i pokuša ono što mu reče bijela kobila, ali bez 
uspjeha. Majka ga je dojila još sedam godina i zatim ga poslala da 
sa još većeg stabla strgne koru. 

Sin to i uradi. 

Tad mu reče bijela kobila: 

— Sine moj, vidim da si dovoljno jak. Kreni, dakle, u svijet, a ja 
ću uginuti. 

I na to ugine. Sin krene u svijet. Hodajući tako, ugleda ogromnu 
šumu te uđe u nju. Tumarao je dugo po šumi sve dok nije naišao 
na čovjeka koji je i najjača stabla čupao iz zemlje kao drugi ljudi 
lan. 

— Dobar dan vam želim! — reče Sin bijele kobile. 

— Dobar dan! Čuo sam o Sinu bijele kobile. Uhvatio bih se s 
njime ukoštac. 

— Onda dođi, to sam ja! 

Uhvatili su se ukoštac. No čim je Sin bijele kobile po prvi put 
zahvatio Drvočupača, srušio ga je odmah na zemlju. 

— Vidim već da si jači od mene — reče Drvočupač. — 
Združimo se, uzmi me u svoju službu. — Sin bijele kobile ga uzme 
i tako su bila dvojica. 

Tumarali su dugo, sve dok nisu naišli na čovjeka koji je mrvio 
kamen kao drugi ljudi kruh. 

— Dobar dan vam želim! — reče Sin bijele kobile. 

— Dobar dan. Čuo sam o Sinu bijele kobile. Uhvatio bih se s 
njime ukoštac. 
— Onda dođi, to sam ja! 
Uhvatili su se ukoštac. Ali tek što je Sin bijele kobile dva-tri 
puta zahvatio Kamenomrvka, srušio ga je odmah na zemlju. 


— Vidim već da s tobom ne mogu izaći na kraj — reče 
Kamenomrvko. — Nego, znaš li što, primi me u svoju službu, 


vjerno ću ti služiti do smrti. 

Sin bijele kobile ga primi, sad su već bila trojica. Dok su tako 
hodali, naišli su na čovjeka koji je mijesio željezo kao drugi ljudi 
tijesto. , 

— Dobar dan vam želim! — reče mu Sin bijele kobile. 

— Dobar dan! Čuo sam o Sinu bijele kobile. Uhvatio bih se s 
njime ukoštac. 

— Onda dođi, to sam ja! 

Dugo su se rvali, ali nisu mogli jedan drugog savladati. 
Konačno Željezognječko podmetne nogu, obori Sina bijele kobile 
na zemlju, a onda se i ovaj razljuti, skoči na noge i baci 
Željezognječka takvom žestinom da se ovaj skoro prilijepi za 
zemlju. Uzeo je i njega u službu; bila su sad četvorica. 

Dok su tako hodali, padne mrak i oni se zaustave i naprave 
kolibu. Slijedeći dan kaže Sin bijele kobile Drvočupaču: 

— Ti ostani tu, skuhaj kašu, a mi odosmo u lov. 

Otišli su. Ali tek što je Drvočupač zapalio vatru i započeo 
kuhati kašu, pojavi se jedan vražić. On bijaše vrlo malen, ali mu je 
brada dosezala do zemlje. Drvočupač nije znao što će od straha 
kad ga je ugledao, a još se jače prestraši kad ovaj vikne na njega: 

— Ja sam Sedmorogi Patuljkovrag! Daj mi amo onu kašu! Ako 
ne daš, pojest ću ti je na leđima! 

Drvočupač je odmah dade. Sedmorogi Patuljkovrag pojede kašu 
i vrati prazan kotlić. Kad su se drugari vratili i nije bilo ništa za 

jelo, razljutili su se i pošteno izlupali Drvočupača, no ovaj prešuti 
zašto nema kaše. 

Slijedeći dan Kamenomrvko ostade kod kuće. Kad započne 
kuhati kašu, priđe i njemu Sedmorogi Patuljkovrag i zatraži kašu: 

— Ako mi ne daš kašu, pojest ću ti je na leđima! 

No, Kamenomrvko ne dade, ali ni Sedmorogi Patuljkovrag se 
nije šalio. Prignječi ga na zemlju, stavi mu kotlić na leđa i odande 
pojede kašu. 

Dok su se ostala trojica vraćala kući, Drvočupač se unaprijed 
zlobno smijao jer je znao da će Sedmorogi Patuljkovrag i 
Kamenomrvku uzeti kašu. 

Trećeg dana Željezognječko ostade kod kuće. Ostala dvojica 
nisu ni njemu ni Sinu bijele kobile objasnili zašto su dva dana 
ostali bez kaše. 

I njemu priđe Sedmorogi Patuljkovrag zahtijevajući kašu, a 
kako mu ovaj ne dade, pojede je s njegovog golog trbuha. Kad su 
se ostala trojica vratili kući i njega dobro izmlate. 

Sin bijele kobile nije znao zašto ni jedan nije skuhao kašu. 
Četvrtog dana on sam ostade kod kuće. Ostala trojica su se cijeli 
dan smijala Sinu bijele kobile jer su znali da će i njemu prići 
Sedmorogi Patuljkovrag. I zaista mu dođe, ali je loše prošao jer ga 
je Sin bijele kobile privezao bradom za jedno veliko drvo. 

Čim su se trojica drugara vratili kući, smjesta ih posluži kašom. 
Kad su se do sita najeli, progovori Sin bijele kobile: 

— Dođite, nešto ću vam pokazati. 

Htio ih je odvesti do stabla za koje je privezao Sedmorogog 
Patuljkovraga, ali ga ne nađe, odnio je i stablo sa sobom. 

Odmah su krenuli njegovim tragom. Hodali su neprekidno 
sedam dana i sedam noći i onda pronašli veliku rupu kroz koju je 
Sedmorogi Patuljkovrag otišao na drugi svijet. Dogovarali su se 
što da rade i na kraju odluče da siđu. 

Drvočupač isplete košaru, od granja napravi dugo uže i reče da 
ga spuste. No, prije silaska reče da ga povuku gore čim trzne uže. 
Ali tek što se spustio do četvrtine provalije, uplaši se i potegne uže 
da ga izvuku. 

— Sići ću ja — reče Kamenomrvko. No, s trećine puta zatraži 
da ga vrate. 

Kaže na to Željezognječko: 

— Uh, kakve ste kukavice! Spustite mene! Ne bojim se ni tisuću 
vragova! 

I siđe do pola puta, ali se dalje ne usudi, već potegne uže da ga 
izvuku. 

Tada reče Sin bijele kobile: 

— Spustite i mene pa da okušam sreću! 

I nimalo se ne uplaši! Sišao je u drugi svijet, izašao iz košare i 
krenuo u izviđanje. Dok je tako hodao amo-tamo, ugleda malu 
kuću, uđe u nju i koga li vidje? Nikog drugog od Sedmorogog 
Patuljkovraga. Sjedi tamo u zapećku i maže bradu nekakvom 
mašću, a na vatri u velikom kotlu kuha se kaša. 

— No, patuljče — reče mu Sin bijele kobile — konačno si tu! 
Prošli put si htio pojesti moju kašu, s mog trbuha, pojest ću ja sad 
tvoju s tvog trbuha. 

Primi na to Sedmorogog Patuljkovraga, baci ga na zemlju, izlije 
mu kašu na trbuh i pojede je, zatim ga iznese iz kuće, priveže za 
jedno drvo i pođe dalje. 

Dok je tako išao, vidje dvorac sa bakrenom livadom okružen 
bakrenom šumom. Čim ga ugleda, uđe u nj, a u:njemu nađe 
prekrasnu princezu koja se silno uplaši kad ugleda čovjeka s 
gornjeg svijeta. 

— Čovječe sa lica zemlje, što tražiš tu gdje ni ptice ne lete? 

— Pa eto — odgovori Sin bijele kobile — gonim vraga. 

— No, onda teško tebi! Moj gospodar je troglavi zmaj, a kad se 
vrati kući, ubit će te! Sakrij se brzo! 

— Neću se sakriti. Uhvatit ću se s njim ukoštac. 

Na te riječi pojavi se zmaj. 

— Sad moraš umrijeti! — reče Sinu bijele kobile. — Ali 
odmjerimo snage u mom bakrenom dvorištu! 

Započnu borbu. Sin bijele kobile odmah obori zmaja i odrubi 

mu sve tri glave. Na to se vrati princezi i reče joj: 

— Sad sam te oslobodio, princezo, pođi sa mnom na gornji 
svijet! 

— Joj, dragi spasioče — odgovori princeza — imam ja tu dolje 
dvije sestre, i njih je ugrabio po jedan zmaj; oslobodi ih, otac će ti 
dati najljepšu kćerku i pola kraljevstva. 

— U redu, pođimo. 

Krenuli su u potragu. Dok su tako išli, naiđu na dvorac sa 
srebrnom livadom okružen srebrnom šumom. 

.— Sakrij se ovdje u šumi — reče Sin bijele kobile — a ja ću ući. 

Princeza se sakrije, a Sin bijele kobile prođe kroz ulaz. Unutra 
nađe princezu još ljepšu od prve. Ona se vrlo uplaši kad ga ugleda i 
vikne: ' 

— Što tražiš tu, čovječe sa lica zemlje, gdje ni ptice ne lete?. 

— Tebe sam došao osloboditi.. 

— No, onda si uzalud došao, jer je moj gospodar šestoglavi 
zmaj. Kad dođe kući, smrvit će te. 

Na tu riječ pojavi se šestoglavi zmaj. Čim vidje Sina bijele 
kobile, odmah ga prepozna. 

— Hej — reče mu — ubio si moga brata i zato moraš umrijeti. 
No dođi u moje srebrno dvorište da odmjerimo snage. 

Izašli su i dugo se borili. Napokon Sin bijele kobile savlada 
zmaja, obori ga na zemlju i odrubi mu svih šest glava. Zatim uzme 
obje princeze i ovako utroje pođu na put da oslobode najmlađu. 
Dok su tako hodali, pronađu dvorac sa zlatnom livadom okružen ' 
zlatnom šumom. Tu sakrije Sin bijele kobile princeze, a on sam 
uđe u dvorac. Princeza skoro umre od čuđenja kad ga ugleda. 

— Što tu radiš, gdje ni ptice ne lete — upita ga. 

— Tebe sam došao osloboditi — odgovori Sin bijele kobile. 

— No, onda si se uzalud mučio jer je moj gospodar 
dvanaestoglavi zmaj i kad se vrati kući, zdrobit će te. 

Tek što to reče, strašnom snagom zatutnje vrata. 

— Moj je gospodar zabio buzdovan u vrata — rekla je princeza 

— i to iž udaljenosti od dvanaest milja. Ali će isti tren stići. Sakrij 
se brzo. 

I da je htio, Sin bijele kobile ne bi se stigao sakriti jer se pojavio 
zmaj. Kad ugleda Sina bijele kobile, odmah ga prepozna. 

— No, konačno si tu! Ubio si mi oba brata pa moraš umrijeti 
makar imao tisuću života! Ali dođi u moje zlatno dvorište i 
odmjerimo snage! 

Dugo su se borili, ali jedan drugog nisu svladali. Na kraju zmaj 
tresne Sina bijele kobile i zabije ga u zemlju do koljena, ovaj iskoči 
i zabije zmaja do struka; zmaj iskoči i zabije Sina bijele kobile do 
pazuha. Tad se Sin bijele kobile već jako razljuti, iskoči i tako 
tresne zmaja da su mu se iz zemlje vidjele samo glave, na to izvuče 
mač i odrubi mu svih dvanaest glava. 

Vrati se zatim u dvorac i povede sa sobom sve tri princeze. 
Stigoše do košare kojom se Sin bijele kobile bijaše spustio i 
pokušaše na sve moguće načine da svi četvoro uđu u nju, ali bez 
uspjeha. Onda Sin bijele kobile dade pojedinačno povući sve tri 
princeze, a zatim je čekao da i po njega spuste košaru. Čekao je i 
čekao tri dana i tri noći bez prestanka. Mogao je jadnik čekati i do 
sudnjeg dana. Čim su trojica slugu povukli tri princeze, odlučili su 
da će ih oni sami oženiti; neće spustiti košaru po Sina bijele kobile 
već će ga ostaviti na drugom svijetu. Kad je Sinu bijele kobile već 
jako dosadilo čekanje, digao se i otišao tugujući. Tek što je 
krenuo, spusti se velik pljusak pa se omota u gunj. Kako je i dalje 
kisnuo, krene u potragu za nekim skrovištem gdje bi se mogao 
zavući. Dok se tako ogledavao, vidje gnijezdo Žar-ptice sa tri 
nejaka ptića; nije im uzeo gnijezdo već ih je pokrio gunjem, a on 
sam se zavukao pod jedan grm. Odjednom eto kući Žar-ptice. 

— A tko vas je to pokrio — upita sinove. 

— Nećemo ti reći jer ćeš ga ubiti. 

— Ni govora. Neću ga dirati, već ću mu se zahvaliti. 

— E, pa tamo leži pokraj grma, čeka da prestane kiša i da može. 
S nas skinuti svoj gunj. 

Ode Žar-ptica do grma i upita Sina bijele kobile: 

— Kako da ti zahvalim što si spasio moje sinove? 

— Ne trebam ja ništa — odgovori Sin bijele kobile. 

— Poželi ipak nešto, ne možeš samo tako otići a da ti se ne 
zahvalim. 

— No onda me iznesi gore na svjetlo dana! 

Odgovara mu Žar-ptica: 

— Znaj, da se to netko drugi usudio moliti, ne bi ni sat vremena 
živio, ali tebi ću učiniti; nego idi uzmi tri kruha i tri komada 
slanine, priveži kruh s desne, a slaninu s lijeve strane na leđa pa 
ako se okrenem udesno, stavi mi u usta jedan kruh, a kad se 
okrenem ulijevo, komad slanine. Ako to ne učiniš, zbacit ću te. 

Sin bijele kobile učini baš kako mu je rekla Žar-ptica. Krenuli su 
zatim u gornji svijet. Dugo su već letjeli kad se Žar-ptica odjednom 
okrene prvo desno i Sin bijele kobile joj stavi u usta kruh, a zatim 
lijevo pa dobije komad slanine. Uskoro zatim pojede još jedan 
kruh i komad slanine, a na kraju pojede i zadnje komade. Vidjelo 
se već svjetlo dana kad se Žar-ptica ponovo okrene ulijevo. Sin 
bijele kobile zgrabi nož, odsiječe svoju lijevu ruku i da je Žar-ptici. 
A kad se ptica okrene i udesno, da joj i svoju desnu nogu. 

Kad je i to pojela, stigli su gore. Sin bijele kobile nije mogao 
krenuti ni lijevo ni desno već je ležao na zemlji, jer nije imao ni 
nogu ni ruku. U tom času izvuče Žar-ptica ispod krila bocu vina i 
doda Sinu bijele kobile. 

— Evo — reče mu — zato što si bio tako dobra srca i dao mi 
svoju nogu i ruku. Evo ti ova boca vina. Pij! 

Sin bijele kobile popije vino. Kad gle čuda! Nećete mi možda ni 
povjerovati — odjednom mu izraste noga i ruka. A osim toga, 
postade sedam puta jači no što je prije bio. 

Žar-ptica odleti natrag u donji svijet. A Sin bijele kobile krene 
da potraži trojicu svojih slugu. Dok je tako išao, naiđe na veliko 
stado. Obrati se govedaru: 

— Čije je ovo lijepo stado, hej? 

— i Pripadi trojici gospodara: gospodi Željezognječku, Kame- 
nomrvku i Drvočupaču. 

— No, pokaži mi gdje stanuju! 

Govedar ga uputi i uskoro stigne do Željezognječkovog dvorca, 
uđe u njega, kadli mu sve zablista pred očima od raskoši i sjaja, ali 
on nastavi dalje. Pronađe Željezognječka, a ovaj kad vidje Sina 
bijele kobile, tako se prestraši da više nije znao ni kako se zove. Sin 
bijele kobile ga zgrabi i baci kroz prozor. Zatim povede princezu, i 
krene do Kamenomrvka da i njega ubije, ali su i on i Drvočupač 
umrli od straha kad su doznali da je Sin bijele kobile došao sa 
drugog svijeta. Sin bijele kobile odvede sve tri princeze njihovom 
ocu. 

Stari kralj se vrlo razveseli kad ugleda svoje kćeri. A kad je 
doznao sve što se dogodilo, najmlađu dade Sinu bijele kobile za 
ženu sa pola svog kraljevstva. Priredili su veliku gozbu pa još i 
danas sretno žive. 

Živio jednom u glavnom gradu države vrlo vrlo bogati kralj. 
Zvao se Šandor. Ovaj kralj je uživao u lovu. Jednom kad se 
sa svojim drugovima vraćao iz lova s visoke snježne planine, vidje 
pred sobom na putu ćelavu konjsku glavu. Naredi svojim 
drugovima da je razbiju u paramparčad. Konjska glava progovori: 

— Čuj me, kralju, skinut ću glavu šestorici kraljeva, a tvoja će 
biti sedma! 

— Naprijed, uhvatite je! — naredi kralj svojim drugovima. Ovi 
dignu konjsku glavu, odnesu je u grad i, po kraljevom naređenju, 
zakopaju sedam stopa duboko u zemlju pod prozorom dvora, da 
nikome ne naudi. 

Slijedeće noći iz konjske glave izraste tako veliki bršljan da su 
mu grane ušle kroz prozor dvora, iznutra se razgranale i oplele sva 
četiri zida, lijepo cvjetajući. U zoru se diže kraljeva stara majka i 
čudom se čudi onom što vidi u palači. Priđe krevetu svoga sina i 
probudi ga: 

— Ustani, sine! Pogledaj samo kako je lijep, prekrasan bršljan 
izrastao noćas pod našim prozorom. Čak nam je i kuću ispunio 
svojim cvjetovima. 

— Oh, milostiva majko — reče kralj uzdahnuvši — to za mene 
nije radost, već prije žalost. : 

Ustane kralj iz kreveta i izda naređenje da danih posijeku 
čudnovati bršljan. 

Pozove najljepšu sobaricu i reče joj: 

— Pođi žurno, pozovi dvanaest drvosječa iz grada. 

Kad djevojka prođe ispod prozora prema vratima, bršljan 
progovori: 

— Čuješ li, djevojko, znam da će doći momci iz grada sa 
sjekirama, a znam i to da će me posjeći. Kad prvi u mene zabije 

sjekiru, izletjet će iver iz mog trupca, a ti ga onda digni tako da 
nitko ne primijeti i stavi ga u njedra. 

Djevojka tako i uradi. I dok je nosila iver u njedrima, dogodi se 
čudo. Zbog njegove čudotvorne snage rodi prekrasnog sina. Bio je 
tako lijep da mu nadjenuše ime Paunovo Pero. 

Kad je dječak malo porastao, zbog svoje ljepote i spretnosti 
postade kralju mio i drag. I u lov ga je često vodio sa sobom. 
Dogodilo se jednom da mu se usred lova ovako obratio: 

— Čuj, vidim da si spretan momak, dovedi mi za ženu kćerku 
kralja Kocibara. 

Paunovo Pero krene slijedećeg dana u cik zore na daleki put. 
Dok je koračao uz neku veliku rijeku, ugleda ogromnu ribu kako 
pliva prema obali. Nacilja puškom na nju da je ubije, no riba 
progovori: 

— Stani, Paunovo Pero, nemoj pucati! Znam da će te tamo, 
kamo sada putuješ, snaći velika nevolja. Ti se onda vrati na ovo 
mjesto, pozovi me i ja ću ti pomoći. 

Paunovo Pero objesi pušku na rame i krene dalje. Odjednom 
ugleda velikog žutoglavog orla kako mu leti nad glavom. Nacilja u 
njega da ga ustrijeli, ali i orao progovori: 

— Stani, Paunovo Pero, nemoj pucati! Znam da nećeš, tamo 
kamo putuješ, uspjeti bez moje pomoći. A ti se onda vrati, zovni 
me i ja ću ti pomoći. 

Paunovo Pero nije pucao ni u orla, već je nastavio put. Kad je 
stigao u šipražje, ugleda lisicu kako lovi miševe. Digne pušku i na 
nju. Tad lisica progovori: 

— Nemoj me ubiti, Paunovo Pero, jer znaj, kad budeš u 
najvećoj nevolji, bit ću baš ja ta koja će ti pomoći — te tako on 
poštedi i lisicu. 

Paunovo. Pero je sve dotle išao preko planina i dolina dok na 
kraju nije stigao u grad kralja Kocibara. Ušao je kralju, pozdravio 
ga u ime svoga gospodara i rekao razlog svog dolaska. 

— No, stranče iz nepoznate zemlje — reče kralj — djevojku kao 

što je moja kćer nije tako lako dobiti. Neću odbiti tvog kralja, ali 
moraš prije izdržati velika iskušenja, jer ako ne izdržiš, ne nadaj se 
da ćeš dobiti moju kćer. 

— A kakvo je to iskušenje? — upita Paunovo Pero. 

— Tek toliko — odgovori kralj — moraš se tako sakriti da te 
moja kćer ne pronađe. 

Izađe Paunovo Pero iz kraljevskog dvora razmišljajući što da 
uradi. Odjednom se sjeti ribe. Pođe na mjesto gdje ju je prvi put 
sreo i nađe je. 

— Znam što ti je — reče mu riba — uvuci se brzo u moje 
ždrijelo i ja ću te sakriti da te nitko neće naći. 

Tako i bi. Riba je otvorila strašna usta, Paunovo Pero se lijepo 
ušetao i velika riba ga odnese na dno rijeke. 

Reče tada kralj svojoj kćeri: 

— No, kćeri moja, potraži Paunovo Pero. 

Kraljeva kći je imala tako čudotvornu knjigu iz koje se, čim bi je 
otvorila, moglo lako doznati gdje se netko ili nešto nalazi. 

Djevojka samo baci pogled i vikne: 

— No, oče, našla sam ga, ali se dobro sakrio jer se nalazi na 
dnu rijeke u utrobi jedne ribe. 

Iznese velika riba Paunovo Pero na obalu, a Paunovo Pero brzo 
ode do mjesta gdje je nedavno vidio velikog orla. Nađe ga opet na 
istom mjestu. Reče mu Paunovo Pero: 

— Ej, ti, orle, sad mi pomogni ako možeš i dobro me sakrij! 

Spusti se orao, primi Paunovo Pero na svoja leđa i odleti s njim 
iza oblaka. 

— Kamo nestade Paunovo Pero iz riblje utrobe? — upita kralj 
kćerku. ' 

Djevojka ponovo uzme čarobnu knjigu i odjednom reče: 

— Našla sam ga opet, sjedi iznad sedmog oblaka na leđima 
jednog orla. 

Malo kasnije orao sleti i položi Paunovo Pero na zemlju. Tada 
reče Paunovo Pero, što bilo da bilo, dobije ili izgubi, ali mora još 

jednom na kušnju kod kralja. Ušao je u kraljev dvor, a tamo mu 
kralj reče: ' 

— Već smo te dva puta našli, ali treći put se tako sakrij da te ne 
ulovimo, jer ako te nađemo, ne samo što nećeš dobiti moju kćer, 
već ćeš i glavu izgubiti. 

Paunovo Pero se vrlo ražalosti, izađe iz palače i potraži lisicu u 
šipražju. Ispričao joj je kakvu tešku kušnju mora izdržati. 

— Ne boj se ništa — reče lisica — samo se brzo prebaci preko 
glave. 

Paunovo Pero se prebaci preko glave i postade lijepa hitra 
vjeverica. I lisica se prebacila preko glave i pretvorila se u trgovca. 
Zatim se valjala pod jednim cerom, a opalo lišće, koje je tamo 
ležalo razasuto, pretvorilo se u šarene marame. 

Trgovac se lati posla, natovari hrpu marama na leđa, a vjevericu 
posjedne na rame i uđe u grad. Zaustavi se pred vratima kralja 
Kocibara, razapne šator i počne prodavati marame. Vjeverica je 
skakutala amo-tamo. Skakutala je veselo trgovcu po glavi i po 
ramenu, a zatim po maramama. Čuje kraljeva kći kako neki 
trgovac prodaje marame na vratima kraljevske palače i pošalje 
svoju služavku da joj izabere jednu lijepu maramu. Služavka istrči, 
vidje vjevericu, smjesta se vrati i ispriča kraljevoj kćeri kakvu je 
prekrasnu vjevericu vidjela da skakuće po maramama u šatoru. 
Kraljeva kćer zamoli trgovca za uslugu. Dok on prodaje marame, 
neka joj posudi vjevericu da se igra njome. Dok se ona tako 
zabavljala, reče joj kralj: 

— Dosta je bilo igre, potraži Paunovo Pero. 

Uzme na to djevojka knjigu, traži po njoj, ali ga ne nađe pa reče 
kralju: 

— Nikako ne mogu naći Paunovo Pero. Vidim mu dobro sjenu, 
ali njega samog ne mogu naći. Ne znam gdje se nalazi. 

Vjeverica se baš tada spusti u djevojčino krilo i ne pomakne se 
ni za dlaku sa svog mjesta. 

Uskoro trgovac pošalje po svoju vjevericu jer mora krenuti 

dalje, roba mu ovdje in ima slabu prođu. Otišao j je zajedno sa i svojom 
vjevericom do šipražja i tamo prebaci vjevericu preko glave, a ona 
se opet pretvori u lijepog mladića. Reče mu trgovac: 

— Evo, dat ću ti jednu kutijicu, u njoj je zatvorena jedna muha, 
uzmi je, bit će ti od koristi. Kralj će noćas narediti da se dvanaest 
djevojaka, sličnih njegovoj kćeri kao jaje jajetu, obuku u jednake 
haljine, a tebi će narediti da među njima pronađeš njegovu kćer. Ti 
samo ispusti muhu iz kutijice, ona će sletjeti na čelo kraljeve kćeri i 
kad ona zamahne rukom da otjera muhu, primi je za ruku i odvoji 


od ostalih djevojaka. — Tada trgovac nestade, a Paunovo Pero 
ode kralju. 
— Dobro došao — reče kralj. — Gdje si se sakrio, kad te 


usprkos dugom traženju nismo mogli naći? 

— Nisam bio baš tako daleko — odgovori Paunovo Pero. — U 
liku vjeverice ležao sam u krilu tvoje kćeri. Eto, sad sam izdržao i 
tu kušnju pa preostaje još samo da ti odvedem kćer. 

— Ne žuri — reče kralj. — Sutra moraš proći kroz odlučujuću 
kušnju. 

Kralj je slijedeće jutro poredao dvanaest djevojaka jednakih lica 
i haljina. Među njima je bila i njegova kćer. 

— Hajde, pronađi moju kćer — reče kralj Paunovom Peru. 

Paunovo Pero počne ogledavati djevojke, a u međuvremenu 
krišom otvori kutijicu, muha izleti i spusti se na čelo kraljeve kćeri. 
Princeza mahne prema licu. Paunovo Pero joj tada priđe, uhvati je 
za ruku, odvoji od drugih i reče: 


— Dođi, jer si ti ona za koju sam se toliko inadio; Pripremi se i 
kreni sa mnom. 

Cijeli dan prođe u pripremama. Slijedeći dan krenuše kolima uz 
svečani ispraćaj. Kad su htjeli preko jedne čistine, vide kako 
gomila ljudi hrli do jednog zdenca. Zaustavili su se, a mlada 
nevjesta upita vodonoše kakva li je to voda u zdencu na koju su 
toliki navalili. 

— Zove se živo-mrtva voda — “odgovore. joj — i ima veliku. 
moć. Kad netko naprasno umre pa ako nije bio vrlo star, 
poprskaju ga ovom vodom i odmah oživi. 

Nevjesta vrčem zagrabi vode, stavi u kola i oni nastave put. 

Kad su stigli kući, kralj Šandor vidje da Paunovo Pero sjedi 
pored nevjeste u kolima. Obuze ga strašan bijes i htjede ga ubiti, 
ali se ovaj put suzdrži. 

Nakon jednog sata sjeli su za bogatu trpezu. Bilo je prisutno šest 
stranih kraljeva koje je kralj Šandor pozvao u goste. Kad su se 
najeli i digli od stola, reče kralj Šandor Paunovom Peru: 

— Pripremi se na smrt jer moraš umrijeti! 

Jadno Paunovo Pero! Nije znao što da učini od straha. Počeo se 
pravdati da je samo zato sjeo kraj nevjeste jer nije bilo drugog 
mjesta u kolima, a, osim toga, on je bio taj koji ju je išao isprositi 
za kralja. Nitko mu među prisutnima ne požuri u pomoć osim 
kraljice, ali i ona uzalud, jer je kralj Šandor izvukao sablju i 
odrubio Paunovom Peru glavu. 

Veliko veselje se pretvori u veliku žalost i grupa gostiju krene na 
groblje da odnesu Paunovo Pero. Kada su stigli, reče nova kraljica 
da spuste lijes i otvore ga ne bi li još jednom vidjela onog koji se 
toliko borio za nju. 

.Kako je kraljica bila draga i ljubazna, poslušaju njenu riječ, 
odlože lijes pa ga otvore. U kraljičinoj ruci bila je posuda puna 
živo-mrtve vode te ona polije mrtvo tijelo. Svi se začude kad 
ugledaju kako se Paunovo Pero odjednom diže na noge. 

Čim se Paunovo Pero digao iz lijesa, zgrabio je mač kojeg su 
položili kraj njega i rekao kralju Šandoru slijedeće: 

— Nezahvalniče, znaj, kad si došao iz lova sa snježne planine, 
ja sam ti se obratio iz ćelave konjske glave riječima: »Skinut ću 
glavu šestorici kraljeva, a tvoja će biti sedma.« Dao si posjeći 
bršljan koji je izrastao iz mene, dao si ga čak i spaliti sa svim 
granama, a mene si, koji sam u namjeri da ti dovedem dobru ženu 
stavio glavu na kocku i prošao kroz tisuće opasnosti, smaknuo bez 

ikakvog razloga. Sad je konačno došlo vrijeme da platiš za sve što 
si učinio. 

Čim je to rekao, odrubio je glave šestorici kraljeva, a zatim i 
Šandorovu i bacio ih u iskopani grob, zatim uhvatio kraljičinu 
desnu ruku i reče: 

— Dođi, idemo kući, ja sam tvoj, a ti si moja. Znam da dobro 
znaš koliko sam patio i koliko se mučio za tebe. 

Vratili su se i ušli u kraljevski dvor gdje su živjeli u miru i 
izobilju do svoje smrti. 


Zlatna ptica 
i k) 4 i druge priče 
Starčić 
i tigar 


EKADA davno živio je starčić, koji je imao nekoliko krava 
i ovaca. Sve bi u njegovu životu bilo dobro, da vuk nije 

starčiću često puta znao odvući kravu ili ovcu. Pošao je jednom 
starčić u šumu da nasiječe drva, pa sreo tigra, koji ga oslovi: 

— Hajde, dođi da odmjerimo svoje snage. 

Starčić nije znao što da radi. Tigar će me proždrijeti, pomisli, a 
naglas mu rekne: — Dobro, ali ne sada. 

— Dakle kada i gdje? 

— Sutra na tom istom mjestu — odgovori starčić i ode. 

— Što da radim? — zapita on kod kuće staricu, svoju ženu. 

Ona razmišljaše neko vrijeme, a onda rekne mužu: 

— Vrati se sada natrag u šumu, pa potpili jedno stablo, ali tako 
da ono ne padne. 

Starčić tako učini. Ujutro je tigar već sjedio na starom mjestu. 

— Tući ćemo se velikim stablima. Ja ću oboriti jedno stablo, a i 
ti sebi obori drugo — rekne starčić. 

Zatim upre leđima u potpiljeno stablo, i ono se sruši na zemlju. 

— Što, zar ti to ne bi mogao? — upita tigra, koji se upirao o 
stablo, ali ga nije mogao oboriti. 

Tigar pomisli da je starčić neobično snažan čovjek, pa mu rekne: 

— Pobijedio si. Ali to nije sve. Sutra ćemo ponovno odmjeriti 
svoje snage. Snažan je onaj tko može iz kamena istisnuti vodu. 

Starčić je došao kući, pa zapitao staricu: 

— A što da sada radim? 

Starica razmišljaše, razmišljaše, a onda dadne mužu grudu 
svježeg, ovčjeg sira. 

— Stavi sir u pukotinu ispod kamena. 

Starčić je tako uradio. A ujutro je tek ovlaš pritisnuo kamen. 

— Pogledaj, tigre, iz kamena curi voda. 

Tigar, ma koliko pritiskao kamen, 
nije ga mogao ni pomaći. Prestrašio se pri pomisli kako je sna - 
žan taj starac, pa ga pozvao neka mu dođe u posjete. 

Starčić se ukočio od straha, ali je prihvatio poziv. Tigar ga 
pogostio čajem i svakakvim vrstama jela, a zatim rekao: 

— Hajde, legnimo spavati. 

Starčić se pravio kao da spava, ali je vidio kako je tigar ustao, 
oprezno uzeo sablju i brus i izašao iz nastambe. Jadnik je shvatio 
da ga tigar želi ubiti. Podigao je veliki mjedeni mužar i stavio ga 
sebi na glavu. Tigar se prikrao starčiću, udario sabljom po mužaru 
jedanput, zatim drugi put, a kad je udario treći put, sablja se 
raspala na komadićke. Tigar se prepadne, povuče u kut i 
zaspi. Ujutro se starčić počeše po glavi i rekne: 

— Kao da me netko dok sam spavao, udario po glavi. 

— Ja sam te htio sasjeći i pojesti, ali nikako mi to nije uspjelo 
— priznade tigar. — No sada ćemo skuhati čaj. Donesi vode! 

Starčić je jedva jedvice podigao vrč velik poput bačve i teškom 
ga mukom donio do bunara. 

»Prazni vrč sam jedva dovukao, a kad ga napunim vodom, neću 
ga moći ni pomaći. Kako da sebi pomognem u tom jadu?« 
razmišljaše starčić. Štapom nacrta zatim kružnicu oko bunara i po 


13712 


toj kružnici počne kopati zemlju. 

Tigru je u nastambi dodijalo čekanje. 

— Što radiš tamo? — zareži. 

— Neću valjda nositi vodu kap po kap. Iskopat ću i donijeti 
cijeli bunar. Žeđ me toliko muči, da ću cijeli bunar ispiti sam. 

Prepao se tigar da će umrijeti od žeđi, pa sam napuni vrč vodom 
i odnese ga u nastambu. 

A starčić se, međutim, spremio kući. Tigar mu tada donese 
šipku zlata i tu šipku pokloni svome gostu. 

— Tigre, budi dobar, pa taj dar odnesi mojoj kući — zamoli ga 
starčić. 

Što je mogao tigar drugo uraditi nego poći sa starčićem. Starica 
se obradovala kad je vidjela svoga muža i pozdravila ga pitanjem: 

— Što želiš da ti skuham, mužu moj? 

Starčić joj odgovori vrlo glasno, tako da to čuje i tigar, koji je 
već krenuo na put da se vrati. 

— Daj potrči za tigrom i nadjeni mi njegova crijeva mesom, 
napravi kobasice pa mi ih skuhaj. 

Tigar čuvši ove riječi dadne se u bijeg. 

Susreo ga vuk. 

— Kamo se toliko žuriš? — zapita tigra. 

— A-a-a -li, ondje stanuju starac i starica, koji me žele pojesti. 

— Ne boj se, tigre. Ja njima često odnesem poneku kravu ili 
ovcu. Hajdemo k njima zajedno. 

— Neću ići — rekne tigar — ja se bojim. 

— E, pa kad si takav bojažljivac, povezat ćemo naše glave i 
hodati jedan pored drugoga. 

Ovako i uradiše. Ugleda ih starčić, pa rekne: 

— Pogledaj, ženo, vuk nam je bio dužan tigra, pa eto sada 
dolazi da isplati svoj dug. 

Čim j je to tigar čuo, počeo je bježati, vukući sa sobom i vuka. 

Od toga su vremena ovi grabežljivci na veliku udaljenost 
obilazili mjesto gdje su stanovali starčić i starica. 


, Zlatna ptica 
I J 8 i druge priče 


Mudra 
snaha 


ŽIVIO u davno vrijeme stari kan i imao jedinca sina. Ali taj 
nasljednik prijestolja bijaše toliko glup, da ne samo što nije 
mogao upravljati zemljom, nego nije znao ni narod pozdraviti u 
svečanoj dvorani. Kan je sazvao svoje dostojanstvenike, pa im 
rekao: 

— Već sam star i nemam više snage da vladam. No, svome sinu 
ne mogu povjeriti vladavinu. Razmislite tko bi me mogao 
naslijediti na prijestolju. 

Dostojanstvenici se sastadoše, posavjetovaše i ovako odlučiše: 
čovjek neće odrezati svoje noge zato što mu se znoje, pa je tako 
nemoguće i odbaciti nasljednika prijestolja samo radi toga što je 
glup. 

Rekoše kanu: 

— Neka vaš sin stupi na prijestolje, ali treba ga oženiti. 
Izaberimo mu mudru ženu, koja bi mogla upravljati zemljom. 
Naredite vladaru naš, da se nacrtaju na ploču životinje, znaci 
pisma, biljke, sunce, mjesec i zvijezde. Sve neka bude pogrešno 
nacrtano. Zatim naredite da se crteži postave na prometnom putu i 
svi vaši podanici neka se poklone tim crtežima. Mudar čovjek će 


odmah primijetiti nedostatke na crtežima. 
Kanu se svidjela ova odluka. Odmah je pozvao najbolje slikare i 


rezbare, da na ploču, postavljenu uz brdski prijevoj, napišu slavne 
Buddhine riječi. Pokraj ploče dao jesagraditi piramidu, a uznju 
postavio dvojicu pisara. Dao im jelo za tri dana i naredio da 
zapišu svaku riječ što je budu čuli od vjernika za vrijeme molitve. 
Zatim je kanova zapovijed bila objavljena svim vjernicima ovako: 
»Uz brdski prijevoj postavljena je ploča s molitvom. Naređujem 
da svatko, bez iznimke, mora doći onamo pomoliti se. Onaj tko ne 
dođe tokom tri dana i ne pomoli se, bit će strogo kažnjen.« 


NEDJ EI 


Čitava tri dana dolazili su podanici, no svaki je od. njih 
izgovarao samo riječi molitve. Tek kad su se pisari već spremali 
javiti kanu da nisu uspjeli, dolažaše netko cestom sa sjeverne 
strane. Pisari odlučiše pričekati. Bijaše to osamdesetogodišnji 
starac, koji je vodio na ularu debela bika bez rogova. Bik je na 
Jeđima nosio stari šator. Za njima je koračala sedamnaestogodiš- 
nja djevojka. 

Kad je starac primijetio ploču sa slikama i znacima pisma, rekao 
je kćeri: 

Hajde, dođi, privezat ćemo bika, pa ćemo se pomoliti. 

Kćerka je pročitala molitvu i rekla: 

— Ne, oče, nije dolično da se ovdje molimo, hajdemo dalje. 

Naljutio se starac na kćerku: 

— Star sam, pa ću doskora umrijeti, ali se još želim pokajati. 
Zašto mi to braniš? 

A kćerka mu odgovorila: 


— Nemoj se, oče, toliko ljutiti, 

zašto da se klanjaš takovoj slici? 
Slike su dosta lijepo naslikane 

ali one nisu potpuno ispravne. 

Okrugli mjesec izgleda kao jaje, 

a i drugim slikama nešto nedostaje. 
Slikar bijaše nespretan, možda i slijep 
pa je zaboravio prasetu nacrtati rep. 
Zec leti po zraku ko neka pilica, 

a i u molitvi nedostaje prava rečenica. 


Starac morade dati pravo kćeri: pred takvim slikama zaista ne 
doliči moliti se. 

Pisari zapisaše sve što je govorila djevojka i zapis pokazaše 
kanu. Djevojčine riječi pobudile su kod njega veliko zanimanje, pa 
je pitao gdje bi djevojku mogao naći. 

— Njen je otac postavio šator na obali južne rijeke — rekoše 
pisari. 

Kan je želio vidjeti djevojku i naredio da mu dovedu konja. No 
sluge mu javiše da djevojke nema u šatoru, jer radi u polju, pa je 
kan otišao starcu i s njime o raznim stvarima razgovarao i na 
oproštaju mu rekao: 

— Čuj me, starče, kad dođem sutra ujutro, ti ćeš podojiti bika i 
ponudit ćeš me kiselim mlijekom. Ako to ne uradiš, ode ti glava. 

Starac se vrlo prestrašio i počeo gorko plakati. Došla je kćerka, 
a kad je saznala zbog čega plače, rekla je: 

— Oče, neka te ta glupost ne muči, jer zbog nje ti nećeš izgubiti 
život. 

Sutradan ujutro kćerka je ocu skuhala čaj, razastrla ćilim i oca 
smjestila na ćilim da legne. Ispred ulaza u šator zabila je dva kolca 
i između njih svezala tanko uže. 

Kad je došao kan da pije kiselo mlijeko, izašla je kćerka pred 
šator i rekla kanu da ne može ući, jer njen otac upravo rađa. 

— Tko je ikada vidio da muškarac rađa? — čudio se kan, a 
djevojka mu odgovorila: 

— Pa vaša jasnost 

znade za čovjeka 

koji se hrani 

mlijekom od bika. 

A ako se mlijeko od bika 
može dobro ukiseliti 

što je čudna u tome 

da i muškarac može roditi? 


Kan nije na to bio kadar izgovoriti ni riječi, pa je otišao. No kad 
je djevojka opet otišla raditi u polje, ponovno je došao starcu, pa 
mu rekao: 

— Napravi, starče, iz pepela verige. Sutra ujutro ću doći i njima 
sputati noge svome konju. Ako ne izvršiš moju zapovijed, ode ti 
glava. 

Starac počne plakati, ali kad je došla kćerka i saznala zbog čega 
plače, ona mu rekne: 

— Oče, nemoj biti zabrinut zbog takvih gluposti. 

Ujutro je vrlo rano ustala, skuhala ocu čaj i od sijena isplela 
verige. Zatim je sijeno zapalila i dobila verige iz pepela. Pokazala 
ih je kanu, a on je bez riječi otišao. Kad je djevojka otišla raditi u 
polje, opet se kan vratio starcu. Rekao mu: 

_— Sutra ću te doći posjetiti, ali tvoja kćerka ne smije tada biti 
ni napolju ni u šatoru. Ako moj uvjet ne ispuniš, ode ti glava! 

Došla je kćerka, čula od oca što je želio kan, pa mirno rekla: 

— Ništa zato, neka samo dođe. 

Ujutro je ustala, pogledala napolje, a eto, 


svojim dostojanstvenicima. 
Kad ih je starac ugledao, počeo je drhtati od straha. 


— Kćeri moja, što će biti sada? 

Izišao je u susret kanu, ogledava se na sve strane, traži kćerku, 
ali nje nema nigdje. Tražio ju je i kan zajedno s dostojanstvenici- 
ma, ali nisu je mogli naći. Kad im je već dodijalo tražiti, rekne kan: 


kan već dolazi sa 

— U šatoru nije, a ni napolju nije. Nema je joj traga n ni na a zemlji 
ni u zraku. E, pa dobro. Daj nam se pokaži, djevojko! 

Djevojka je stajala između zida i pustene prikrivke šatora. Kad 
je izašla, kan je pohvali i vrati se u palaču. No čim je djevojka 
otišla, već je bio kod starca. 

— Osedlaj dvoglavoga konja i dođi k meni na prijelazu dana i 
noći, između današnjeg i sutrašnjeg dana. Ali cestom ne smiješ ići. 
Ako ne uradiš ovako kako sam ti rekao, ode ti glava! 

»Sada mi doista prijeti smrt. Hoće li mi i ovaj put pomoći 
kćerka?« jadikovaše starac. 

Kad se kćerka vratila kući i čula što joj je rekao otac, mirno mu 
odvrati: 

— Pođi, oče, i uhvati u bilo kome stadu bijelu kobilu, ali takvu, 
koja se ubrzo mora oždrijebiti. 

Starac je poslušao njen savjet i doveo kući bijelu kobilu. Kad je 
pala večer, kćerka osedla kobilu. 

— Eto, oče, sada pođi kanu. Kad stigneš reci: »Kod nas sunce 
zapada, a kod vas je noć, ali na zapadu sviće.« Ako te upitaju 
kojom si cestom došao, ti reci da si išao po travi između dviju 
cesta. A kad budu htjeli znati da li si došao na dvoglavom konju, ti 
kaži da jesi. Oni će pogledati kobilu i shvatiti. 

Starac je došao kanu i na njegovo pitanje odgovorio onako 
kako mu je kćerka savjetovala. 

— Jesi li došao na dvoglavom konju? 

— Da, kanu moj. Ako ne vjeruješ, pogledaj! 

Kan izađe napolje — i doista. Kobila stoji spuštene glave, a na 
drugoj strani već se pokazala glava malog ždrebeta. 

— Reci, starče, jesi li ti to sam izmislio, ili te netko 
posavjetovao. 

— Nisam izmislio sam, posavjetovala me kćerka. 

— Ti moraš svoju kćerku udati za moga jedinca sina — rekao je 
kan. — Pođi po nju i dovedi je u moju palaču. 

Starac se obradovao što je njegovu kćerku snašla tolika sreća, 


Mudra 
snaha 

pa je pošao po nju u polje i s njome požurio u njihov bijedni šator. 

— Kćeri moja, obuci plašt najčišći i najljepši. Udat ću te za 
kanova sina. Sudbina te obdarila srećom. 

No. kćerka nije ni pomislila da ode. 

— Pođi, oče, kanu i reci mu da nitko nema prava narušavati 
naš zakon i naše običaje — rekla je ljutito. 

Starac je pošao i rekao kanu sve onako kako je rekla kćerka. 

— Tvoja kćerka ima pravo. Ženik mora prvi poći nevjesti. Ja 
sam pogriješio. 

I kanov je sin, zajedno sa svojom družinom, pošao djevojci. 

Tako je starac dao kćerku kanu za snahu, a do smrti je poživio 
sam. Glupi kanov sin dobio je mudru ženu, a kan i njegova žena 
dobili su mudru snahu, koja ih je ujutro budila, pripremala im 
ukusna jela, a navečer ih spremala na počinak. 

»Sin će lijepo živjeti s mudrom ženom, pa možda i on postati 
mudar«, razmišljaše kan. Da bi se u to uvjerio, pošao je nakon 
nekog vremena u lov sa svojim sinom. 


— Kreni, sine, ispred mene tako, da se konju zanjiše rep — 
rekao je kan. 


Mladi je čovjek sjahao i počeo konju vrtjeti rep. Kan se naljutio, 
izgrdio sina i krenuo dalje. Zatim je ulovio vepra, očistio ga, 
razdijelio meso i naredio sinu da zapali vatru, i da mu pripremi 
meso za jelo. Sin je zapalio vatru, zatim posjekao debelo stablo, 
otpilio donji dio i počeo ga dupsti. 

— Što to radiš? — zapita ga otac. 

— Drveni kotao — odgovori sin. 

Kan se naljutio i istukao glupoga sina. Krenuli su zatim dalje i 
opet ustrijelili neku divljač. Kan očisti meso i zamoli sina da 
raspiri vatru, da ispeče meso i da ocu pripremi crni ležaj. Sin zapali 
i raspiri vatru, ispeče meso na ražnju, a kako nije imao ništa crna, 
strgne pliš sa sedla i prostre ga ocu. Ali otac temeljito izgrdi 
glupoga sina. 


Mudra 

Kad su se vratili kući, potužio se sin ženi da ga je otac samo 
grdio i tukao. 

— Imao je pravo — odgovorila mu žena, kad je saznala razlog. 
— Moraš razmišljati — rekla mu i objasnila u čemu je pogriješio. 

Nije prošlo mnogo vremena, kan je sa sinom opet krenuo u lov. 
Kad su stigli u polje, rekne otac sinu: 

— Kreni ispred mene tako, da se konju zanjiše rep. 

Sin se sjetio ženina savjeta i potjerao konja u polagani kas. Kad 
su ulovili divljač, sin je naložio vatru, napravio drveni ražanj i na 
njemu ispekao meso. Najeli su se, krenuli dalje i ustrijelili još 
ulova. 

.— Sine, zapali vatru, ispeci meso i pripremi ocu crni ležaj. 

Sin je zapalio vatru, ispekao meso, a kad je vatra dogorjela, 
zgrnuo je pepeo, pa da otac uzmogne sjesti na toplu zemlju. 

— Sine moj, prije to nisi znao. Je li te to naučila žena, ili si se 
sam dosjetio? ' 

— S4m sam se dosjetio, oče. Postao sam kan pa sam i mudriji. 

Otac nije u to povjerovao, pa mu rekao: 

.— Dobro, sinko, ja ću još malo loviti, a ti se vrati kući. Ali pazi 
da ne zalutaš. 

Pokazao mu kuda treba da ide, ali glupi mladić ipak je skrenuo 
s puta i zalutao. Već se vrlo uznemirio, kad odjedanput spazi 
konja kako pase. Krene za njim, pa ga konj dovede do stada. 
Prenoćio je kod pastira, a ujutro su ga odveli do palače. Žena se 
obradovala što je živ i zdrav. 

— Tako, a sada moj muž može biti kan. 

Stari kan je također te noći zalutao, prešao je granicu susjedne 
zemlje, pa su ga ondje uhvatili. Koliko god se ispričavao i 
opravdavao, ništa mu nije pomoglo. Tri godine odležao je u 
prljavom šatoru i jedva ostao živ. Kad je trebalo da ga smaknu, 
zamolio je, da mu prije smrti još dopuste napisati pismo svojim 
najbližima. Kan, vladar one zemlje, pristao je, ali mu je dao ovaj 
uvjet: 

— Ako budeš napisao pohvalno pismo, mi ćemo ga poslati, ali 
ako ne bude pohvalno, bez milosti ćemo te usmrtiti. 
Zarobljeniku dadoše papir, a on je napisao ovako: 


Šaljem pozdrav svoj i dobre vijesti svima, 
u domovinu svoju, mojim najbližima. 
Iz lijepe vam strane zemlje pišem, 
ovdje mi je vrlo dobro, i slobodno dišem. 
Hoću li se kući vratit? Ne bih znao reći. 
Ja na povratak ne mislim, jer topim se u sreći. 
Baldahin nada mnom ko na vrhuncu slave, 
Đurpurni jastuk imam ispod glave. 
= Krevet od smaragda brine se za snove, 
svila i ljepota krase moje dane, ove. 
Kozje mlijeko pijem iz svečanih čaša, 
imam osam slugu, živim kao paša. 
Palača gdje živim, osam kata broji. 
Moj prijatelj kan smatra da smo svoji. 
Kad umrem, u ovoj ću zemlji ležati, 
ali za vama, dragi, srce mi ne prestaje kucati. 
Zato dođite k meni svi koliko god vas ima. 
Naprijed tjerajte goveda, ona s lijepim rogovima, 
a na začelju neka i bezroga stoka stupa. 
Ponesite i sav alat i oruđe iz kuta. 
Putem mnogo toga korisno bit znade. 
Još nešto... Upravo mi na pamet pade! 
Imali smo šugavog ždrepčića u stadu 
a i kobila, njegova mati, bliza bijaše jadu. 
Njih ne vodite, neka kod kuće pasu. 
Imao sam dva stabla santala, bila su na glasu. 
Jedno posijecite, a ono drugo dovezite, 
Ali na nj ukrase i vrpce objesite. 
A zatim, u velikom šatoru mome 


A Mudra 

vise zlatne škare, divno izrađene. 


I njih donesite ovamo i odmah požurite. 
Već vam še veselim, zato trkom pojurite.« 


Pošto je zarobljenik završio s pisanjem, predao je pismo vladaru 
zemlje. Ovaj pročita pismo i rekne: 


— Čuvajte mi ovdje kana kao u glavi oko, 

a njegovo pismo neka glasnik odnese brzim skokom. 
Pismo je to glupo, ali ništa zato, 

donijet će nam goveda, srebro, pa i zlato. 

Neka najprije ovamo dođe cijela karavana, 

a zatim ćemo ubiti tog budalu kana. 


Okrutni kan pošalje dvojicu glasnika da odnesu pismo i donesu 
odgovor zajedno sa svim stadima i imutkom uzvišena 
zarobljenika. 

Glasnici predadoše pismo glupom kanovom sinu, a on se 
obradova. Pismo je pokazao majci i dostojanstvenicima, i smjesta 
izdao naredbu: 

— Spremite se na put. Odijelite rogata goveda, od bezrogih. 
Povedite čitavo stado konja, .a ovdje ostavite samo onu šarenu 
kobilu i njeno šugavo ždrijebe. Jedno santalovo stablo odnesite, a 
drugo ostavite. U onoj drugoj, novoj zemlji živjet ćemo još bolje. 

Potrčaše kanovi sluge na sve strane da bi izvršili naredbu, ali 
mlada žena, koja nije čitala svekrovo pismo, zapita svekrvu: 

— Kamo se to svi spremaju? Zašto dijele stado na dva dijela? 

— Pa primili smo pismo od moga muža. Zar ga nisi vidjela? — 
čudila se svekrva. 

Tada počeše tražiti pismo, ali ono kao da je propalo u zemlju. 
Konačno su ga djeca našla na gomili smeća. Mudra je snaha 
pročitala pismo i svima objasnila njegov pravi smisao. Evo, što je 
pisao kan: 

O strašnoj nesreći mojoj vijest sada primite. 
U najvećoj sam bijedi, pa mi glavu spasite! 
Neprijatelj me uhvatio, sada sam tu zarobljen, 
smrt na stratištu mi prijeti, bit ću pogubljen. 
Sudbina mi je teška, zadnji mi se dani broje, 
neću više vidjet prag: domovine svoje. 
Strašno mi je teško, goleme podnosim muke, 
spavam na goloj zemlji poput najbjednije stoke. 
Osam okrutnih stražara čuvaju me danju i noću, 
nemam više snage trpjeti dalje tu zloću. 
Poput jastrebova brinu o svakom mom pokretu, 
ne puštaju me ni korak u slobodnu stepu. 
Dok ne bude kasno, pomoć mi šaljite, 
vojsku dižite, dobre konje sedlajte. 
Naprijed neka krenu oružani ratnici, 
a oni bez oružja nek im budu pomoćnici. 
Glasnik onaj koji donese vam vijesti, 
mora vam pokazati pravi smjer na cesti. 
Ako budu dvojica, nemojte da ih žalite, 
jednoga ubijte, a drugoga sputajte. 
Sina i staru ženu moju ostavite kod kuće 
.jer putem s njima bile bi vam brige veće. 
Ali snaha moja, ta je zlata vrijedna. 
Ona nek vas vodi, nek vam zapovijeda. 
U tom teškom boju nek vas mudro vodi. 
Čeznem za vama, vi ste nada mojoj slobodi. 


Sakupila snaha vojsku, naprijed povela oružane ratnike, a 
onima bez oružja naredila da idu iza njih. Jednoga su glasnika 
ubili, a drugi im je morao pokazivati put. U ponoć zaposjedoše 
zemlju susjednog kana, a u cik zore oslobodiše zarobljenika. 
Okrutnog kana-susjeda odvedoše u zarobljeništvo. 


Zlatna ptica 
: . 4 0) i druge priče 
Bijela 
kobila 


LAVNA bijela kobila oždrijebila je bijelo ždrijebe. Živjeli su 
u stadu zajedno s ostalim kobilama i plavim pastuhom. 
Jednoga je ljeta nastala suša, pa je nestalo trave. 

— Moramo otići — rekla je bijela kobila plavome pastuhu, pa 
je stado napustilo rodna pasišta. 

Tri su godine konji putovali i tražili travu. Napokon su nabasali 
na prekrasna pasišta puna sočne trave, čiste vode i slaništa, gdje je 
zemlja ispod površine imala rastopljene soli. Na tome su mjestu 
ostali. 

Jednom su konji trčali obalom rijeke, pa su kopitima smrskali 
sedam guščjih jaja. 

— Moramo otići odavle — rekla je bijela kobila. — Došli smo 
na tuđe pasište, smrskali smo jaja i postali neprijatelji ptica. Čim 
svane zora, doletjet će ptičja vojska i pobiti nas. Vratimo se u 
rodni kraj. 

Ali konji je nisu poslušali, nego su ostali. 

Ujutro je doletjela ptičja vojska i oštrim kljunovima usmrtila sve 
konje. Spasila se samo bijela kobila sa ždrebetom. Ni njih nisu 
ptice pustile na miru, ali kobila je svoje ždrijebe branila tako 
uporno, da su ptice odletjele. 

— Sada ćemo, sine, otići na rodna pasišta — rekla je kobila 
ždrebetu. 

Krenuli su na put. Za mjesec dana savladali su udaljenost, za 
koju nije dovoljna ni godina dana, i za jedan su dan prešli put, za 
koji je inače potrebno mjesec dana. 

— Majko, majčice, zašto je tvoja dlaka tako oštra? — upitalo je 
ždrijebe. 

— Valjda zato, jer se na nju nahvatalo mnogo trnja. 

— Majko, majčice, zašto ti podrhtavaju noge? 

— Umorna sam, sinko moj. Mnoge sam putove prošla. 

Napokon je majka dovela sina na rodno pasište i uginula. Prije 
smrti poučila je ždrijebe: 

— Sine moj, kad budeš polazio na počinak, nemoj lijegati na 
sjevernu stranu, ondje strašno puše bura, odanle se prikradaju 
vukovi. Legni na južnu stranu, ondje je tišina. Nemoj se 
približavati vratima neke ljudske nastambe, ondje će te uznemiriti 
djeca i psi. Obilazi nastambu tako, da te nitko ne vidi. Nemoj leći 
na mjesto gdje je prije stajala nastamba, jer bi se mogao ubosti na 
iglu. Kreći se uvijek na okraju stada, samo na pojilište kreni prvi. 
Nemoj se vrzmati na začelju stada, jer će te gonič tući, ne guraj se 
u sredinu, jer će te susjedni konji nasmrt izudarati. A poslije tri 
“godine, sinko, dođi se pokloniti mojoj prašini. 

Ali ždrijebe nije poslušalo majčine savjete. Leglo je spavati na 
sjevernu stranu, pa zamalo da se nije smrzlo u mećavi, a drugom je 
prilikom jedva jedvice izbjeglo zubima vukova. Mnogo je moralo 
plakati, mnogo je moralo trčati, pa se sjetilo: Ah, kako su mudre 
bile majčine riječi. I onda je počelo lijegati na južnoj strani, pa je 
mirno spavalo. ' 

Zaboravilo je ždrijebe na majčin savjet, pa je često prolazilo 
ispred vrata poneke nastambe. Psi su ga grizli, djeca uznemiravala. 
Mnogo je moralo plakati, mnogo je moralo trčati, pa se sjetilo: 
Ah, kako su mudre bile majčine riječi. I onda je počelo nadaleko 
obilaziti nastambe. 

Majka mu je govorila da na pojilište krene među prvima, ali ono 
je odlazilo na začelju stada. Gonič ga je tukao, a moralo je piti 
mutnu vodu. Počelo se kretati u sredini stada, pa ga zamalo drugi 
konji ne zgaziše. Onda se počelo kretati na okraju stada: gazda ga 
nije tukao, ždrebad ga nije udarala, a travu je paslo uvijek svježu, 
pa je najedanput život postao veseo. 

Kako mi je mudre savjete dala majka, opet je pomislilo ždrijebe. 

Počelo je čeznuti za majkom i bilo je tužno, pa je još prije, no što je 
isteklo vrijeme, doskakalo k njoj. Ali, ondje su još uvijek ležale 
njene kosti. Vratilo se ždrijebe, i poslije tri godine došlo ponovno. 
Tada je ondje već rasla gusta, sočna trava. Ždrijebe je popaslo 
travu, streslo glavom i polagano se vraćalo. Putem je susrelo 
mladića Erhija Mergenha. 

— Jesi li ti moj konj? — zapita mladić. 

— Jesam — odgovori ždrijebe — ali samo ako se na meni budeš 
mogao održati. 


Mladić uhvati ždrijebe, namjesti mu srebrni ular i osedla ga 
srebrnim sedlom. 


— Dobro — rekne konj — sada ću sravniti brdo sa zemljom, a 
zemlju rasuti po stepi. Ako se na meni budeš mogao održati, onda 
si momčina. Ako se ne budeš uzmogao održati, onda nisi moj 
gospodar, a ja nisam tvoj konj. 

Ždrijebac je sravnio brdo sa zemljom, zemlju rasuo po stepi, ali 
Erhij Mergenhu se uspio održati u sedlu. Tako je gospodar našao 
svoga konja, a konj svoga gospodara. 


153 / Grim 


Majstorski 
kradljivac 


EKI stari čovjek i njegova žena sjeđahu jednoga dana ispred 
svoje siromašne kućice, želeći se malo odmoriti nakon rada. 
Najedanput se pred kućicu doveze prekrasna kočija, u koju bijahu 
upregnuta četiri vranca, a iz kočije izađe bogato odjeven čovjek. 
Seljak ustade, priđe gospodinu i zapita ga što želi i čime bi mu 
mogao biti na usluzi. Stranac pruži ruku starom čovjeku i rekne: 
— Ja nemam nikakve druge želje, nego da još jedanput jedem 
obično domaće seljačko jelo. Pripremite mi krumpira onako kako 
ga vi običavate jesti, pa ću sjesti k vašem stolu i u slast ga pojesti. 

Seljak se nasmije i rekne: 

— Vi ste grof ili knez, možda čak i vojvoda, a led: gospoda 
znadu ponekad imati ovakve mušice. No vaša će želja biti 
ispunjena. ' 

Žena je otišla u kuhinju i počela prati i strugati krumpir, u 
namjeri da napravi krumpirove žgance, kakve jedu seljaci. Dok je 
ona radila svoj posao, rekne seljak strancu: 

— Dođite načas sa mnom u moj vrt, gdje moram završiti neki 
posao. 

U vrtu je seljak iskopao rupe u koje je htio posaditi mlada 
stabla. 

— Zar nemate djece? — zapita stranac — koja bi vam u radu 
mogla pomagati. 

— Ne — odgovori seljak. — Zapravo, imao sam sina — doda 
on — ali taj je još prije mnogo godina otišao u daleki svijet. Bio je 
zao dječak, lukav i prepreden, a nije htio učiti, nego je izvodio 
svakakve nepodopštine. Napokon je pobjegao od kuće, i otada 
nisam o njemu čuo ni glasa. 

Starac uzme mladicu stabla, stavi je u rupu, pored mladice 
zabode kolac, a kad je u rupu nabacao zemlje i čvrsto je utapkao, 

zaveže mladicu likom o kolac, i to pri dnu, u sredini i pri vrhu. 

— Recite mi — govoraše gospodin — zašto ne povežete o kolac 
ono kvrgavo stablo što ondje u kutu stoji gotovo do zemlje 
nakrivljeno, kao što ste povezali ovo ovdje, pa da uspravno raste? 

Starac se nasmiješi i rekne: 

— Gospodine, vi govorite onako, kako vi na to gledate, ali vidi 
se da niste vični vrtlarstvu. Ono stablo u kutu staro je i kvrgavo, 
pa ga više nitko ne može ispraviti. Stabla se moraju uzgajati dok 
su mlada. 

— To je jednako kao i s vašim sinom — rekne stranac — da ste 
ga odgajali onda, kad je još bio mlad, ne bi pobjegao. Sada je on 
također postao tvrd i kvrgav. 

— Dakako — odgovori starac — već je dugo tome otkako je 
otišao. On se sigurno morao promijeniti. 

— Biste li ga prepoznali da se pojavi pred vama? — upita 
stranac. 

— Po licu teško — odgovori seljak — ali on ima na tijelu znak, 
madež na ramenu, a taj madež izgleda kao zrno graha. 

Kad je starac to izrekao, skine stranac svoj kaput, razotkrije 
rame i pokaže seljaku madež poput zrna graha. 

— Mili bože — poviče starac — ti si zbilja moj sin — i u 
starčevu se srcu probudi ljubav prema njegovu djetetu. — Ali — 
doda zatim — kako bi ti mogao biti moj sin, pa ti si postao veliki 
gospodin, i živiš u bogatstvu i PRALI Na koji si način to 
postigao? 

— Ah, oče — odgovori sin — mlado stablo nije bilo privezano 
o kolac, pa je nakrivo izraslo. Sada je to stablo previše staro pa ne 
može više postati ravno. A kako sam ja sve ovo postigao? Postao 
sam kradljivac. I nemojte se prepasti, ja sam čak majstorski 
kradljivac. Za mene ne postoji ni brava ni kračun. Sve što mi se 
prohtije, to je moje. No nemojte misliti da ja kradem kao neki 
obični kradljivac. Ja uzimam samo iz obilja koje se nalazi kod 
bogataša. Sirotinja se ne treba bojati. Njoj radije dajem nego da joj 

oduzimam. Jednako tako, ja i ne taknem ono što mogu dobiti bez 
muke, lukavosti i spretnosti. 

— Ah, sine moj — rekne otac — ipak se to meni ništa ne sviđa, 
jer kradljivac ostaje kradljivac, i ti nećeš dobro završiti. — Seljak 
ga odvede majci, i kad je ona čula da je to njen sin, zaplakala je od 
sreće. Ali kad joj je rekao da je postao majstorski kradljivac, 
potekoše joj dva potoka suza niz lice. Napokon ona rekne: 

— Premda si postao kradljivac, ipak si moj sin i samo kad su te 
moje oči još jednoć ugledale. 

Sjeli su k stolu i on je opet jednom jeo sa svojim roditeljima 
željeno jelo, koje već odavna nije jeo. 

Otac rekne: 

— Ako naš gospodar, grof, ondje prijeko u dvoru, sazna tko si 
ti i čime se baviš, neće te podići na ruke i ljuljuškati kao što je 
radio kad te držao na krštenju, nego će te dati objesiti, pa ćeš se 
ljuljuškati na vješalima. 

— Budite bez brige, oče, on mi neće ništa uraditi, jer ja se 
razumijem u svoj posao. Ja ću još danas sam otići k njemu. 

Kad se približila večer, sjedne majstorski kradljivac u svoju 
kočiju i odveze se u dvor. Grof ga primi s velikom pažnjom, jer ga 
je smatrao uglednim gospodinom. 

Ali kad je stranac rekao sve o sebi, grof je problijedio i dosta 
dugo šutio. Napokon je rekao: 

— Tisi moje kumče i zato želim prema tebi biti milostiv i blago 
prema tebi postupiti. Budući se hvališ da si majstorski kradljivac, 
želim iskušati tvoje umijeće. Ali ako u tome ne uspiješ, morat ćeš 
se vjenčati s krvnikovom kćerkom, a gavranovi će ti graktati 
vjenčanu glazbu. 

— Gospodine grofe — odgovori majstor — izmislite tri 
zadatka, teška koliko želite, i ako ih ja ne riješim, možete sa mnom 
raditi što vas volja. 

Grof je nekoliko časaka razmišljao, a tada rekne: 

— Pa dobro, kao prvo, moraš iz staje ukrasti moga konja 

ljubimca. Kao drugo, moraš meni i mojoj supruzi za vrijeme 
spavanja izvući ponjavu ispod nas i to tako da mi to ne 
primijetimo, a osim toga moraš mojoj supruzi skinuti vjenčani 
prsten sa prsta. Kao treće i posljednje, moraš župnika i zvonara 
ukloniti iz crkve. Sve to dobro upamti, jer se radi o tvojoj glavi. 

Majstor se tada uputi u obližnji grad. Tamo kupi od neke stare 
seljakinje njene haljine i odjene ih. Zatim oboji svoje lice tamnom 
bojom i napravi toliko bora, da ga nitko nije mogao prepoznati. 
Zatim natoči u bačvicu starog madžarskog vina, a u vino umiješa 
jako sredstvo za, spavanje. Bačvicu umota u deku, stavi na leđa i 
krene opreznim, teturajućim koracima prema grofovu dvoru. Kad 
je onamo stigao, već se spustio mrak. Sjeo je u dvorište na kamen i 
počeo kašljati kao neka stara grudobolna žena, a ruke je trljao kao 
da su mu ozeble. Ispred vrata konjušnice ležahu vojnici oko vatre. . 
Jedan od njih opazi ženu i dovikne joj: 

— Dođi bliže, stara majčice, i ogrij se kod nas. Ako nemaš 
noćišta, prihvati ovo gdje se nalaziš. 

Starica docupka do njih, zamoli ih da joj skinu deku s teretom 
sa leđa, pa sjedne k njima uz vatru. 

— Što to imaš u bačvici? — zapita jedan od vojnika. 

— Dobar gutljaj vina — odgovori starica — ja živim od 
trgovine, a za novac i dobru riječ vrlo rado dajem čašu vina. 

— Ovamo s njim! — poviče vojnik i kad je kušao vino, rekne: 
— Kad je vino dobro, volim popiti i čašu više — i dade da mu još 
jedanput natoči, a ostali slijediše njegov primjer. 

— Hej, momci! — vikne jedan od njih onima koji su sjedili u 
staji — ovdje je neka majčica, koja ima vina starog kao što je ona. 
sama, kušajte ga i vi, jer to-vino grije želudac bolje od ove naše 
vatre. ' 

Starica odnese svoju bačvicu u staju. Jedan od momaka sjeo je 
na osedlana konja ljubimca, drugi je držao u ruci uzdu, a treći 
uhvatio konja za rep. Ona je točila koliko god su tražili, sve dok 
izvor nije presušio. Nije dugo potrajalo pa onaj ispusti uzdu iz 

ruke a sam se sruši na pod i počne hrkati, a onaj drugi pusti 
konjski rep, legne i hrkaše još glasnije. Treći, koji je sjedio u sedlu, 
ostao je doduše sjediti, ali je glavu naslonio na vrat konju, spavao i 
pištao kroz usta kao kovački mijeh. Vojnici napolju već su odavna 
zaspali, ležali na zemlji i nisu se micali, kao da su od kamena. 
Kada je majstorski kradljivac vidio da mu se'sve posrećilo, dadne 
onome u ruke umjesto uzde uže, drugome, koji je držao konja za 
rep, dadne snopić slame, ali šta da započne s onim, koji je sjedio 

na leđima konja? Baciti ga s konja nije smio, jer bi se mogao 
probuditi pa podići viku. No on se i ovdje snašao. Otkopčao je 
kolan, zatim nekoliko užeta što su u karikama visjeli na zidu, 
pričvrstio na sedlo i povukao usnulog jahača zajedno sa sedlom 
uvis, a uže učvrstio omotavši ga oko debele daske. Tada je 
odvezao konja sa lanca. Da se ne bi buka konjskih kopita čula u 
dvoru, umotao ih je u krpe. Konja je oprezno izveo iz staje, uspeo 
se na nj i žurno odjahao. 

Kad je svanuo dan, odjuri majstor na ukradenom konju pred 
dvor. Grof je upravo ustao i gledao kroz prozor. 

— Dobro jutro, gospodine grofe — dovikne mu — evo konja 
kojeg sam uspio ukrasti iz staje. Pogledajte kako vaši vojnici ovdje 
lijepo leže i spavaju, a ako imate volje poći u staju, vidjet ćete kako 
su se vaši stražari udobno smjestili. 

Grof se morade nasmijati, pa rekne: 

— Ovo prvo ti je uspjelo, ali ono drugo neće tako sretno proći. 
Upozoravam te, ako se sastanem s tobom kao sa kradljivcem, 
onda ću s tobom i postupati kao sa kradljivcem. 

Kad je grofica navečer pošla u krevet, čvrsto je stisnula šaku s 
vjenčanim prstenom, a grof rekne: 

— Sva su vrata zaključana i zabravljena, a ja ću ostati budan i 
dočekati kradljivca. Ako se popne na prozor, ustrijelit ću ga. 

Majstorski kradljivac je otišao po mraku na udaljeno mjesto 
gdje su stajala vješala, prerezao uže na kojem je visio neki jadni 
krivac, pa ga na leđima odnio do dvora. Tamo je postavio ljestve 
tik uz prozor spavaonice, podigao mrtvaca na leđa i počeo se 
uspinjati ljestvama. Kad se popeo toliko visoko, da se mrtvačeva 
glava pojavila u visini prozora, grof, koji je vrebao iz svoga 
kreveta, ispali u glavu metak iz kubure. Majstor pusti jadnika da 
padne na zemlju, a sam skoči sa ljestava i sakrije se u kut. Mjesec 

je toliko svijetlio, da je majstor jasno vidio kako je grof kroz 
prozor izašao na ljestve, spustio se i odnio mrtvaca u vrt. Tamo je 
počeo kopati jamu, da u nju stavi mrtvaca. Sada je pogodan 

trenutak, pomisli kradljivac. Hitro se izvuče iz svoga skrovišta i 
ljestvama se popne ravno u grofičinu spavaonicu. 

— Draga ženo — počne govoriti oponašajući grofov glas — 
kradljivac je mrtav, ali on je ipak bio moje kumče i više vragolan 
nego zlikovac, pa ga ne želim izložiti javnoj sramoti. Žao mi je i 
njegovih jadnih roditelja. Zato ću ga još prije svanuća: sam 
pokopati u vrtu, da se ta stvar ne pročuje. Daj mi ponjavu da ga 
umotam i pokopam. Grofica mu dadne ponjavu. 

— Znaš li što — govoraše dalje kradljivac — daj mi još i svoj 
prsten. Nesretnik je život stavio na kocku, pa neka ponese u grob i 
taj prsten. 

Žena nije htjela grofu proturječiti pa je, makar i nerado, skinula 
prsten i predala mu ga. Kradljivac požuri s oba predmeta i sretno 
stigne kući prije no što je grof završio ukapanje. 

Kako je samo bilo začuđeno grofovo lice, kad je ujutro došao 
majstor i donio mu ponjavu i ženin vjenčani prsten. 

— Zar ti umiješ čarati? — rekne mu grof. — Tko te izvadio iz 
groba, u kojeg sam te ja sam položio, i ponovno te oživio? 

— Niste vi mene pokopali — odgovori kradljivac — nego 
jednog krivca s vješala — i naširoko mu ispripovjedi kako se sve 
dogodilo. Grof mu morade priznati da je spretan i lukav 
kradljivac. 

— Ali time nije još sve izvršeno — doda grof — ti moraš riješiti 
još i treći zadatak. Ako ti taj zadatak ne uspije, sve ovo ti ništa 
neće pomoći. 

Majstor, smješkajući se, ne odgovori na to. 

Kad se spustila noć, dođe on s velikom vrećom na leđima, s 
povećim svežnjem pod rukom i fenjerom pred seosku crkvu. U 
vreći je imao rakove, a u svežnju kratke voštane svjećice. Sjedne na 
groblje, izvadi iz vreće raka i prilijepi mu na leđa svjećicu. Zatim je 
zapali, a raka stavi na zemlju i pusti. Iz vreće izvadi zatim drugog 
raka, uradi s njime jednako kao i s prvim i nastavi tako sve dok 
nije i posljednjeg izvadio iz vreće. Nakon toga obuče nešto poput 

duge crne fratarske mantije i prilijepi sebi bijelu bradu. Kada se 

tako prerušio da ga nitko ne bi mogao prepoznati, uzme vreću u 
kojoj su bili raci, uđe u crkvu i popne se na propovjedaonicu. Sat 
na crkvenom tornju upravo udaraše dvanaest, a kad je i zadnji 
udarac odzvonio, počne on govoriti snažnim i zvučnim glasom: 

— Čujte, grešni ljudi, došao je konac svijeta, bliži se sudnji dan, 
čujte me dobro, čujte me dobro! Tko želi sa mnom otići u nebo, 
mora se uvući u moju vreću. Ja sam Petar, onaj koji otvara i 
zatvara vrata nebeska. Pogledajte, napolju na groblju obilaze 
pokojnici i sakupljaju svoje kosti. Dođite, dođite, uvucite se u 
vreću, došao je konac svijeta! 

Glas odjekivaše cijelim selom. Župnik i zvonar, koji su stanovali 
odmah uz crkvu, prvi su čuli tu viku, a kad su vidjeli svjetla, koja 
su se pomicala po groblju, shvatiše, da se zbiva nešto posve 
neobično, pa uđoše u crkvu. Neko su vrijeme slušali propovijed, a 
onda zvonar gurne župnika i rekne: ' 

— Ne bi bilo loše kad bismo iskoristili ovu priliku i obojica 
stigli na lak način u nebo, i to još prije no što osvane sudnji dan. 

— Da, da, svakako — odgovori župnik — to sam i ja pomislio. 
A ako vam je po volji, mogli bismo krenuti na put. 

— Možemo — odgovori zvonar — ali vi, gospodine župniče, 
imate prednost, a ja ću krenuti za vama. 

I župnik krene prvi, pa se popne na propovjedaonicu, gdje mu 
majstor kradljivac otvori vreću. Župnik se uvuče u nju a za njim 
zvonar. 

Majstor odmah čvrsto zaveže vreću, prihvati je za zavezani kraj 
i pusti da se odskliže niza stepenice propovjedaonice. Kad god su 
glave obojice budala u vreći lupnule u pojedinu stepenicu, majstor 
je povikao: 

— Sada letite preko brda. 

Zatim ih je na isti način vukao kroz selo, a kada su prolazili 
kroz kaljuže, majstor je vikao: 

— Sada prolazite kroz oblake pune vode. 

Kad ih je napokon vukao uza stepenice dvora, govorio je: 

— Sada se nalazimo na nebeskim stepenicama i začas ćemo biti 
u predvorju neba. 

Napokon stiže čak do tavana, gurne vreću u golubinjak, a kad 
su golubovi počeli lepršati, reče: 

— Čujete li kako se anđeli raduju i kako mašu krilima? 

Zatim povuče kračun na golubinjaku i ode. 

Narednog jutra pođe grofu i rekne mu da je izvršio i treći 
zadatak, te župnika i zvonara uklonio iz crkve. 

— A gdje si ih ostavio? — zapita grof. 

— Oni leže u vreći gore u golubinjaku i uvjereni su da se nalaze 
u nebu. 

Grof se popne na tavan i uvjeri se da je majstor rekao istinu. 
Kad je župnika i zvonara oslobodio zatvora rekne: 

— Ti si kradljivac nad kradljivcima i ovog puta si kod mene 
uspio. Glava će ti ostati na ramenu, ali nastoj da nestaneš iz moje 
zemlje, jer ako mi opet dođeš na oči, neće te mimoići vješala. 

Majstorski se kradljivac oprosti s roditeljima i ponovno krene u 
daleki svijet. Nikada više nije nitko o njemu ništa čuo. 

Živio jednom neki siromašni seljak, koji nije imao zemlje 
nego samo kućicu i jedinicu kćerku. Jednoga dana rekne 
kći ocu: 

— Mi bismo našeg uzvišenog kralja mogli zamoliti da nam 
pokloni komadić obradive zemlje. 

Budući da je kralj čuo za njihovo siromaštvo, pokloni im nešto 
ledine. Otac i kćerka iskrče ledinu, želeći posijati malo žita. Kad su 
tako kopali, nađoše duboko u zemlji stupu za tucanje začina od 
suhoga zlata. 

— Čuj me, kćerko — rekne otac djevojci — budući da je naš 
uzvišeni kralj bio takav milostiv i poklonio nam ovu oranicu, mi 
njemu moramo dati ovu stupu. 

Ali kćerka nije na to pristala, rekavši: 

— Oče, ako imamo stupu, a nemamo batić, morat ćemo 
pronaći i batić; zato je o svemu tome bolje šutjeti. 

No otac je nije htio poslušati, nego je uzeo stupu, odnio je 
kralju, rekao da ju je našao u ledini i da li bi je kralj htio primiti na 
poklon u znak njegova poštovanja. Kralj primi stupu i zapita nije 
li još štogod našao. 

— Ne — odgovorio je seljak. 

Tada rekne kralj da mu mora donijeti i batić. Seljak je uporno 
tvrdio da nisu našli batić, ali to mu je koristilo baš kao da govori u 
vjetar. Bacili su ga u tamnicu da ondje sjedi tako dugo dok ne 
pribavi batić. Kraljeve sluge donosile su mu svakog dana vodu i 
kruh, ono što dobivaju zatvorenici, pa su tako čule kako taj čovjek 
stalno uzvikuje: »Ah, da sam samo poslušao svoju kćerku! Ah, ah, 
da sam samo poslušao svoju kćerku!« Sluge odu kralju i reknu mu 
kako zatvorenik neprestano uzvikuje: »Ah, da sam samo poslušao 
svoju kćerku!« i neće ništa ni da jede ni da pije. Kralj zapovjedi 

slugama da mu dovedu zatvorenika i zapita ga zašto neprestano 
uzvikuje: »Ah, da sam samo poslušao svoju kćerku!« 

— Što je to kazala tvoja kćerka? 

— Govorila je da ne nosim stipu, jer ću morati pribaviti i batić. 

— Kad imaš tako mudru kćerku, neka ona jednom prilikom 
dođe k meni — rekao je kralj. 

Tako je kćerka morala pred kralja, koji ju je upitao da li je 
doista tako mudra, pa, ako jest, on bi joj želio zadati zagonetku. 
Ako je bude znala riješiti, on će je uzeti za ženu. Djevojka odmah 
pristade da riješi zagonetku. Tada rekne kralj: 

— Dođi k meni tako, da ne budeš ni odjevena, ni gola, da ne 
jašeš, niti se dovezeš, niti putem, niti izvan puta. Ako to uzmogneš, 
ja ću te uzeti za ženu. 

Nato kćerka ode da izvrši zagonetku.. Svukla je haljinu, dakle, 
nije bila odjevena, zatim je uzela veliku ribarsku mrežu, i omotala 
je oko sebe, dakle, nije bila gola. Posudila je magarca i njemu 
svezala kraj mreže za rep, tako da ju je morao vući za sobom, pa 
tako nije ni jahala niti se vozila. Magarac je išao po kolotečini, te 
je ona samo nožnim palcem dodirivala zemlju, a to nije bilo ni 
putem ni izvan puta. Kad je ona tako došla u dvor, rekao je kralj 
da je riješila zagonetku, jer je sve u njoj bilo ispunjeno. Tada je 
pustio na slobodu njena oca, a nju primio u svoj dvor kao 
suprugu, koja može zapovijedati čitavim kraljevskim imanjem. 

Prošlo je nekoliko godina, i kralj se jednom prilikom spremio na 
neku svečanost. Baš tada se dogodilo da su se ispred dvora našli 
seljaci, koji su došli prodavati drva. Neki su od njih imali u kola 
upregnute volove, a neki pak konje. Tamo je bio i seljak, koji je 
imao dva konja i kobilu, koja se oždrijebila. Ždrijebe je otišlo pa 
leglo u sredinu između dva vola, što bijahu upregnuti u kola. Kad 
su seljaci prišli svojim kolima, počeše se svađati čije je ždrijebe i 
vikati jedni na druge. Seljak koji bijaše vlasnik volova, htjede 
ždrijebe zadržati za sebe, tvrdeći da su volovi oždrijebili ždrijebe. 
Vlasnik konja je govorio da to nije istina, jer ždrijebe pripada 

njegovim konjima. Svađa je došla čak do kraljevih ušiju, pa je kralj 
presudio ovako: ondje gdje je ždrijebe ležalo, mora i ostati, te ga je 
prema tome dobio vlasnik volova, premda nije bilo njegovo. Drugi 
seljak ode plačući i naričući zbog svoga izgubljena ždrebeta. Kad 
je dočuo da je kraljica vrlo milostiva, jer je i ona seljačkoga roda, 
pošao je k njoj i zamolio je da mu pomogne kako bi dobio svoje 
ždrijebe. 

Kraljica mu rekne: 

— Da, ja ću ti pomoći ako mi obećaš da me nećeš izdati. Reći 
ću ti što treba da radiš. Sutra ujutro, kada kralj pođe na smotru 
četa, ti stani nasred ceste kuda će on proći. Uzmi veliku ribarsku 
mrežu i pravi se kao da loviš ribu, a onda istresi mrežu kao da je 
puna. Rekla mu je i što treba da odgovori ako ga kralj upita što 
radi. 

Tako je seljak drugoga dana stao nasred ceste i lovio ribu na 
suhom. 

Kad je kralj onuda prolazio i to vidio, poslao je slugu da pita 
tog luckastog čovjeka što radi. 

Seljak je kratko odgovorio: 

— Lovim ribu. 

Kada ga sluga upita kako može loviti ribu na suhu, seljak mu 
odgovori: 

— Baš kao što dva vola mogu oždrijebiti ždrijebe, tako i ja 
mogu loviti ribu na suhu. 

Sluga ode kralju i prenese mu seljakov odgovor. Kralj naredi da 
seljaka dovedu preda nj, pa mu rekne da takav odgovor nije on 
sam izmislio. Zatraži da mu smjesta prizna od koga je to čuo. No 
seljak ne htjede ništa priznati, govoreći neprestano: 

— Sačuvaj. bože, ja sam to sam izmislio. 

Ali, kraljevi ga ljudi baciše na snop slame, pa ga tukoše i mučiše, 
tako dugo, dok nije priznao da mu je rekla kraljica. 

Kad je kralj došao kući, rekne svojoj ženi: 

— Zašto si neiskrena prema meni. Ne želim da više budeš moja 


7 Mudra 
đ 6 seljakova kći 


žena. Tvoje je vrijeme prošlo, pođi opet onamo odakle si došla, u 


svoju seljačku kućicu. 
Ipak joj je dopustio da na odlasku sa sobom ponese ono što 


smatra najdražim i najboljim. 
Kraljica rekne: 

— Dragi mužu, u redu, kada ti tako nalažeš, ja ću to i učiniti — 
pa ga zagrli i cjelivaše ga govoreći da se želi s njime oprostiti. 
Zatim naredi da se načini neko jako piće kojeg će popiti s kraljem 
na rastanku. Kralj je dobrano popio, a kraljica samo gutljaj. On 
odmah padne u dubok san, a kraljica, kad je to vidjela, uzme 
veliko bijelo platno i zamota ga u nj. Pozove sluge koji ga odnesu 
u kola, a ona ga zatim odveze svojoj očinskoj kućici. Tamo ga 
položi u svoj krevet, i on spavaše čitav dan i noć. Kad se probudio, 
počne se ogledavati na sve strane pa vikne: 

— Ah, bože, gdje sam ja to? — i pozove svoga slugu, ali nikoga 
nije bilo. 

Napokon priđe krevetu njegova žena s riječima: 

— Dragi kralju! Dozvolio si mi da uzmem ono što smatram 
najdražim i najboljim i ponesem iz dvora, i eto, ja nisam imala 
ništa bolje ni draže od tebe, pa sam tebe povela sa sobom. 

Kralju navališe suze na oči, pa rekne: 

— Draga ženo, ti moraš biti moja a ja tvoj — i povede je 
ponovo u kraljevski dvor gdje zacijelo sve do danas žive u sreći. 

EKA udovica imala je dvije kćeri. Jedna bijaše lijepa i 
marljiva, a druga ružna i lijena. No udovica je onu ružnu 

i lijenu više voljela, jer je bila njena prava kćerka, a drugoj je bila 
maćeha pa je ova morala obavljati sve poslove u kući. Jadna je 
djevojka morala svakoga dana sjediti pored bunara na glavnoj 
cesti i tako mnogo presti da joj je krv iz prstiju probijala. Tako se 
dogodilo da je čekrk jednom prilikom bio sav okrvavljen, pa se 
ona nagnula nad bunar da ga opere. No čekrk joj se izmakao iz 
ruke i pao u bunar. Djevojka se rasplakala pa otrčala maćehi da 
ispriča kakva joj se nesreća dogodila. Maćeha se okomila na nju i 
bila toliko nemilosrdna da joj je rekla: 

— Kad si dopustila da ti čekrk padne u bunar, onda ga i izvadi! 

Djevojka se vratila k bunaru i nije znala što bi započela. U očaju 
i velikom strahu od maćehe skočila je u bunar da izvadi čekrk. 
Onesvijestila se, a kad je opet došla k svijesti, našla se na lijepoj 
livadi gdje je sjalo sunce i raslo. na tisuće cvjetova. 

Tom livadom krenula je dalje i došla do krušne peći pune kruha 
a taj je kruh povikao: 

— Ah, daj me izvadi, daj me izvadi, inače ću izgorjeti. Već sam 
odavno pečen. 

Djevojka je prišla i lopatom izvadila sav kruh. 

Zatim je krenula dalje i došla do stabla na kome je bilo mnogo 
jabuka, a stablo joj povikalo: 

— Ah, stresi me, stresi me, sve jabuke su potpuno zrele. 

Djevojka je stresla stablo tako jako da su jabuke popadale 
poput kiše i tresla je dalje sve dok više nijedne jabuke nije bilo na 
stablu. Nakon što je sve jabuke sakupila na hrpu, djevojka je 
krenula dalje. 

Napokon je došla do neke kućice iz koje je izvirivala starica s 

tako velikim zubima da se djevojka prepala i htjela pobjeći. No 
starica ju je pozvala doviknuvši joj: 

— Zašto se bojiš, drago dijete? Ostani kod mene, a ako budeš 
htjela uredno obavljati sve poslove u kući, bit će ti dobro. Moraš 
samo paziti kad uređuješ moj krevet da ga tako dobro protreseš da 
sve perje leti po zraku. To onda u svijetu pada snijeg, jer ja sam 
gospođa Snježanka. ' 

Budući da ju je starica tako lijepo oslovila, djevojka je pristala i 
stupila u njenu službu. Brinula se za sve, na staričino najveće 
. zadovoljstvo, a njen je krevet uvijek tako temeljito i snažno 
protresala, da je posvuda naokolo perje letjelo poput snježnih 
pahuljica. Djevojci je bilo dobro kod starice. Nikada nije čula od 
nje nijednu ružnu riječ, a svakoga se dana hranila odabranim 
jelima. Jednom riječju, živjela je u slasti i lasti. Tako je to potrajalo 
neko vrijeme a onda je djevojka postala tužna. Ispočetka nije ni 
sama znala što joj nedostaje, dok nije napokon osjetila da je muči 
čežnja za domom. Premda joj je ovdje bilo nekoliko tisuća puta 
bolje nego kod kuće, ipak ju je čežnja vukla kući. Napokon je 
rekla starici: ' ' 

— Uhvatila me tuga za domom, pa premda mi je ovdje mnogo 
bolje, ipak ne mogu dulje ostati, moram se vratiti svojima. 

Gospođa Snježanka je rekla: 

— Sviđa mi se što tražiš da pođeš kući. Pošto si mi tako vjerno 
služila, ja te želim sama odvesti kući. 

Zatim ju je prihvatila za ruku i dovela do neke velike kapije. 
Kapija bijaše otvorena, a baš kad je djevojka stala ispod nje, 
počela je padati obilna zlatna kiša. Zlato se zadržalo na djevojci 
tako da je njime bila sva pokrivena. 

— Neka ti ostane to zlato jer si bila marljiva — rekla je 
gospođa Snježanka a dala joj je i čekrk, što joj je pao u bunar. 
Nakon toga se kapija zatvorila, a djevojka se našla gore na svijetu, 
i to nedaleko od kuće svoje maćehe. Kad je došla u dvorište, 
povikao je pijevac s bunara: 


Ž Pi 2 4 Braća 
Grimm 


— Kukuriku, naša zlatna djevica je opet tu! 

Djevojka je ušla u kuću, a kako je sva bila pokrivena zlatom, 
vrlo lijepo su je primile i maćeha i polusestra. 

Ispripovijedala im je sve što joj se dogodilo. Kad je maćeha čula 
kako je došla do velikog bogatstva, htjela je jednaku sreću 
pribaviti i svojoj ružnoj i lijenoj kćeri, koja je morala sjesti pored 
bunara uz glavnu cestu i tamo presti. Da bi i njen čekrk bio 
okrvavljen, ona se ubola u prst i gurnula ruku u živicu punu trnja. 

Zatim je bacila čekrk u bunar pa i sama skočila za njim. Ona se, 
kao i njena polusestra, našla na lijepoj livadi pa krenula istim 
putem dalje. 

Kad je stigla do krušne peći, opet je kruh povikao: 

— Ah, daj me izvadi, daj me izvadi, inače ću izgorjeti. Već sam 
odavno pečen. 

Ali lijena je djevojka odgovorila: 

— Kako da ne, baš imam volju uprljati se — i krenula dalje. 

Ubrzo je stigla do stabla punog jabuka, a stablo joj povikalo: 

— Ah, stresi me, stresi me, sve jabuke su potpuno zrele. 

Ali ona je odgovorila: 

— Kako da ne, još bi mi koja jabuka mogla pasti na glavu —i 
krenula dalje. 

Kad je došla pred kuću gospođe Snježanke, nije se uplašila jer je 
već čula kako ima velike zube, pa je odmah stupila u njenu službu. 

Prvoga dana prisilila je samu sebe da bude marljiva i poslušna 
gospođi Snježanki, kad joj je nešto naredila, jer je mislila na ono 
silno zlato što će joj pokloniti. No, već je drugoga dana počela 
ljenčariti, trećega dana još više, čak nije ujutro htjela ni ustati. Nije 
gospođi Snježanki uredila krevet kako je trebalo, a niti ga je tako 
protresla da perje poleti. 

To je ubrzo dodijalo gospođi Snježanki i ona joj je otkazala 
službu. Ljenivica bijaše zadovoljna misleći da će sada poteći zlatna 
kiša. Gospođa Snježanka je i nju dovela pred kapiju, ali kad je 
ljenivica stala ispod kapije, sasuo se na nju umjesto zlata veliki 
kotao smole. 

— Ovo je nagrada za tvoj rad — rekla je gospođa Snježanka i 
zatvorila kapiju. 

Ljenivica je došla kući, a kako je bila sva pokrivena smolom, 
pijevac je na bunaru, vidjevši je, povikao: 

— Kukuriku, naša prljava djevica je opet tu! 

Smola je ostala na njoj i nije je mogla skinuti sve do kraja 
Života. 

B"“ je to davno, prije petsto i još stotinu godina. Zbog toga 
su u ovu priču i upletena čudesa i čarolije što se zasigurno 
nisu zbile, nego su ih u priču nakitile stare bake i preci. 

U svakom slučaju, valja započeti od početka i ispripovjediti sve 
po redu. Neka onaj koji sluša, pronađe u priči zrnce istine, a sva 
ona uljepšavanja i pretjeravanja, zbog ukrasa i lakrdijanja, neka 
odbaci. Ako mu nije žao. 

Bilo je to davno: prije petsto i još stotinu godina. U jednom selu 
živjeli starica majka i jedan dječak. Zvao se Bartolomej. A zvali su 
ga Bartek. Majka je radila u vlastelinovu polju, sin joj je pomagao, 
ali taj posao nije volio. 

— Iz toga ni blagostanja, ni pameti — govorio je majci. — 
Moram se ja maknuti iz kuće i naučiti drugi posao da bi nam, 
majko, bilo na svijetu bolje. 

— Kako? Gdje naučiti takav posao, sine? — brinula se majka. 

— Pričekajte. Razmislit ću o tome. 

Žalosna se majka pozabavila spremanjem siromašne večere, jer 
se već bližilo veče. A _Bartek stoji na pragu kolibice i promatra 
seosku cestu. 

Ta je cesta vodila do kraljevskoga grada Krakowa i promet je 
na njoj bio znatan. 

Pogleda tako Bartek na seosku cestu, a na njoj se pojavila grupa 
mladih momaka s putnim zavežljajima u rukama. 

— Kamo idete? — pita ih Bartek. 

— U Krakow! U Krakow! U krakovsko učilište! Na nauke! — 
odgovarali su momci. 

Pogledavši ih bolje, opazio je Bartek da svaki od njih nosi 
knjigu: jedan vezanu u remenje, drugi između dvije spojene 
daščice, a ostali, na kraju, jednostavno pod pazuhom. 

— Ima li s tom naukom puno posla? — pita Bartek mladiće. 

— Želiš li doći do znanja — puno. Valja se zdravo naraditi, a 
život siromašnog studenta — nije lagan. 

Zamislio se Bartek. Istinu rekavši, nije on bio previše marljiv. A 
i lakše mu je bilo pobjeći od posla, nego ga savjesno obaviti. 

Za to su se vrijeme mladići već bili udaljili od kolibe i išli dalje 
po prašnoj cesti pjevajući studentske pjesme. 

— Hm... — promrmljao je Bartek. — Ovdje ili tamo — raditi 
se mora. Ali, tamo je u gradu sigurno lakše doći do zlata i 
položaja, nego u ovom selu. Možda će mi uspjeti i neka podvala? 
Valja sreću kušati... Hej, majko! — viknuo je u izbu. — Spremite 
mi zavežljaj s odjećom i dajte mi nekoliko groša. Idem u Krakow 
na nauke! Izučit ću za doktora, uputit ću se u lijekove, koji se piju, 
a kojima se, pak, valja mazati, bolesnim ću ljudima zdravlje 
vraćati, vas ću od probadanja u kostima izliječiti, zaradit ću 
gomilu talira — bit će nam dobro.: 

Voljela je majka svojega Barteka. Pošla je da mu spremi 
zavežljaj za put, misleći: »Tko zna? Možda mu se i posreći? Bistar 
je on dječak, malčice bježi od posla, ali srce mu je dobro, ljudima 
naklonjeno. Teško nam je, siromašno... Neka ide. Možda mu se 
sudbina promijeni!« 

Svezala je majka sinu u zavežljaj siromašnu odjeću, dala mu 
komadić kruha, režanj slanine! Zaplakala. 

— Ideš, sinko... Odlaziš od mene2... 

Bartek, premda se znao izvlačiti od posla, majku je iskreno 
volio. 


Ogrlio je staricu oko ramena, pogrbljenih od teška posla, 
prigrlio je na široka svoja prsa, poljubio u izboranu sljepoočicu. 

— Mila majko! Ostanite u miru. Vratit ću se po vas pa ćemo 
živjeti u izobilju. 

Nakon toga je uzeo zavežljaj, prebacio ga preko ramena i 
krenuo zviždeći poput kosa put Krakowa. 

Idući tako, mimoilazio je učenike, siromašne poput sebe, koji su, 
pjevušeći pjesmice, išli pješice. Mimoilazio je i bogate studente koji 
su se vozili zapregama, ili, pak, jahali. Bili su odjeveni po modi, u 
svilene ogrtače ispod kojih su se, kada bi ih vjetar rastvorio, mogli 
vidjeti zlatom optočeni pojasovi na kojima su zveckali kratki 
mačevi. 

— Ho, ho! — vikali su i podbadali konje srebrnim ostrugama, 
jezdeći kraljevskim putem i bacajući prašinu po siromašnim 
kolegama što su išli s kraja. 

— Ho, ho! — podsmjehivali su se pješaci — orlići. — Što će to 
oni sjeći s tim mačevima? Gramatiku? 

I nabirali su čelo nad očima u kojima se zrcalio gnjev. 

Bartek je gledao za gospodičićima i mislio: 

»Imaju konje, kola, svilene ogrtače. Njihove majke hodaju 
šušteći bogatim suknjama po odajama dvoraca i palača. Eh, 
majčice moja, pogrbljena od rada, ovako ili onako, ali moram 
osvojiti bogatstvo za tebe!« 

Razmišljajući tako stigao je do krakovskih gradskih vrata. Bio 
je već mrak, a s tornja je stražar trubio svoj večernji znak. 
Posljednji je zvuk — čini se — udario o zvijezde i raspršio se. 
Zvučalo je to poput strelovitog pitanja bačenog u nebeska 
prostranstva, koje je u pola riječi prekinula strepnja ili 
zaprepaštenje. Nakon toga se spustila tišina. | 

Ali odmah su u njoj zazvonili žustri koraci studenata koji su 
ulazili u grad. Išli su kućama rođaka, u internate. Bartek je hodao 
sa ostalima, ogledajući se gdje, u kojemu će domu najlakše pronaći 
noćište, koliko će groša ostaviti za upise, koliko za život, koliko za 
smještaj. Idući tako, začuo je iza zatvorenih vrata pivnice zvukove 
lutnje i pjev. Istovremeno ga zapahnu ukusni miris pečenja. 

— Hej! — poviknuo je jedan od studenata. — Možda bismo 
mogli ući u ovu gostionicu na vruće pivo? 

— Uđimo — kriknuo je Bartek, kojega je mučila žeđ nakon 
duga puta. 

— Uđimo — pozvali su i ostali i gurnuvši pritvorena vrata 
stupili u studentsku gostionicu. 

Tamo je stajao dugi stol od neobrađenog drveta postavljen na 
drvene nogare, a oko njega su na klupama sjedili studenti. U dnu, 
na otvorenom ognjištu ciglene peći pekao se komad mesa sa 
kojega je kapala mast, a odmah uz peć, na širokoj stolici, drijemao 
je čovjek u prostranoj crnoj halji u kakve su se u to vrijeme 
odijevali liječnici i znanstvenici. 

Gromko je hrkao, njišući se na stolici naprijed-nazad, dok mu je 
lelujala duga kosa što mu je sezala do ramena. 

Studenti su svoje putne zavežljaje zagurali pod stol i započeli 
podvikivati na gostioničara tražeći od njega jela i piva. Napokon 
se i on pojavio noseći posuđe i vrčeve. 

Bartek je jeo tako da su mu se tresle uši i osluškivao naklapanja 
drugova o poslu, teškom studentskom životu te radoznalo 
pogledavao na usnuloga čovjeka. 

— Tko spava tamo uz ognjište? — upitao je gostioničara. 


— Doktor Medikus — odvrati gostioničar. — Podnapio se 
malčice piva pa spava uz ognjište poput sitog bumbara na ružinu 
cvijetu. 


— Doktor Medikus? — zainteresirao se Bartek. 

Istovremeno mu je palo na pamet kako bi bilo dobro pogoditi se 
za službu u ovoga doktora pa u njega izučiti medicinu brže i s 
manje truda no u krakovskoj školi. 

Zagledao se u spavača. Imao je okruglo, dobrodušno i rumeno 
lice. Spavao je pun povjerenja, izbacivši ispod crne halje cipele s 
nosovima dugim poput gušterova repa. 

— Spava doktor Medikus — ponovio je gostioničar zabrinuto. 
— A ja bih već morao zatvoriti pivnicu. Deset je prošlo, uskoro će 
mi i noćni stražari početi lupati helebardama po vratima da je 
vrijeme da se zatvori gostionica i pođe na spavanje. 

— Znate što, gostioničaru? — reče Bartek. — Valjalo bi da 
netko otprati doktora kući, jer nakon piva čovjeka noge slabo 
služe, a krakovska je kaldrma neravna. Ne požuri li se nitko — 
učinit ću to ja. 

Neki su studenti već kupili svoje zavežljaje i spremali se da izađu 
i ne obazirući se na usnulog doktora. 

— Otprati ga, momče, otprati! — obradovao se gostioničar. — 
Meni ćeš pomoći, a doktoru ćeš učiniti uslugu. 

— Gdje ga to moram odvesti? 

— Nedaleko odavde, njegova je kuća za desnim uglom ulice. 
Prepoznat ćeš je po izrezbarenim vratima. Bogata je to kuća! Ho- 
-ho! Dobro ide doktoru. 

— Probudite ga onda. Odmah ću ga otpratiti kući. 

Bartek i gostioničar prišli su spavaču i počeli ga lagano tresti za 
ramena. 

— Ustajte, doktore! Ustajte! 

— Dbrum! Dbrum! — stresao se doktor i otvorio oči. — Što se 
događa? Krakow gori? 

— Ne, ne gori Krakow. Jedino je vama vrijeme da pođete kući! 

Podignuo se doktor na noge. Zateturao. Bartek ga uhvati pod 
ruku. 

— Koji me je to dobričina pridržao? — pita doktor. 

— Ja sam, Bartek. Oslonite se o mene. Otpratit ću vas do kuće. 

Izašli su na krakovsku ulicu. Vodi Bartek doktora, rupe u 
kaldrmi zaobilazi. 

— Hvala, hvala, moj čestiti mladiću. 

— Nema za što, doktore. Bolje vi gledajte pod noge da se ne 
spotaknete o koji kamen. Pažljivo! Ho-op! 

— Hvala ti za brigu. Čime ti se mogu odužiti? 

— No, ako vam je do toga baš toliko stalo, doktore, uzmite me 
za slugu. Vjerno ću vam služiti, vjerno vas pomagati. Jer, ništa me 
na svijetu ne zanima toliko koliko liječenje. 

— Htio bi se u mene za slugu pogoditi? Neka. Slažem se. Sam 
sam kao prst. Pomagat ćeš mi u liječničkom poslu, a ponekad ćeš 
doći po mene u pivnicu i otpratiti kući. Kao danas. 

Tako se Bartek s doktorom dogovorio i otprativši ga kući tamo 
s njime ostao. 

Kuća je doktorova bila bogata, a to se Barteku jako dopadalo. 
Dopadalo mu se i to što su bolesni u tu kuću srebrne talire 
donosili. Pozorno je motrio kako doktor liječi, slušao što za ovu ili 
onu bolest savjetuje, pazeći kako mast priprema, kako maže, kako 
kucka. Kombinirajući ponešto odoka, naučivši pomalo od 
doktorskog načina govorenja, mislio je da je s malim trudom 
liječnički zanat naučio. 

Razumije se da se sve ovo o čemu je riječ tiče onoga 
doktorovanja od prije petsto i još stotinu godina. A bilo je ono 
čudnovato i neobično. Pravo je čudo da od njega nisu svi bolesnici 
pomrli. No, iz toga se može jasno vidjeti da su morali biti snažni ti 
ljudi koji su mogli podnijeti obilno puštanje krvi, gutanje prašaka 
od sušenih žaba, kađenje zapaljenim travama i druge gadosti. 

Gledao je Bartek ta mučenja, pomagao doktoru travama kaditi, 

tucati praške, krv puštati. A i na pivo ga je pratio i natrag kući 
dovodio. Doktor ga se nije mogao dovoljno nahvaliti. Nakon dvije 
godine se dogodilo da je doktor bio pozvan nekome velikašu u 
krakovsku okolicu. Izveo je Bartek doktorovu kobilu, osedlao je, 
doktor se odjenuo u najljepše haljine, uzeo vreću prašaka, 
staklenku pijavica, bocu ricinusova ulja i rekao: 

— Slušaj, Bartek. Ilem tome proždrljivcu koji se prejeo hladne 
guščetine i jedva diše. Moram istjerati iz njega ta hladna guščja 
raspoloženja. Ti ostani, a budući da si se u liječničkom zanatu 
izvještio, javi li se neki bolesnik, ti ga liječi. 

Bartek se doktoru uljudno poklonio i upitao: 

— A čiji će biti taliri za to liječenje? Moji ili vaši? 

— Tvoji! Tvoji! — odgovorio je doktor, zadignuo halju, na 
kobilu skočio i pojahao tako da su joj staklenka s pijavicama i 
vreća s medicinama samo po bokovima skakali. 


Eno hoda rijetko spora, 

vuče raga i doktora. 

Jezdi doktor lica fina, 

sa sobom nosi bocu ricina 

i lijekova punu vreću, 

želim vam, doktore, svaku sreću. 


Odjahao je doktor tako bolesniku. Bartek je pomeo doktorovu 
ordinaciju, odjenuo široku halju, stao na prozor i izgledao 
bolesnike. 

Napokon se pojavio neki gradski vijećnik kojega su, budući da 
je na propuhu sjedio, zaboljele uši. 

Pogledao je Bartek  vijećnikovo uho, puhnuo, huhnuo, 
promrmljao: 

— Protivus uhobulos dobro propuhatos. 

— Što? — pita vijećnik. 

— To je latinski — kaže Bartek s važnim izrazom lica. Uzeo je 
mali mijeh, puhnuo vijećniku u uho tako da mu se stotinu svijeća 


181 / Berek" 


pojavilo u očima, obložio uho travama, povezao maramom, pa 
reče: ' 

— Nekuhano valja izbjegavati, na lijevom boku spavati i 
travama, koje ću vam iz doktorske apoteke dati, uho previjati. 

— A hoće li pomoći? 

— Hoće — napuhnuo se Bartek mudro. 

— Lijepa vam hvala, doktore. A što vam dugujem za savjet? 

— Za savjet — talir. — A za trave koje ću vam dati iz 
doktorske apoteke — opet talir. 

Platio je vijećnik Barteku dva talira i stenjući izišao. 

Došla je zatim gradonačelnikova teta žaleći se na turobnost, 
uzdisanje i treperenje srca. 

— Klonite se, gospo, ljudi što vam se protive — reče Bartek i 
prižmiri. Jer, znao je da je čitavom gradu poznato kako se 
gradonačelnikova teta na pasja kola svađa s čitavom obitelji 
svojega nećaka. 

Pljesnula je rukama stara gospođica. Dopao joj se taj savjet. 

— Valjalo bi mi znači otputovati iz grada! 

— Otputujte, gospo, što brže, to bolje. Na selo. Šećite gajevima | 
u zoru i o zapadu sunca. Mirišite cvijeće. Slušajte ptičice. A ja ću 
vam dati trave. Flores za dobrovoljes. 

— Flores. 

— Za dobrovoljes. Sjajno. 

Otišao Bartek: do doktorske apoteke, uzeo pregršt čemerike, 
pregršt gorušice, dobar prstohvat papra tome nadodao. 

— No — misli. — Proći će je, kada se iskiše, volja za svađom. 

I lijepo joj je tu mješavinu upakirao. 

— Moram li to kuhati? Piti? — pita gradonačelnikova teta. 

— Dovoljno je da mirišete, gospo. Pomoći će. 

Zahvalila gospođica Barteku koji joj se lijepo nasmiješio i dala 
mu srebrni talir. 

Došla je i seljanka što je donijela svoju robu na krakovsku 
tržnicu. Nekakva je groznica trese. Prepisao joj Bartek trave za 

znojenje. Htjela bi ga seljakinja isplatiti, ali ju je Bartek pogledao i 
glavom odmahnuo. Učinila mu se jadnom, dobrom i starom, baš 
poput njegove majke. No, žena nije htjela doktorske milosti. Pa 
mu dade gusku. Što se moglo učiniti? Uzeo Bartek gusku, ispekao 
je i pojeo za objed. ' 

Tako je Bartek liječio, znanje Medikusovo primjenjujući, 
vlastitom ga domišljatošću ukrašavajući. Posjetilo ga je još mnogo 
bolesnika. Stenjali su, kašljali, bili natečeni, zgrbljeni. Sakupio je 
Bartek tako škrinjicu talira i lijepo se zaokružio jedući kokoši, 
patke, kobasice, koje su donosili bolesnici sa sela. 

Nakon dva tjedna vratio se doktor, izliječivši svojega bolesnika 
od hladnih guščjih raspoloženja. 

— No, kako tije išlo, Bartek? — pita. — Valjda dobro kad si se 
tako lijepo ugojio. 

A Bartek mu pokazuje škrinjicu talira i o svome doktorovanju 
pripovijeda. 

— Ha, kada je tako — reče Medikus saslušavši ga — moramo 
se rastati. Jer, za dvojicu doktora ovdje mjesta nema. 

— Tako je, što nam je drugo činiti — složio se Bartek. — Već 

sam se dobro naučio liječiti. Poći ću sada na svoju stranu. Liječit 
ću ljude, sa sela i iz grada, a možda i iz dvorca. Jer, podalje od sela 
je kaštelanski dvorac sa šest kula. Budite mi, doktore, zdravi, i 
neka vam ljudi u zdravlje boluju. 

— I tebi, Bartek. Budi zdravo. 

Pošao Bartek iz Krakowa. Talire je u jednu kesu strpao, kruha, 
slanine i kolača u drugu pokupio. Ide. Izišao kroz gradska vrata, 
obazro se oko sebe. Sunce je stajalo nad Krakowom zlateći 
njegove tornjeve i krovove. Kruna na visokom tornju se iskrila 
poput zlatne vrpce. Poslušao je tada trubačev znak i činilo mu se 
da ga je posljednji zvuk dirnuo ravno u srce. Zaboljelo ga. 

Pogledao je Bartek još jednom na grad i uzdahnuo. A zatim je 
hitro krenuo cestom koja je vodila u njegov rodni kraj. 

Išao je čitavog dana, s večeri je stigao do širokog rukavca i 
stupao polagano, jer premda je poznavao izdajničku močvaru, bilo 
je opasno tuda prolaziti za mraka. Tamne su se magle vukle nad 
baruštinom, nad trsku se polagano podignuo rumeni mjesec. 

Bartek je išao crvenkastom prugom bljeska. Iznenada se 
zaustavio. Iza skupine drveća bijeljelo se nešto poput lika žene u 
ponjavi. Začas je otamo doprlo molećivo dozivanje: 

— Oj, kada bi me netko prenio preko ove bare... 

Sluša Bartek. Srce mu zadrhtalo. Misli: 

»Prenijet ću tu babu preko mokroga. Oduži li mi se ili ne — 
svejedno je. Prenijet ću.« 

Prišao je liku pogrbljenom iza vrbe i rekao: 

— No, majko. Prenijet ću vas. 

I sagnuvši se, uze je na leđa. 

Bila je lagana i tako mršava da mu se, dok ju je nosio, činilo kao 
da čuje klepetanje njezinih kostiju. ' 

— Puno ti hvala — odazvala se žena. — Puno hvala, mladiću. 
A kako se ti zoveš? 

— Bartek. 

— Dakle, hvala ti, Bartek. Preći ću tresetište suhih nogu. He... 

he... Dobro sam se snašla. Zapjevat ću. 
Rekavši to, uspravila se na Bartekovim leđima i zavodljivim 
glasićem započela pjevati: 


Misao svačija nek meni hrli, 
Nek na me misli i plemić vrli, 
Isto ko kramar il krivac sa suda, 


Es " 
/ O doktoru 
Ž A J /  Barteku 


Svaki mudrac i svaka luda. 
Jer, ni car, ni vladika, neće proči 
A da se ne sretnu s mojom moći. 


— Tako li si ti moćna, ženo? — nasmijao se Bartek. 
— Jesam — odbrusi žena i šepuri se na Bartekovim leđima 


iznova pjevušeći svoju zavodljivu pjesmicu: 

Jer, ni car, ni vladika, neće proći 
A da se ne sretnu s mojom moći. 


Jeka je raznosila tu pjesmicu po močvari i čuo se samo staričin 
glas. Svi su ostali zvukovi utihnuli: šum lišća i vode, šuštanje trske 
na vjetru. 

Mjesec se dignuo nad tresetištem, a njegovo se svjetlo učinilo 
Barteku poput bljeska čelika. Obuzela ga je hladnoća i prošla ga 
jeza. 

— Ne drhti, ne boj se, mladiću — reče žena. Učinio si mi 
uslugu, a ja se znam odužiti. Znaš li ti koga na sebi nosiš? 

— Ne... — promucao je Bartek, jer mu je glavom bljesnuo 
čudan odgovor na ženino pitanje. 

— No, moj mladiću, čemu trošiti riječi: ja sam Smrt. Ta, 
nemam se čega stidjeti. Smrt. A tko si ti? 

— Ja — doktor. : 

— O! Baš smo se sastali! Dobro si pristajemo. Slušaj! Lako će 
mi biti odužiti se za uslugu. Ugledat ćeš me uvijek kada dođeš u 

“nekog teško bolesna čovjeka. Budem li stajala u dnu kreveta — 
liječi bolesnika kako znaš. Jer, ovako ili onako — ozdravit će. No, 
budem li stajala do uzglavlja, ne usuđuj ga se liječiti. Jer, ovako ili 
onako — ja ću ga uzeti. Tako ćemo ugovoriti. Slažeš li se? 

— Slažem — reče Bartek. 

— Ako se ipak dogodi da zaboraviš na ugovor i poželiš liječiti 
bolesnika što pripada meni, platit ćeš to sam životom. Slažeš se? 

— Slažem — kaže Bartek. — Zašto ne? 

I odjednom ga je ponovno prošla jeza. 

— Zašto si se, momče, zatresao kao jasika? — pita Smrt. — 
Teško ti je nositi me? No, evo i kraja močvare. Budi zdravo! 

I dok se Bartek još nije ni snašao, skočila mu je sa leđa, 

zaklepetala kostima i nestala. 

Bartek se stresao. Ali, kako nije bio strašljiv, ohrabrio se i 

krenuo dalje misleći: »Pa što? Je li mi se što loše dogodilo? Ni 

govora! Nema na svijetu drugoga doktora koji bi sa smrću imao 
ugovor. Sada će mi tek poteći taliri! Tek će nam sada, meni i mojoj 
staroj majci, biti dobro.« 

I istina: vratio se Bartek u svoje selo i začas su bolesnici iz čitave 
okolice hitali k njemu, kola, zaprege, kočije, karuce, po njega slali. 

Bio je on doktor nad doktorima. Tek što bi u izbu ušao i već bi 
rekao hoće li bolesnik umrijeti ili ozdraviti. Nikada nije griješio. A 
za koga bi rekao da će ozdraviti, nikada se nije događalo da ga ne 
bi izliječio. 

Nije ni čudo da su se takvome doktoru srebrni taliri samo sipali 
u škrinju. Živio je u obilju. On i njegova majka. Sagradili su novu 
veliku kuću od tisovine, pokrivenu šindrom. Oko kuće je posadio 
hladovit vrt, lijep povrtnjak i voćnjak. Podignuli su sjenike, staje, 
obore i hambare. Imali su svakoga dobra koliko je trebalo. 
Svejedno bi se stara majčica znala ne jednom raspitivati: 

— Kako ti to, sine, liječiš? Potpuno glupo. Ni ovako, ni onako. 
Iste trave daješ za prehladu, za vrućicu — opet iste. Ej, nešto mi se, 
Bartolčiću, čini da si se ti toga doktorovanja jedva dotaknuo i već 
ti ovako ide. Ali, ne može to dugo trajati. Svršit će se dobra 
vremena! 

No Bartek se smije: 

— Ne mučite se, majko! Brzo sam postao doktor, brzo sam i 
imetak stekao. Radujte se tome. 

— U tome i jest stvar da je sve to došlo prebrzo. Prenagao si, 
sine. I više se voliš od posla izvući, nego se s njime odmjeriti. Zbog | 
toga se i brinem za tebe. 

— Ne brinite se, majčice. Bogat sam i slavan! 

Istina, bio je Bartek slavan u čitavoj okolici. Nije se stoga ni 
začudio kada mu je jedne majske večeri stigla predivna zaprega iz 
koje je izišao kaštelanov izaslanik, moleći ga da se smjesta odveze s 
njime u dvorac. Jer, razboljela se mlada kaštelanka. 

— Kaštelanova kćer? — upitala je Bartekova majka videći da se 
sin vrti oko zaprege. — Kćer? Ona gospođica kojoj nijedna tkalja 

ne može natkati dovoljno lijepo platno? Kojoj nijedna švelja 
krojem haljine ne može ugoditi? 

— Ovakva ili onakva, kada kaštelan zove, odvesti se moram. 
Budi, majko, zdrava! 

Oprostio se Bartek sa staricom i uskočio u divnu zapregu. 

Zagrmjela su konjska kopita, pojurili atovi od kuće iz tisovine 
do dvorca. 

Bilo je već veče i majski su slavuji biglisali po grmovima 
. jorgovana i gloga. Hitro su jurili krasni konji i začas su stajali u 
dvorištu kaštelanova dvorca. Istrčalč sluge, vrata kočije otvaraju, 
doktora Barteka bolesnoj kaštelanki odvode. 

Ulazi Bartek u raskošnu odaju. U njoj na izrezbarenom krevetu 
počiva blijeda djevojka. Jedva diše. Tko bi povjerovao da su ove 
beskrvne usne kudile starce grubim riječima? Tko bi povjerovao da 
su se te sitne, nemoćne ruke stiskale od gnjeva u pesnice? 

Sažalila se Barteku ta bljeđahna djevojka, približio joj se — i 
zadrhtao. Do uzglavlja izrezbarenog kreveta stajala je Smrt. 

U tom su mu trenutku prišli veliki kaštelan, gospa kaštelanka, 
rođaci, pa se za djevojčino zdravlje raspituju. 

— Ostavite me s bolesnicom nasamo — reče Bartek. — Smjesta 
ću se prihvatiti liječenja. 

Izašli su djevojčini roditelji na prstima, izašli za njima i rođaci, 
sve se radoznalo obzirući na glasovitog doktora. 

A Bartek reče Smrti: 

— Eh, moja svjetlokosa gospo! Popusti mi jednom! .Htio bih da 
ova djevojka poživi. ' 

Smrt je slegnula ramenima. 

— Valjda ti se jezik zapleo, momče! Kako mi se to obraćaš? 
Sjeti: se našega ugovora. Stoji li ili ne stoji? 

— Popustite ipak jednom, Koščata, Koščatice... 

— Ej, Barteku, Bartolčiću! I ne pada mi na pamet. Zbog čega 
bih ti imala ovoga puta popustiti? Zbog čega? Zbog ove malo 
vrijedne djevojke? Što je to? Je li bacila čini na tebe? 

— Zar ja znam? Bljeđahna je, sićušna. Odstupite mi je, 
Koščata! 

Stanite u dno kreveta. Liječit ću ovu gospođicu. 

— Ti znaš liječiti tako, kako se znaš i ugovora pridržavati. 
Nagliš, a misli je u tebe malo. Vjetar ti kroz glavu zviždi. 

— Stanite u dno kreveta. 

— Neću. 

— Stanite! 

— Valjda ti je mozak do kraja ishlapio! Kada bih to učinila, 
umjesto ove gospođice, ti bi mi u ruke upao. 

— Dopustite nam da oboje živimo, Koščata! 

— Opet bi se izmigoljio. Ali ja neću odstupiti. Nikako! 

— Koščatice! 

— Ne 

— Eh — kriknuo je Bartek. — Kada vi tako meni, i ja ću vama. 

I uhvati izrezbareni krevet snažnim rukama te ga, jedan-dva, 
okrenu! 

Nije se Smrt ni snašla, a već je stajala u dnu kreveta. 

— No, no! — kimnula je glavom. — Ala te je uhvatilo, 
nepromišljeni mladiću! No, s mojom se riječju ne može šaliti. 
Onako kako smo se dogovorili, tako će i biti. Brzo ćemo se vidjeti, 
i to zauvijek. Do skorog viđenja, bezglavi kavaliru! 

I raširivši mršava ramena na kojima je visila njezina bijela 
marama, izletjela je Smrt kroz prozor kaštelanova dvorca. 

Pogledao je Bartek kaštelanovu kćer. Na njezino se lice vratilo 
rumenilo, usta su se nestašno nasmiješila. Otvorila je oči, bistre 
poput svrakinih sljepoočica, sjela na ležaju, rukama pljesnula i 
piskavo zavikala: 

— Bolje mi je! Ehej, Maro! Kato! Ružo! Dajte mi večeru. Ali 
pecivo mora biti svježe, a mlijeko ni prehladno, ni prevruće. Maro! 
Kato! Ružo! Brže, jer ću vam uši izvući! — Iznenada je ugledala 
Barteka. — Tko ste vi? 

— Doktor. 

— Ne treba mi doktor! Ozdravila sam! Nosite se smjesta 
odavde! Tatica će vam, koliko treba, platiti! 

I okrenula je glavicu od Barteka. 

Stisnulo se Barteku srce. Niti žalošću, niti gorčinom, niti 
ushićenjem. Činilo mu se da još čuje oštrim glasićem izvikivane 
riječi, oštre poput nadzornikova biča. 

Pogledao je gospođicu posljednji put i izišao. 

U vratima se sudario s uplašenim dvorkinjama koje su jurile. 
Toliko su se žurile da im je uzmanjkalo daha, jer se oštri glas 
iznova odazvao: 

— Kato! Maro! Brže! Jer kada vas izbijem! 

Za djevojkama je trčao zadihani kaštelan i naletjevši na Barteka 
uhvatio ga za ruke radosno vičući: 

— Zdrava je moja djevojčica, zdrava! Već se i javlja na svoj 
način, lukavica. Hvala vam, doktore! 

I skinuvši sa pojasa omašnu kesu prepunu zlata, utisne je 
Barteku u šake. 

No, Barteku se danas to zlato učinilo sjajnim limom. Odgurnuo 
je gospodsku kesu. ' 

— Hvala vam, gospodine kaštelane — odgovori. — Ali, 
drugačije će izgledati obračun za zdravlje vaše gospođice. 

— A koliko? Koliko? — zapita nestrpljivo kaštelan. 

— Sutra ću obračunati. Sada se žurim kući. 

— Neka onda bude sutra. Do viđenja, doktore. 

— Zbogom, gospodine kaštelane. 

Kaštelan je savio dlanove oko usta i zaviknuo tako da je 
odjeknulo čitavim dvorom: 

— Ehej! Sluge! Dovezite doktoru zapregu! 

Izišao Bartek na dvorište dvorca, a tamo konji već ržu, kopitima 
o zemlju od nestrpljenja udaraju. Dvanaest konja — sve najljepši 
sivci u pozlaćene kočije upregnuti. 

Upoznaj, doktore, kaštelana! 

Jer danas ti je, eto, dana 

pozlaćena ta kočija 

i ti konji — divni ati! 

No, doktor se nije mogao radovati tom sjajnom poklonu. Šuteći 
bacio se na meka sjedišta kočije i mahnuvši kočijašu rukom 
naredio neka ga vozi kući. 

Jurila je kočija seoskim putem, a Bartek se zamislio. Mislio je o 
tome kako su ga dotle dovele samo njegova domišljatost i vještina. 

No, slaba mu je to bila utjeha. I gledajte: slomila se. Djevojčina 
je vještina bila jača od njegove kada ga je, premda bolešću 
oslabljena, uspjela pobijediti. 

— Zdrava je, lukavica... — ponovio je Bartek kaštelanove 
riječi i gorko se osmjehnuo. — Nikada se nisam znao savladati — 
udahnuo je i zagledao se u mrakom zavijen svijet. 

Kočija je prolazila putem pored drveća i grmlja posutog 
majskim cvijećem. Poput znaka ptičjeg trubača odazvala se 
strelovita melodija slavujeva pjeva. I zamukla poput nedovršenog 
pitanja. 

»Nije trebalo živjeti tako«, pomislio je Bartek. Ne tako. 
Pogriješio sam. Ha, teško. Jednom smrt kosi!« 

Hitro je dojurilo dvanaest sivaca putem u nizinu pored riječnog 
rukavca. Lijepo se srebrio jer je mjesec već bio izišao. Magle su se 
vukle nad vlažnom travom, iz blata su melodiozno kreketale žabe. 

Odjednom se između vrba začula pjesmica piskutljiva poput 
komarčeva zujanja: 


Nešto je tamo u šumi bupnulo, 
. nešto je tamo u šumi lupnulo, 

a to komarac pade sa jele 

i, jadnik, osta bez kosti cijele. 


Pogreb golem mu bijaše, 

Sve muhe gorko zaplakaše 

i turobno zapjevaše u jedan glas: 
— Naš komarac sad napusti nas! 

— liiii... — zazujali su komarci nad rukavcem poput pratnje. 

— Oho! — promrmljao je Bartek. — Je li to ovdje negdje 
Koščata u blizini? 

Jedva je to izrekao kada je dvanaest konja zakopalo kopitima o 
mokru zemlju i počelo strići ušima te rzati. 

— Pričekaj — reče. Bartek kočijašu. 

Izišao je iz kočije i razgleda mračnu močvaru. Za vrbovim 
granama kao da je promaknula neka bijela ponjava 

»Jest«, pomislio je Bartek. »Valja joj poći na sastanak.« 

I ode od kočije u mokru livadu. 

Oblačić komaraca plesao je nad njim, zujeći: 

— I-ideš? [iii-ideš? 

Bartek zamahne rukom na jato koje se vrtjelo nad njim. 

— Idem. Nema druge. Ne dođem li ja Koščatoj, zavirit će ona 
meni. 

Već se primaknuo i vrbama. Izašla iza njih Smrt i govori: 

— Lijepo je da se ne šališ s našim ugovorom. Pođi sa mnom. 

Pošao Bartek. Išli su dugo duž rukavca i napokon stali pred 
velikom jamom nad kojom se povijao plamen izgubljene vatre. 

— Hodi sa mnom u tu jamu, Bartek — reče Smrt. — To je 
moja kuća. 

Ušli su oboje. 

Gleda Bartek: na stijenama jame, prekrivenim paučinom, 
pričvršćene široke police, a na njima svjetlucaju plamičci. 

Jedni gore ravnomjerno, jasno i uspravno, drugi se uvijaju, 
prituljeni, a treći se potpuno gase. 

— Kakvi su to plamičci? — pita Bartek. 

— To su plamičci ljudskih života — odgovori Smrt. — Ovi što 
gore jasno, još će dugo živjeti. Drugi se, pogledaj, već gase. 

— A koji je plamičak života kaštelanove kćeri? — pita Bartek. 

— Ovaj — pokaže mu Smrt svijetli plamičak koji je veselo 
pucketajući jasno gorio. 

— A moj? 

— Snaga tvog plamička je već prešla u njezin, jer — pogledaj! 

I pokazala Smrt Barteku plamičak koji se već gasio. 

— Tako, onda se nisam, znači, od smrti izvukao! — poviknuo 
je Bartek i pao Koščatoj do nogu. 

— Bio je bistar mladić, ali mu se ni misliti, ni raditi nije dalo — 
uzdahnula je Smrt. — Eto svršio je i moj savez š Bartekom, 
doktorom. 

Tako zavšava priča o Barteku. Dogodilo se ono što se uistinu 
dogodilo prije petsto i još stotinu godina. 

Danas je već, vi to znate, drugačije s doktorima i valjalo bi 
drugačiju priču o doktoru — seoskom mladiću i plamičku života 
ispričati. ' 

Ali, neka stara bajka ostane tamo u prošlosti, šalama i 
bojaznima predaka urešena, a danas još iz seoskih priča poznata. 
Želite li je čuti iz ljudskih usta, otputujte u Stanislavice na rijeci 
Rabi. 

Tamo je znaju. 

O zlosretnom 
đavlu 


IO JEDNOM jedan vrlo domišljat kralj. Podignuo je tako 

na dvije susjedne gore dva utvrđena dvorca i u njih smjestio 
malobrojne posade. Kada su ga upozorili da, s obzirom na svoju 
malobrojnost, nijedna od tih posada neće uspjeti odbraniti dvorac 
koji joj je povjeren i da bi ih valjalo pojačati — kralj je, 
porazmislivši dobrih nekoliko sati, odlučio povezati obje gore 
mostom, kako bi se u slučaju potrebe posade dvoraca mogle 
uzajamno pomagati. 

No, lakše je bilo kralju nadoći na ovako jednostavnu, ali mudru 
ideju, negoli pronaći nekoga tko bi se poduhvatio gradnje 
takovoga mosta. Jer, svi su zidari i građevinari, ne samo domaći, 
već i strani, jednoglasno zaključili da povezivanje dviju tako 
visokih i strmih gora bilo kakvim mostom nadmašuje njihove 
mogućnosti. No, kralj nije ni pomišljao da odustane od svoga 
nauma. Razglasio je na sve strane svijeta da će onaj koji mu 
sagradi željeni most, dobiti onoliko zlata koliko je težak. 


Nakon te obavijesti, javio se kralju jedan mladi zidar početnik i 
prihvatio se gradnje mosta pod uvjetom da dobije neveliki 
predujam kako bi mogao kupiti građu i unajmiti radnike. Na tako 
težak posao prisililo ga je siromaštvo i teška bolest voljene majke. 

»Dade li mi kralj predujam, pozvat ću liječnike da mi izliječe 
majku, a što će biti kasnije to ćemo vidjeti« — razmišljao je idući 
kralju. ' 

Koliko se stoga obradovao kada je kralj pristao na njegove 
uvjete i naredio da mu se na ime buduće zarade isplati čitavih 
stotinu dukata. Čak ni kraljeva prijetnja da će, ne izgradi li most, 
izgubiti glavu, nije pomutila njegovu radost. Pun nade i vjere u 
bolju budućnost, povjerio je majku brizi najznamenitijih liječnika, 

kupio zatim mnogo drvene građe i željeza, unajmio radnike i latio 
se građenja mosta. 

Radi on zajedno s radnicima tjedan dana, pa drugi i treći, 
posao se ni za korak ne pomiče s mjesta. Zabrine se zbog BE 
siromašni zidar, zabrine, ali i dalje ne gubi nade da će već nekako 
sagraditi taj most. Tek je onda pao duhom kada mu rekoše radnici 
da napuštaju posao. Jer, uvjerili su se da uzalud gube vrijeme u 
poslu koji ni sam đavo ne bi uspio svršiti. Pokušavao ih je jadnik 
nagovoriti da ga ne ostavljaju sama, ali ništa nije uspio. 

Sjedne nakon odlaska radnika siromah na gomilu dasaka i 
zajeca glasno, tužeći se na svoju sudbinu, jaučući: 

— Oj; skinut će mi kralj glavu, skinuti, ne sagradim li most. A 
da ga neću sagraditi, to je sada sigurno. Pravu su istinu kazali 
radnici da ga ne samo ja, nego ni sam đavo neće sagraditi! 

Žaleći se tako, začuo je iza sebe nečije korake. Obazrijevši se, 
opazio je lijepo odjevena kicoša, koji mu se ubrzo obratio ovim 
riječima: 

— Čuo sam tvoje jadanje i znam što te čeka ne sagradiš li most. 
Žao mi je tvoje mlade glave i htio bih je spasiti. 

— Hvala ti za naklonost, dragi čovječe — odvratio mu je zidar 
potištenim glasom. — Ali, dopusti mi da te upitam na koji bi to ti 
način htio da spasiš moju glavu? 

— Vrlo jednostavno: sagradit ću ti most ako me za to zamoliš 
— odgovorio je došljak veselo se osmjehujući. 

— No, gradi ga, prijatelju, gradi! — uzviknuo je obradovani 
zidar. Ali, nakon jednog trenutka razmišljanja upita: Reci mi prije 
što tražiš od mene za tu uslugu? 

— Ne tražim ništa. Za svoj ću posao uzeti samo živo stvorenje 
koje prvo prijeđe preko mosta. 

— A tko si ti? Da nisi đavo? — uznemirio se zidar. 

— Pogodio si, prijatelju — odgovorio je došljak. — Moram te 
ipak upozoriti — pričao je dalje — da ste se ti i tvoji radnici varali, 
govoreći kako taj most neće sagraditi niti sam đavo. Eto, dajem ti 

časnu riječ da ću ga sagraditi, i to u vrlo kratkom roku, ukoliko se, 
jasno, složiš s mojim skromnim uvjetom. 

— Što mogu drugo? Slažem se, slažem — rekao je zidar, 
pružajući đavlu ruku u znak da prihvaća uvjet. 

Nakon što je sklopio ugovor sa zidarom, đavo mu je naredio da 
ode kući, a sam se prihvatio posla. Radio je tri dana i tri noći bez 
prestanka. Ujutro četvrtog dana most je bio potpuno spreman za 
upotrebu. Pozvao je tada zidara i, pokazavši mu svoje djelo, veselo 
rekao: 

— Kao što vidiš, održao sam riječ. Trči, dakle, kralju i zamoli 
ga da se dođe diviti tvojemu poslu. 

Požurio zidar do kralja i, objavivši mu da je most sazidan, upita 
ga, kada ga želi pogledati: 

— Doći ću pogledati most sutra u zoru i budem li njime 
zadovoljan, istoga ćeš dana dobiti ostatak zlata koje ti pripada — “ 
odgovorio je kralj, nakon čega je naredio zidaru da ne napušta 
dvorac, jer je želio da ga prati na putu i razgledanju mosta. 

Još prije zore slijedećeg jutra, stajao je kralj zajedno sa zidarom i 
gomilom dvorjana na vrhu jedne od gora i promatrao, pun 
divljenja, most koji je spajao obje gore. Pohvalio je zidara za lijep 
rad i naredio rizničaru neka mu pripravi vreću dukata. 

Za to se vrijeme đavo, koji je uzeo lik dvorskoga sluge, kretao u 
kraljevoj okolini i u jednom trenutku glasno reče: 

— Ne priječim, moja gospodo, da je most jako lijep, ali tko 
može jamčiti za njegovu izdržljivost. Nije poduprt stupovima, visi 
U zraku i tko zna neće li se .srušiti pod težinom čak i tako mršavog i 
laganog čovjeka poput zidara koji ga je sagradio? 

Kralj, čuvši lukavi đavolov glas, duboko se zamisli, nakon čega 
svečano odluči: 

— Smatramo ispravnim i korisnim da zbog provjere izdržljivo- 
sti mosta po njemu prvi prijeđe njegov graditelj. A sada, moj 
gospodine — obratio se zidaru — naređujem ti da prijeđeš most 
sporim, ali čvrstim korakom! 

Zidar je, čuvši kraljev nalog, zanijemio od straha. Shvatio je da 
je propao. Umjesto da stekne bogatstvo i slavu kojima se nadao, 
živ će pasti u ruke đavlu. Priznati da je bio's njime u savezu, nije 
mogao, jer bi ga za dosluh s paklom spalili na lomači. 

Kako ga je kralj požurivao, zidar ga, želeći bar za nekoliko sati 
odgoditi rastanak s ovim svijetom, zamoli neka kušnju izdržljivosti 
mosta odloži do sutra. 

— Pogledaj, milostivi gospodaru — rekao je — boja se na 
mostu nije još osušila. Prijeđem li sada preko njega, ostavit ću 
tragove svojih nogu koje će trebati prebojiti, a ja boje za to više 
nemam. 

— Pravo govoriš — priznao je kralj i odložio pokus do podneva 
sutrašnjega dana. 

Đavlu to nije bilo po volji, ali što je mogao uraditi? Legao je uz 
most kako bi prespavao vrijeme čekanja na tijelo i dušu jadnoga 
zidara. Za to se vrijeme zidar otputio kući da se oprosti od majke i 
malobrojnih prijatelja. Ipak, niti majci, niti prijateljima nije rekao 
što ga sutra čeka. Izjavio im je samo da po kraljevom nalogu 
odlazi na dugo i opasno putovanje. 

Tek kad se slijedećeg jutra opraštao s majkom, priznao joj je, 
gdje i po što odlazi. Plakala je jadna majčica neutješno rastajući se 
sa sinom, plakao i zidar izlazeći iz kuće. Prolazeći pored njihove 
kolibe, vidjela ih stara prosjakinja i zadržavši zidara upitala ga 
zbog čega tuguje i plače kada je bogat i slavan. 

— Đavoli mi dali takvo bogatstvo! — beznadno je promrmljao 
zidar i htio otići od prosjakinje. 

No, ona je, osjetivši u njegovu glasu nešto loše, počela 
navaljivati neka joj ispriča razloge svoje tuge i beznađa. 

— Stara sam i mnogo sam toga vidjela na tome svijetu, pa ću 
možda znati lijeka jadu koji ti dušu izjeda. 

»Nemam više što izgubiti, pa ću joj kazati zbog čega tugujem, 
možda mi starica i pomogne da se iščupam iz đavoljih kandži?« — 
pomislio je zidar i sve ispripovjedio prosjakinji. 

— Ne žalosti se, mili moj — kazala je prosjakinja saslušavši ga. 
— Prevariti đavola za mene je jednostavna stvar. Teže se narugati 
anđelu, ali bi mi i to pošlo za rukom u krajnjoj nuždi. 

— No, savjetuj onda što mi je činiti, samo brzo, jer uskoro 
moram biti pored mosta — molio je zidar. 

— Onda slušaj. Kada ti kralj naredi da kročiš na most, ti kreni 
žustro i bez oklijevanja, a ostalo ću već ja srediti. Nakon svega dat 
ćeš mi nekoliko dukata i nove cipele — zatražila je, nakon čega se 
zajedno sa zidarom uputila na mjesto pokusa. 

Pored mosta su već zatekli gomilu ljudi, jer su, uz kraljevu 
poslugu i dvorjane, tamo došle i posade oba dvorca. Prosjakinja se 
umiješala u ljudsku stisku, a zidar je stao na nekoliko koraka od 
mosta. Nedugo zatim stiglo je kraljevsko visočanstvo. Pozvavši 
zidara k sebi, zapitao ga je li most spreman za pokus. Primivši 
odgovor da se boja na mostu zasigurno osušila, naloži mu da ga 
prijeđe. 

Kada je zidar već imao izvršiti kraljev nalog, prosjakinja je 
snažnim glasom uzviknula: - 

— Milostivi kralju, stani i radije poslušaj moj savjet! 

Smjelost prosjakinje toliko je razljutila sve dvorjane da je umalo 
nisu izmlatili. No, kralj je, želeći se istaknuti dobrohotnošću, dao 
dvorjanima znak neka puste staricu, a zatim ju je podrugljivo 
upitao: 

— Kakav mi to savjet želiš uputiti, dobročiniteljice moja? 

Na to je prosjakinja, ne gubeći odvažnosti, odlučno progovorila: 

— Milostivi gospodaru, gledajući toga mršavka koji ima da 
prijeđe most, sračunala sam da važe ni toliko koliko jedna dobra 
koza. Da se most neće pod njim srušiti, to je više nego sigurno. 
Zbog toga mislim da bi bilo bolje kada bi radi iskušavanja 
izdržljivosti mosta preko njega prešao netko ugojeniji i teži od 
ovoga žgoljavka. 

— Vidim, bako, da si i pored godina zadržala razboritost i 
bistrinu uma — pohvalio je kralj prosjakinju i bacivši joj dukat, 

viknuo u smjeru svojih dvorjana i službenika: — Hej, gospodo, 
neka netko od vas, samo da je debeo i težak, prijeđe preko mosta! 

Kraljeve riječi su obradovale samo đavla koji je sad bio siguran 
da će u pakao ponijeti ne mršavka zidara, već nekog trbušastog 
velmožu. Dotle su se užasnuti kraljevi dvorjani i službenici 
započeli među sobom svađati i prepirati koji je od njih, s obzirom 
na gojaznost i težinu, najdostojniji časti da ispuni kraljev nalog. 
Nijedan nije bio siguran neće li se most pod njim survati, nijednom 
se, dakle, nije žurilo u moguću smrt. 

Svađaju se dvorjani i guraju jedan drugoga da ode na most, a 
istovremeno proklinju prosjakinju zbog njezinog prijedloga i 
potiho joj se prijete kako će joj se u slučaju da se nešto dogodi, 
teško osvetiti. Ali ih je lukava prosjakinja udobrovoljila, rekavši: 

— Milostivi gospodaru, je li vrijedno žrtvovati život bilo kojeg 
od ovih toliko ti odanih ljudi? Što će biti ako se most slomi pod 
teretom čovjeka? 

— Neka te, babo, vrapci pozoblju! — prokleo je kralj. — Tako 
si me smutila da ne znam što mi je sada započeti. 

— Nepotrebno se uznemiruješ, milostivi gospodaru — rekla je 
prosjakinja. — Naredi da se iz dvorskog obora odabere dobro 
uhranjena svinja i potjera na most. Pređe li bez štete teški 
tovljenik, onda će čovjek još i prije. 

— Dobro kaže starica, zbilja dobro! — podržali su je u zboru 
svi dvorjani, veseli zbog takvog obrata stvari, pa su trkom odjurili 
do dvorskog obora po najdeblju svinju. Doveli su do kralja 
najugojeniju i najtežu, a kada je on dao znak za početak pokusa, 
potjeraše je na most. 

Svinja, osjećajući koga će ugledati na drugoj strani, opirala se 
dvorjanima i, koliko je god mogla, izbjegavala most. 

Glupo je bilo dvorjanima natezati se s njome poput svinjara, pa 
su bili zahvalni prosjakinji kada se prihvatila da ih oslobodi tih 
muka. Prosjakinja se žrtvovala da potjera nerasta preko čitavog 
mosta, jasno ne zbog toga da se dodvori dvorjanima, već da bi 
vidjela kakvo će lice načiniti đavo kada umjesto čovjeka dobije 
svinju. 


I stvarno, nije požalila utrošeni trud. Jer, što taj đavo nije sve 
radio kad je vidio kakvu će plaću primiti za sagrađeni most! 

A kada je prosjakinja, htijući ga još više poniziti, umiljato rekla: 
— Ne brini se, kusi, imat ćeš u toj svinjici finu ženicu! — đavo je 
zanijemio od velikoga bijesa i zapao u takvu mahnitost da je 
jaukao valjajući se po mostu. Donekle se pribravši, počeo je 
prijetiti prosjakinji da će se s njom već obračunati u paklu. 


— Ma hajde, kad na vrbi rodi grožđe! — odgovorila _mu je 
podrugljivo. — Nećeš me vidjeti u paklu, jer što bih ja tamo 


radila? Čime bih ja tamo škrgutala, kada nemam ni jednoga zuba? 


2) 02 Boleslaw 
M. Dlugoszewski 
Eto, kako je prepredena prosjakinja prevarila đavla, a zidara 
spasila od propasti. 


Zlosretni se đavo nije vratio u pakao, nego je nekoliko dana 
lutao po pustopoljinama, domišljajući se načinu kako da se 
opravda Belzebubu zbog poraza. Da bi lakše izvukao oprost, 
odlučio je navesti na grijeh siromašnoga grnčara, kojega je opazio 
prolazeći pored nekoga sela. 

Grnčar se spremao na sajam pa je u golemi koš slagao svoju 
krhku robu. Oprostivši se sa ženom i desetak svoje djece, izišao je 
na put što vodi u grad. : 

Đavo požuri pred njim, a kada ga je prestigao, sjeo je, uzevši 
oblik svježe posječenog panja, na korak od puta i vrebao grnčara, 
računajući da će ovaj izmoren nošenjem teškoga koša poželjeti da 
otpočine. 

Đavlova su se iščekivanja ispunila, ali samo djelomično. Grnčar 
se doista, opazivši prilično visok i širok panj, vrlo obradovao. 

— Oslonit ću koš o ovaj panj, a kada se malko odmorim, 
krenut ću dalje — glasno je razmišljao. 

»Začas ćeš ti proklinjati i huliti do neba!« — radovao se đavo 
dok je grnčar na njega stavljao koš sa svojim proizvodima. I eto, 
za nekoliko trenutaka raspadne se izdajnički panj na sitne 
komadiće, a koš koji je stajao na njemu tresne na zemlju. 
Zaplakao siromašni grnčar, gledajući. razbijeno posuđe, vrčeve, 
šalice i tanjure. Nadao se da će prodavši ih dobiti nešto novaca 
kako bi kupio malčice kaše i brašna za djecu, a evo sada, vratit će 
se kući praznih ruku. 

Na njegovu bi mjestu netko drugi zasigurno strašno opsovao. 
No, grnčar je pripadao onim rijetkim ljudima koji nikada ne psuju 
i klone se svih ružnih riječi. Ako bi se zbog nečega i razljutio ili 
uzrujao, imao bi običaj govoriti: — Neka te Bog čuva! 

Tako je i u ovom slučaju, odlazeći od panja s praznim košem, 

ponovio nekoliko puta svoju omiljenu izreku i zaputio se kući. 
Šteta što nije mogao vidjeti kakvo je bilo lice u đavola kada je 
začuo njegove riječi. 
Još se grnčar nije dospio vratiti u svoju kolibu, a zlosretni je 
* đavo već bio pred vratima pakla. Namjeravao se neopazice uvući 
unutra da bi sakrivši se u neki zakutak sačekao da Belzebuba mine 
prva ljutnja. No, njegovi su ga najbliži kolege otpravili govoreći: 
— Bježi odavde, glupane, kud te oči vode i ne vraćaj se dok ne 
izvršiš djelo kojim ćeš očistiti svoju ukaljanu čast. I misli na to da 
se, prije svega, moraš stostruko odužiti onome grnčaru za štetu 
koju si mu počinio. 


Odvukao se, dakle, đavo cmizdreći u selo u kojemu je živio 
grnčar. Pokucavši na vrata njegove kolibe, zamolio ga je za 
noćište. Grnčar mu je dao naramak slame za ležaj i ispričao mu se 
što ga ne može ponuditi ničim za jelo. 

— Ni ja nisam od jutra ništa pojeo, a žena i djeca također 
gladuju — opravdavao se. — Na putu mi se polupalo sve posuđe 
koje sam imao na prodaju pa nisam sa sajma donio ni groša. 

Đavo, legavši spavati, poče razmišljati čime da grnčaru isplati 
nanesenu štetu. Novaca je u sebe imao mnogo, ali kako je bio jako 
škrt, nikako ih se nije želio lišiti. Odlučio je stoga raditi u grnčara 
kako bi time isplatio račun. 

Tako mu je, dakle, kada se pred zoru grnčar spremio na izradu 
novoga posuđa, đavo rekao da se razumije u grnčarstvo i da će mu 
rado postati pomoćnikom. 

— Platit ćeš mi tek nakon obavljena posla i kad prodaš ono što 
sam načinio — nagovarao ga je. 

— No, pokaži onda što umiješ i neka te Bog čuva — veselo mu 
je odvratio grnčar, pristajući na đavlov prijedlog. 

Đavla su prošli žmarci kada je ponovo začuo toliko mu nemilu 
želju, ali je u velikoj odvratnosti samo ugrizao usne i prihvatio se 
bez oklijevanja posla. Radio je, pak, tako hitro i vješto da je do 

večeri potrošio svu glinu koju je grnčar imao u dvorištu. 
— Čovječe, pa ti imaš zlatne ruke! — oduševljavao se grnčar. 
— Sutra ću izraditi još i više, ako mi samo nabaviš gline — 
uvjeravao je đavo. 
— No, onda ćemo ujutro morati nakopati i nanijeti toliko gline 
da nam dostane za čitav tjedan, jer ranije i neću pustiti takvoga 
deliju kakav si ti — tvrdio je obrađdovani grnčar. 


Slijedećega je dana zamolio đavla neka mu pomogne kopati 
glinu, a u dvorište će je nositi on sa ženom i dječacima. No, ne 
samo sa čitavom obitelji, nego ni sa susjedima koje je pozvao u 
pomoć, nije grnčar uspio kroz čitav dan prenijeti do kuće glinu 
koju je đavo nakopao u samo nekoliko sati. 

— Valjda mi je već dovoljno za čitavu godinu — veselio se. 

I đavo se malčice oraspoložio, jer je glinu vadio iz brijega na 
kojemu je stajala krčma. Kad je dosta iskopao, obrušio se 
potkopani dio brijega i zajedno s krčmom survao u dolinu. Đavo 
se tome radovao, jer je krčmar, izvukavši se čitav iz toga događaja, 
tako gadno psovao da su čestiti ljudi pokrivali uši. Upisivao je, 
dakle, njegove grijehe sebi u dobro, a predviđao je da će krčmar 
zasigurno i drvo za obnovu krčme, ukrasti u tuđoj šumi. 

Oduživši se radom grnčaru i natjeravši krčmara na grijeh, 
uputio se đavo u pakao, uvjeren kako će ga tamo primiti bez većeg 
protivljenja. No, već je putem od drugoga đavla saznao da je 
Belzebub obećao kako će mu vlastoručno uštaviti kožu zbog nove 
gluposti koju je počinio srušivši krčmu. 

— Kako to? — začudio se nesretni đavo. — Ta krčmar se toliko 
napsovao da to ne bi uspjelo ni desetorici ljudi. Osim toga, naveo 
sam ga i na krađu tuđeg drveta. 

— Ah, ti nepopravljivi glupane! — pokudio ga je mudriji 
kolega. — Zar ti ne znaš da svaki krčmar, bez obzira na to kune li 
ili ne, krade ili ne krade, moli se ili huli, pripada nama već samim 
time što opija ljude? A pomisli samo, koliko dugo ljudi neće piti 

rakije, a time i manje griješiti, dok on ne sagradi novu krčmu! 

— Što mi je onda činiti da izbjegnem nemilosti našega vladara? 
— jauknuo je nesretni đavo. 

— Ha, moraš učiniti nešto neobično korisno za nas, ali što, nije 
na meni da sudim — odgovorio mu je kolega i krenuo na svoju 
stranu. 

Zavukao se zlosretni đavo u nepristupačnu močvaru. Tri je dana 
i tri noći razmišljao o tome što je čuo od kolege i mučio mozak 
smišljajući djelo koje bi izbrisalo njegove ranije pogreške. 

Ne izmislivši ništa mudro — odlučio je prepustiti se sudbini. 
Pošao je, dakle, među ljude i pozorno vrebao koga bi mogao 
iskoristiti za svoje nečasne ciljeve. 

Zadržavši se dulje vremena u nekakvom selu, zapazio je vrlo 
siromašnog seljaka koji je, ne imajući drugoga posla, napasao 
seosko stado. Bio je to mladac neobične ljepote, ali vrlo tužna lika. 
Nije ni bilo čudo da mu je manjkalo veselosti. Bio je sirotan, nije 
imao ni pedlja zemlje, nikakvu kolibu da se skloni, a o njegovoj je 
odjeći šteta i govoriti. Kad bi našao kakav posao, živio bi 
polugladan. A kada ga ne bi našao, kruto je gladovao i nitko se 
zbog toga nije uzbuđivao. Đavo je, promatrajući ga, došao do 
uvjerenja da će takvog jadnika, kojemu su i sudbina i ljudi načinili 
krivdu, uspjeti navesti na zlo. Tako bi mu jednom šapnuo neka 
potpali kuću gospodaru koji mu je uskratio polovinu obećane 
zarade, onda bi ga nagovarao neka ubije seljake koji su ga otjerali 
kada je htio samo poviriti na njihovu zabavu. No, uzalud ga je 
iskušavao. Siromaško nije slušao đavolske nagovore. Tješio se i 
mirio, svirajući na guslama koje je sam izradio. 

Jadne su to bile gusle, ali su u rukama toga siromaška davale 
divne tonove koji su opajali i smirivali. Rijetko je tko od ljudi čuo 
njegovu svirku, jer bi se krio u polju i svirao samo za sebe. Ako bi 
netko i čuo njegovu glazbu, nije u njoj nalazio utjehe, jer je 
siromah svirao tako tužno kako je tužan bio i njegov život. 

Tako se dogodilo jednoga dana da je odjednom osjetio toliko 

bola, gorčine i patnje, koliko nije osjetio za čitava svoga života. 
Zaljubio se do ušiju u kćer bogatoga gospodara. Djevojka mu je 
potajno bila naklonjena, jer bio je i lijep i pametan. Viđali su se 
rijetko i samo kradomice. On je, pak, čeznuo za njom i danju i 
noću. Volio ju je svim srcem i dušom. 

Očigledno ga je velika ljubav zaslijepila, jer je jednoga dana 
otišao ocu svoje voljene i zaprosio njezinu ruku. Što mu je 
odgovorio bogatun, nije teško pogoditi. Nazvao ga je prosjakom, 
odrpancem i izbacio iz kuće. 

— Nije za psa kobasica, smrdljivi ubogaru! Ne usuđuj se ni 
- pomisliti na moju kćer! Udat ću je za sina staroga Blazeja. Glup je 
to momak, ali novce mjeri vedrima. 

Kad je prezreni siromah bio već na vratima, još je za njim 
podrugljivo viknuo: 

— Kada bi, bjedniče, došao moju kćer s vedrom dukata 
prositi, dao bih ti je uz rukoljub! 

Ponižen i uvrijeđen mladić je toga dana potjerao povjereno mu 
blago što je mogao dalje od sela i pustivši ga da pase, sjeo na među 
pod granatu vrbu i gorko zaplakao. Isplakavši se, izvadio je iz 
svoje pastirske torbe gusle i počeo svirati. Kako je na guslama 
svirao sve ono što je preživio i prebolio, svirka je bila tako tužna i 
žalosna da se vrba pod kojom je sjedio, rastužila i spustivši do 
zemlje svoje grane zaplakala listićima nad njegovom sudbinom. 
Rasplakao se čak i đavo koji je idući za njim ukorak također 
slušao njegovo sviranje. 

Kada je jadni seljak prestao svirati, đavo je, brišući repom 
suzama orošene oči, došao na sjajnu, kako mu se učinilo, pomisao, 
da kupi od siromaška njegove gusle. 

»Ako one sviraju tako da sam se i ja, đavo, rasplakao, kako li će 
tek plakati grešnici u paklu kada im na njima zasviram! TA, može 
li biti išta bolje od toga da njihovim svakodnevnim mukama 
dodam i strašno žalosnu i beznadežno tužnu glazbu«, smišljao je. 
Zbog toga je uzeo lik bogatog plemića i prišavši siromahu rekao: 

— Slušao sam tvoju glazbu i dopala mi se. Htio bih otkupiti od 
tebe ove gusle. 

— Neću ih prodati, jer su jedina moja utjeha — odvrati mu 
siromašni seljak. 

— Govoriš gluposti — obrecnu se đavo. — Dat ću ti za njih 
vedro dukata. 

»O spasu, ta vedro dukata je taman toliko koliko je otac moje 
voljene tražio za njezinu ruku« — obradovao se u mislima seljak, 
ali je, pogledavši bolje neočekivanog kupca, bojažljivo upitao: 

— A da se vi, gospodine, ne rugate sa mnom govoreći da ćete 
mi za moje gusle dati čak vedro dukata? 

— Ne gubi vrijeme nepotrebno, uzimaj brzo novac i daj mi 
gusle, dok ih još želim — nagovarao ga je đavo, pružajući mu 
punu kesu. 

Uzeo siromah kesu i počeo iz nje vaditi dukate. Tiho su zveckali 
zlatni kolutići padajući u pastirsku torbu, a seljak je posve jasno 
čuo kako mu govore snažnim glasom: »Svršeno je s tvojom 
mukom i nevoljom! Raduj se, jadniče! Imat ćeš svoju voljenu, 
postat će tvojom ženom!« 

Obuzela ga je takva bezgranična sreća da bi prigrlio na srce i sve 
one koji su mu nanijeli krivdu. Iako je dan bio siv i turoban, njemu 
se činilo da na nebu vidi ne jedno, već nekoliko sunaca. Kada je 
đavo posegnuo za guslama, seljak je zadržao njegovu ruku 
govoreći kako bi se htio s njima oprostiti. 

— No, opraštaj se, samo brzo — dopustio je đavo. 

Uzeo je seljak gusle, pritisnuo ih jednom, pa dvaput na srce 
prepuno radosti, a zatim je, ljubeći ih, tiho prošaputao: 

— Tješile ste me u tuzi i nevolji, dale ste mi toliko sreće i radosti 
da to ne umijem iskazati! Ponesite moju sreću u svijet i pjevajte o 
njoj svugdje gdje se nađete! 

Seljakove su riječi zvučale poput molitve zahvalnice, poput 
vruće želje za sve koji su tužni. Što ima čudnoga u tome da su se 
takve riječi urezale u gusle i spojile s njima u nerazdvojnu cjelinu. 

Đavo je, uzevši od seljaka gusle, pojurio s njima u pakao koliko 
god su ga noge nosile. Stigavši kamo je naumio, nastojao se uvući 
unutra da ga nitko ne primijeti, kako bi bez neprilika dospio do 
onog dijela pakla u kojemu su grešnici bili najviše mučeni. 

Ispod pazuha je izvukao gusle, ali je, dosjetljivac, prije nego što 
je počeo svirati začepio uši smolom da ne bi slušao njihove tonove 
i plakao od tuge. Osiguravši se na taj način, pljunuo je u šake i 
počeo strune prevlačiti gudalom. 

Svira, svira i svako malo se obazire na grešnike da bi vidio kako 
ih se doima njegova svirka. Što su oni uzvikivali, nije čuo, vidio je 
samo njihove skokove i uvijanje rukama. 

»Oho, već ih hvata moja glazba! Vrište i skaču od bola!« — 
radovao se đavo i sve snažnije zamahivao gudalom, maštajući o 
nagradi koju će za svoju domišljatost zaraditi od Belzebuba. 

No, njegovi su se snovi ubrzo raspršili. Nečiji snažni udarac u 
glavu izbacio mu je smolu iz ušiju. Tada se uvjerio da grešnici 
skaču, viču i topoću nogama, ne zbog bola, već zbog velike radosti 
i veselja. Nije ni čudo, seljakove su gusle sada svirale nevjero- 
jatno radosno i veselo. Kada mu je od velikog zaprepaštenja i 
zbunjenosti iz ruku ispalo gudalo, grešnici su ga okružili, moleći: 

— Sviraj nam još, mili dobročinitelju, sviraj! 

Đavo nije odgovarao na njihove molbe, samo je sa široko 
otvorenim ustima i izgubljenim očima čekao što će s njime učiniti 
Belzebub koji je stajao pored njega. Jer, to ga je on bio opalio po 
njušci, a sada, sopteći od gnjeva, razmišljao što da učini sa 
zlosretnim đavlom. 

Vladar pakla nije dugo razmišljao. 

— Potreban si nam ovdje kao rupa na mostu! Odlazi odavde u 
svijet na podsmijeh ljudima i ne usuđuj nam se vratiti. 

Rekavši to, odlomio mu je s glave rogove, otkinuo rep i naredio 
da ga tako osakaćenog izbace iz pakla. 

Povukao se zlosretni đavo u daleki svijet i bježeći od ljudi luta 
negdje prekomorskim krajevima. 

O gluposti 

E ZNAMO da li se to dogodilo, ili se nije dogodilo, ali da 
se nije dogodilo, ne bi se o tome ni pričalo. 

Priče su postojale već prije nas, otprilike dva-tri dana prije, još 
onda, kad su buhe svaku svoju nogu potkivale potkovom teškom 
dvadeset i devet funti, a pritom još i cviljele da su im potkove 
premalene. ' 

Kažu, da je jedanput živio neki oženjeni čovjek pod istim 
krovom sa svojom punicom. Njegova je žena imala maleno dijete, 
a bila je ponešto priglupa, ali ni njegova punica nije bila dvaput 
pametnija. 

Jednoga lijepog dana otišao naš čovjek od kuće po svome poslu. 
Pošto je njegova žena dijete okupala, povila i nadojila, položila ga 
u malom koritu pokraj peći, jer je bila zima. Zatim je dijete zibala i 
tetošila sve dok ga nije uspavala. Ali čim je dijete zaspalo, ona se 
časak zamislila, a onda počela naricati kao da joj deru kožu. 

— Jao i triput jao! Bijedno moje maleno siroče! 

Njena mati, koja je prela u zapećku, toliko se prepala, da je 
ispustila vreteno, a preslicu zataknutu iza pasa, bacila u kut, te sva 
izvan sebe skočila na noge lagane i prestrašena upitala: 

— Što ti je, djevojko moja, što ti se dogodilo? 

— Jao, majko, majčice! Ovo moje jadno maleno će umrijeti! 

— Kako i zašto? 

— Evo zašto. Vidiš li ondje na peći grudu soli? 

— Vidim. No, i onda? 

— Ako na peć skoči mačka, ona će tu grudu soli srušiti ravno 
na glavu tom jadnom djetetu i smrskati ga. 

— Jao i triput jao, djevojko moja, duše mi, dobro ti govoriš, 
našem malecnome je već kraj! 

Zureći u onu grudu soli, sklopljenih ruku, kao da ih je netko 
sputao, počeše obje naricati za spasenje djetetove duše, tako da se 
naricanje čulo sve do trećeg susjeda. Dok je tako svaka svirala u 
svoje diple, uđe otac malecnog, gladan i vrlo ljutit. 

— Što se ovdje zbiva? Zar ste sišle s uma? 

Tada se njih dvije ponešto sabraše, počeše otirati suze i uz 
žalopojke mu pripovijedati o voguim koji se još nije dogodio, ali 
će se dogoditi.. 

Kad je Podjek sve to čuo, zaprepastio se i oborio na njih: 

— Jao i triput jao! Bogami, ja sam u životu vidio već mnogo 
glupana, ali takvih kao što ste vas dvije još nisam susreo. Da bar 
grom udari u vas! Nego, čujte me! Otići ću u svijet. Ako nađem još 
glupljih od vas, vratit ću se kući, a ako ne nađem, nećete me više 
ovdje vidjeti. 

Zatim teško uzdahne, pa ne oprostivši se od njih, smjesta ode od 
-kuće tužan i pun jada. 

Počne lutati bez određena cilja, ni sam nije znao kima bi. 

Kad je prešao već poveliki komad puta, zaustavio se u nekom 
mjestu, gdje je slučajno ugledao nešto što još nikada nije vidio, a 
protivilo se zdravom razumu: neki je čovjek okrenuo praznu 
slamnatu košaricu u pravcu sunca, pa onda s košaricom jurnuo u 
kuću. Čas zatim, opet je izjurio iz kuće, opet okrenuo košaricu 
prema suncu, pa s košaricom jurnuo u kuću i tako to radio do 
iznemoglosti... Naš putnik-namjernik zastade sav zapanjen, pa 
mu rekne: 

— Dobra ti sreća, čovječe! 

— Lijepa ti hvala, prijatelju! 

— A što to radiš? 

— Ah, već dva ili tri dana se ovako mučim da ovo pišivo sunce 
nekako unesem u kuću, ali nikako mi to ne uspijeva... 

— Vidi, vidi, baš krasan posao — prasne u smijeh putnik- 
-namjernik. — Zar nemaš pri ruci sjekiru? 

— Imam, kako da ne. 

— E, pa onda zgrabi sjekiru, na kući napravi otvor, pa će ti 
sunce samo ući u kuću. 
Čovjek tako uradi i istoga časa sunčana svjetlost sama skoči u 


E. Pa to je pravo čudo, dobri čovječe — klikne gazda. — Da te 
lis ovamo donijele, ja bih i osijedio, a sunca ne bih s 


o budala«, pomislio putnik-namjernik i krene dalje. 
ći tako po svijetu, nakon nekog je vremena stigao u jedno ' 
ino se zaustavio pored neke kuće. Gazda te kuće bijaše 
ebi izradio kola. Ali u nečemu je promašio. Čitava je 
astavio u kući, pa ih nikako nije mogao izvući van. 

Vukao je za rudo iz sve snage, ali kola nikako da izvuče. A znadete 
li zašto? Vrata kuće bijahu uža od kola. I taj se kolar upravo 
spremao sjekirom razbiti okvir vrata, da bi mogao kola izvući. 
Naš ga je putnik-namjernik, srećom, podučio, da kola može 
rastaviti na pojedine KS pa onda napolju kola iznova 
sastaviti. 

— Mnogo ti hvala, dobri čovječe — rekao je gazda — ti si me 
doista dobro podučio. Zbog tih kola ja sam skoro razbio svoju 
kuću, lijepu kao slika... 

Pošto je naš putnik-namjernik susreo već i drugu budalu, 
mudrijaša, krenuo je dalje po svijetu, pa opet stigao do neke kuće. 
I zamislite što je tamo vidio? Neki čovjek nastoji vilama nabacati 
orahe iz pretkućnice na tavan. 

»Kamo se god okrenem, posvuda nabašem na ovnove«, pomisli 
putnik-namjernik. 

— Čime se ti toliko mučiš, dobri čovječe? 

— Eto, htio bih te orahe nabacati na tavan, ali ove proklete 
vile, neka ih sam đavo odnese, ništa ne valjaju, najbolje će biti da 
ih bacim na smeće.. 


koliko te volja, njima je to svejedno. Zar nemaš pri ruci kakvu 
posudu? 

— Imam, kako ne bih imao. 

— E, pa onda napuni posudu orasima, i nekoliko puta punu 
posudu odnesi na tavan. Vilama možeš bacati na tavan slamu i 
sijeno, ali orahe nikako. 

Čovjek je poslušao i začas je završio posao. 

Naš putnik-namjernik nije se ni ovdje dugo zadržao nego 
krenuo dalje, jer.je u svome popisu imao još jednog mudrijaša. 

Išao tako, išao dalje, sve dok mu nije komad puta dalje uspjelo 
vidjeti toliko veliku budalaštinu, da se nikako nije mogao prestati 
smijati. Jedan je čovjek svezao uže kravi oko vrata, a sam se popeo 
na tavan sjenika, gdje je imao nabacana Sijena, pa je svom snagom 


O gluposti 

potezao uže, da bi kravu potegnuo gore na tavan. 

— Hej, čovječe — poviče mu putnik-namjernik prekriživši se od 
čuda — što ti to radiš? 

— Kakva li pitanja? Zar ne vidiš što radim? 

— Vidim, vidim, samo što mi zbog toga pamet staje. 

— Eto, ova lijena životinja crći će od gladi, ali nikako se neće 
popeti gore na sjenik da se naždere sijena... 

— Daj, prestani s time, čovječe, pa ti ćeš kravu objesiti. Naberi 
gore sijena i baci ga dolje kravi. 

— Zar se neće sijeno rastresti? 

— E, to ti je nešto slično kao kad ti ne bi smio hvatati muhe. 

Čovjek poslušao savjet putnika-namjernika, pa je krava ostala 
živa i zdrava. 

— Kako si me samo dobro podučio, dobri čovječe! Zamalo da 
nisam ugušio kravu zbog takve sitnice! 

Naš se putnik-namjernik začudio tolikoj gluposti pa pomislio: 

»No da, mačka je ipak mogla slučajno srušiti onu grudu soli s 
peći, ali da bi netko slamnatom košaricom mogao unositi sunce u 
kuću, orahe bacati vilama na tavan i kravu užetom potezati na 
sjenik, da ondje ždere sijeno, to se ipak nikada nisam mogao 
nadati.« ' 

Zatim se naš putnik-namjernik vratio svojoj kući i nastavio u 
miru živjeti sa svojom ženom i punicom. Sada je smatrao da su one 
pametnije od svih, što ih je susreo na svome putovanju po svijetu. 


Zajahao sam vranca koji njišti 

I donio vam priču 

Pri kojoj se od smijeha vrišti. 

Sjeo sam na loše tačke, 

Pa priča zvuči naopačke. 

Sjeo sam na jagodu veliku poput uši 

I rekao vam takvu laž da se iz nje sve puši. 

Sestrica Alenčica 
i bratac Ivica 

IVJELI nekoč starac i starica. Imali oni kćerkicu Alenčicu i 
sinčića Ivicu. Starac i starica umriješe. Ostadoše Alenčica 

i Ivica sami-samcati na bijelom svijetu. 

Zaputi se Alenčica za poslom, pa povede brata sa sobom. Idu 
oni po putu dalekome, po polju širokome, kadli ožedni Ivica. 

— Sestrice Alenčice, žedan sam! 

— Strpi se, braco, da dođemo do studenca. 

Išli oni, išli — sunce stoji visoko, studenac je daleko, sunce peče, 
a znoj teče. Leži kravlje kopitašce puno vode. 

— Sestrice Alenčice, napit ću ti se vodice! 

— Nemoj, braco, postat ćeš mi telešce! 

Bratac poslušao pa pođoše dalje. 

Sunce stoji visoko, studenac je daleko, sunce peče, a znoj teče. 
Leži konjsko kopitašce puno vode. 

— Sestrice Alenčice, napit ću ti se vodice! 

— Nemoj, braco, postat ćeš mi ždrepčić! 

Uzdahnu Ivica pa pođoše i opet dalje. 

Idu tako, idu — sunce stoji visoko, studenac je daleko, sunce 
peče, a znoj teče. Leži kozje kopitašce puno vode. 

— Sestrice Alenčice, ja ne mogu više, napit ću se vodice! 

— Nemoj, braco, postat ćeš mi jarešce! 

Ne posluša Ivica i napi se vodice iz kozjega kopitašca. 

Napi se i postade jarešce.. 

Pozva bracu ojeniina, a mjesto Ivice trči za njom malo bijelo 
jarešce. 

Suze lije Alenčica, sjede pod stog pa plače, a jarešce kraj nje 
skače. 

Prolazio putem trgovac: 

— Što plačeš, djevojko-ljepojko? 

Ispriča mu Alenčica svu svoju nevolju. 

Trgovac će joj na to: 

— Pođi za me. Odjenut ću te u srebro i zlato, i jarešce će živjeti 
s nama. 

Zamisli se Alenčica, zamisli, pa pođe za trgovca. 

Stadoše oni živjeti u miru i veselju. I jarešce s njima živi, jede, 
pije s Alenčicom iz iste zdjele. 

Otišao jednom trgovac iz kuće. A ono ni pet, ni šest — pojavi se 
vještica, stade pod Alenčičin prozorčić i poče je umiljato zvati da 
pođu na rijeku na kupanje. 

Dovela vještica Alenčicu na rijeku, skoči na nju, priveza Alenčici 
kamen o vrat i baci je u vodu. 

A sama se preobrati u Alenčicu, obuče njezine haljine i pođe u 
njene dvore. Nitko vješticu ne prepozna. Vrati se tovar — pai 
on je ne prepozna. 

Jedino je jarešce sve znalo. Pokunjilo se, ne pije, ne jede. Ujutro 
i uvečer hoda ono obalom uz vodu i zove: 


Alenčice, sestrice! 
Izroni iz rječice... 


Doznala za to vještica pa stade preklinjati muža: zakolji te 
zakolji jarešce.. 

Trgovcu bijaše žao jarešca, navikao se on na nj. A vještica 
 zanovijeta li, zanovijeta — nema druge, te trgovac popusti: 

— Pa zakolji ga... 

Naredi vještica slugama da nalože vatre visoke, zagriju kotlove 
gvozdene, nabruse noževe čelične. 

Jarešce osjeti da se primiče smrtni čas pa reče poočimu: 

— Pusti me da prije smrti prošetam do rječice, napijem se 
vodice i trbuščić isplahnem. 

— Idi samo. 

io. jarešce na rječicu, zaustavi se na obali pa žalostivo 
poviče: 

— Alenčice, sestrice! : 
Izroni iz rječice! 
Vatre gore visoke, 
Kotle griju gvozdene, 
Nože bruse čelične, 
Mene žele zaklati! 
Alenčica iz rijeke odgovara: 
— Mili braco moj, Ivice! 
Težak kamen na dno vuče, 
Svilen-trava noge veže, 
A žut pijesak na me liježe. 


A vještica traži jarešce, ne može ga naći pa šalje slugu: 

— Nađi jarešce i dovedi ga meni. 

Pođe sluga na rijeku i vidi: obalom trčkara jarešce i žalobno 
zaziva: 

Kotle griju gvozdene, 

Nože bruse čelične, 

Mene žele zaklati. 

A glas iz rijeke odgovara: 

— Mili braco moj, Ivice! 

Težak kamen na dno vuče, 

Svilen-trava noge veže, 

A žut pijesak na me liježe. 


Sluga potrča kući i ispriča trgovcu što je čuo na rijeci. Okupiše 
ljude, pođoše na rijeku, zabaciše mreže svilene, izvukoše Alenčicu 
na mekanu travicu. Kamen s vrata odvezaše, izvor-vodom 
okupaše, u raskošne je haljine obukoše. Alenčica oživje i postade 
ljepša negoli je bila. 

A jarešce se od sreće triput premetne preko glave i pretvori u 
dječaka Ivicu. 

Vješticu zavezaše za konjski rep i potjeraše konja u široko polje. 


220 / Blade 


Ivan-seljanin 
i zmaj ognjeni 


DJ carevini, u nekoj kraljevini živjeli jednom starac i 
starica pa imali tri sina. Najmlađega nazvaše Ivan. Živjeli 
oni tako — radili od zore do mraka, orali zemljicu, sijali pšenicu. 

Pronio se po toj carevini, po toj kraljevini zao glas: sprema se 
zmaj ognjeni njihovu zemlju poharati, sve ljude pomoriti, sve 
gradove i sela ognjem popaliti. Snuždiše se starac i starica, 
sneveseliše se. A stariji ih sinovi tješe: 

— Ne tugujte, oče, majko! Poći ćemo na zmaja ognjenoga, tući 
ćemo se s njim na život i smrt! A da ne čekate sami u tuzi i žalosti, 
nek s vama Ivan ostane: premlad je za ljutit boj. 

— Ne — reče Ivan — neću doma ostati i vas doma čekati. Idem 
s vama sa zmajem ognjenim ljuti boj vojevati! 

Nisu ga starac i starica zadržavali, nisu ga odgovarali. Spremiše 
svu trojicu na put. Uzeše braća toljage debele, naprtiše na leđa 
torbe, uzjahaše hitre konje i put pod noge. 

Jašu tako, jašu pa naiđu na sijeda starca. 

— Zdravi bili, delije! 

— Da si nam zdravo, djede! 

— Kamo li se zaputiste? 

— Idemo s gnusnim zmajem ognjenim ljuti boj voditi, svoju 
zemlju braniti! 

— Sveta je vaša nakana! Samo za borbu vam nisu toljage, već 
svijetli mačevi. 

— A kako ih nabaviti, djede? 

— Ja ću vas naputiti. Idite, delije, samo ravno. Kad dođete do 
visoke gore — u toj je gori spilja duboka. Ulaz u nju golem kamen 
zaslanja. Odvalite kamen, uđite u spilju — u njoj ćete naći svijetle 
mačeve. 

Zahvališe se braća putniku-namjerniku i pođoše dalje ravno 
kako ih je naputio. Vide — stoji gora visoka, s jedne strane je 
navaljen golem sivi kamen. Odvališe braća kamen i uđoše u spilju. 
A u njoj — svakojaka oružja, ni broja mu nema. Odabraše svak po 
jedan mač pa pođoše dalje. 

— Hvala! — rekoše putniku-namjerniku. — Mačevi su mnogo 
pogodniji za ljuti boj. 

Išli oni, išli pa došli u nekakvo selo. Gle — a u njemu ni žive 
duše. Sve popaljeno, polomljeno. Stoji samo omalena koliba. 
Uđoše braća u kolibu. Leži na peći starica pa uzdiše. 

— Živa bila, bako! — rekoše braća. 

— Bili mi zdravi, delije! Kamo vas put vodi? 

— Idemo, bako, put rijeke Smradine, put mosta od hudikovine. 
Kanimo se sa zmajem pograbiti, ne dati da zemljicu našu gazi. 

— Oh, delije, svetu ste stvar poduzeli! Ta je zla sila sve 
opustošila, poharala! Jedino sam ja još preostala... 

Zanoćiše braća kod starice, a ujutro ustadoše pa opet na put. 

Prilaze oni rijeci Smradini, mostu od hudikovine. Po obali širom 
leže porazbacani mačevi, polomljeni lukovi i strijele, ljudske se 
kosti bijele. 

Nađoše braća napuštenu kolibicu i odlučiše u njoj zanoćiti. 

— Eto, braćo — reče Ivan — stigosmo u daleke strane, u 
neznanu tuđinu, valja nam četvere oči otvoriti i uši napeti. Hajde 
da naizmjence čuvamo stražu kako nam zmaj ognjeni ne bi 
promakao preko mosta od hudikovine. 

Prve noći pošao čuvati stražu najstariji brat. Prošetao on 
obalom, bacio oko preko rijeke Smradine — sve bje tiho, nikoga 
ni čuti ni vidjeti. Legnu najstariji brat pod vrbov grm pa zaspi kao 
klada i glasno zahrče. 

A Ivan leži u kolibici — niti mu se drijema, niti se na sanak 
sprema. Kad bje o ponoći, opaše on mač i pođe k rijeci Smradini. 

Gle — pod grmom spava najstariji brat i hrče sve u šesnaest. Ne 
stade ga Ivan buditi. Sakri se pod most od hudikovine i bdije. 

Odjednom se vode zapjeniše, na hrastovima orlovi zakliktaše — 
jaše na vrancu zmaj ognjeni šestoglavi. Dojahao do sredine mosta 
od hudikovine — vranac se pod njim spotače, crna se vrana na 
ramenu trže, crno se pseto za njim nakostriješi. 

Prozbori zmaj ognjeni šestoglavi: 

— Što li mi se, vranče, spotaknu? Što mi se, crna vrano, trgnu? 
Što li mi se, crno pseto, nakostriješi? Da ovdje ne odiše duhom 
Ivana-seljanina, materina sina? Ta nije se on ni rodio, a ako se 
rodio — još nije prohodio, ako li je prohodio — još nije narastao. 
Ako je narastao, nije za boj stasao! Na jedan ću ga dlan staviti, 
drugim ću ga smlaviti. 

Istupi tad Ivan-seljanin, materin sin ispod mosta pa reče: 

— Ne hvali se, zmaju ognjeni! Praviš ražanj, a zec je u šumi! Ne 
upozna li još delije — ne žuri mu se rugati. Bolje da odmjerimo 
snage: tko drugoga povali, taj neka se hvali. 

Tu se oni primakoše, sastadoše i sraziše — tutnji zemlja uokolo. 

Ne posreći se zmaju ognjenomu: Ivan-seljanin jednim mu 
udarcem smaknu tri glave. 

— Stani, Ivane-seljanine, materin sine! — poviče zmaj ognjeni. 
— Daj mi da predahnem! 

— Kakav te predah spopao! Ti, zmaju ognjeni, imaš tri glave, a 
ja jednu. Kad budeš imao jednu glavu, tad možemo i predahnuti. 

Ponovo se primakoše, ponovo se sraziše. 

Ivan-seljanin smakne zmaju ognjenome posljednje tri glave. 
Nakon toga mu raskomada truplo na sitne komadiće i pobaca u 
rijeku Smradinu, a šest glava poslaga pod mostom od hudikovine. 
Zatim se vrati u kolibu i zaspi. 

Kad ujutro — vrati se najstariji brat. Pita ga Ivan: 

— Onda, vidje li što, brate? 

— Ne, braćo, nije ni muha zazujala! 

Ivan mu ni riječi ne odvrati. 

Druge noći ode čuvati stražu srednji brat. Prošetao on, osmotrio 
uokolo — ni žive duše. Zavuče se u grmlje i zaspi. 

Ivan se i u nj ne pouzda. Kad bijaše noći o ponoći, namah se 
spremi, opaše svoj oštri mač pa se zaputi k rijeci Smradini. Sakri se 
pod mostom od hudikovine — pa čekaj. 

Kadli se na rijeci vode podigoše, na hrastovima orlovi zaklik taše 
— jaše vrana ata zmaj ognjeni devetoglavi. Tek što je stupio na 
most od hudikovine — at se pod njim spotače, crna se vrana na 
ramenu trže, za njim se crno pseto nakostriješi. Ošinu zmaj ognjeni 
ata po sapima, vranu po perju, pseto preko ušiju! 

— Što li mi se, vranče, spotaknu? Što mi se, crna vrano, trgnu? 
Što li mi se, crno pseto, nakostriješi? Da ovdje ne odiše duhom 
Ivana-seljanina, materina sina? Ta nije se on ni rodio, a ako se i 
rodio — još nije prohodio, ako je prohodio — još nije narastao. 
Ako je narastao, nije za boj stasao: jednim ću ga prstom smrviti! 

Iskoči Ivan-seljanin ispod mosta od hudikovine: 

— Okani se puste hvale prije negoli se ogledamo! 

Zamahnu tad Ivan dva-tri puta mačem čeličnim, i smače zmaju 
ognjenomu šest glava. A zmaj ognjeni udari — do koljena satjera 
Ivana u zemljicu crnu. Ivan-seljanin zahvati pregršt pijeska — pa 
svome dušmaninu ravno u oči. Dok je zmaj ognjeni oči svoje 
trljao, od pijeska čistio, Ivan mu odsiječe i preostale glave. Sasiječe 
zatim truplo na sitne komadiće, pobaca ih u rijeku Smradinu, a 
devet glava poslaga pod mostom od hudikovine. Vrati se tad u 
kolibicu, legnu i zaspi kao da se ništa i desilo nije. 

Dođe ujutro srednji brat. 

— Onda — upita Ivan — vidje li što noćas? 

— Ne, ni muha nije kraj mene proletjela, ni komarac zazujao. 

— E, kad je tako, pođite, braćo mila, za mnom. Pokazat ću 
vam komarca i muhu. 

Dovede Ivan braću pod most od hudikovine, pokaza im glave 
zmajeva ognjenih. 

— Pogledajte — reče — kakve tu noću muhe lete i komarci 
zuje. A za vas, “braćo, nije vojevanje. 

Posramiše se braća. 


— San nas je — kažu — prevario. 

Treće noći spremi se da pođe čuvati stražu sam Ivan. 

— Idem — reče — u boj krvavi. A vi, braćo, ovu noć ne 
spavajte, osluškujte: kad začujete moj zvižduk — pustite mog ata i 
sami mi brže-bolje u pomoć potecite. 

Stiže Ivan-seljanin na rijeku Smradinu, stoji pod mostom od 
hudikovine pa čeka. 

Tek što bilo noći o ponoći, crna zemlja se zanjiše, vode se u rijeci 
zapjeniše, vjetrine silne zaurlaše, na hrastovima orlovi zakliktaše. 
Jaše ata zmaj ognjeni dvanaestoglavi. Svih dvanaest glava sikće, 
svih dvanaest žarki oganj riga. U ata zmaja ognjenoga — punih 
dvanaest krila, dlaka mu sva od mjedi, rep i griva od željeza. Tek 
što stupi zmaj ognjeni na most od hudikovine — at se pod njim 
spotače, crna vrana na ramenu trže, crno pseto za njim 

nakostriješi. Ošinu zmaj ognjeni bičem ata po sapima, vranu po 
perju, pseto preko ušiju! 

— Što li mi se, vranče, spotaknu? Što mi se, crna vrano, trgnu? 
Što li mi se, crno pseto, nakostriješi? Da ovdje ne odiše duhom 
Ivana-seljanina, materina sina? Ta nije se još on ni rodio, a ako se i 
rodio — nije još prohodio. Ako je prohodio, još nije narastao. 
Ako je narastao, nije za boj stasao: samo da puhnem — ni prašine 
neće od njega ostati. 

Tad izađe ispod mosta od hudikovine Ivan-seljanin: 

— Okani se, zmaju ognjeni puste hvale. 

— A ti si to, Ivane-seljanine, materin sine? Što ovamo dođe? 

— Da tebe, nečista silo, moje oko ugleda, da tvoju hrabrost 
moja ruka okuša! 

— Gdje ćeš ti moju hrabrost okušati! Ti si crv za mene! 

Odgovara Ivan-seljanin zmaju ognjenomu: 

— Nisam došao gatke tebi pričati i od tebe ih slušati. Dođoh se 
boriti na život i smrt i od tebe, prokletnika, čestit svijet izbaviti! 

Zviznu tad Ivan svojim britkim mačem i odsiječe zmaju 
ognjenome tri glave. Zmaj ognjeni pokupi te glave, kresnu po 
njima svojim plamenim čaporkom, prisloni ih na vratove i sve se 
glave odmah srastoše kao da i nisu padale s ramena. 

Zlo se pisalo Ivanu: zmaj ognjeni ga rikom zaglušuje, plamenom 
žari i pali, iskrama zasipava, do koljena u crnu zemlju satjeruje.. . 
I sve mu se u brk smije: 

— Ne bi li možda predahnuo, Ivane-seljanine, materin sine? 

— Kakav te predah spopade? Mi ti se držimo one: sijeci, tuci . 
dok je mač u ruci! — odvrati mu Ivan. 

Zazviždao on, bacio desnu svoju rukavicu u kolibicu gdje su ga 
braća iščekivala. Rukavica je sva stakla porazbijala, a braća 
spavaju kao zaklani, ništa ne čuju. 

Prikupio Ivan snagu, zamahnu isponova još jače i odrubi zmaju 
ognjenomu šest glava. Zmaj ognjeni pokupi svoje glave, kresnu 
plamenim čaporkom, metnu ih na vratove — i glave su opet gdje 

su bile. Nasrnu on na Ivana i satjera ga do pojasa u zemljicu crnu. 

Vidi Ivan — crno mu se piše. Skinu lijevu rukavicu, hitnu je u 
kolibicu. Rukavica probi krov, a braća mirno spavaju. 

Po treći put zamahnu Ivan-seljanin, odrubi zmaju ognjenomu 
devet glava. Zmaj ognjeni ih pokupi, kresnu plamenim čaporkom, 
na vratove ih položi — glave se opet srastoše. Nahrupi tad on na 
Ivana i satjera ga u zemljicu crnu sve do ramena... 

Skide Ivan kapu s glave i baci je u kolibicu. Od udarca se 
kolibica zanjiše, zamalo da se ne razvali na same balvane. Tek tad 
se braća probudiše. Čuju: Ivanov konj bijesno rže, konopi ga 
čvrsto drže. 

Pohitaše u konjušnicu, odvezaše konja pa poteci za njim. 

Ivanov konj dojuri, stade zmaja ognjenoga udarati kopitima. 
Zaciča zmaj ognjeni, zapsiče — poče konja iskrama zasipati. 

A Ivan-seljanin iskopa se u to iz zemlje, ugrabi priliku pa 
odsiječe zmaju ognjenomu plameni čaporak. Te mu udri — sijeci 
glave. Posmica ih sve do jedne. Truplo sasiječe na sitne komadiće i 
pobaca u rijeku Smradinu. 

Dotrčaše braća. 

— E, braćo, braćo! — veli im Ivan. — Vaša me je sanjivost 
skoro došla glave! 

Povedoše ga braća u kolibicu, umiše, napojiše, nahraniše, na 
počinak ga staviše. 

Usta Ivan u cik zore, stade se oblačiti, obuvati. 

— Kamo ćeš tako rano? — pitaju braća. — Bolje ti se odmoriti 
nakon takva razbojišta! 

— Ne — odgovori Ivan — nije meni do odmora. Idem na rijeku 
Smradinu da potražim svoj pojas — tamo mi je negdje pao. 

Zaputi se Ivan k rijeci Smradini, ali ne traži on svoga pojasa, već 
prijeđe rijeku po mostu od hudikovine pa se tiho prikrade pod 
bijele dvore zmajeva ognjenih. Priđe otvorenu prozorčiću i napne 
oba uha — ne smišljaju li ovdje štogod? 

Kad gle — sjede u odajama tri žene zmajeva ognjenih i majka 
im stara zmajica. Sjede pa se dogovaraju. 

Prva reče: 

— Osvetit ću se ja Ivanu-seljaninu, materinu sinu za svog muža! 
Potrčat ću naprijed, pa kad se bude s braćom kući vraćao, 
napravit ću omaru, a sama ću se u studenac pretvoriti. Kad se 
budu htjeli izvor-vode napiti — od prvoga će gutljaja pasti mrtvi! 

— Dobro si to smislila! — pohvali je stara zmajica. 

Druga reče: 

— A ja ću potrčati naprijed i pretvorit ću se u jabuku, voćku 
plemenitu. Kada budu htjeli ubrati svak po jednu rumenu jabuku 
— raznijet će ih u sitne komadiće. 

—Iti si to dobro smislila! — odvrati joj stara zmajica. 

— A ja — progovori treća — učinit ću da im san dođe na 
trudne oči pa ću potrčati naprijed i pretvoriti se u mekani sag sa 
svilenim perinama. Kada budu braća htjela leći, otpočinuti — 
oganj će ih silni spaliti! 

— Itisi to dobro smislila! — prozbori zmajica. — A ako ih vi 
ne ubijete, ja ću se pretvoriti u golemu svinju, pa kad ih stignem, 
svu trojicu ću progutati! 

Čuo Ivan-seljanin te riječi pa se vrati braći. 

— Nađe li onda svoj pojas? — pitaju braća. 

— Nađoh. 

— Ije li vrijedilo na to vrijeme tratiti? 

— Vrijedilo je, braćo! 

Tu se braća spremiše na put i zaputiše kući. 

Idu oni poljem, idu dolom. A dan je sparan, pritisla pasja 
vrućina. Žeđ ih mori, grlo da izgori! Vide braća — u polju je 
studenac, a u studencu srebrna zaimača. Govore ona Ivanu: 

— Hajde, brate, da tu zastanemo, hladne vode da se napijemo. 

— Tko zna kakva je voda u studencu? — odgovara Ivan. — 
Možda je gnjila i blatna. 

Skoči on s konja pa udri-sijeci studenac mačem. Zajauče zdenac, 

udari u kuknjavu. Tu se magla spusti, omorina popusti — žeđ ih 
više ne muči. 

— Vidite li, braćo moja, kakav bješe to studenac — reče Ivan. 

Pođoše dalje. Išli oni, išli — kad spaziše jabuku, voćku 
plemenitu. Vise joj s grana plodovi, sočni i rumeni. 

Skočiše braća sa svojih konja, htjedoše već jabuke ubrati, a Ivan 
pojaha pred njih pa udri — sijeci jabuku u samome korijenu. 
Zajauče jabuka, zakuka... 

— Vidite li, braćo moja, kakva je to voćka plemenita? 

Uzjahaše braća konje pa pođoše dalje. Putujući tako, oćutješe 
silan umor. Kad gle — po polju je rasprostrt šaren sag i na njemu 


meke perine. 
— Hajde da legnemo na šaren sag, da predahnemo, da se sat- 
 -dva snom okrijepimo! — rekoše braća. 

— Ne, braćo, neće biti meko na tom sagu ležati! — odgovara 


im Ivan. 

Razljutiše se na nj braća: 

— Gle ga, samo bi zapovijedao: nemoj ovo, nemoj ono! 

Ni riječi Ivan ne odgovori. Skinu svoj pojas, na šaren sag ga 
baci. Plane pojas žarkim ognjem i izgori. 

— Vama bi se isto bilo desilo! — zbori Ivan braći. 

Priđe on sagu pa udri sjeći mačem šaren sag i perine na sitne 
komadiće. Sasjekao, pobacao na četiri strane pa reče: 

— Badave ste, braćo, rogoborili, na mene se ljutili! I studenac, i 
jabuka, voćka plemenita, i mekani sag — sve to bjehu žene 
zmajeva ognjenih, prokletih. Htjedoše nas one pobiti, no ne pođe 
im to za rukom: one same izgiboše! 


Krenuše braća dalje. 
Prevališe tako nešto puta — odjednom nebo potamnje, vjetrina 


zaurla, zemlja zatutnji: trči za njima golema-pregolema svinja. 
Razjapila njušku do ušiju — Ivana i braću da proždere. A delije 
brže-bolje maši se za torbe pa baci po pregršt soli svinji u ždrijelo. 

Obradova se svinja — pomisli da je Ivana-seljanina i braću mu 
dograbila. Zaustavi se i stade žvakati mi, A čim je raskusila — 
dade se odmah u potjeru. 

Trči, čekinje kostriješi, zubetinama škljoca. Sad će ih na stići. 

Tu zapovjedi Ivan braći da potjeraju konje svak na svoju stranu: 
jedan nagnao desno, drugi lijevo, a Ivan produži ravno. 

Kad dotrča svinja do tog mjesta, popostade — ne zna za kim 
prvo da pojuri. 

Dok se premišljala i okretala njušku ovamo-onamo, pritrča 
Ivan, podiže je i iz sve snage tresnu o zemlju. Raspala se svinja u 
sitnu prašinu, a vjetar je tu prašinu raspršio na sve strane. 

Od tada je u tom kraju nestalo svih zmajeva i nemani — ljudi 
bez straha počeše živjeti. 

A Ivan-seljanin vrati se s braćom kući, ocu i majci. Stadoše oni 
Živjeti — uživati, orati zemljicu, sijati pšenicu. 

3 IVJELA u selu braća: dva pametna brata, a treći Jemelja- 
-budalaš. Spremila se jednom dva starija brata u 
daleki grad, na sajam, pa vele Jemelji: 

— Čuj, Jemelja, ne ljenčari, na toploj peći ne lješkari, naše žene 
lijepo slušaj. A mi ćemo ti darove donijeti: nove čizme, haljetak i k 
tome kapu crvenu. 

— Dobro — odgovara Jemelja — bit ću poslušan. 

Tu se braća sa svima pozdraviše i odoše. 

Malo zatim snahe rekoše: 

— Skokni, Jemeljice, do rječice, donesi nam vodice, prazne su 
nam vedrice. 

A Jemelja s peći odgovara: 

— Nije me volja! 

— Kako te nije volja? A tko je obećao da će nam biti od 
pomoći? 

— Pa dobro! 

Spuzne Jemelja s peći, obuje se, nabaci zobunac, zatakne za pis 
sjekiru, uzme vedra i obramnicu pa ode. 

Spustio se s uzvišice do rijeke pa poče oko otvora led sjeći. Kad 
gle — ispliva velika štuka. A Jemelja ne budi ke zgrabi štuku za 
rep i izvuče je iz vode. 

Progovara štuka ljudskim glasom: 

— Zašto si me, budalo, uhvatio? 

— Kako — zašto? Odnijet ću te snahama: juhu će mi skuhati, 
mene će nahraniti. 

Stade štuka Jemelju moliti: 

— Poštedi me, Jemeljice, pusti mene u rječicu. Mogu te 


obogatiti. 

— Neću — odgovara Jemelja — mogu i bez tvog bogatstva. 

— Onda ću učiniti to da se sve na tvoju riječ ispunjava. Samo 
reci: »Po štukinom naređenju, po mojemu htijenju.« 

— E, to je već bolje! — reče Jemelja. 

Baci on štuku u prosjekotinu na ledu pa prozbori: 

— Po štukinom naređenju, po mojemu htijenju, zahvatite vedra 
vodu i pođite kući sama! 

Tek što on to reče — zahvatiše vedra vodu i pođoše sama 
uzbrdo. Gegaju se kao patke. A Jemelja za njima ide, smijucka se. 


Po štukinom 
2 J J naređenju 

Vidješe to susjedi — nađoše se u čudu, sjatiše se iz dvorišta i iz 
kuća. 

— Ma gledajte — zagrajaše — gledajte, što Jemelja izvodi! 

Njemu vedra sama idu, ne spotiču se, vodu ne prolijevaju! 

Vidješe snahe Jemelju — stadoše se došaptavati: 

— Što bi on bio budalaš? Vidi ga kako je prepreden: natjerao 
vedra da idu sama! 

Stigoše vedra pred kuću, popeše se po stubama na trijem — ni 
kapi vode ne proliše, na klupicu se smjestiše. 

A Jemelja se svukao, izuo, na peć uzverao, pa kaže: 

— Hej, snahe! Peć se ohladila, ne grije! 

— A kako da grije kad nije naložena. Pođi u šumu, nasijeci 
drva, pa ćemo peć naložiti. 

— Nije me volja! 

— Jeli, opet te nije volja? Tad ni darova biti neće i sjedit ćeš na 
hladnoj peći! 

Nema druge. Siđe Jemelja s peći, obuče se i izađe u dvorište. 
Stade se u šumu po drva spremati. Izvukao saonice, baci u njih 
sjekiru, pilu, dugo uže pa i sam u njih sjede. 

— Hej, snahe — vikne — otvarajte širom vrata: odoh ja u 
šumu! 

— Što ti je — rekoše snahe. — Jesi li pri pameti? Konja nisi 
upregnuo, a već bi se u šumu vozio. Daj da ti pomognemo 
upregnuti konja! 

A Jemelja odgovara: 

— Čemu konja zamarati? Meni ga je žao! I bez konja ću se 
provozati! Otvorite vrata! 

Snahe se začudiše, ali vrata otvoriše. Tad Jemelja šapnu: 

— Po štukinom naređenju, po mojemu htijenju, pojurite 
saonice same do šumice! 

Saonice pojuriše kao da ih je tko bičem ošinuo — samo snijeg 
škripi pod salincima! 

Jure saonice kroz sela, kroz zaselke, rudo na sve strane lamata 
— zaboravio ga Jemelja privezati. 

A selo je u to doba svetkovalo, bilo je prepuno naroda. Trči 
narod za saonicama i straga i sa strane, gura se pred njih. Kakvo 
je to čudo neviđeno, kako to saonice bez konja jure? Rudo ljude 
razgrće. Mnoge je porušilo, u smetove pobacalo. Svjetina se 
razgnjevila, nagnala za Jemeljom: htjedoše ga ščepati i nazad 
potjerati, ali ga ne sustigoše. 

Dojuriše saonice u šumu i stadoše. Izašao Jemelja iz saonica, 
osvrnuo se oko sebe pa izusti: 

— Po štukinom naređenju, po mojemu htijenju, ti, pilo, drva 
pili ali biraj ona suša, ti, sjekiro, drva cijepaj, a vi, drva, sama se 
pod sjekiru podmećite i sama na saonice slažite i užetom se vežite! 

Tako se sve od riječi do riječi zbivalo. Pila pili drva i obara, 
sjekira ih cijepa, a drva sama trče k saonicama i sama se slažu. 
Poslagaše se, čvrsto-čvrsto užetom se svezaše: vrijeme je da se kući 
kreće! 

Privezao Jemelja rudo da ljude putem ne obara, opružio se na 
vožu pa poviče: 

— Po štukinom naređenju, po mojemu htijenju, pojurite 
saonice doma same. 

Saonice pojuriše, samo snijeg pršti. 

A u selu narod već čeka Jemelju — tko s vilama, a tko sa 
žaračima, tko s motkama i batinama, tko s konopima. Kane ga 
uhvatiti i kazniti: što li ih je poplašio, na tle poobarao u šumu kad 
je polazio! 

— Drži ga! Lovi ga! Hvataj ga! 

Ma gdje ćeš njega uhvatiti, gdje ćeš njega zadržati? Saonice jure, 
snijeg trag zameće. 

Stigoše saonice pred svoja dvorišna vrata pa se zaustaviše. 
Cjepanice s njih iskočiše i potrčaše: jedne u dvorište da se slože u 
hrpu, druge preko trijema u kuću pa ravno u peć. I skaču li, skaču 

cjepanica preko cjepanice. A sjekira i pila same pod klupu legoše, 
pa se protegoše. 

Snahe se poplašile — ne znaju u strahu što bi mislile, što bi 
činile. Kamo im se djeti, kamo im se skriti — pa jedna pod stol, 
druga pod krevet. 

— Tužit ćemo te braći! — viču. 

A Jemelja im se ruga: 

— Baš ste mi neke strašljivice! Izlazite brzo pa me kašom 
nahranite: do kosti sam u šumi prozebao! 


I dok se Jemelja kaše naužio, na peći opružio, dotrčao narod k 
caru pa mu se žali: živi u tom selu Jemelja-budalaš, bez konja se na 
saonicama vozi — snijeg se praši, a Jemelja čeljad plaši, u smetove 
Tuši. 

Prohtjelo se caru vidjeti kakav je taj Jemelja. Posla car svog 
velmožu da mu dovede Jemelju nek se pred carem opravda. 

Stigao carev velmoža u selo, ali ne sam, već sa slugama. Našao 
on Jemeljinu kuću. Ušao unutra, pa udri prijetiti i vikati: 

— Gdje je tu Jemelja-budalaš? Ovamo s njim! 

Snahe se u strahu za peć zavukoše, boje se nos pomoliti, riječ 
jednu izustiti. Samo se Jemelja nije uplašio. 

— Tu sam — reče — na peći sjedim, u tebe gledim. Što hoćeš? 

— Obuci se, budalo! Obuj se, budalo! Vodim te, budalo, pred 
samoga cara! 

— Ma nije me volja. ' 

— A, tako! Ti mi još odgovaraš! 

Pritrčao carev velmoža Jemelji, odalami ga preko uha. 

— Držite ga — viče — vežite ga! 

Ne dopada se Jemelji pa prošapta: 

— Po štukinom naređenju, po mojemu htijenju, daj, batino, 
počasti nezvanoga gosta medom i šećerom! A ti, metlo, pometi ga! 

Podiže se batina, iskoči metla, pa udari-ogari po carevom 

velmoži. Tu i grdnje prestadoše — on jauče, pocupkuje, ugiba se, 
milost moli. 

Strugnuo carev velmoža sa svojim slugama iz kuće — potprašio 
pete. A batina i metla ne zaostaju: milosti im ne daju, kosti im 
pretresaju, leđa naravnavaju. Sve do carskoga dvora ih ispratiše. 

Dopuzio velmoža k caru četveronoške pa reče: 

— Tako i tako! Na snagu ga ne možeš dobiti, valjat će 


lukavstvom. .. 
Posla car po Jemelju drugog glasnika: manje znatnog, znatnije 


pametnijeg. Ponio glasnik medenjaka, oraha, slatkiša, zaputio se k 
Jemelji. 

Stigao u selo, pronašao Jemeljine snahe pa ih ispituje: 

— Što se vašem Jemelji sviđa, a što mu se ne sviđa? 


i Snahe odgovaraju: 

— Ne sviđa mu se kad se s njim grubo govori, sviđa mu se kada 


mu se lijepo zbori. 

Ušao carev glasnik u kuću, pristupio peći, duboko se poklonio 
pa reče: 

— Dobro vam zdravlje, Jemeljane Ivanoviču! Izvolite medenja- 
ka, oraščića i slatkiša pa pođite sa mnom k caru. Volio bi vas car 
vidjeti! 

.— Ne da mi se s peći silaziti! — odgovara Jemelja. 

— Hajdemo, Jemeljane Ivanoviču! Ako ne budete pošli, život će 
mi naš car oduzeti, glavu će mi zbog vas odrubiti! 

Sažali se Jemelja na careva glasnika. 

— Nek bude na tvoju — kaže — idem. Samo ti idi naprijed, put 
mi krči, a ja ću te slijediti. 

Carev glasnik šapće snahama: 

— Neće li budalaš prevariti? 

— Prevariti neće — odvraćaju snahe — naš Jemelja nije takav: 
što reče, to i učini! 

Ode carev glasnik. A Jemelja se proteže na peći pa govori: 

— Neće mi se s tople peći silaziti! Vani je vijavica i ciča zima... 
Zobunac mi je rupa do rupe, zakrpa na zakrpi... Poteci, peći, po 
štukinom naređenju, po mojemu htijenju, vodi me caru! 

Tad se peć promeškolji,. zagunđa, iskobelja iz doma i krenu. 
Krenu preko polja i dolova, preko sela i zaselaka. Dostignu i 
prestignu careva glasnika. 

Ide peć, s puta ne skreće, iz dimnjaka suklja dim: a Jemelja uz 
dimnjak sjedi, pjesme pjeva. Stiže peć u prijestolnicu, pred carev 
dvor. Sav se grad uskomešao: ljudi prstima upiru, galame, psi laju, 
konji ržu, pijetlovi kukuriču... 

Potrčaše sluge k caru: 

— Požuri, svijetli care! Jemelja-budalaš na peći se dovezao! 

Izašao car na trijem sa svojom kćeri, s kneževima i velmožama. 
Stade ispitivati Jemelju: 

— S kojim se to pravom na saonicama bez konja voziš? S kojim 

Jemelja mu odgovara: 

— Ma što sam ja kriv? Nisu se s puta sklanjali, pred saonicama 
su mi stajali. Da si tamo stao, i ti bi bio pao! 

Razljuti se car, zapovjedi da Jemelju skinu s peći, istuku ga 
korbačem i bace u tamnicu. Vidi Jemelja — nema šale pa kriomice 
šapnu: 

— Po štukinom naređenju, po mojemu htijenju, idi, peći, natrag 
kući. A ti, careva kćeri, preko ušiju zaljubi se u me i plači da hoćeš 
za me poći! 

Okrenu se peć i natrag pođe. Car povikne: »Držite ga, s peći ga 
skinite, konopima vežite!« — ali gdje ćeš: bez pozdrava Jemelja 
došao, bež pozdrava i pošao. 

Stiže peć, stade u kut, pa kao da je cijelog svog vijeka tamo 
stajala, kao da nikamo nije izlazila. 

A u carevu dvoru — cika i vika. Caru kćerca ne da mira, u srce 
ga bolno dira: 

— Što ste Jemelji prijetili? Što se Jemelju strašili? Za njim plaču 
moje oči. Samo za nj hoću poći! 

Car je i vikao, i šakama se grozio, i nogama je lupao — ništa ne 
pomaže: carevna dan i noć plače, ne sklapa oči, ne jede, ne pije — 
sva se usukala. Nema druge, zapovjedi car da mu dovedu Jemelju. 

— Samo — veli — ne na peći. S peći ga ni vrag ne bi skinuo. 
Dovezite ga na saonicama. Onda ćemo ga se otarasiti! 

Pohitao u selo lukavi carev glasnik, obrlatio Jemelju preprede- 
nim riječima, uspavao travama, svezao ga čvrsto-čvrsto konopom, 
uvalio u saonice pa nagna konje u pomaman trk. 

Dovezao on Jemelju caru, a car već pripremio veliko bure. 
Uhvatiše sluge Jemelju, strpaše u bure. A carevna to vidi pa istrča, 
uhvati se za bure objema rukama — ne možeš je od njeg otrgnuti. 

— Kamo Jemelja — tamo i ja! — viče ona. 

U bijesu car izgubi razum — zapovijeda da i carevnu strpaju u 
bure: 

— Kad joj je budala tako draga, nek nestane s njom bez traga! 
Kako car reče, tako uradiše. Nabiše na bure čvrste obruče 
gvozdene, bure zasmoliše i u more baciše. Zaplovilo bure po 
valovima... 


Odvezala carevna Jemelju, stade ga buditi: 
— Nemoj spavati, Jemeljice! Probudi se! U buretu čučimo, u 


sinje nas more baciše. Bez pila, bez jela umrijet ćemo od gladi! 


Jemelja progovara: 

— Spava mi se. 

— Imeni se spava, no nije mi sad do sna! Izbaci bure na obalu. 
Pametan si, ti sve možeš! 

— Hajd, neka je na tvoju — zbori Jemelja. — Po štukinom 
naređenju, po mojemu htijenju, skotrljaj se, bure, u polja zelena, 
na pijesak zlaćani i raspadni se! 

Ni izreći nije stigao, bure se skotrlja na otok i raspadne. Izađoše 
oni u polja zelena, na pijesak zlaćani. 

Carevna pogleda uokolo pa govori: 

— Jemeljice, a kako ćemo živjeti. Vidi, tu nema ni sela, ni 
grada. Bar da nam je kakva kolibica... 

— Imat ćemo i ne kolibicu — odgovara Jemelja. — E, pa po 
štukinom naređenju, po mojemu htijenju, neka se stvori dvorac, 
još ljepši od carevoga! 

Tek što reče — dvorac je tu. Kao da je iz zemlje iznikao. Stoji na 
sedam stupova, neopisive ljepote: krovovi od čistoga srebra, 
kupole od žežena zlata, trijemovi se na sve strane razilaze-ukrštaju. 
A oko dvorca i vrtovi, i jezerca, i još zgrade svakojake. U vrtovima 
slavuji poju, po jezercima labudovi bijeli plove. 

Uđoše oni u dvorac, a odaje su još divnije: s tavanica jarko 
sunce sjaji; sunce zađe, a mjesec izađe, srebrn mjesec i sićane 
zvijezde... 

Stadoše oni živjeti na otoku, u dvorcu — sve imaju, a jedno 
nemaju: svud okolo ni žive duše. 

— Bar da nam je vidjeti koga od rodbine — moli carevna. 

— Dobro! — kaže Jemelja. — Po štukinom naređenju, po 
mojemu htijenju, neka more most željezni premosti! A po moru 
nek u goste braća dođu sa ženama! 

Tek što reče, gle — more most premostio, ograda mu od žežena 
zlata, a stupovi od draga kamenja — i blješti li, blješti! A po mostu 
taljige stižu, u taljigama braća sjede sa ženama. U novim su 
košuljama i u novim rubačama — cvatu kao ruže! Stadoše Jemelju 
grliti i ljubiti. 

— Spadosmo — rekoše — s nogu, tražeći te, budalinu. I šumu i 
močvaru prevrnusmo. A eno ga, gdje si! 

Tad začuju — pucaju topovi. Pristala je lađa uz obalu, a na lađi 
car sa cijelom svitom. Pita Jemelja: 

— Kamo li se, putnici, zaputiste? 

— Tko zna koji dan već plovimo morem, tražimo bure. 

— A što će vam bure? 

— Kako to —što će nam? — odgovara car. — U njemu a moja 
kćer i Jemelja-budalaš. Pamet mi se pomutila, htio sam ih 
pogubiti... 

Jemelja reče: 

— Čuješ, daj me bolje pogledaj: nisam li to ja na peći k tebi bio 
dolazio? 

Car pogleda — smrtno li se prestrašio. Baci se pred Jemelju: 

— Oprosti mi, Jemeljice, poštedi mi glavu... 

— Dobro — reče Jemelja — neka ti bude, ovaj put ti opraštam! 

Tada izađe careva kćer. 

— Izvolite — kaže — k nama u dvorac! 

Posjedoše za hrastove stolove, za kićene stolnjake, u radosti i 
veselju dugo tu blagovahu i pjesme pjevahu. 


I ja sam tamo bio, 
med i pivo pio, 

s brkova je teklo, 

u usta ne doteklo! 


Zlatna ptica 

Najbolji 
ženik 


RIJE mnogo godina živjeli su u nekom selu muž i žena s 
P jedinicom kćerkom. Ona bijaše njihova najveća radost pa 
su se zato o njoj lijepo brinuli i čuvali je kao oko u glavi. Godine 
su prolazile, od male je djevojčice izrasla djevojka, mila i lijepa 
poput cvijeta. Svima se sviđala i svi su je voljeli. 

Kad je dorasla za udaju, počeše dolaziti mladići da je prose. No 
roditelji je ne htjedoše dati bilo kome. Željeli su da ima sretan i 
miran život, pa su među proscima tražili onakva, koji bi bio 
vrijedan nje, i koji bi joj mogao pružiti sve što ona poželi. 

Ocu se nijedan ženik nije sviđao. Kćerku je želio dati sinu 
najvećeg bogataša u selu kako bi uvijek imala dosta novaca i 
mogla ispuniti sve svoje želje. Ali majka je govorila da ljudi ne vole 
tog bogataša, jer je škrtac i bezosjećajan, pa ne bi volio ni svoju 
snahu te bi škrtario i na njoj. Zato je htjela kćerku udati za suca, 
koji po svome pozivu mora biti pravedan i svi ga ljudi cijene. 

Roditelji su se oko toga neprestano prepirali, a djevojka je 
slušala njihove prepirke i tiho plakala, jer nju nisu nikada zapitali 
koga bi ona sama željela izabrati za muža. 

Kako te prepirke nisu nikamo vodile, sjetiše se napokon roditelji 
mudroga starca, koji je stanovao u kolibi izvan sela. Pođoše k 
njemu da on presudi tko od njih dvoje ima pravo. Starac ih 
sasluša, a onda upita: 

— Vi želite da vaša kćerka bude cijeloga života sretna, zar ne? 

— Jest, baš to želimo — odgovoriše oboje jednoglasno. 

— Ivi biste joj željeli naći muža, koji će je ljubiti? — pitao 
starac dalje. 

— Jest, samo takva — rekoše roditelji suglasno. 

— Dobro, onda dovedite djevojku, pa neka neko vrijeme 
stanuje kod mene — rekne starac. — A kad netko dođe k vama da 

prosi njenu ruku, vi ga pošaljite ovamo. Ja ću porazgovarati s 
njime i vidjeti je li on pravi muž za vašu kćerku. 

Roditelji se vratiše kući i još iste večeri odvedoše kćerku u 
starčevu kolibu. Starac je srdačno dočeka i rekne joj: 

— Ja znadem kako ću ti naći najboljeg ženika, koji će te ljubiti i 
s kojim ćeš biti sretna. Ali dok ga nađem, ti ćeš morati nekoliko 
dana ostati zatvorena u mojoj sobici, nećeš smjeti izlaziti, niti 
gledati kroz prozor. X 

Djevojka je povjerovala starcu i sakrila se u sobicu. Ondje je 
strpljivo sjedila, marljivo vezla i nije izlazila niti gledala kroz 
prozor. 

Slijedećeg dana došao je sudac, kome je majka u potaji 
savjetovala što treba da radi, pa je zamolio starca neka odluči da 
djevojka pripadne njemu. Starac je s njime neko vrijeme 
razgovarao, ali mu na kraju rekao: 

— Danas nije sretan dan. Dođi u nedjelju, pa ćemo ond 
odlučiti. 

Zatim dođoše još dva prosca. Sin bogataša kojeg je onamo 
potajice poslao djevojčin otac, a i neki siromašni seoski momak. 
No, starac je obojici odgovorio jednako kao i sucu. 

U nedjelju ujutro dođoše sva tri prosca da čuju starčevu odluku. 
Na svoje veliko iznenađenje nađoše starca kako sav slomljen sjedi 
na pragu i plače. 

— Što vam se dogodilo, starče, da toliko naričete? — zapitahu. 

— Sve nas je snašla velika nesreća — odgovorio je starac sav u 
suzama. — Danas sam želio dati našu dragu djevojku jednome od 
vas, ali stigla nas je zla sudbina. Sinoć je iznenada oboljela, pa nije 
ni dočekala jutra. Noćas je jadnica umrla. Ne znam što da sada 
radim s njome. Kad ste već došli, možda ćete mi pomoći. Onaj 
među vama, koji je doista želi, neka pođe u stražnju sobicu, uzme 
njeno tijelo i neka je kod kuće sahrani onako kako dolikuje. 

Čim su to čuli bogatašev sin i sudac, okrenuše se i odoše kući i 
ne pozdravivši. Ali onaj treći, siromašni seoski momak, poče 
gorko plakati, obujmi starca i jecajući govoraše: 

— Kakva li nas je nesreća snašla! Ja sam je ljubio, a i ona je 
ljubila mene. Mi bismo bili sretni, premda nismo bogati. Sada mi 
je umrla, a ja ovdje ostadoh sam. Ali ja nju i dalje ljubim, makar 
više ne živi. Dopusti mi, dakle, starče, da odnesem njeno tijelo 
svojoj kući i da je ondje s ljubavlju sahranim. 

Starca je dirnula mladićeva vjernost i ljubav. Starčevo je srce 
snažno kucalo od radosti, ali to nije želio pokazati. Tek mu je 
rekao: 

— Drago mi je što imaš tako dobro srce. Uđi, dakle, u njenu 
sobicu. 

Tužni je mladić krenuo u sobicu, ali čim je prekoračio prag, 
zastao je iznenađen. Ondje je sjedila njegova draga djevojka živa i 
zdrava i smješkala mu se držeći vez u krilu. 

Starac je u međuvremenu požurio po djevojčine roditelje, a 
pozvao je i sve susjede da im ispriča na koji je način izabrao 
pravog i dobrog ženika. Svi su se složili da je to najbolji ženik, te 
su odmah veselo počeli pripremati svadbu. 

Mimoza 


VIJETNAMU je oduvijek bilo mnogo lijepih djevojaka, ali 

nikada nijedna nije bila nježnija od Trinh. Ona bijaše vitka 
i krotka, s njena nježna lica gledale su u svijet kroz duge trepavice 
tamne oči i primjećivale samo ono što je lijepo i dobro. 

Trinh bijaše kći siromašna ribara. Svakoga je dana odlazila u 
selo na tržnicu s punim košarama riba na motki za nošenje o 
ramenu. Dok se druge djevojke zaustavljahu s momcima i veselo 
čavrljahu, Trinh je prolazila svojim lakim korakom i gledala samo 
na cestu ispred sebe da ne uprlja svoje bose noge. Uvijek je bila 
brižljivo umivena, njena se jednostavna haljina sjala bjelinom, a 
crna joj kosa nikada nije bila raščupana. Netaknuta čistoća bijaše 
ukras djevojke Trinh. 

Ali nikakve koristi što ona momke nije gledala. Oni su gledali 
nju. Mnogi je od njih znao pomisliti kako će sretan biti onaj, kome 
postane ženom. 

Trinh se najviše sviđala Binhu. On bijaše sin upravitelja 
pokrajine, a lijep i dobar momak. Neprestano se zadržavao na 
mjestima kuda je prolazila Trinh da bi je što ćešće vidjeti mogao. 

Nije trebalo da se brine kako da siromašno djevojče dobije za 
ženu. Bilo bi dovoljno da to rekne svome ocu, a siromašni ribar ne 
bi mogao odbiti želju moćnog upravitelja pokrajine, pa bi djevojku 
dao njegovu sinu. No Binh je znao da to ne bi bilo ispravno. Želio 
je sam steći Trinhinu naklonost. Jednom prilikom priđe joj i rekne: 

— Dobar dan, malena. Nije li toliko riba preteško za tebe? 

— Moja su ramena navikla na motku za nošenje, blagorodni 
gospodine — odgovori Trinh. 

— Još si premlada za tako težak posao — nastavljaše Binh. — 
A i vrlo si lijepa, znadeš li to? 

— Bila ja lijepa ili ružna, raditi moram, jer moj je otac 
siromašan — kratko odgovori Trinh. 

— Siromašan? Kako može biti siromašan kad kod kuće ima 
takvo blago kao što si ti? — usklikne Binh. — Nemoj me 
nasmijavati! Poznajem mnogo momaka, koji bi tvome ocu dali ne 
znam što, kad bi pristao da nekome od njih budeš žena. 

— Ja ću izvršiti ono što otac bude želio — rekne Trinh. — 
Pustite me sada da idem, blagorodni gospodine. Već je kasno, pa 
ne mogu gubiti vrijeme. 

»Kakve li rijetke djevojke«, pomisli Binh. »Ponosna je poput 
princeze.« 

Narednog dana opet je Binh čekao na putu, kojim je prolazila 
Trinh. Priđe joj šuteći, pa koračahu dalje zajedno. No djevojče se 
ponašalo kao da ga i ne vidi. Na uskom putu Binh se neprestano 
primicao k njoj kako bi je mogao dohvatiti za ruku, ali Trinh se 
uvijek izmakla. 

— Čega te strah? — zapita čas zatim Binh. — Zar se ti mene 
možda bojiš? 

— Ni najmanje vas se ne bojim, blagorodni gospodine, ali 
znadem kakvo vam poštovanje pripada i kakav razmak treba da 
bude između nas — odgovori Trinh i vragolasto ga pogleda 
blistavim očima. Zatim doda: — I ne želim biti uprljana smionim 
rukama baš kao ni blatom na cesti. 

Binh ostade stajati zapanjen, a djevojče produži svojim putem. 

No Trinhina čista ljepota i bistra pamet privlačiše Binha sve više 
i više. Mislio je na nju kamo god je išao, ništa ga drugo nije 
zanimalo, gubio je volju za jelo, noću nije mogao spavati, a kad je 
pred jutro ipak zaspao, sanjao je o njoj. 

Nastalo je proljeće, a Binh toliko čeznuo za djevojkom da nije ni 
znao kamo ga sve noge nose. Jednom je tako opet koračao kao u 
snu, pa nije ni slutio da je došao u blizinu ribareve kolibe. 

Odjedanput je začuo djevojački pjev i odmah je prepoznao 
Trinhin glas. Zastao je slušajući, grlo mu se steglo, a suze navrle na 
oči. Još dugo nakon što je pjesma utihnula, on je sav očaran 
nepomično stajao te nije mogao krenuti ni naprijed ni nazad. 

Tada se na puteljku između stabala pojavila Trinh. Kad ga je 
opazila, prestrašeno je zastala. Binh je bez riječi pružio ruke prema 
njoj. Htjela je pobjeći, ali Binh je skočio k njoj i uhvatio je u 
naručaj. Kad ju je pogledao, vidio je u njenim široko otvorenim 
očima neizrecivu prestravljenost. Odmah ju je pustio, ali Trinh je 
bez svijesti klonula na zemlju. 

Binh je nježno podigne i htjede je odnijeti u kolibu, da je privede 
svijesti. No tada prestrašeno krikne. Trinh bijaše mrtva. 

Položi je u travu pokraj puteljka i htjede je za oproštaj poljubiti. 
Ali njegova su usta umjesto njenih usana dotakla tek ružičasti 
cvijet okružen sitnim nareckanim listićima, koji su se munjevitom 
brzinom povukli pred njegovim dodirom. Trinh je umrla, ali njena 
je osjetljivost i dalje živjela u cvijetu, u koji se pretvorila. 

Od toga vremena pored uskih puteljaka u vijetnamskim 
šumama rastu mimoze, nježno cvijeće, što i pri najmanjem dodiru 
smjesta sklopi svoje sitne listiće i cvjetiće. Vijetnamci to cvijeće ' 
nazivaju cay trinh nu, čisto djevojče. 

EDALEKO glavnoga grada živio nekada seljak sa svojom 
ženom i kćerkicom, koja se zvala Tam. Nisu bili ni bogati 
ni siromašni, ali su marljivo radeći živjeli mirno i spokojno. 

Kad je Tam imala tri godine, umrla joj je majka, a otac se 
ponovno oženio. Nakon godinu dana rodila se druga djevojčica, 
kojoj su dali ime Cam. Kratko nakon toga otac je obolio i umro. 
Majka je voljela samo svoju vlastitu kćerku Cam, a starija Tam 
postala je u svojoj rodnoj kući sluškinja. Imala je samo jedne 
zakrpane hlače i iznošenu bluzicu, te morala raditi sve teške i 
prljave poslove. Za to je dobivala samo zdjelicu riže pa je navečer 
mnogo puta gladna pošla na spavanje. Cam je bila razmažena i 
svojeglava, neprestano je izmišljala nove i nove želje, a Tam joj je 
sve te želje morala ispunjavati. 

Godine su prolazile, pa je Tam izrasla u lijepu djevojku. Bila je 
blage naravi, radišna i poslušna i ni u čemu nije zavidjela mlađoj 
sestri. Cam je bila ružna. Majka ju je mazila, no time je nije mogla 
učiniti lijepom, nego je samo pojačavala njenu lijenost i drzovitost. 

Jednom, nakon ljetnih poplava, majka je poslala obje djevojke 
na rižina polja da nahvataju račiće i ribice, koje se nisu stigle 
vratiti u rijeku. Da bi Cam potakla na rad, obećala je da će onoj, 
koja donese veći ulov, dati lijep crveni prsluk. 

Tam se odmah dala na posao, pa je u podne već imala punu 
košaricu riba i račića. Cam, koja je samo brčkala po vodi, nije u 
košarici imala gotovo ništa. Ali, kako je po svaku cijenu htjela 
dobiti crveni prsluk, odlučila je prevariti sestru. Dok su hodale uz 
ribnjak, Cam joj je rekla: 

— Tam, sva ti je glava uprljana blatom. Trebalo bi da u 
ribnjaku opereš kosu, jer će se mama ljutiti. 

Tam je položila košaricu na obalu i ušla u vodu. Tek što je 


Tam 

uronila glavu u vodu, presula je Cam njen ulov u svoju košaricu i 
potrčala kući da dobije obećanu nagradu. Kad je Tam izašla iz 
vode i ugledala praznu košaricu, ražalošćena je sjela na obalu i 
počela gorko plakati. Ona se nije nadala da će joj maćeha dati 
obećani prsluk, ali joj bijaše žao što ju je prevarila sestra, kojoj 
nikada nije učinila ništa nažao. 

Odjednom začuje ljubazni glas: 

— Zašto plačeš, mila Tam? 

Podigla je glavu i ugledala pored sebe starca duge bijele kose i 
brade kako joj se ljubazno smješka. 

Ispripovijedala mu je suznih očiju što joj se dogodilo, a starac ju 
je tješio: 

— Nemoj više plakati nego pogledaj u košaricu. Možda je 
ondje nešto ostalo. 

Tam pogleda, ali nađe tek jednu malu ribicu, koje je repić bio 
ukliješten između dva pruta košarice, pa zato nije iz nje ispala. 

— Eto vidiš — rekne starac — ono najvrednije je ostalo. Stavi 
ribicu u ribnjak što je pokriven lotosovim cvjetovima ondje pokraj 
pagode. Svaki joj dan daj nekoliko zrnaca riže od svoga objeda, pa 
ćeš steći prijatelja koji te neće izdati. Bit će dovoljno ako je uvijek 
samo pozoveš: »Ribice, ribice, gdje si? Priđi ovamo ako želiš da s 
tobom podijelim malo riže!« 

Tam htjede upitati kako je moguće da je ova ribica najvrednija 
od svih riba što bijahu u košarici, ali starac je nestao baš tako 
neprimjetno kako se i pojavio. 

Obriše, dakle, suze, uzme ribicu i potrči s njom do pagode pa je 
pusti u ribnjak pun lotosovih cvjetova. Od toga vremena više nije 
bila onako osamljena i napuštena. Imala je barem ribicu, koju je 
mogla voljeti i kojoj je mogla povjeriti svoje jade. Svakoga je dana 
poslije objeda dolazila k ribnjaku i to oprezno, da je netko ne bi 
vidio, i zvala ribicu kako joj je starac savjetovao. Ribica je odmah 
doplivala do nje i izvirila glavom. Tam ju je nahranila i pritom 
ispripovjedila ono što se toga dana dogodilo. 

Ali Cam je ubrzo primijetila kako sestra poslije objeda nekamo 
odlazi, pa ju je potajno pratila. Vidjela je što se zbiva i počela 
zaviđati sestri na njenoj ribici. Tužila je majci. Majka je htjela 
udovoljiti svojoj Cam pa je naredila Tam da odvede bivola na 
pašu, a sama je otišla k ribnjaku. Pozvala je ribicu onako kako ju 
je uvijek zvala Tam, a onda je uhvatila i ubila. Kod kuće ju je 
ispekla i dala svojoj kćerki Cam da je pojede za večeru. Cam je 
ribicu pojela, a njene kosti bacila na smetlište. 

Drugoga je dana Tam poslije objeda opet otišla svojoj ribici, ali 
ju je uzalud zvala. Kako se nagnula prema vodi, primijetila je na 
kamenu odmah uz obalu tri kapi krvi. Shvatila je da je njena mala 
prijateljica mrtva, pa je tužno počela plakati. 

Odjednom je iza sebe začula starčev ljubazni glas: 

— Zašto opet plačeš, mila Tam? 

— Ah, dragi starče, netko je ubio moju dragu ribicu, a ja sam 
opet potpuno sama i napuštena. 

— Žao mi te je, djevojko — rekao je starac. — Nemoj više 
plakati, možda će se i ovo zlo jednoć okrenuti u neko dobro. Pođi 
kući, potraži kosti svoje ribice, stavi ih u glineni vrč i zakopaj u 
svojoj sobici pod krevet. Vidjet ćeš da će ti te kosti jedanput dobro 
doći. 

Čim je to starac rekao, nestao je, a Tam mu nije stigla ni 
zahvaliti na utjehi i savjetu. 

Tužna je pošla kući. Uzalud je nastojala naći bačene kosti. Kad 
je zbog toga opet počela plakati, reče joj pijevac koji se šetao po 
smetlištu: 

— Daj mi šaku riže pa ću ti pomoći. Ja znadem što tražiš. 

Tam mu je dala cijelu svoju skromnu večeru. Pijevac je dozvao 
kokoši i začas bijaše cijelo smetlište pročeprkano, a pred Tam 
ležahu kosti njene ribice. Ona je zaplakala nad njima, stavila ih u 
stari vrč i pažljivo zakopala, kako joj je starac savjetovao. 

Nakon nekog vremena priređivao je kralj veliku svečanost u 
glavnome gradu. Cam se spremala da pođe u grad. Obukla je 

svoju najbolju haljinu i čitave sate prosjedila pred ogledalom, pa se 
kitila i dotjerivala. I majka je htjela poći s njom, ali kad je Tam 
zamolila za dopuštenje da i ona pođe, obje joj se narugaše: 

— Ti-bi nam u ovoj svojoj poderanoj haljini bila na sramotu. 
Samo ti lijepo ostani kod kuće i radi svoj posao. 

Zatim je majka pomiješala deset košara oljuštene riže sa deset 
košara neoljuštene i rekla: 

— Evo ti posla da ti ne bude dosadno. Lijepo poriovno proberi 
ovu rižu. A kad budeš gotova, možeš poći na svečanost. 

Majka je znala da Tam ne može to probrati niti za tri dana. 
Zatim majka i Cam odoše u glavni grad. 

Kad su one otišle, ražalošćena Tam poslušno se prihvati posla 
da izvrši neizvediv zadatak. Jedva je mogla i vidjeti što radi, jer su 
joj u rižu kapale gorke suze. 

Tada se kraj nje opet pojavio onaj sijedi starac, te joj rekao: 

— Ne moraš mi ništa govoriti, ja sam sve vidio i čuo. No ne 
Plači, ja ću ti pomoći. Poslat ću ti ovamo sve ptice iz okolice, pa će 
ti one probrati rižu. 

— Ali ptice će mi rižu pojesti, pa ću ja dobiti batina! — zavapila 
je zabrinuta Tam. 

— Ne treba da se bojiš — smirivaše je starac — nijedna ptica 
neće progutati ni zrnce riže. A ti, kad posao bude završen, iskopaj 
VIč s kostima svoje ribice. 

Tam nije dospjela izustiti ni jednu Jodinu riječ, a starca je opet 
nestalo. 

Tada je doletjelo jato ptica i uz veleko se živživkanje spustilo na 
gomilu riže. Začas se pred iznenađenom Tam našlo deset košara 
oljuštene i deset košara neoljuštene riže. Ptice odletješe, a da nije 
ponestalo ni zrnce riže. Tam je spremila rižu i iskopala vrč. 

Kakvo li bijaše njeno iznenađenje, kad je iz vrča umjesto 
ribičinih kostiju izvukla prekrasne duge hlače od snježnobijele 
svile, plavu haljinu, na kojoj bijahu utkani blještavi raznobojni 
cvjetovi, te divne cipelice s izvezenim ptičicama a ukrašene 

biserjem i dragim kamenjem. Kad se odjenula, vidjela je da joj sve 
pristaje kao saliveno. Bila je lijepa kao princeza. 

Požurila je u grad na svečanost, a svi su se za njom okretali i 
pitali tko je ta nepoznata ljepotica. 

Već je bila blizu mosta, koji je vodio preko duboka jarka do 
gradskih vrata, kad se začulo bubnjanje i najava kraljeva dolaska. 
Svi su se morali skloniti s puta pa nastade velika gužva. U toj 
gužvi Tam je izgubila cipelicu. 

Kraljevska je povorka došla do mosta, ali najedanput se prvi 
slon zaustavio i nikako nije htio krenuti dalje, ma koliko ga je 
njegov vodič tjerao. U cijeloj povorci nastade zabuna. Kralj je 
odmah naslutio da se ondje mora nalaziti nešto posebno, pa je 
naredio da se pregleda okolica mosta. 

Posluga je tražila ali nije našla ništa drugo osim Tamine cipelice. 
Cipelicu donesoše kralju. U trenutku kad je kralj uzeo cipelicu u 
ruku, prvi je slon bez nutkanja stupio na most, pa je i cijela 
povorka mogla ući u grad. 

Kralj se zamislio zbog čudnovatog ponašanja svoga prvog 
slona, a prelijepa cipelica ga je toliko zanijela, te je zapovjedio da 
nađu djevojku kojoj pripada cipelica i dovedu je. 

Glasnici počeše odmah trčati po cijelome gradu i posvuda 
oglašavahu kraljevu zapovijed. Sve su djevojke odmah odbacile 
svoje cipelice i tvrdile da je ona cipelica njihova. Ali nijedna nije 
mogla cipelicu obuti. Javila se i Cam, no u cipelicu je jedva mogla 
ugurati vršak noge, a dalje nikako. Zbog toga su je potjerali kao i 
sve ostale. 

I Tam je čula što glasnici objavljuju, ali se bojala da će je majka 
prepoznati i kazniti, pa je zato ostala sakrivena pod mostom. No 
kraljevi su je ljudi našli i doveli kralju. Isprobali su joj cipelicu i 
uvjerili se da joj pristaje kao salivena. Uz to je imala i drugu 
cipelicu posve jednaku. Svi su vidjeli da je to djevojka, koju kralj 
traži. 

Kralju se svidjela zbog svoje ljepote i skromnosti, a prema 

ponašanju svoga prvog slona uvidio je da mu je tu djevojku 
sudbina namijenila. Odmah je dao proglasiti da će je uzeti za ženu. 
Cam i njena majka nisu je u prvi čas ni prepoznale. Ali kad ju je 
kralj upitao kako se zove, a ona je rekla da se zove Tam, pažljivo 
su je pogledale i vidjele da je to njihova Tam, koja je kod kuće 
morala probirati rižu. Pocrvenjele su od bijesa i problijedjele od 
zavisti, te se zarekle da će joj se osvetiti. 


Tam je dočekala nagradu za svoju dobrotu. Postala je kraljica, a 
iz dana u dan stjecala sve veću ljubav i kralja i čitava naroda. 

Samo su Cam i njezina majka kod kuće pucale od zavisti i 
proklinjale mladu kraljicu, jer su sada morale same raditi sve teške 
poslove, što ih je radila ona. 

Približio se dan godišnjice smrti Tamina oca. Mlada je kraljica 
zamolila svoga muža da smije poći ukrasiti cvijećem očev grob i 
odati mu počast zapaljenim mirisnim štapićima i voćem na 
oltariću u rodnoj kući. Kralj joj je to rado dopustio, pa je Tam 
obukla jednostavnu haljinu i krenula na put. 

Sestra i maćeha pretvarale su se kako su vesele što je opet došla 
kući, a riječi su im bile slatke kao med. Tam je skromno odbijala 
njihovo laskanje i počela obavljati poslove u kući kako je bila 
navikla. No Cam i majka vidjele su da je sada prilika, pa su se 
dogovorile na koji će način izvesti svoju osvetu. 

Kad se ujutro slijedećeg dana Tam spremila da pođe na očev 
grob, rekne joj maćeha: 

— Ti si pripremila dragocjene žrtvene darove za oca, ali počast 
i štovanje se ne mjere bogatstvom darova, nego iskrenošću srca. 
Kad bi se ti popela na ovu palmu areke i vlastitom rukom ubrala 
nekoliko oraščića, tvoj otac bi se posve sigurno više obradovao 
oraščićima, nego svim ostalim krasnim darovima. 

Tam pomisli da je to istina, pa se odmah počne verati na palmu. 
Maćeha i Cam sačekahu dok je stigla do samog vrha, a glava joj 

bila sakrivena u krošnji palme. Tada priđoše i s nekoliko udaraca 
sjekire posjekoše palmu tako, da joj je krošnja pala u ribnjak, a 
nesretna Tam se u njemu utopila. 

Majka je obukla Cam u sestrinu haljinu, omotala njeno ružno 
lice maramom i dovela je u palaču. Kralju je rekla da je njegova 
žena kod kuće oboljela, pa da sada ne smije na svjetlo, nego mora 
neprestano biti u mračnoj sobi sve dok ne ozdravi. Kralj je u to 
povjerovao. 

Ali, Tam nije umrla kako su žene mislile. Ona se pretvorila u 
krasnu zelenu vugu i doletjela u kraljevski vrt. Letjela je ovamo- 
-onamo po vrtu, pa se ubrzo sprijateljila sa slugama koji su ondje 
radili. 

Jednom je prilikom neki sluga zabo u vrtu bambusov štap i na 
nj objesio kraljev kaput da se suši. Vuga to opazi, pa klikne: 

— Kako to sušiš kaput moga kraljevskog supruga? Pa na njemu 
će se napraviti kvrga! Kaput moraš oprezno prebaciti preko 
vodoravne motke! 

Sluga se skoro sledenio od zaprepaštenja, no ipak se pribrao i 
požurio ravno kralju da mu rekne što se dogodilo. Kralj je odmah 
sišao u vrt i našao vugu kako sjedi na samom vršku stabla kajsije. 
Stao je podalje i povikao: 

— Vugo, vugo, ako si doista moja žena, doleti k meni i uvuci mi 
se u rukav! 

Vuga sleti sa stabla i prije no što se kralj nadao, nađe se u 
rukavu. On to nije mogao sebi objasniti, ali je vugu odnio u svoje 
odaje. Sam se starao o njoj i nosio joj najbolje zrnje i svježu vodu. 
Ubrzo ju je zavolio, pa je kod nje boravio čitavo svoje slobodno 
vrijeme. 

Kada je Cam u svojoj mračnoj sobi saznala to od posluge, 
ispripovjedila je majci. Ova joj je savjetovala neka pričeka kad 
kralj ne bude kod kuće, pa neka ubije vugu. Cam je poslušala 
majku i u pogodnom trenutku ubila vugu, ispekla je i pojela. Perje 
i kosti je zakopala u udaljenom kutu kraljevskog vrta. 

Poslije nekog vremena na tom je mjestu izraslo prekrasno 
breskvino stablo, puno divnih cvjetova. Kralj je stablo toliko 
zavolio, da je ispod njega dao postaviti klupu, pa odlazio da se na 
klupi odmara i promatra stablo. 

Cam je u svojoj sobi bila neprestano sama, pa je počela mrziti 
breskvino stablo baš kao prije vugu i ribicu. Majka joj je 
savjetovala neka posiječe stablo, pa će onda kralj dolaziti k njoj. 
Cam je to poslušala i naredila sluškinji da drvo proda. 

Drvo je kupio neki majstor i iz njega napravio mali tkalački 
stan. Poslije nekoliko dana sluškinje su pripovijedale Cam, da na 
tržnici neki čovjek prodaje prekrasni tkalački stan za tkanje vrpci. 
Cam je poželjela da ga ima. Naredila je da ga kupe i donesu u 
njenu sobu. Kad je ostala sama, htjela je stan isprobati, ali čim ga 
je pokrenula, začuo se umjesto uobičajenog klopkanja ljudski glas: 

— Ukrala si sestri muža! Ukrala si sestri muža! 

Cam je odmah prestala tkati, stan je sakrila, a drugoga je dana 
povjerila majci taj čudni događaj. Majka joj je savjetovala da stan 
razbije i spali a pepeo razbaca daleko od kraljevske palače. 

Na mjestu gdje je sluga prosuo pepeo, izraslo je lijepo i veliko 
stablo dunje. Njegova visoka i bujna krošnja stvarala je ugodnu 
hladovinu, a njegovi su plodovi lijepo mirisali, pa su se putnici- 
-namjernici rado pod njim odmarali. 

Jedna se stara udovica sjetila da bi ondje mogla postaviti mali 
šator i umornim putnicima prodavati čaj, duhan, šećernu trsku i 
razne osvježavajuće napitke. Svatko tko se ovdje zaustavio, rado je 
nešto kupio od te ljubazne žene. : 

Jedne večeri kad je prodavačica nakon vrlo toplog dana 
sklapala svoj mali šator, osjetila je neobično jak miris zrelih dunja. 
Pogledala je u krošnju stabla da vidi odakle taj miris dolazi i 
opazila neobično veliku i lijepu dunju. Pomislila je kako bi bilo 
lijepo kad bi ta dunja mirisala u njenoj sobici. Ali dunja je bila vrlo 
visoko, pa je udovica tiho uzdahnula: 

— Ah, kad bi mi ta dunja pala u košaricu, onda bi mi kod kuće 
lijepo mirisalo. 

Čim je to izrekla, začuo se udarac i dunja se našla u njenoj 
košarici. Žena se obradovala zbog tog sretnog slučaja i pošla kući. 
Položila je dunju na stolić kraj kreveta, da joj lijepo miriše kad 
bude tonula u san. 

Drugoga dana, kad se navečer vratila kući, vrlo se začudila 
vidjevši da je cijela njena kućica lijepo pospremljena, a na stolu 
stoji zdjela puna dobra jela. Mislila je da je sve to uradila njena 
susjeda. Ali narednog dana, pa i slijedećeg, sve se to ponovilo 
jednako tako. Susjeda ni o čemu nije imala ni pojma, a nije nikoga 
ni vidjela. Ništa nije pomoglo ni kad je udovica čvrsto zatvorila 
vrata i prozore. 

Sve joj to nije dalo mira, pa je odlučila da mora otkriti tko sve 
to radi. Slijedećeg je dana otišla na posao kao obično, ali se sakrila 
iza kuće i promatrala što se zbiva. S vremena na vrijeme zavirivala 
je unutra kroz prorez na prozorskom kapku. 

Tako je vidjela da se dunja na stoliću otvorila, a iz nje izašla 
lijepa djevojka, koja je odmah počela čistiti i pospremati kuću. 
Žena je tiho obišla kuću, brzo otvorila vrata, ušla u kuću i uhvatila 
djevojku za ruku da joj opet ne nestane u dunji. Zatim ju je počela 
ispitivati tko je, kako se ovdje obrela i zašto joj posprema kuću i 
kuha. 

Tam, jer to bijaše ona, pripovijedala joj je o cijelome svome 
životu i nesreći i kako se preobražavala u pticu vugu, u breskvino 
stablo i tkalački stan i na kraju dodala: 

— Sada sam pretvorena u vilu da pomažem dobrim ljudima. 
Sakrila sam se u ovu dunju da promatram ljude i vidim kome je 
potrebna pomoć i tko je zaslužuje. Kad sam vidjela kako si ti 
vrijedna i poštena i posve sama na svijetu, uredila sam sve tako da 
dođem k tebi i da ti pomognem. 

Žena je zamolila Tam da se više ne sakriva u dunji. Kad se Tam 
s time složila, razrezala je dunjinu koru na tisuću komadića. 

Prihvatila je Tam za vlastitu kćerku, pa su u kućici živjele zajedno. 
Poslije nekog vremena Tam je predložila da njih dvije umjesto 
šatora pod stablom dunje urede malu čajanu pokraj svoje kuće da 
starica ne mora hodati tako daleko. To su i uredile, pa su sada 
ljudi k njima dolazili još radije. Mlada je gostioničarka bila vrlo 
ljubazna, uslužna i brza, njen čaj vrlo mirisan, a njene zakuske 
toliko ukusne, da je bila prava radost sjediti u njihovoj čajani. 
Jednom je prilikom onuda prolazio kralj i zaustavio se u čajani, 
u sjenici obrasloj cvijećem, da bi se odmorio i osvježio napitkom. 
Tam se sakrila, a starica je donijela kralju izvanredno mirisav čaj i 
u zdjelici nekoliko oraščića sa areke, umotanih u tropsko lišće za 
žvakanje. Oraščići su ovako umotani bili nalik na ptičice. 

Kralj bijaše iznenađen, pa je zapitao: 

— Kako to da ti umataš oraščiće sa areke baš onako kako je to 
činila moja žena prije no što je oboljela? 

Udovica je priznala da to ona sama ne bi znala, nego da je to 
uradila njena kćerka. Kralj je želio djevojku vidjeti, a čim ju je 
opazio, odmah je prepoznao Tam. Začudio se odakle ona ovdje 
budući da je bolesna pa ne smije izlaziti iz svoje mračne sobe u 
kraljevskoj palači. 

Tam mu je ispripovjedila cijelu istinu. Kralj se obradovao što 
njegova ljubljena žena nije bolesna i što se s njom opet sastao 
nakon toliko dugo vremena. No on se također strašno naljutio na 
zlu maćehu i na sestru. 

Odvezao je Tam i dobru udovicu u glavni grad a Cam i zlu 
maćehu dao je strogo kazniti. Sa Tam je nastavio sretno živjeti sve 
do smrti. 

Sretna je bila i čitava zemlja, jer Tam bijaše jednako tako 
mudra, kao što je bila lijepa i ljubazna. Svojim je savjetima 
pomagala kralju da vlada mirno i pravedno. 


Sadržaj 


Sadržaj 
5 Rudo Moric Poruka knjige 


Bugarske priče (ilustrirao Simeon Spiridonov) 


7 Ran-Bosilek — Nerođena djevojka 

13 _Ran-Bosilek Dječak i vjetar 

19 Angel Karalijčev Tko ne radi, neka i ne jede 
24 _Elin Pelin Tri mudre glave 

26 Angel Karalijčev Oporuka kana Kubra 

30 Angel Karalijčev Medvjedica i drvosječa 

34 _Elin Pelin Pravda i Krivda 


Češke i slovačke priče 


36  Oldfich Sirovdika Tri seoska momka i tri uklete princeze (ilustrirao 
Miroslav. Jagr) : 

45  Oldfich Sirovdtka Voršulak i đavo (ilustrirao Miroslav Jagr) 

57 Mdria Duričkovd Stablo što sve uljepšava, voda što sve oživljava i 
ptičica koja se iskaže (ilustrirao Miroslav Cipar) 


Priče naroda Jugoslavije 


TI O tri graha (ilustrirala Ančka Gošnik-Godec) 
79 Zlatna ptica (ilustrirala Ančka Gošnik-Godec) 
87 Ivana Brlić-Mažuranić = Šuma Striborova (ilustrirala Cvijeta Job) 


Kubanske priče (ilustrirala Ol'ga Čechova) 


99 Ruth Robćs Masses, Herminio Almendros Kako je kokoš Rabona 
nasamarila zlu liju 

102  Nezahvalni magarac 

104 O sedmobojnom konjiću 


Sadržaj 


Mađarske priče (ilustrirao Istvan Bara) 


111 Gyula Illyćs Marko i Mara 
117 Ldszlo Arany Sin bijele kobile 
126 Jdnos Kriza Paunovo Pero 


Mongolske priče (ilustrirao Karol Ondreička) 


134  Starčić i tigar 
138  Mudra snaha 
149 Bijela kobila 


Njemačke priče (ilustrirao Eberhard Binder) 


153 .Braća Grimm Majstorski kradljivac 
163 Braća Grimm Mudra seljakova kći 
169 Braća Grimm Gospođa Snježanka 


Poljske priče (ilustrirao Antoni Boratyfiski) 


174 Hanna Januszewska O doktoru Barteku 
195  Boleslaw Dlugoszewski O zlosretnom đavlu 


Rumunjska priča (ilustrirala Olga Johanides) 


211 Ion Creanga O gluposti ljudskoj 


Sadržaj 

Ruske priče 


216 A. N. Tolstoj (obrada) Sestrica Alenčica i bratac Ivanica (ilustrirao 
Lev Tokmakov) 


220 M. A. Bulatov (obrada) Ivan-seljanin i zmaj ognjeni (ilustrirao 
Alexander Koškin) 


231 M. A. Bulatov (obrada) Po štukinom naređenju (ilustrirao Gennadi 
Spirin) 


Vijetnamske priče (ilustrirao To-ngoc-Thanh) 


242 Najbolji ženik 
246 Mimoza 
250 Tam i Cam 


O, i +++), 
Zlatna ptica i druge priče 


Preveli: 

sa slovačkoga, češkoga i njemačkoga — Geno Senečić * s bugarskoga 
— Leo Držić e s ruskoga — Radomir Venturin * s mađarskoga — 
Ljerka Damjanov-Pintar e sa slovenskoga — Ivan Brajdić * s poljskoga 
— Mladen Martić 


Ilustrirali: 

Istvin Bara, Eberhard Binder, Antoni Baratyrski, Miroslav Cip4r, Ol'ga 
Čechovi, Ančka Gošnik-Godec, Miroslav Jagr, Cvijeta Job, Olga 
Johanides, Alexander Koškin, Karol Ondreička, Simeon Spiridonov, 
Gennadi Spirin, Lev Tokmakov, To-ngoc-Thanh 

